
Pronomen indefinitum 


u srpskohrvatskom, latinskom 1 grčkom jeziku 


Napisao redovni pravi član 


Dr. August Musić 


Primljeno u sjednici historičko-filologičkoga razreda Jugoslavenske akademije 
znanosti i umjetnosti ro. siječnja 1934. 


1. Pristupajući izučavanju značenja i upotrebe indefinitnih 
pronomena u rečenim jezicima valja prije svega istaći, da ću pri 
tome polaziti od dvije osnovne teze: a) da je indoevropski inde- 
finitni pronomen od osnove q#0- prvobitno bio brojnik jedan, i 
b) da valja razlikovati naglašen i nenaglašen indefinitni pronomen 
(isp. moje Beitrige zur griechischen Satzlehre. Zagreb 1927. $ 26. 
i 30.). Odmah u početku izjavljujem i to, da ću se u razlaganju 
redovno obazirati samo na glavne oblike indefinitnoga pronomena, 
pa po onom, što ću o njima kazati, moći će se lako razabrati, 
što 1 o drugima i o adverbima od njih postalima sudim. Talođer 
ne ću izlagati različnih slučajeva upotrebe pojedinih oblika indefi- 
nitnoga pronomena, nego će mi biti poglavito stalo, da odredim 
općeno značenje njihovo. Za primjere oslonit ću se na rječnik (Aka- 
demijski i Iveković-Brozov), a do potrebe gradit ću ih i sam. 

Jezike ću promatrati ovim redom: najprije srpskohrvatski, 
onda latinski, koji se u tom sa srpskohrvatskim više slaže negoli 
grčki, pa napokon grčki. 


2. Najprije hoću da objasnim razliku između prostoga srpsko- 
hrvatskoga indefinita tko (kada, gdje, kuda itd.) i složenoga netko 
(nekada, negdje, nekuda itd.), koja potječe još iz živa baltijsko- 
slavenskoga prajezika (isp. Delbriicka Vergl. Synt. I, 517). Uzmimo 
primjere: Da je kome pogledati bilo, kad udari u katane Marko, 
kako soko među golubove. N. pj.* II, 250. — Netko nas je njemu 


* Citira se Vukovo bečko izdanje srpskih narodnih umotvorina. 
Rad Jugosl. akad. 259. I 

opadnuo, s njega živa meso otpadalo! N. pj. II, 135. Što znači tko 
u prvom, što li netko u drugom primjeru? T'ko se može zamijeniti 
svakim konkretnim pojmom iste vrste kao tko pa rečenica vrijedi 
jednako; n. pr. Da je Petru, Pavlu, Ivanu itd. pogledati bilo! A 
netko se može zamijeniti samo jednim konkretnim pojmom iste 
vrste, i to onim, koji je doista realan (s kojim se radnja glagolska 
doista i vrši); n. pr. Petar nas je opadnuo. Ako se tko može izreći 
formulom x =a, b, c..., onda je za netko formula x = a 
(b, c...). Ova razlika ne potječe od različna značenja samih pro- 
nomena, jer tko u jednom i u drugom slučaju sam po sebi znači 
isto (tko == jedan, a jedan je svaki čovjek bez obzira na to, tko 
je on), nego od prirode one rečenice, u kojoj se pronomen nahodi. 
Tako tko dolazi poglavito u postulaciji i u hipotezi (u širem smislu, 
koji obuhvaća i relativne rečenice i pitanja), a netko poglavito u 
tvrdnji. Kako se u prvoj vrsti rečenica radnja glagolska još ne vrši 
ili se ne zna, da li se vrši, te nije još vezana za jedan od onih kon- 
kretnih pojmova, što ih tko (=> jedan?) zastupa, to onaj jedan, 
koji se pod indefinitom ima razumijevati, može biti svatko. A 
kod tvrdnje već se radnja glagolska vrši, već je vezana za jedan 
konkretan pojam indefinita te je onaj jedan, za koji se radnja izriče, 
upravo taj konkretni pojam, dakle određen, ako se i ne zna, koji je. 
Prvobitno se u jednom i u drugom slučaju upotrebljavalo tko, te 
nije bilo formalne razlike, kao što je nema u grčkom jeziku, gdje je 
zigoi tko 1 ,netko' ($ 16.). Onda je istom, ali najkasnije još u 
baltijsko-slavensko doba, uz tko u tvrdnji prionulo ne- (stsl. 21), 
aseverativna partikula identična s grč. vai, vij, lat. na (nae) (isp. 
moj članak »nekšto« u Jagićevu Zborniku str. 543. i d.) označu: 
jući tko kao lice, koje doista vrši radnju, dakle kao određeno, i 
ako nepoznato, te je netko dobilo značenje ,doista, svakako jedan', 
a tko u postulaciji i hipotezi ostalo je golo. Tako je nastala for- 
malna razlika između jednoga i drugoga indefinita. U Radu Jug. 
ak. 138. str. 79. 1 d., gdje ima i više primjera, nazvao sam tko 
generalnim, a netko individualnim indefinitom. Tako 
navedeni primjer: Netko nas je opadnuo — znači: ,opadnuo nas 
je doista (svakako, baš) jedan? (koji je određen, ali nepoznat). A 
u navedenom primjeru: Da je kome pogledati bilo — kome znači 
jednomu? (koji još nije ni određen, a kamoli poznat). 


3. Tko u pomenutoj upotrebi ni samo ni složeno u obliku 
netko nije naglašeno (rečeničnim naglaskom). Ali tko može biti i 

naglašeno. Ako nenaglašeno tko znači nenaglašeno jedan, onda 
naglašeno znači naglašeno jedan. A razlika je u tom, da nena- 
glašeno jedan i nenaglašeni indefinit znači samo to, da između svih 
konkretnih pojmova, što ih općeni pojam jedan obaseže, ili od svih 
članova njegovih, radnja se glagolska vrši samo s jednim, t. j. da 
je realan samo jedan, a koji je to, ne pita se. Kod naglašenoga pak 
pojma jedan ili kod naglašenoga indefinita ono, što nenaglašene te 
riječi znače, da je naime samo jedan član njihov realan, svagda se 
pretpostavlja, a za ono, za što se kod nenaglašenih ne pita, koji 
je naime član njihov realan, baš se pita, a odgovor na pitanje, 
budući da se ne zna, koji je upravo član realan, ne može drukčije 
glasiti nego, da to može biti svaki, jer je svaki jedan. Naglašeni 
indefinit pristupa k nenaglašenomu kao njegova apozicija, ali po- 
radi rečenoga značenja članovi njegovi dobivaju oblik koncesivnih 
protaza, kojima je zajednička apodoza glagol s pretpostavljenim 
nenaglašenim indefinitom; n. pr. zovu nekoga (nenagl.), kogagod 
(nagl.), i ako a, iako b, iako c... Članove naglašenoga indefi- 
nita označujem kao koncesivne konjunkcijom # ako tako, da 2 stoji 
pred ako, jer pripada upravo apodozi: # onda zovu nekoga, ako 
(zovu) 4, ako b, ako c..., ili iako (zovu) 4 ako b, ako c..., 
zpak (= i opet) zovu nekoga. To je i isprva koncesivna partikula, 
ali pošto je uza nj prionulo ako veće jasnoće radi, shvatilo se tako, 
kao da zajedničku apodozu s pojedinim članovima indefinita veže, 
t. j. shvatilo se kao kopulativna partikula (isp. moj članak u Slaviji 
S. 8. str. 239. 1 d.). Takav izričaj dobiva i smisao, da je onomu, 
koji govori, svejedno, s kojim se članom naglašenoga indefinita 
radnja glagolska vrši (koja je realna), jer pretpostavka vrijedi za 
svaki slučaj (ili apodoza vrijedi za svaku protazu). Odnošaj između 
protaze i apodoze adversativan je. A odnošaj između naglašenoga 
indefinita u protazi i nenaglašenoga u apodozi takav je, da 
nenaglašeni napokon znači isti konkretni pojam kao naglašeni 
(korelacija). Čitava rečenica sa svojom protazom i apodozom već 
predstavlja primitivnu periodu: (Nekoga) zovu, kogagod. Isp. ovaj. 
primjer, koji je toliko nezgodan, što rečenica s indefinitom nije u 
tvrdnji, nego u hipotezi, ali ono, o čemu se govorilo, objašnjuje 
dobro: Ako kad Srbi u pisanju knjiga prime jedno makar koje od 
svojijeh narječija, onda u rječnicima ne će ni trebati riječi po 
svakomu narječiju pisati za sebe (Vukov predgovor Rječniku 1852.) 
== dopuštam, da će kad Srbi primiti jedno makar koje narječje, i 
ako narječje a, iakon.b,iakon.c... 


4 Dr. August Musić: 


Napose ističem, da razlika između nenaglašenoga i naglaše- 
noga indefinita nije postala u srpskohrvatskom jeziku, i ako se još 
i u tom jeziku može osjećati, nego potječe još iz indoevropskoga 
jezika; pa zato može nenaglašeni indefinit u srpskohrvatskom 
jeziku biti i naglašen, ali ne dobiva značenje naglašenoga. U 
ostalom prastaro se naglašivanje od današnjega lako razlikuje, jer 
zahvaća samo indefinit u onom osobitom značenju, koje mu baš to 
naglašivanje daje. 

Osim toga valja uzeti na um, da otkad je naglašeni indefinit 
nenaglašenomu postao protaza, može se nenaglašeni u apodozi 
(nekoga), koji znači, da se radnja glagolska vrši samo s jednim 
(kojimgod) članom  indefinita, zamijeniti nenaglašenim  demon- 
strativnim ili anaforičkim pronomenom, koji se kao demonstrativni 
korelativ proteže na član indefinita u dionoj protazi, kojoj apo- 
doza pripada, a u općenoj (indefinitnoj) na onaj član, koji je realan. 
Ali taj pronomen mora biti nenaglašen, jer je ta pojava akcesorna. 
Glavni pojam apodoze ostaje uza sve to pored glagola nenaglašeni 
indefinit. I samo tako može apodoza za sve protaze ostati ista, pro- 
tazama čuvati koncesivni značaj i ostati s njima u adversativnom 
odnošaju. Ipak može naglašeni indefinit i svoj nenaglašeni kore- 
lativni demonstrativ zastupati te od dvije rečenice postaje jedna, 
ali je to već nagibanje ka hipotetičkom slučaju (isp. kako - tako); 
n. pr. Zovu kogagod (toga) == kogagod. 

Rečeno značenje naglašeni indefinit može imati i sam, ali ga 
mogu isticati 1 kojekakvi dodaci, koji se dijele na dvije skupine, 
jedni dolaze pred indefinitom, a drugi za njim. Oni prvi ističu 
upravo koncesivno značenje indefinitu, alj kako je tomu značenju 
posljedak, da je onomu, koji govori, svejedno ili da mu nije stalo: 
do toga, s kojim se članom naglašenoga indefinita radnja glagolska 
vrši, ističu i tu indiferentnost. Takovi su ovi dodaci: makar (tuđa 
riječ, novogrč. uaxdo ,utinam' od uaxdotog ,blažen', tal. magari), 
pa skraćeno ma, budi, bilo, i u starom jeziku Zi lje, n. pr. QNašb 
običaj jestb odbpisatb vbzdi 2 Ič komu a neka li plemenitu gospo- 
dinu. Spom. srb. 1, 30. (1400.); isp. Ak, rj. VI. str. 237%. Ovi se 
dodaci mogu shvatiti kao koncesivne partikule. Dodaci druge sku- 
pine ističu upravo rečenu indiferentnost onoga, koji govori, za onaj 
član indefinita, s kojim se radnja vrši, ali kako se indiferentnost 
osniva na koncesiji, ističu i nju. Takovi su dodaci: -god (stsl. gode 
= lok. supstantiva gods) u značenju ,po volji, tko mu (ti) drago 

(stsl. i kato ljubo ,quilibet, quivis'). Ovi se dodaci mogu zvati indi- 
ferentni. 

Označujući članove indefinita trebalo bi, da isti dodatak, 
koji je uz indefinit, bude i uz članove njegove (n. pr. makar tko == 
makar a, makar b, makar c...). Ali to može biti samo kod do- 
dataka prve skupine (kod koncesivnih), kod onih druge skupine to 
nije moguće, jer dodaci uza članove moraju im isticati koncesivnost. 
Zato mora, ako indefinit ima indiferentni dodatak, kod članova 
njegovih poslužiti drugi dodatak (n. pr. tkogod = i ako 4, i ako 
b,iakoc...), gdje i ako ističe članove kao koncesivne. A da bi se 
članovi naglašenoga indefinita svagda označivali jednako, upo- 
trijebio sam za taj posao u ovoj raspravi svagda # ako, o kojem 
je ono, što treba, rečeno malo prije. 

Članovi naglašenoga indefinita mogu kao takovi od konce- 
sivnih postati i hipotetički, pa i sam indefinit kao sinteza njihova. 
To se događa tako, da mjesto zajedničke apodoze svaki član do- 
biva svoju posebnu apodozu, materijalno s njim identičnu, koja bi 
se poradi toga mogla zvati unutrašnji (isp. Rad Jug. akad. 233. str. 
rid); n.pr. Zovu kogagod: a, ako 4; b,akob; c,akoc... Kod 
toga # od # ako kod oznake članova indefinita iščezava, pa ostaje 
samo ako, jer indefinit više nije koncesivan, nego samo hipotetički. 

Nenaglašeni indefinit ne može uz glagol ostati apodozom 
naglašenomu indefinitu, jer ima svaki član njegov posebnu svoju 
apodozu, nego se u dionim apodozama mora zamijeniti naglašenim 
demonstrativnim ili anaforičkim pronomenom. Demonstrativni ili 
anaforički pronomen korelativne apodoze članova indefinita i 
samoga indefinita mora biti naglašen, čim se hoće da istakne, da je 
on glavni pojam apodoze (dok je kod koncesivnoga slučaja glavni 
pojam glagola). Demonstrativni ili anaforički pronomen dolazi i u 
apodozu naglašenoga indefinita, gdje se proteže na članove njegove 
kao na svoje protaze; n. pr. Zovu koga god toga: ako a, toga; ako 
b, toga; ako c, toga... Takova bi se apodoza mogla zvati kore - 
lativna, jer je odnos između protaze i apodoze onaki kao 
između relativnoga i demonstrativnoga pronomena. Napokon se i 
sam naglašeni demonstrativni ili anaforički pronomen može izo- 
staviti, jer u tima rečenicama s jednim glagolom naglašeni indefinit 
može svagda zastupati svoju demonstrativnu (korelativnu) apodozu. 
Tako od prvobitno dvije rečenice postaje jedna, a u onaj odnošaj 
prema glagolu, u kojem je bio nenaglašeni indefinit, dolazi sada 

naglašeni. Nacrtani proces u razvoju značenja naglašenomu inde- 
finitu mogao bi se u pregledu prikazati ovako: 

a) Zovu nekoga 

b) Zovu nekoga, koga god (konces. indefinit) 

c) Kogagod toga zovu (hipot. indefinit) 

d) Zovu kogagod (hipot. indefinit) 

Tako bi i prva rečenica u navedenom citatu iz predgovora 
Vukova Rječnika s hipotetičkim indefinitom značila: Dopuštam, 
da će kad Srbi primiti narječije a, ako narječije 4; n. b, ako n. b; 
n.c,akon.c... = kojegod n., to n. == kojegod n. 

Za hipotetički indefinit isp. i $ 5. 

Naglašeni se indefinit može zamijeniti i disjunkcijom, i to 
koncesivni koncesivnom, a hipotetički hipotetičkom. To se lako 
razumije, jer članovi disjunkcije i nijesu drugo no članovi naglaše- 
noga indefinita (/-l; == 1 ako), a indefinit im je sinteza. Ali valja 
istaknuti, da su članovi koncesivne disjunkcije samo protaze nena- 
glašenom indefinitu, a članovi hipotetičke disjunkcije zastupaju i 
svoje unutrašnje apodoze. Budući da su članovi koncesivnoga inde- 
finita također protaze nenaglašenom indefinitu, može se svaki 
koncesivni indefinit zamijeniti koncesivnom disjunkcijom. Ali hipo- 
tetički indefinit može se samo onda zamijeniti hipotetičkom dis- 
junkcijom, ako zastupa i svoju apodozu; n. pr. Zovu nekoga, 
kogagodiakod,iakob,iakoc... =ilia,ilib,ili e... (konce- 
sivna disjunkcija). — Zovu kogagod toga, a ako a, b ako b, c ako 
Cc... =ilaiib,ilic... (hipotetička disjunkcija). Ali disjunkcija 
“bično ne obuhvaća niti može obuhvaćati svih članova indefinita, 
nego samo one, koji baš dolaze u obzir, i ako se nalazi uz indefinit, 
često steže broj njegovih članova, kojima inače nema broja. Razli- 
kovati koncesivni i hipotetički indefinit kao i jednu i drugu dis- 
junkciju nije svagda lako, jer nema formalne razlike. Moglo bi se 
samo bar donekle reći, ako uz naglašeni indefinit ili uz disjunkciju 
ima i nenaglašeni indefinit ili pojam jedan kao apodoza naglašenom 
indefinitu ili disjunkciji, onda je naglašeni indefinit ili disjunkcija 
koncesivna, ako li ga nema, onda je hipotetička. Ali je neprilika 
u tom, što nenaglašeni indefinit često nije izrečen, nego se samo 
misli, a može ga, kao što smo vidjeli, i nenaglašeni korelativni de- 
monstrativ i zamijeniti. Evo nekoliko primjera: Kupi svata (toliko), 
koliko ti drago, po đevojku (onda), kadgođ tebe drago..N. pj. II, 
514. (hipotetički indefinit), — Daj mi Bože i Bogorodica! da ja 

koga na vodi zastanem: /? vojnovu majku iP sestricu. N. pj. 1, 424. 
(disjunkcija je koncesivna, jer ima nenaglašeno koga). — Za što, 
care? ako Boga nađeš! Od mojijeh devet milih brata što ti mene 
jednog ne ostavi, najmlađega ja najstarijega, tebe diku, a mene 
zakletvu? N. pj. II, 209. (koncesivna disjunkcija). — U petak će 
(valjada se misli: jedne) majke prokukati, ali Turske, ali naše 
Rišćanske, po nekoga dobra biti neće. N. pj. V, 385. (koncesivna 
disjunkcija). — A _ da padne iz neba jabuka, ne bi pusta na zemlju 
panula, no na konja ali na junaka al na čador al' na koplje bojno. 
N. pj. IV, 453. (hipotetička disjunkcija). 

Na pameti valja držati, da disjunkcija može značenjem za- 
mijeniti ili tumačiti samo naglašeni indefinit. 


4. Napose treba spomenuti upotrebu naglašenoga indefinita 
složena s partikulom 2, koja uza nj dobiva značenje ,bar', što je u 
svezi s tim, da i takova složenica rado ima negativni smisao. Da bi 
se to razumjelo, analizirat ću par primjera: Da ja imam iđe ikog 
svoga, to bi mene tužnu potražio. N. pj. Petr. II, 639. Djevojka, 
koja to govori, kaže prije toga sama, da nema nigdje nikoga svoga. 
Ali ona hoće to svoje negativno mišljenje da i razloži, i to tim, što 
makar koji slučaj, koji u koncesivnoj protazi dopušta (da naime 
ima)i ako na mjestu a, iakonamj.b,iakona mj.c...iako svoga 
čovjeka a, iako č.b,iakoč.c..., dakle dopušta 1 slučaj, da ako 
nigdje drugdje i (== bar) na onom mjestu, gdje bi se moglo misliti, 
da najlakše i najvjerojatnije ima — ako nikoga drugoga i (== bar) 
onoga svoga čovjeka, za kojega bi se moglo misliti, da ga najlakše 
i najvjerojatnije ima, t. j. da i (== bar) na najvjerojatnijem mjestu 
i (bar ==) najvjerojatnijega svoga čovjeka ima, — pa i taj slučaj 
mora u apodozi kao irealan prikazati, jer da ima igdje (== bar 
gdje) ikoga (== bar koga) svoga, on bi je potražio, ali kad to ne 
čini, nema nigdje nikoga svoga. Iz ove se analize razbira, kako je 
pojam bar došao k indefinitu, naime poradi suprotnosti između 
dopuštanja onoga člana indefinita, koji je potpunoj negaciji najbliži, 
i same te negacije. Značenje pak njegovo ističe partikula 7, koja 
indefinit i označuje kao takav, da je mogao uza nj prionuti pojam 
bar, t. j. kao koncesivan. Budući da se označujući članove inde- 
finitu kao koncesivne pred njih meće # ako, očekivalo bi se, da i 
pred indefinitom kao sintezom njihovom bude 7 ako (i ako tko), 
a ne samo 2 (itko). Ali valja na um uzeti, da naglašeni indefinit 

sam ima hipotetičko značenje: tko = ako 4, ako b, ako c... te 
ne treba da se još s ako kao hipotetički označuje. Pa i kod članova 
indefinita samo # kao koncesivna partikula moglo bi značiti ,i ako" 
[isp. n. pr. Kazuj groblje, gdi je ukopana, da ja vidim # (== 1 ako; 
ako ne živu, bar) mrtvu devojku. N. pj. II, 23.]. Ali se po analogiji 
koncesivnih rečenica (n. pr. / ako sam bio u tamnici, dosta si me 
vinom napojio. N. pj. IL, 277.) kod članova uz i može metati 2 ako, 
gdje je svakako potrebnije nego kod samoga indefinita. 

Drugi primjer: Majka pita dijete Jovana: »Ti izgubi sedam- 
deset divah, a ti ideš, sinko, planinama, bojiš li se do Boga # koga?« 
A Jovan joj odgovara: »Ja se bojim Boga velikoga, ne bojim se 
nikakva junaka, doklem mi je gojani Labude.« _N. pj. II, 29. 
Majka misli, da se Jovan, koji izgubi sedamdeset divova, ne boji 
nikakva junaka. Ipak dopušta, da se Jovan boji makar kakva ju- 
naka, i ako junaka 4 iakoj. b,iakoj. c..., dakle da se boji ako 
nikakva drugoga bar kakva velikoga junaka, za kojega bi se moglo 
misliti, da ga se najlakše i najvjerojatnije boji. Ali on i to poriče. 
Pojam je bar došao k indefinitu onako kao u pređašnjem primjeru. 
Kad bi majka Jovana pitala, boji li se koga (nenagl.) do Boga, ona 
ne bi pokazivala, da misli, da se Jovan ne boji do Boga nikoga. 

Malo je drukčiji primjer: Bolje je išta nego ništa. N. posl. I 
tu se prema potpunoj negaciji (ništa) kao bolji postavlja slučaj, u 
kojem čovjek ima ili dobiva makar što, i ako 4, iako b, i ako 
c..., dakle ako ništa drugo bar ono, što najmanje vrijedi.  Isp. 
Bolje što godi nego ništa. Dan. Posl. Često dolazi naglašeni inde- 
finit s partikulom # u rečenici s mi(ti), koja je formalno pozitivna, 
a po smislu negativna; n. pr. Da si sinoć mog brata ubio, i da si mi 
dvore zapalio, to sve bi ti danas oprostio, niti bi te igda prekorio. 
N. pj. IV, 189. Smisao je: nigda te ne bih prekorio (isp. $ 7.). 


5. Treba istaknuti još jedan osobit slučaj. Indefinit s dodatkom 
-g0d upotrebljava se često tako, kao da nije naglašen, n. pr. Ima li 
gdegod devojka, koja je na me prikladna? N. pj. I, 588. (= ima li 
gde). Ali indefinit je i ovdje naglašen, samo nije koncesivan, nego 
hipotetički (gdjegod = ako na mjestu 4, na mj. a, ako na mj. b, 
na mj. b; ako na mj. c, na mj. c...5 isp. $ 3.). A da se taj oblik 
naglašenoga indefinita upotrebljava tako, kao da je mnenaglašen, 
dolazi otuda, što mu je pravo značenje veoma srodno sa značenjem 
nenaglašenoga. U jednom i drugom slučaju misli se, da je realan 

tek jedan od konkretnih pojmova iste vrste, što ih indefinit obu- 
hvaća. Razlika je samo u tom, što se kod nenaglašenoga ne pita, 
koji je taj jedini realni pojam, a kod naglašenoga se pita, pa budući 
da realni pojam nije poznat, odgovara se na rečeno pitanje tako, 
da se kaže, da realan može biti svaki, jer je svaki jedan. Dok se pak 
kod naglašenoga indefinita izrijekom kaže, da realan može biti 
svaki te se indefinit i potkrepljuje dodatkom -god, kod nenagla- 
šenoga samo se misli ili pretpostavlja, da može realan biti svaki. 
Zbog ove sitne razlike lako se moglo dogoditi, da su se i nenaglašeni 
indefinit i naglašeni s dodatkom -god stali upotrebljavati pro- 
miscue sa smislom, da realan može biti svaki član, ali da jest 
realan samo jedan, možda s jedinom razlikom, da se kod nagla- 
šenoga s dodatkom -god jače isticalo, da može realan biti svaki član 
njegov. Naglašeni indefinit u značenju, o kojem se govori u $ 3., 
uopće je rijedak, i u koncesivnom i u hipotetičkom značenju: u 
koncesivnom je ponajviše prešao u relativ ($ 9.), a u hipotetičkom 
se približio u značenju nenaglašenomu. A što se u ovom posljednjem 
značenju upotrebljava baš oblik s dodatkom -god, dolazi otuda, 
što — kao što je rečeno — baš taj dodatak pokazuje, da realan može 
biti svaki konkretni pojam indefinita, po čemu se i približio nena- 
glašenomu. Tako se dakle n. pr. tkogod upotrebljava ponajviše kao 
relativ ili kao nenaglašeni indefinit. A tu razliku prati i razlika u 
akcentuiranju. P. Budman, koji je tu razliku otkrio, akcentuira n. 
pr. naglašeno gdjčgod, a nenaglašeno gdjčgod (isp. gdjčgod Akad. 
rj. III. str. 233 pa Maretićevu Gram. i stil. 2. izd. $ 471, b, gdje se 
akcentuira ovako: nagl. [relat.] gdjegod, nenagl. gdjčgod). Razlika 
je i u tom, što se kod naglašenoga oblika između sastavina mogu 
umetnuti enklitike, na pr. Đe si gođe, da si sada ovđe. N. pj. II, 
100., a kod nenaglašenoga ne mogu. 


6. U svima slučajevima značenja i upotrebe naglašenoga inde- 
finita, što smo ih dosad promotrili, naglašeni indefinit znači, da se 
radnja glagolska sa svakim članom njegovim može vršiti, a samo 
s jednim (realnim, ali nepoznatim) da se doista vrši. To dolazi 
otuda, što naglašeni indefinit pretpostavlja nenaglašeni ili pojam 
jedan. Ali naglašeni indefinit može imati i drukčije značenje, koje 
dolazi na vidjelo onda, kad je rečenica apstraktna, te realan nije 
samo jedan član indefinita, nego svaki, koji uopće dolazi u obzir. 
Onda apodoza naglašenoga i ne može biti nenaglašeni indefinit ili 

pojam jedan, koji znači, da je realan samo jedan član naglašenoga 
indefinita, nego apodozu čini sam glagol bez nenaglašenoga inde- 
finita. To je glavna razlika od koncesivnoga i hipotetičkoga slu- 
čajau$ 3. n. pr. Kogagod,iakoad,iakob,iakoc... zovu. Apo- 
doza zovu vrijedi za svaki konkretni pojam, što se indefinitom 
dopušta, radnja se glagolska vrši svakim tim pojmom ili članom 
indefinita. Tako dolazi u apodozu pojam, koji se izriče univer- 
salnim pronomenom svaki, sav: kogagod, svakoga zovu, Može se 
zamisliti, da se, kao kod koncesivnoga slučaja u $ 3., u apodozi 
pojedinih članova indefinita i samoga indefinita nalazi demon- 
strativni ili anaforički pronomen, koji se može shvatiti kao demon- 
strativna korelativna apodoza članova indefinita i samoga inde- 
finita, a glagolu čini objekat: Kogagod, zovu ga; i ako a, zovu ga; 
i ako b, zovu g4; i ako c, zovu ga... Taj bi pronomen bio nena- 
glašen, jer ne bi činio glavni pojam apodoze (kao kod hipotetskoga 
slučaja u $ 3.) upravo on, nego glagol, a da je nenaglašen, značio 
bi i to, da je indefinit hipotetičan, a ne koncesivan. U općenoj 
apodozi obuhvaćao bi on isti pronomen iz apodoza svih članova 
naglašenoga indefinita kao sintezu njihovu, kao što bi naglašeni 
indefinit obuhvaćao sve protaze kao sintezu njihovu. Po tom bi on 
u apodozi indefinita imao značenje universalnoga pronomena: 
kogagod, zovu ga; kogagod zovu == svakoga. A sad valja na um 
uzeti, da kod istoga glagola indefinit svagda može zastupati svoju 
demonstrativnu korelativnu apodozu, kao što se vidjelo kod konce- 
sivnoga i hipotetičkoga slučaja u $ 3., pa i onda, ako ima univer- 
salno značenje. A zastupajući nju prihvaća od nje i universalno 
značenje: Kogagod, zovu ga (svakoga) == Zovu kogagod (svakoga). 
Takav se indefinit može zvati universalnim (upravo kon- 
cesivno-universalnim) za razliku od onoga, kojemu je samo jedan 
član realan i koji se može zvati singularnimilispecijal- 
nim. ]Isp. još primjere: Kaži mu, da je to (m. fišek) cijena koje 
drago (== svake) glave crnogorske. P. Petrović Njegoš Gor. Vijenac 
1177/8. — Da bi po mom mišljenju bilo na čast i najnaprednijoj 
kojoj mu drago (= svakoj) književnosti. Daničić u Radu Jug. ak. 
15, 178. Primjeri su rijetki, jer se mjesto indefinita jasnoće radi 
voli kazati svaki. Ali svaki se može svagda zamijeniti universalnim 
indefinitom. 

 oIndefinit se i ovdje može zamijeniti disjunkcijom; ali kako 
indefinit tako i disjunkcija svagda je koncesivna (ne hipotetička), 

čemu je uzrok kazan naprijed (isp. $ 3.). Družiti se pak može i 
indefinit i disjunkcija s universalnim pojmom svaki, sav; n. pr. 
Pravi spisatelj, koji svoj posao razumije, ... kaže u predgovoru, da 
će njemu biti mila svaka recenzija bila (kakvagod:) gruba ili 
učtiva, samo da se može iz nje što naučiti i popraviti. Vuk 
Pisma 63. — Bilo kako mu drago, dvoličenjem ili istinom, Hristos 
se propovijeda. Vuk Nov. zavj. Filib. 1, 18. (živ zavri To67, 
give ngopdos ire dlngela, X. zarayyćllerat). O disjunkciji isp. 
Rad J. ak. 184. str. 102. 1 d. 

Pošto smo sada potanko ogledali sve tri vrste indefinitnih 
rečenica ($$ 3. i 6.), koncesivne, hipotetičke i universalne, i s ob- 
zirom na to, da ćemo se još morati vratiti k njima kod relativnih 
rečenica ($ 9.), bit će dobro, da ih u pregledu među sobom ispore- 
dimo. Istaknuti valja naročito ove momente: a) U koncesivnim 
rečenicama i u universalnim sve protaze imaju istu apodozu, u kojoj 
je kod koncesivnih glagol s nenaglašenim  indefinitom, u univer- 
salnima sam glagol (bez indefinita), u hipotetičkima pak svaka 
protaza ima svoju apodozu (unutrašnju ili demonstrativno-korela- 
tivnu). — b) U koncesivnima i universalnima odnošaj između pro- 
taze i apodoze adversativan je, a u hipotetičkima hipotetički. — 
c) U koncesivnima dolazi u apodozi nenaglašen indefinit, koji je u 
korelaciji s naglašenim indefinitom u protazi. — d) Prvobitno je bio 
takav indefinit i u apodozi hipotetičkih, ali ga je zamijenio nagla- 
šeni demonstrativni ili anaforički pronomen, koji ga može zami- 
jeniti i u koncesivnim, ali ostaje nenaglašen. — e) Nenaglašen 
dolazi takav pronomen i u apodozi universalnih rečenica, koji se u 
općenoj rečenici može zamijeniti universalnim pronomenom. — 
f) U svima rečenicama naglašeni indefinit može zastupati kore- 
lativni demonstrativ apodoze te od dvije rečenice postaje jedna. — 
g) Naglašeni indefinit može svagdje zamijeniti disjunkciju, koncesivni 
koncesivnu, hipotetički hipotetičku, ali hipotetički samo u takvu 
obliku, da naglašeni indefinit zastupa i svoi korelativni demon- 
strativ, čemu je razlog kazan u $ 3. 


7. Zanimljivo je promotriti i upotrebu negacije u rečenicama 
s naglašenim indefinitom. Pravilo je u današnjem jeziku, a) da 
onda, kad se hoće da poreče vršenje radnje samo s jednim članom 
indefinita, bilo nenaglašena bilo naglašena, ili drugim riječima: ako 
se hoće da poreče ono, što bi se u pozitivnoj rečenici indefinitom 

iste vrste naglašenim ili nenaglašenim tvrdilo ili dopuštalo, onda se 
negira sam glagol (sa 1e); b) a onda, ako se hoće da poreče vršenje 
radnje sa svakim članom, bilo nenaglašena bilo naglašena indefi- 
nita, negira se pored glagola (sa ne) i naglašeni indefinit (sa 
ni); n. pr. Ako što ne bi u kusalo, ne bi u grizalo. N. posl. Pod 
sto misli se jedno od onoga svega, što može biti sto (s obzirom na 
jelo); poriče se ono, što bi se dopuštalo u pozitivnoj rečenici: Ako 
što bi u kusalo, bi i u grizalo. — Dok carev sin ne nauči kakavgođ 
zanat, ... dotle nema ništa od prijateljstva. Dok je kakavgođ bilo 
naglašen indefinit u hipotetičkom značenju ($ 5.), značilo je: ako 
(zanat) 4, zanat 4; ako b, z. b; ako c, z. €...; a pošto je dobilo 
značenje nenaglašenoga indefinita, znači ono, što bi značilo kakav; 
poriče se ono, što bi se dopuštalo u pozitivnoj rečenici: Dok carev 
sin nauči kakav zanat, onda će biti prijateljstvo. — E ako ne zna 
nikakva zanata, ja mu ne dam svoje kćeri. ib.; poriče se svaki član 
naglašenoga indefinita, dakle ono, što bi značilo koncesivno nagla- 
šeno kakavgod; isp. pređašnji primjer. — Drumovi će poželjet 
"Turaka, a Turaka nigde biti ne će. N. pj. IV, 136.; poriče se: 
Turaka će makar gdje biti. U slučaju b) ne uzima se dakle kakav- 
god oblik naglašenoga indefinita u negaciju, nego bio u pozitivnoj 
rečenici kakavgod oblik, u negaciju se uzima samo onaj složeni sa 
1, pa taj se negira negacijom ne te od ne i postaje ni. A_ zašto se 
svagda negira samo taj oblik, postaje jasno po onom, što je u $ 4. 
O njemu rečeno. Itko može naime značiti ,bar tko? t. j. bar posljed- 
nji član naglašenoga indefinita, tako da negirajući njega negiraju 
se i svi drugi članovi (isp. n. pr. U praznu kuću ni miši ne ulaze. 
N. posl., a kamoli ljudi, dakle upravo nitko). 

Pored tih danas običajnih konstrukcija, koje su općeno sla- 
venske, dolaze kod starih pisaca u slučaju b) i druge. Tako se pored 
negacije kod indefinita izostavlja negacija kod glagola, jer negi- 
rajući sve članove indefinita razumijeva se, da se ne može vršiti 
ni radnja glagolska; n. pr. Nigder vode gore od te se nahodi. Đ. 
Baraković Vila 65. Možda je na takvu konstrukciju utjecala latin- 
ska (isp. $ 13.). Drugi je način, da se negira glagol, a indefinit u 
obliku složenom s # ne negira se, t. j. glagolska negacija vrijedi i 
za indefinit, koji se i tako može potpuno negirati, jer znači ,bar 
tko'; n. pr. Kakva li je Crnogorska vojska, iđe od nji ne čine 
uzmaka. N. pj. V, 224. — Nije sumnje, itko u sebi ne misli ino. 
1. Gund. Osm. 17, 273. Više primjera za sve pomenute slučajeve 

u Akademijskom i u Iveković-Brozovu rječniku kod pojedinih 
oblika indefinita. 


8. Što se dovle govorilo o složenim oblicima indefinita, ticalo 
se složenica indefinita s partikulama ili s riječima upotrebljenima 
kao partikule. Ali različni oblici indefinita slažu se i među sobom, 
i to oblici nenaglašenoga indefinita. Razlikovati valja više slučajeva. 

a) Ako dvjema pojmovima, koji čine isti član rečenice, pri- 
pada isti indefinit (svakomu napose), onda indefinit znači: ,jedan 
— drugi, ovaj — onaj; n.pr. Kad je kriva kruška, a k a d jabuka, 
da mi kći nije nigda zdrava. Dan. Posl. Dva pojma, koji su su- 
bjekti, a pripada im isti indefinit kad, jesu kruška i jabuka. Smisao “ 
je: jedan put kruška, drugi put jabuka. Ali tu nemamo još složen 
indefinit. Isp. još: Ko popa ko popadiju (voli). N. posl. 

b) Ako jednom pojmu, i to obično predikatu, pripada isti in- 
definit udvojen, izlazi smisao, da se ono, što indefinit znači, po- 
navlja; n. pr. I guska katkad na ledu posrne. N. posl. Katkad 
znači: jedamput pa drugi put t. j. više puta*. Vuk prevodi u RJ. 
katkad ,dann und wann, subinde'. Mjesto katkad kaže se i kadi- 
kad i kadnokad, gdje prvi dio ima dodatak no: kadno, isp. gdjeno. 
Isp. još: Kosa pada po dolini sva crna kao ugalj, samo đeđe koja 
sijeda. N. prip. 228. U ovom slučaju indefinit se već može na- 
zvati složenim. 

c) Ako jednomu pojmu, obično predikatu, pripadaju dva raz- 
lična indefinita, onda nastaje značenje, koje bi se moglo nazvati 
distributivno: jedan ovo — drugi ono"; n. pr. Ko o čemu, 
baba o uštipcima. N. posl. ,jedan o ovom, drugi o onom? (misli se: 
govori); zapravo: a,b,c... om,n,0..., a to se razumije ovako: 
4om, bon, coo itd, općeno: ,jedan o ovom, drugi o onom 
itd", ali se dalje ne nastavlja. — I tako za tili čas vojska neprija- 
teljska prsne i razbegne se kud koja. N. prip. 207. jedna ovud, 
druga onud'. Ni ovdje se još ne može govoriti o složenom indefinitu, 
ali od ovoga je slučaja postao onaj pod d. 

d) Složeni indefinit čine dva različita indefinita; n. pr. gdje- 
koji, kadšto itd. Prvobitno je značenje onakovo kao pod c. Ali 
obično preteže jedan dio složenice, prvi ili drugi, te čitava složenica 
dobiva onakovo značenje, kakovo smo našli pod b, n. pr. kadšto 
= katkad (Vuk u Rj. ,zuweilen, subinde*); isp. Kasto je glavnica 
lijepa vajdica. N. posl. (vajdica demin. od vajda ,korist); smisao 

je ,više puta'. Taj smisao dolazi otuda, što kadšto prvobitno znači: 
jedamput ovo, drugi put ono (n. pr. čitam) t. j. samo se čitanje 
ponavlja: ,više puta'; pretegao je prvi dio. Kad značenje jednoga 
dijela pretegne, onda drugi dio pokazuje, da prvi ima onakovo 
značenje, kakvo je u zajednici s drugim dobio. Sigurno su se takove 
složenice gradile i po uzoru drugih, te im se često prvobitno zna- 
čenje jedva može razabrati. Navest ću složenice, koje ovamo pri- 
padaju, ponajviše iz Vukova Rječnika: 

a) prvi je dio gdje: gdje = koji, gdješto, gdjetko (nema V.) 
— preteže drugi dio osim gdješto ,hier und da, irgend, passim, 
alicubi' == gdjegdje; 

B) prvi je dio kad: kadšto — preteže prvi dio; 

y) prvi je dio koje: kojegdje, kojekad, kojekakav, kojekako, 
kojekud(a), koješta, kojetko (nema V.) — svagdje preteže drugi dio; 

6) prvi je dio sto: Stogdje, štokad, Stokakav, štokoji, štotko 
— preteže drugi dio. 

Najviše analogijom postalih oblika naslućujem pod 7» i 6, 
ali ih ne mogu konstatirati. 

Ovdje prislanjam i složenice, u kojima prvi dio čini prono- 
men sav te im podaje universalan smisao: svagda, svagdje, svakad, 
svakako, svakojako, svakoji, svakud(a), svašto, svatko. Od tih 
oblika najprije je postao oblik svatko = svak tko tako, da je lakšega 
izgovora radi ispalo prvo & ili k od starijega oblika pronomena 
kto, od dva k ostalo jedno, a glasovi tk kao u tko od kto. To je 
upravo krnja universalna relativna rečenica: svak, tko ,omnis, qui? 
(isp. $ 9.). A onda su se po tom uzoru stvorili i drugi oblici uzevši 
od njega sva — kao prvi dio. I oni se mogu shvatiti kao krnja 
universalna relativna rečenica. Što se pored svagdje, svakud govori 
i svugdje, svukud, to je postalo od svud gdje, — kud u istom zna- 
čenju kao oblici sa sva — (isp. Kad se u neko doba noći probudi, 
ne nađe konja, nego ga počne svud kud tražiti. Vrč. Prip. 160.). 
Kajkavsko vsigde, slov. vsikde dobilo je # po svoj prilici od nega- 
tivnoga nigdi, slov. nikde, 


9. Od rečenica, kakve smo promotrili u $ 3. i 6., postale su 
i koncesivno-hipotetičke relativne rečenice. 
Ja sam postanje njihovo nastojao prikazati već u Radu Jug. akad. 
138. str. 70. i d., isp. i spis moj Beitrage zur griech. Satzlehre (Za- 
greb 1927.) str. 46. i d. Ali se moram na to pitanje povratiti, jedno 

saveza radi, a drugo, što držim, da mi valja ono mišljenje, koje sam 
tamo zastupao, na temelju ponovna ispitivanja donekle ispraviti i 
dotjerati. I sada kao i prije valja istaći, da relativnih rečenica 
imaju dvije vrste, koje zovem paratetičkeihipotetičke, 
a ove bi se pravije zvale koncesivno-hipotetičke. U 
prvima se relativni pronomen proteže na supstantiv, a u drugima, 
ako su hipotetičke, na izrečen ili neizrečen naglašen pronomen de- 
monstrativni ili anaforički; ako li su koncesivne, obično nema u 
glavnoj rečenici takove riječi, na koju bi se relativ protezao; ako li 
ima (dem. ili anafor. pron.), nije naglašena. I sam relativni prono- 
men u paratetičkima bio je prvobitno drugoga izvora nego u kon- 
cesivno-hipotetičkima, postao od pronominalnoga korijena 70- (isp. 
stsl. /-že, ja-že, je-že), dok je u hipotetičkima postao od korijena 
indefinitnoga pronomena q#0-, ali je poslije taj pronomen iz kon- 
cesivno-hipotetičkih prešao u paratetičke relativne rečenice. Primjer 
je paratetičke relativne rečenice: Bog ti staru ne ubio majku, koja 
te je takoga rodila i u svate caru opremila. N. pj. II, 140. O konce- 
sivnim i hipotetičkim relativnim rečenicama, koje su postale od 
onakovih indefinitnih, o kakvima se govorilo u $ 3. i 6., valja 
raspravljati napose. 

Koncesivno-hipotetičke relativne rečenice postale su od ona- 
kovih indefinitnih, o kakvima se govorilo u $$ 3. i 6., i to od svake 
vrste indefinitnih ista vrsta relativnih [od koncesivnih koncesivne, 
od hipotetičkih hipotetičke, od (koncesivnih) universalnih (konce- 
sivno) universalne]. A povod je tomu razvoju dala težnja, da bi se 
indefinitna apodoza, koja nije sadržavala nove misli, zamijenila 
takovom, kojom bi se izricala nova misao. Postale su pak tako, da 
se indefinitna protaza jednostavno prihvatila kao relativna, samo 
se glagol, koji se u indefinitnoj protazi razumijeva po apodozi, 
morao izrijekom spomenuti, jer je imala doći nova apodoza s dru- 
gim glagolom. K toj je protazi pristupila nova apodoza, koja se, 
koliko se igda moglo, udesila prema staroj. To držim za potvrdu, 
da su koncesivno-hipotetičke relativne rečenice postale onako, kako 
se ovdje razlaže. Uzmimo po jedan primjer svake vrste tih relativ- 
nih rečenica. 

Primjer za koncesivnu relativnu rečenicu: Kudgod ide, 
zemlji Bosni dođe. N. pj. VII. (drž. izdanje), 366. Indefinitna je 
rečenica ili (perioda) glasila: Kudgod, ide; a nova je apodoza: 
zemlji Bosni dođe. Ako se nova apodoza isporedi sa starom (ide), 

vidi se, da je nova udešena prema staroj: tako može nova, kao i 
stara, pripadati svakoj dionoj protazi (i ako ide smjerom 4, zemlji 
B. dođe; iakoide s. b,z. B.d;iakoides.c,z. Bi. di... Osim 
toga nova je apodoza, kao i stara, sa svojim protazama u adversa- 
tivnom odnošaju (i ako ide smjerom a, ipak u B. d., i ako s. 6, i 
ako s. C...). Taj kao i pređašnji momenat označuje protazu kao 
koncesivnu. Napokon se u novoj apodozi, kao i u staroj, može 
misliti nenaglašen indefinit (nekud ide, nekud z. B. d.), koji je 
s naglašenim indefinitom (ili relativom) u korelativnom odnošaju 
(t. j. jedan odgovara drugomu). Takav se indefinit u jednom i u 
drugom slučaju može zamijeniti nenaglašenim korelativnim demon- 
strativnim ili anaforičkim pronomenom (kudgod, tud ide — kud- 
god ide, zemlji Bosni dođe txd). U relativnoj se apodozi može na- 
laziti i nenaglašeni indefinit, koji nije u korelaciji s relativom, ali 
takav se indefinit ne može zamijeniti nenaglašenim demonstrativnim 
ili anaforičkim pronomenom (n. pr. Kudgod je išao, nekoga je 
našao). 


Primjer za hipotetičku relativnu rečenicu: Šta je tražio, 
to je i našao. N. posl. Indefinitna je rečenica glasila: Šta (god), 
nešto je tražio. Ali već tu se indefinit u apodozi mogao zamijeniti 
naglašenim demonstrativnim ili anaforičkim korelativnim prono- 
menom, pa tako se udesila i nova relativna apodoza. Tako je pak 
u jednom i u drugom slučaju svaka protaza dobila svoju apodozu, 
pa i odnošaj između protaza i apodoza postao je od adversativnoga 
(koncesivnoga) hipotetički, te se i u dionim protazama ne može 
više upotrijebiti 2 ako, nego samo ako: ako je tražio a, našao je 
4 = to; ako b, to; ako c, to. 


Primjer je za universalnu (upravo koncesivnu univer- 
salnu) rečenicu: Kudgođ sunce teče, svud se hljebac peče. N. posl. 
Indefinitna je rečenica glasila: Kudgođ, sunce teče (tud svud). 
K protazi te rečenice s glagolom, koji se razumio iz apodoze (kud- 
gođ sunce teče), pristupila je nova apodoza: hljebac se peče. Ni u 
staroj ni u novoj apodozi nema indefinita, apodozu čini sam glagol, 
koji zahvaća svaku protazu (ili član naglašenoga indefinita) te u 
apodozu ulazi nenaglašen korelativni demonstrativni ili anaforički 
pronomen, koji se u dionim apodozama proteže na članove indefi- 
nita, a u općenoj apodozi može se zamijeniti universalnim adver- 
bom: svud (tud ili svud se hljebac peče). 

U indefinitnim rečenicama smo našli, da naglašeni indefinit 
može zastupati i svoj korelativni demonstrativni ili anaforički pro- 
nomen, po čemu od dvije rečenice postaje jedna. Toga u relativnim 
rečenicama nema, jer je glagol u apodozi različan od onoga u 
protazi. 

O relativnim rečenicama, osobito o universalnima, dodat ću 
još neke napomene. 

Universalni se pronomen može izreći ili ne izreći. Ako ima u 
apodozi demonstrativni ili anaforički pronomen, on je obično ne- 
naglašen, jer jezgra apodoze nije pronomen, nego glagol, ali može 
biti i naglašen (n. pr. Koga Bog čuva, onoga puška ne bije. N. posl.). 
Naglašivanje pronomena u universalnoj apodozi držim za sekun- 
darnu pojavu postalu po analogiji hipotetičkih relativnih rečenica 
(jedne su se s drugima pomiješale). 

Ako je apodoza negativna, može pronomen ostati u pozitiv- 
nom obliku, ali se može zamijeniti i negativnim oblikom; n. pr. Mi 
promenismo tolike čobane, pa kojigod iziđe na jezero, nijedan se 
ne vrati. N. prip. 48. (moglo bi se reći i: on se ne vrati). 

U oči udara, da je u relativnoj periodi apodoza universalna, 
a u prvobitnoj rečenici, od koje je relativna protaza postala, uni- 
versalno značenje dobiva protaza (indefinit); n. pr. Zovu kogagod 
== svakoga. Ta razlika dolazi otuda, što tamo indefinit može za- 
stupati i korelativni nenaglašeni demonstrativni ili anaforički pro- 
nomen, koji se u apodozi na nj proteže, a ovdje ne može, jer su 
glagoli protaze i apodoze različni, a tamo se isti glagol, koji je u 
apodozi, ima razumijevati i u protazi. Ali se javlja još jedna razlika. 
U prvobitnoj rečenici universalnost, koju može značiti indefinit, 
malo je drukčija od one, koju znači relativna apodoza; tamo je 
neograničena (apsolutna), a ovdje ograničena (relativna), i to stoga, 
što se tamo radnja apodoze vrši sa svima članovima indefinita bez 
ograničenja, a ovdje samo s onima, s kojima se vrši radnja protaze; 
tako tamo universalnost može zahvaćati sve članove indefinita, a 
ovdje samo one, s kojima se vrši radnja protaze. Tako universalna 
apodoza: svud se hljebac peče — ne znači, da se hljebac peče svud 
bez ograničenja, nego samo svud onud, kudgođ sunce teče; a: 
sunce teče kudgod — kao samostalna rečenica znači, da sunce teče 
svuda bez ograničenja. Ali ako se bolje prigleda, kako je ova po- 
sljednja rečenica postala, vidi se, da rečena razlika gotovo iščezava. 
Prvobitno je naime ova rečenica značila: i ako sunce (teče) krajem 

Rad Jugosl. akad. 259. 2 

a, i ako krajem b, i ako krajem Cc... sunce teče = Kudgod (sunce 
teče), svud sunce teče. Svaki član apodoze ima u jednom članu 
indefinita svoju protazu, u kojoj je izrečen uvjet, koji se mora 
ispuniti, da vrijedi član apodoze. A budući da je glagol protaze 
isti kao apodoze, znači to u ovom konkretnom slučaju, da se može 
reći, da sunce teče samo onim krajevima, kojima doista teče. Tako 
i ovdje universalnost apodoze zavisi o ispunjenju uvjeta izrečenih u 
protazi, dakle je ograničena na slučajeve, kad se radnja njezina sa. 
članovima protaze doista vrši. Glavna je razlika od relativne apo- 
doze u tom, da je ovdje uvjet izrečen istim glagolom, a tamo drugim. 
Podudaranje pak ne izbija na vidjelo, jer ga u prostoj indefinitnoj 
rečenici pomućuje to na identičnosti glagola u protazi i u apodozi 
osnovano, da universalna apodoza može zastupati indefinit, 

Disjunkcija može zamijeniti samo koncesivnu (i universalnu) 
relativnu protazu, čemu je razlog isti kao i analognoj pojavi kod 
indefinitnih rečenica, a spomenut je u $ 3. Gdje je disjunkcija mo- 
guća, ona se može s relativom i družiti; n. pr. Gdi reknemo, da se 
sastanemo: #/ u tvome, i] u mome dvoru. N. pj. 1, 353/4. Ali valja 
na um uzeti i to, da se indefinit (relativ) i disjunkcija obično ne 
pokrivaju posve, nego da se u disjunkciji beskrajan broj članova 
indefinita steže samo na one, koji se u disjunkciji spominju (isp. 
5 3.). 

Budući da sam razvoj relativnih rečenica u srpskohrvatskom 
jeziku nastojao razložiti tako, da sam za pojedine stupnjeve toga . 
razvoja uzimao primjere iz samoga toga jezika, moglo bi se misliti, 
da držim, da su relativne rečenice u srpskohrvatskom jeziku i po- 
stale; ali bi to mišljenje bilo krivo. Relativne su rečenice rečenim 
načinom postale najkasnije već u baltijsko-slavenskom prajeziku, 
jer i u litavskom jeziku služi naglašeni indefinit kao relativ, ali im 
zametak seže još u indoevropski prajezik. Primjeri, koje sam u svom 
razlaganju navodio, potječu kao tipovi rečenica također iz onoga 
jezika, u kojem su relativne rečenice postale, pa stoga mogu i po- 
tvrditi, kako su se razvijale. Kratku historiju relativnih rečenica u 
indoevropskim jezicima pokušao sam nacrtati u svom već spomenu- 
tom spisu Beitrage zur griech. Satzlehre u $ 34. 

Treba još spomenuti, da u relativnim koncesivnim i hipote- 
tičkim (singularnim i universalnim) rečenicama glagol dolazi u istim 
oblicima i u istim slučajevima kao i u prostim koncesivnim i hipo- 
tetičkim rečenicama (s ako); a to se lako razumije, ako se uzme na 

um, da relativno n. pr. tko kao naglašen indefinit znači: (i) ako 
0. bh; 6.2 om S 2) 

Poredbe radi navest ću još nekoliko različnih relat. rečenica. 
Šta ti god (car) odgovori, kad se vratiš, opet se ne osvrći do naše 
kuće. N. prip. 52. (koncesivna singularna relativna rečenica). — 
Ko je gođ sirac izio, braca Milivoja krv šikala (kad na koga za 
svašta krivicu bacaju). N. posl. (konc. sing. relat. rečenica). — 
Kad one (vile) dođoše, nađoše onoga, koji bješe došao tražiti vreću. 
N. prip. 87. (hipotetička singularna relat. rečenica). — De si pje- 
vao ljetos, (ondje) pjevaj i zimus. N. posl. (hip. sing. relat. reče- 
nica). — Kad bi god lisica polazila po travu i po vodu, svagda bi 
prikričala ždrebetu da pazi na njezin glas. N. prip. 177. (koncesivna 
universalna relat. rečenica). — Ko docne ustaje, obojaka mu ne- 
staje. N. posl. (konc. univ. relat. rečenica). — Koga Bog miluje, 
onoga i kara. N. posl. (konc. univ. relat. rečenica). — Što Bog 
daje, to je sve dobro. N. posl. (konc. univ. relat. rečenica). — Što 
maca okoti, sve miše lovi. N. posl. (konc. univ. relat. rečenica). — 
Više primjera u rječnicima Akad. i Iveković-Brozovu kod različnih 
oblika relat. pronomena pa u Radu Jug. ak, 138. str. 70. 1 d. 


10. Iz istoga stabla naglašenoga indefinita kao koncesivna i 
hipotetička relativna rečenica izbila je još jedna tako isto znatna 
grana rečenica; to su pronominalna pitanja. Uzmimo 
primjer: No hajdete u Prizrena grada, ne bi | cara u životu našli, 
da čujete, šta će naručiti i na kom? će carstvo ostaviti. N. pj. II, 
186/7. Što i na kom naglašeni su indefiniti, kojima značenje već 
poznajemo iz pređašnjega razlaganja. Prvobitni je smisao čitave 
složene rečenice bio: što će (god) car naručiti i na kom će (god) 
carstvo ostaviti, da čujete. Da čujete nema objekta, ali ga zahtijeva, 
a dobiva ga u deklarativnoj rečenici, koja nije izrečena, ali se imala 
prvobitno bar u misli, te rečeni smisao prelazi u ovaj: što će (god) 
car naručiti, da čujete, da će to naručiti, i na kom će (god) carstvo 
ostaviti, da čujete, da će na njemu carstvo ostaviti. U deklarativnoj 
rečenici dolazi i naglašen demonstrativni ili anaforički pronomen, 
koji se na indefinit proteže. Tako rečenica s indefinitom od konce- 
sivne postaje hipotetička te čini indirektno pitanje. God i obični 
dodaci ne dodaju se indefinitu, jer je indefinit, kad se osjetio kao 
interogativ, prestao biti indefinit. Deklarativna se pak reče- 
nica obično ne izriče, jer se kao objekat glagola dicendi ili sen- 


* 

tiendi, o kojem indirektno pitanje zavisi, shvaća samo pitanje (re- 
čenica s interogativom). 

Kao što se vidi, indirektna pronominalna pitanja veoma su 
srodna hipotetičkim relativnim rečenicama, kao što su i konjunk- 
cionalna pitanja veoma srodna prostim hipotetičkim rečenicama 
(s ako). Ne samo da je pronomen interrogativum kao i relativum 
postao od indefinita, nego se taj pronomen u jednoj i drugoj vrsti 
rečenica proteže na naglašen demonstrativni ili anaforički prono- 
men; samo je razlika, da je taj pronomen kod relativne rečenice u 
njezinoj apodozi, a kod indirektna pitanja u deklarativnoj rečenici 
zavisnoj o apodozi. Tako rečenica: Što znaš, reci — kao relativna 
znači: što znaš, to reci, a kao indirektno pitanje: što znaš, reci, 
da to znaš. 

Direktna se pronominalna pitanja od indirektnih kao i 
konjunkcionalna direktna od indirektnih razlikuju bitno samo tim, 
što težnja za obaviješću u njima nije izrečena posebnim glagolom 
dicendi ili sentiendi kao u indirektnima, nego samo tonom, s kojim 
se pitanje izgovara. Tako n. pr. Što znaš? izgovoreno s upitnim 
tonom znači toliko kao: (reci), što znaš t. j. što znaš, reci, da to 
znaš. 

Primjera za pitanja indirektna i direktna ima obilje u Aka- 
demijskom i Iveković-Brozovu rječniku pod različnim oblicima 
interogativnoga pronomena pa u mojoj raspravi o pitanjima u hrv. 
ili srp. jeziku u Radu Jug. ak. 172. str. IBI. i 184. str. 96. (disj. 
i pronom. pitanja). 

* 


11. I latinski pronomen indefinitum potječe od korijena 
g#0- (q#i-) i dolazi u sve one tri funkcije kao i srpskohrvatski: 
kao pronomen indefinitum, kao p. relativum i kao p. interrogati- 
vum. Po tom se upotreba latinskoga indefinita slaže više s upotre- 
bom srpskohrvatskoga nego grčkoga ($ 16.). Latinski indefinit do- 
lazi prost i složen s partikulama, a tih složenih oblika razvilo se u 
latinskom jeziku više nego u srpskohrvatskom ili u grčkom, a neki 
se i teško tumače. Najprije ću spomenuti one oblike indefinita, koje 
držim za naglašene: quis, aliquis, quidam. 

Quis, quid odgovara oblikom grč. Tic, 1(0), a upotrebljava 
se kao i srpskohrvatsko tko u postulativnim i hipotetičkim reče- 
nicama; n. pr. Expecto, si quid dicas. Plaut. Trin. 98. ,čekam, hoćeš 

li što reći. Druga su dva osobite tvorbe, pa im valja oblik i zna- 
čenje svakomu napose pobliže ogledati. O obliku ali-quis- ali-quid 
(-qua, -quod) ima različnih mišljenja, od kojih nijedno ne zadovo- 
ljava posve. Spomenut ću samo neka novija. Tako F, Sommer u 
IF. 24, 17. 1 d. drži ali- za adverb (lokativ) u značenju ,an jener 
Stelle, dort', od kojega je postalo i ali-us ein dort befindlicher, 
ein anderer'. Ali mu Brugmann ib. 160. s pravom prigovara, da 
nije pokazao, kako je od značenja ,dort wer" moglo doći do zna- 
čenja ,irgend wer', a sam nagađa, da je do toga došlo tako, što je 
ali-, koje i on prihvaća kao adverab, prvobitno bilo udvojeno; 
izričaj kao dicat aliquis osniva se onda na izričaju ali vel ali quis 
,es k&nnte an dem einen oder an dem andern Ort wer behaupten', 
ali je moglo i čitavo aliquis biti udvojeno: ali quis (vel) ali quis 
dicat ,es konnte da wer oder dort wer behaupten'. Značenje ,irgend- 
wo, koje se udvajanjem dobilo, moglo je prijeći u značenje 
,rgend', jer zrgend == starovisokonjemačkomu io wergin, gdje prvi 
dio (*hwar) == got. bvar znači ,wo'. Brugmann upozoruje na to, 
da bi prvi dio riječi aliquis mogao biti *ale- (*ale-quis), koje bi sa 
partikulom *le, koja se nalazi u ille (== *is-le), bilo u prevojnom 
odnosu. Walde u drugom izdanju svoga latinskoga etimologičkoga 
rječnika s. v. adlins drži shvaćanje kao ,anderswer' za aliquis 
.irgendwer' još jednako jednostavnim i dovoljnim. Možda bi se 
polazeći od ali- u značenju, koje je Sommer odredio, kraćim putem 
od onoga, koji je Brugmann pokazao, moglo doći do istoga zna- 
čenja, do kojega je on došao. B. drži, kao što je rečeno, da se udva- 
janjem od ali- ili aliquis moglo doći do značenja ,irgendwo'", koje 
je prešlo u značenje ,irgend'. Ja bih radije polazio od poznate po- 
jave, da demonstrativ može prijeći u jednu ruku u značenje ,drugi, 
<a u drugu ruku u značenje ,jedan'. Tako grč. i6c, koje dolazi u 
značenju ,onaj' (u velikom gortinskom natpisu VII, 23.; VII, 8.), 
može značiti i ,jedan'; got. jains ,onaj', ins jedan", starosl. ins 
drug i jedan" inoroga uovćxeowc, inoks uovayos (isp. Brug- 
mann Demonstr. pronomina 109.). Tako bi 1 lat. ali, ako znači 
ne na onom mjestu', moglo dobiti ne samo značenje ,na drugom 
mjestu', nego i značenje ,na jednom mjestu, a to bi moglo prijeći 
u indefinitno ,gdje'. Po tom bi aliquis značilo ,gdje tko? i slagalo 
bi se sa značenjem njemačkoga žrgendwer. Svrha pak takova sla- 
ganja indefinita jamačno je potkrepa indefinitnoga značenja, n. pr. 
Nam pater expectat aut me aut aliquem nuntium, qui hinc ad se 

veniat. Plaut. Capt. 382. ,jer otac očekuje ili mene ili gdjekojega 
glasnika, koji bi odavle k njemu došao. Što se pak tiče Brug- 
mannova nagađanja, da bi ali u aliquis bilo postalo od ale, držim, 
da bi ale jamačno bilo postalo aseverativna partikula pa aliqui 
dobilo onakovo značenje kao lat. guidam srpskohrvatski netko 
($ 2.), koje se ne bi slagalo s faktičnim značenjem njegovim. 

Što uz aliquis često dolazi unus: unus adliquis (n. pr. Cum 
premeretur inops multitudo ab iis, qui maiores opes habebant, ad 
unum aliquem confugiebant virtute praestantem. Cic. Off. II, 41.), 
taj izričaj, čini mi se, da je postao tako, da je uz unus prionulo 
aliquis (ne obrnuto). Tako se u navedenom primjeru misli, da je 
mnoštvo pribjegavalo k jednomu, a taj jedan mogao je biti neodre- 
đen tko, samo ako se krepošću odlikovao; isp. grč. &ig mug 1 eig 
E vic doyog dvijo Bovlnp6ooc čoro. A 144. ,unus aliquis 
vir consiliarius dux sit. Više primjera za unus aliquis kod Kihnera- 
Stegmanna I, 636. U romanskim jezicima pretegnuo je oblik aliquis 
unus, tal, alcuno, franc. aucun; isp. Meyer-Liibke. Rom. et. W., 330. 
il 345. 

Indefinit qui-dam, quae-dam, quid-dam (quod-) sastoji se od 
nenaglašenoga indefinita quis i partikule dam (quis-dam = quidam 
kao is-dem == idem), a ova je partikula jamačno srodna s parti- 
kulom -dem u idem, s grč. 01, sa slav. da. Sve su te partikule 
deiktičke pa aseverativne. Značenje partikule -dem jasno izbija iz 
složenice zdem, koja znači ,baš taj, isti' (isp. Stolz-Schmalz Lat. 
Gramm.* 219. bilj. 3.). Po tom je vjerojatno, da i -dam u quidam 
znači ,baš*, dakle quidam ,baš tko. Tako bi quidam značenjem 
odgovaralo srpskohrvatskomu netko, gdje je također nenaglašeni 
indefinit složen s aseverativnom partikulom ($ 2.), te bi quidam 
kao i netko značilo određeno, ali doista ili samo tobože nepoznato 
lice (njem. ,ein gewisser', lat. također ,certus quidam'); n. pr. Ac- 
currit quidam notus mihi nomine tantum. Hor. Sat. I, 93. ,dotrči 
netko poznat mi po imenu samo". 


12. Naglašeni indefinit čini kao u srpskohrvatskom tako i u 
latinskom koncesivnu protazu, kojoj je apodoza glagol zajedno 
s pojmom jedan ili s nenaglašenim indefinitom, a i bez njega. U 
prvom slučaju (kad je uz glagol pojam jedan ili nenagl. indef.) 
indefinit ima singularno, a u drugom (kad je apodoza glagol sam) 
universalno značenje. Kod singularnoga značenja onomu, koji go- 

vori, nije stalo, s kojim se članom naglašenoga indefinita radnja 
glagolska vrši, samo da se s jednim vrši. Neke složenice nenagla- 
šenoga indefinita to značenje i ističu: gui-libet (quae-, quid- i 
quod-) (stsl. kato ljubo) tko god*, qui-vis (quae-, quid- i quod-) 
«tko ti drago", upravo ,tko hoćeš (grč. 600: Bov2n), isp. $ 3. 1 17. 
Kod universalnoga značenja vrši se i onako radnja sa svakim čla- 
nom indefinita pa se rečene složenice mogu upotrebljavati i u tom 
slučaju. Primjer: Una harum guaevis causa me ut faciam monet, 
vel tu vel quod verum est vel quod ipsi cupio Glycerio. Ter. Andr. 
904—5. jedan od tih uzroka, koji ti drago, potiče me da učinim? == 
jedan me uzrok potiče (apodoza), i ako 4, i ako b, i ako cc... 
(protaza). I indefinit i disjunkcija koncesivni su i singularni. — 
Faciat quidlubet: sumat, consumat, perdat, decretum est pati. Ter. 
Heaut. 464—5. ,neka čini štogod (svašta): neka uzima, troši, upro- 
pašćuje, odlučeno je trpjeti". Indefinit i disjunkcija koncesivni su i 
universalni. Više primjera kod Kiihnera-Stegmanna I, 649. 1 d. 

Često se naglašeni indefinit udvaja, n. pr. quis-quis, quid- 
quid (qualis-qualis, quot-quot, ut-ut itd.). Svrha je udvajanju, da 
se universalno značenje indefinita istakne. Stoga se udvojeni oblici 
indefinita upotrebljavaju ponajviše u universalnom značenju; n. pr. 
Duodecim tabulae nocturnum furem quoquo modo, diurnum autem, 
si se telo defenderit, interfici impune voluerunt. Cic. Mil. 3, 8. 
»zakon 12 ploča naredio je, da se noćni tat makar kojim (svaka- 
kvim) načinom, a dnevni, ako se oružjem brani, bez kazne ubije. 
Indefinit ima koncesivno universalno značenje. Više primjera kod 
Kiihnera-Stegmanna II, 199. 

U quis-que (quae-, quid- i quod-) složen je naglašeni indefinit 
s partikulom -que (grč. Te), koja je prvobitno bila koncesivna, a 
uz universalno značenje indefinita dobila kopulativno značenje. U 
primjeru: Suum quisque noscat ingenium. Cic. Off. I, II4. ,svoju 
ćud neka svatko poznaje — quisque je prvobitno značilo: ,makar 
tko', a budući da je to dobilo značenje ,svatko', jer apodozu ne 
čini pojam jedan, nego glagol(=iakod,iakob,iakoc...neka 
poznaje!), a svatko se uzelo u značenju ,|i ako 4, i ako b, i ako 
c..., dobila je i partikula que, koja se već kod članova indefinita 
mogla shvatiti kao kopulativna vežući ih, izrazito kopulativno 
značenje, pošto se pojam ako izgubio. O razvoju značenja parti- 
kule que grč. “Te isp. moje Beitrige z. gr. Satzlehre str. 9. i 
prašku Slaviju VIII. str. 242. 

Spomenut ću još neke osobite konstrukcije uz quisque. Qmis- 
que stoji rado uza superlativ i uz redne brojnike; n. pr. Optimum 
quidque rarissimum est. Cic. Fin. 2, 81. ,sve (== baš) najbolje naj- 
rjede je. — Nam in foro vix decumus quisque est, qui ipsus sese 
noverit. Plaut. Pseud. 973. ,jer na trgu jedva je svaki deseti (takav), 
da sam sebe poznaje. Riječju quotus == quisque pita se za redni 
broj; n. pr. Quotus enim quisque philosophorum invenitur, qui sit 
ita moratus? Cic. Tusc. 2, 11. jer koji se po redu od filozofa nalazi, 
koji bi bio tako udešen? Odgovor obično ili jest ili se misli nega- 
tivan: ,nijedan po redu (ni deseti, ni stoti itd.). Ako se ima po- 
zitivno odgovoriti brojem jedan, kaže se obično unusquisque ,svaki 
jedan, svaki pojedini. U tom obliku dolazi quisque često, ali obično 
u takovom značenju, kao da mu je pravo značenje samo potkri- 
jepljeno; n. pr. Suo unusquisque studio maxime ducitur. Cic. 
Fin. 5, 5. svakoga svoje nastojanje najviše privlači. Često stoji 
quisque uz relativ; n. pr. Quam guisque norit artem, in hac se 
exerceat. Cic. Tusc. I, 41. upravo: ,koju tkogod vještinu razumije, 
njom neka se bavi; poradi universalnoga značenja od quisque čini 
se, da je quisque, koje bi valjalo da stoji u glavnoj rečenici, pro- 
lepsom došlo u sporednu, tako da je smisao: ,koju vještinu poznaje, 
njom neka se svatko bavi. 

Kao quisque analogno značenje ima i uterque: ,koji god = 
svatko od dvojice i ubique gdjegod = svagdje? 


I qui-cumque (quae-, quod-) dolazi obično u universalnom 
značenju. Riječ se sastoji od tri dijela. Drugi je dio naglašeni 
indefinit cum (quum) u temporalnom značenju ,kad", koji ne dolazi 
sam kao indefinit, nego samo kao relativ postao od indefinita. 
Taj je indefinit složen sa -que, koje smo već našli kod prono- 
mina quis-que kao koncesivnu pa kopulativnu partikulu, dakle 
— cumque znači ,kadgod? (isp. Mihi cumque salve rite vocanti 
(Hor. Car. 1, 32, I5.): ;kad te god pravo zovem). Prvi je 
pak dio naše složenice naglašeni adjektivni indefinit qui, koji i 
sam znači koji god?. Dakle čitava složenica znači ,kojigod kadgod", 
ali je drugi dio izgubio pravo svoje značenje te služi samo kao eks- 
ponenat značenju prvoga dijela kao i naša koncesivna partikula: 
drugi dio samo ističe prvomu dijelu universalno značenje. Primjer: 
Quae sanari poterunt, quacumque ratione sanabo. Cic. Catil. 2, Ir. 
što će se izliječiti moći, kojimgod načinom izliječit ću. 

13. Kao u qui-cumque tako je i u quis-quam (quae-, quid- i 
quic-) drugi dio složenice već naglašen indefinit: quam ,kakogod? 
te quisquam znači ,;tkogod kakogod", a upotrebljava se poglavito u 
rečenicama negativnim ili s negativnim smislom pa u hipotetičkima 
kao srpskohrvatski itko ($ 4.). Razlika je samo u tomu, da se itko 
pored negacije glagola još napose negira (nitko ne —), a quisqnam 
se ne negira napose osim oblika nequicquam i nequaquam, gdje ne 
znači ,n€ quidem'. Valja naime Znati, da se latinski indefiniti, 
makar bili naglašeni, ne negiraju napose (kao srpskohrvatski), nego 
rečenična negacija vrijedi i za njih; tako u nunquam, nusquam, 
nemo (nč hemo == homo, gdje homo ima značenje naglašenoga 
indefinita tko, nemo nitko), nullus, nihil (nč bilum = filum ,ni 
dlaka", gdje je opet bilum uzeto u značenju naglašenoga indefinita: 
što, nihil ,ništa') itd., makar da su s negacijom zč univerbirani, ona 
pripada upravo glagolu (rečenici). A zašto dolazi quisquam po- 
glavito u negativnim i u hipotetičkim rečenicama? Zato, što je u 
takovim rečenicama i za njih i postalo, što treba malo opširnije 
razložiti. 

Uzmimo primjer: Moriar, si praeter te qguemquam reliquum 
habeo, in quo possim imaginem antiquae et vernaculae festivitatis 
agnoscere. Cic. Fam. 9, 15. Ciceron u pismu prijatelju Papiriju Petu 
hoće da kaže, da mu osim njega nije ostao nitko, u kojem bi mogao 
prepoznati sliku staroga i domaćega veselja. A to čini tako, da 
najprije dopušta, da mu je tkogod kakogod ostao, pa onda u slu- 
čaju, ako je to, što dopušta, istina, želi umrijeti, čim izriče, da kako 
nije istina, da želi umrijeti, tako ni ono, što je dopustio, nije istina, 
dakle da mu osim njega doista nitko nije ostao. Tim načinom 
osobito odlučno poriče, da mu je osim Peta itko ostao. Najviše nas 
zanima značenje indefinita guisquam. Kao što je rečeno, on znači 
tkogod kakogod"; ali značenje od quam (;kakogod?) u rečenoj kon- 
strukciji prelazi u značenje ,ipak', jer Ciceron u navedenom pri- 
mjeru usprkos mišljenju, da mu nitko nije ostao, ipak dopušta, da 
mu je makar tko ostao; quis pak kao naglašeni indefinit i onako 
znači: dakoaiakob,iakoc... jedan. Po tom quisquam znači 
ipak jedan? ili također ,bar jedan", jer kod mišljenja, da nitko nije 
ostao, dopuštanje, da je ipak jedan ostao, znači, da se dopušta, da 
je bar jedan ostao. Poricanje realnosti toga dopuštanja glavnom 
rečenicom: moriar itd. iznosi značenje nitko! t. j. ,nijedan', jer 
srpskohrvatski bi isto što latinski quisquam značio indefinit itko, 

ijedan, negirano nitko, nijedan; negirano bar jest ni (1 == ,bar', 
nei=n) 


Uzmimo za primjer još jednu samostalnu negativnu rečenicu: 
Numquam quicquam facinus feci peius neque scelestius quam hodie. 
Plaut Men. 446. ,nikada nijesam nikakav zločin učinio gori ni 
grješniji nego danas. Ovdje nema hipotetičke rečenice, u kojoj bi 
parasit, koji to govori, nešto dopuštao pa poslije u glavnoj rečenici 
poricao, nego je rečenica samo jedna, u kojoj on nešto poriče; ali da 
on ono, što poriče, najprije dopušta t. j. drži, da bi se moglo tako 
misliti, dokazuje oblik indefinita, u kojem -quam znači ,ipak? (,bar?), 
što ima smisla samo u rečenici, u kojoj se kazuje ono, što je njegovu 
mišljenju protivno. Takovu rečenicu ima dakle on na umu, ona je 
upravo objekat njegove negacije, nju on negira. Njegove riječi 
znače dakle: Nego me umquam quicquam facinus fecisse peius quam 
hodie: ,poričem, da sam igda ikakav zločin učinio gori nego danas". 
Rečenična negacija univerbirana s umquam negira i quicquam. 


Često dolazi quisquam uz komparativ i u pozitivnoj rečenici; 
n. pr. Ac videte, quanto taetrior hic tyrannus (Verres) Syracusanis 
fuerit quam quisquam superiorum. Cic. Verr. 4, 123. ,pa gledajte, 
koliko je odurniji bio ovaj tiranin Sirakužanima nego ijedan od 
pređašnjih'. Ciceron hoće da kaže, da nijedan pređašnji tiranin nije 
bio Sirakužanima odurniji od Vera, ali izriče to tako te kaže, da je 
V. bio odurniji tiranin nego bar kojigod od pređašnjih, a to znači, 
da bi se moglo misliti, da je bar koji tiranin, dakle bar onaj, koji 
je bio najodurniji, bio odurniji od V., ali i to poriče, V. je bio 
odurniji i od njega. Tako je prava misao govornikova izrečena 
energičnije nego bi bila u jednostavnom obliku: V. fuit taetrior 
tyrannus quam superiores, jer se ne kaže samo, da je V. bio odurniji 
tiranin od pređašnjih, nego i to, da je bio odurniji od najodur- 
nijega, otkuda se samo po sebi razbira, da je bio odurniji od drugih. 
— Tako i: Tanta enim prosperitas Caesarem est consecuta, ut 
nihil ei non tribuerit fortuna, quod cuiquam ante detulerat. Nep. 
25, 19, 3. tolika je naime sreća Cezara stigla, da mu sudbina ništa 
nije ne pribavila, što je ikomu prije udijelila?. Cezaru je sreća pri- 
bavila sve, što je bar komugod prije udijelila t. j. što je bar onomu 
udijelila, komu je najviše udijelila. Smisao: nikomu nije sreća pri- 
bavila prije više nego Cezaru. Latinskomu quisquam odgovara 
samo srpskohrvatsko itko. 

Po onom, što je naglašeno, quisquam znači ,ipak (bar) tkogod? 
(ili ,itko"). Ali što se uz ,tkogod? nalazi ipak (bar)', daje indefinitu 
smisao, da se kao realan dopušta pa onda da se kao takav i on 
poriče: ako nijedan drugi bar onaj član indefinita, s kojim se 
radnja glagolska najlakše i najvjerojatnije vrši. Tako u navedenom 
primjeru iz Cic. Fam. 9, 15. Ciceron poriče, da mu je bar kakav, 
bar najneznatniji prijatelj ostao. U navedenom primjeru iz Plaut. 
Men. 446. parasit poriče, da je bar najmanji gori zločin učinio. 

Što se quisquam tako podudara upotrebom sa srpskohrvat- 
skim itko, tomu se čovjek može čuditi, jer bi po značenju sastavina 
prije očekivao, da će se s itko podudarati lat. quisque. Ali valja na 
um uzeti, da je 2 u ziko ostalo koncesivna partikula, a -que u quisque 
da je od koncesivne postalo kopulativna partikula ($ 12.), a quam 
u quisquam da indefinitu ističe isto značenje kao 2 u ztko. 

U istom značenju kao quisquam upotrebljava se i ullus; samo 
je razlika u tom, da se quisquam obično tako upotrebljava, kao 
da je imenica, dakle bez imenice, a zllus tako, kao da je sam pri- 
djev, dakle s imenicom. Ullys je deminutiv od unus (*oinos): 
oin(o)los = ullus (isp. Brugmannov Grundrif? II, I. str. 364.). Ali 
deminucija riječi #mnus ne umanjuje joj značenja, nego ga još poja- 
čava (kao parvulus, pauculus, aliquantulus, adolescentulus). Po tom 
ullus ne znači ,;manje jedan", nego ,više jedan? t. j. jedan jedini'. A 
u tom značenju zllus je srodno sa quisquam; n. pr. Ita me audiatis, 
ut, si quiquam generi hominum, si cuiquam ordini  probatus 
Sit — si curquam denique zlla in re umquam temperaverit: ut 
Vos quoque ei temperetis. Cic. Verr. Il, 6, 17. ,tako me slu- 
šajte, da ako mu je ikoji rod ljudski, ako je ikoji stalež povladio, 
— ako je ikoga napokon (bar) u jednoj jedinoj (== _ ikojoj) 
stvari igda poštedio, i vi njega poštedite. Ciceron misli: nulla in re 
temperavit, gdje je rečenična negacija nč univerbirana s ulla. Za- 
nimljivo je u tom primjeru i društvo quisquam i ullus. — Negat 
(Caesar) se more et exemplo populi Romani posse iter »ll; per pro- 
vinciam dare. Cez. B. g. I, 8, 3. ,poriče, da može ikomu (== izjavi, 
da ne može nikomu) prolazak kroz pokrajinu dopustiti. C. misli: 
non possum ulli iter dare — ili nulli possum iter dare. 

Našli smo, da quisquam znači ,pak (bar) tkogod, a upotreb- 
ljava da se u takovim rečenicama, koje tko izriče s mišljenjem ili bar 
sa sumnjom, da ono, što se njima izriče, ne stoji. Naročito dolazi 
osim samostalnih rečenica u retorskim pitanjima, u izričajima čuda, 

prijekora ili odbijanja, iza komparativa, u hipotetičkim rečenicama 
i u onima sa dum, donec, quamdiu, quoad. 

R. je Methner u svojoj raspravi Uber den Gebrauch von 
aliquis in negativen und quisquam in affirmativen Sdtzen u Glotti 
(1912.), str. 280—293. indefinitu odredio značenje ,uopće tko? 
(uberhaupt einer) i ustvrdio, da quisquam dolazi obično u nega- 
tivnim rečenicama, ali se nalazi i u rečenicama, koje nijesu negativne, 
ako onaj, koji govori, o istinitosti onoga, što sadržava rečenica 
s quisquam, hoće da naznači sumnju (Zweifel) ili se gradi, kao da 
sumnja (str. 293.). Značenje indefinitu quisquam odredio je pisac 
premalo oštro, a što kaže o njegovoj upotrebi, može se prihvatiti. 
Više primjera u Kiihnera-Stegmanna I, 687. 

Sa quisquam mora biti u značenju srodno i quis-piam, quid- 
Piam (quae-, quod-), jer se s njim kadšto izmjenjuje. Ali quispiam 
se kadšto izmjenjuje i s aliquis, pa mora u značenju biti srodno i 
s njim, tim prije, što se quispiam ponajviše upotrebljava u istom 
značenju kao i aliquis. Po tom se sa quispiam moralo dogoditi ono, 
što smo u $ 5. vidjeli da se dogodilo sa tkogod, t. j. da je naglašeni 
indefinit prešao među nenaglašene. A takovo mišljenje dopušta i 
sama složenica quispiam, u kojoj se nalaze tri elementa: quis -b- pe 
+ zam. Partikuli pe, koju nalazimo i u quippe, teško je odrediti 
značenje, a treći je elemenat očito adverab iam ,već', koji se uz 
naglašeni indefinit u postpoziciji može shvatiti kao koncesivna 
parukula (isp. njem. obschon, wennschon pa Paula D. W. s. v. 
schon). Po tom quispiam može značiti upravo ,tko već, a to može 
biti toliko kao ,makar tko, tkogod, itko. U tom se značenju quis- 
piam izmjenjuje s quisquam, A _ onda se istim putem kao srpsko- 
hrvatsko tkogod ($ 5.) stalo upotrebljavati u značenju nenaglaše- 
noga indefinita, u kojem se moglo izmjenjivati s aliquis. Evo par 
primjera: Igitur ne suspicari quidem possumus guemquam horum 
ab amico quippiam contendisse, quod contra fidem, contra ius 
iurandum, contra rem publicam esset.  Cic. Lael. 39. ,Tako ni 
sumnjati ne možemo, da je itko od ovih prijatelja štogod zahtijevao, 
što bi protiv vjere, protiv zakletve, protiv države bilo. — Neque 
. enim si de rusticis rebus agricola quispiam, aut etiam medicus de 
morbis, aut de pingendo pictor aliquis diserte dixerit aut scripserit, 
idcirco illius artis putanda sit eloquentia. Cic. De or. II, 38. ,Jer 
ako bi o poljodjelstvu poljodjelac kojigod ili također liječnik o 
bolestima ili o slikanju slikar koji rječito što rekao ili napisao, ne 

bi zato valjalo to držati za rječitost te vještine! — Forsitan quis- 
piam (== aliquis) dixerit. Cic. Off. III, 29. ,Možda bi tkogod 
rekao. Više primjera u Kiihhnera-Stegmanna I, 642. 


14. Kao u srpskohrvatskom tako je u latinskom jeziku od 
naglašenoga indefinita postao i relativ. Kao relativ dolazi 
naglašeni indefinit najobičnije u adjektivnim oblicima qui, quae, 
quod; u starom pa opet u potonjem jeziku dolaze kao relativni i 
supstantivni oblici quis, quid. Od složenih oblika indefinita dolaze 
u relativnoj službi quisqus, quicumque, u starom i u potonjem jeziku 
i quisque — sva tri kod universalne apodoze. Da spomenem još 
uter. Vrste se relativnih rečenica u latinskom jeziku razlikuju one 
iste kao u srpskohrvatskom ($ 9.): ima paratetičkih i koncesivno- 
hipotetičkih, a ove posljednje mogu opet biti singularne i univer- 
salne. Relativom je naglašeni indefinit u latinskom jeziku postao 
upravo u koncesivno-hipotetičkim rečenicama pa odavle prešao 1 u 
paratetičke (kao i u srpskohrvatskom). Kako se to dogodilo, poka- 
zano je za srpskohrvatski jezik u $ 9., pa ne bi trebalo taj proces 
za latinski jezik napose razlagati. 

Dodati valja, da u paratetičkim relativnim rečenicama dolazi 
isti način, koji bi u njima dolazio, da su samostalne, obično indi- 
kativ, a u koncesivno-hipotetičkima oni, koji dolaze u prostim 
(konjunkcionalnim) koncesivnim i hipotetičkim. U paratetičkima 
dolazi konjunktiv, ako sadržavaju namjeru, posljedak, uzrok, do- 
puštanje ili želju (qui == ut is, cum is itd.). 

Evo poredbe radi nekoliko primjera svakakvih relativnih 
rečenica: Aurea prima sata est aetas, quae vindice nullo sponte sua 
sine lege fidem rectumque colebat. Ov. Met. 1, 89—90. ,zlatan je 
vijek najprije postao, koji je bez ikakva suca sam sobom bez za- 
kona vjeru i pravo njegovao* (paratetička relativna rečenica). — 
Dedi ei meam gnatam, quicum aetatem exigat. Plaut. 'Trin. 15. ,dao 
sam mu svoju kćer, s kojom da vijek provodi (paratetička finalna 
relativna rečenica). — Ubi demisi rete atque hamum, quicquid 
haesit, extraho. Plaut. Rud. 98. ,kako spustih mrežu i udicu, što je 
god prionulo, izvučem". — Hostem qui feriet, mihi erit Karthagi- 
niensis, quisquis erit. Enn. A. 280. (cit. Cic. Balb. 51.) ,koji će ne- 
prijatelja pogoditi, (svatko) će mi biti Kartažanin, tko će god biti? 
(koncesivna universalna relat. rečenica). — Quemcumque hic intus 
videro,... eum ego optruncabo extempulo. Plaut. Mil. 460. ,koga- 

god ovdje unutra opazim, posjeći ću ga odmah? (koncesivna singu- 
larna relativna rečenica). — Is, qui non defendit niuriam neque 
propulsat, cum potest, iniuste facit. Cic. Off. 3, 18, 74. ,onaj, koji 
ne odbija nepravde niti odvraća, kad može, čini nepravo" (hipote- 
tička relativna rečenica realnoga oblika). — Deum q#i non summum 
putet, aut stultum aut rerum esse imperitum existimem. Cec. Stat. 
259. koji ne bi boga za najvišega držao, (njega) bih za luda ili za 
nevješta smatrao" (hipotetička relativna rečenica potencijalnoga 
oblika). — Qui emisset, eius essetne ca pecunia? Plaut. Trin. 178. 
xtko bi bio kupio, ne bi li njegov bio onaj novac? (hipotetička re- 
lativna rečenica irealnoga oblika). Isp. Kiihnera-Stegmanna II, 279. 
id. 197.1 d. 


15. Kao u jeziku srposkohrvatskom, tako i u latinskom na- 
glašeni indefinit postaje interogativ, i to istim načinom. Od 
oblika indefinita upotrebljavaju se u pitanjima latinski samo prosti 
(quis, quid; qui, quae, quod) ili oblici složeni upravo za pitanje 
(n. pr. quisnam? ,ta tko? tko 112). Po onom, što je za srpskohrvatska 
pitanja rečeno ($ 10.), dosta će biti, ako ovdje navedem par pri- 
mjera; najprije za indirektno pronominalno pitanje: Nam quotiens 
foras ire volo, me retines, revocas, rogitas: quo ego eam, quam rem 
agam, quid negoti geram, quid petam, quid feram, quid foris ege- 
rim. Plaut. Men. 114—116. ,jer kadgod hoću da idem napolje, za- 
državaš me, pozivaš, ispituješ, kamo idem, što radim, kakovim se 
poslom bavim, što tražim, što nosim, što sam napolju radio" (ispi- 
tuješ me == tražiš, da ti kažem, kamo god idem .== ako idem na 
mjesto a, da idem na mjesto 4; ako idem na mjesto b, da idem na 
mjesto b; ako idem na mjesto c, da idem na mjesto c...; glagoli 
dolaze u konjunktiv, jer je pitanje indirektno. Za direktno je pi- 
tanje i primjer: Quae te mala crux agitat? quid tibi mecum est 
commerci, senex? quid me adflictas? quid me raptas? qua me causa 
verberas? Plaut. Aul. 631-2. ,koji te jadi muče? kakav imaš sa 
mnom posao, starče? što me mučiš? što me povlačiš? zašto me 
biješ? (direktno pitanje, jer se obavijest ne traži osobitim glagolom, 
nego samim upitnim tonom). Više primjera u Kiihnera-Stegmanna 
II. str. 494. i d. 

* 

16. Isti indefinit, koji smo našli u srpskohrvatskom i u latin- 
skom jeziku, dolazi i u grčkom u različnim oblicima korijena, 
i to 70- (q#o, n. pr. 201e), ti- (“qti, n. pr. Tic), Te- (“qte, n. pr. 
gen. 7£0).* Svima oblicima rečenoga indefinita zajednička je dvojaka 
akcentuacija; ortotonirani (naglašeni) su u pitanju (kao pronomina 
interrogativa), a enklitički kao indefinita. Ali među enklitičkim 
oblicima ima i takovih, koji su negda morali biti naglašeni, jer 
imaju isto značenje i u istoj prilici kao srpskohrvatski i latinski 
naglašeni (n. pr. u svezi s relativnim pronomenom, kao 6g- qig); 
isp. moje Beitrige zur griech. Satzlehre $ 27. Zato se nazivi »orto- 
toniran« 1 »enklitičan« ne podudaraju s nazivima  »naglašen« i 
»nenaglašen« u onom značenju, u kojem smo se njima ovdje dosad 
služili. Ni one razlike, koju smo našli u srpskohrvatskom jeziku 
između tko i netko i u latinskom između quis i quidam, grčki 
jezik ne poznaje. Za jedno i drugo služi isto _enkl. zuc, ali mu je 
značenje raznolično kao u tko i netko; n. pr. SAVE rić ,dođe netko", 
s19€r0 vic ,neka dođe tko". Znatno je to, da je indefinit, koji je 
negda morao biti naglašen, u prostoj indefinitnoj rečenici dobio 
onaki oblik, kaki ima kao pronomen relativum u koncesivno-hipo- 
tetičkoj relativnoj rečenici; n. pr. ćoriv doa Bixalov dvopoc BAdrnretpv 
zal dvrivočv dvoosnov; Plat. Civ. 335, b. je li dakle običaj 
pravedna čovjeka škodiu makar komu od ljudi? Da bi se to 
razumjelo, valja nam odmah ogledati oblik koncesivno-hipotetičkih 
relativnih rečenica u grčkom jeziku. 


Grčke koncesivno-hipotetičke relativne rečenice nijesu postale 
onako, kako je u $ 9. za srpskohrvatske i u $ r4. za latinske 
pokazano, nego je (kao u staroindskom) oblik paratetičkih relativnih 
rečenica prešao i na koncesivno-hipotetičke te je pronomen od osnove 
*eo, koji je od anaforičkoga postao relativnim za paratetičke relativne 
rečenice, unišao i u koncesivno-hipotetičke; tako pronomen relativum 
za jedne i druge rečenice glasi grč. 66, fi, 6 (stind. yas, y4, yad); 
isp. staroslovensko z-že, ja-že, je-že, n.pr. 85 ze Jeoic čmuretgnjram, 
udla v čxžvov adrod. A 218. ,tko se bogovima pokorava, rado 


* U grčkom jeziku ima i drugi indefinit od korijena *sem- ,jedan' (isp. 
gig, uta, ćv jedan', lat. semel jedan put, simplex ,jednostruk'); du6g dor. ,19?, 
oddaunoć ,oddćveo', duddev od nikud', osđanod nigdje, odanog nikako', 
dunosyćnog ,kakogod* itd. Ali taj oblik indefinita nije razvio drugo značenje 
(relat, i interog.) kao onaj od korijena g*o. Isp. Hirta Griech. Laur, u. Formen- 
lehre 435%, Kiihnera-Blassa I, 624. i moje Beitrige str. 56. 

ga usliše'.* Ali se u koncesivno-hipotetičkoj relativnoj rečenici jedno- 
stavnom relativu kao i u staroindskom rano stao dodavati indefinit 
od osnove *quo — koji je negda morao biti naglašen &g — Tig 
(stind. yahb kas). Pita se, što tako složeni relativ upravo znači i 
čemu se golomu relativu dodaje naglašeni indefinit. Ja držim, da je 
indefinit prema relativu s njegovim glagolom dobio službu protaze 
prema apodozi te složeni oblik upravo znači: ,koji, i ako a, 6, 
Cc... t.j. relativ zahvaća radnju glagolsku jednako, bio on a, b, 
C..., ato je toliko, kao da radnju zahvaća i ako a,b,c... 
Ovo pak znači srpskohrvatski i latinski koncesivno-hipotetički relativ 
srhrv. koji (tko) lat. qui (quis). Dakle je Garig značenjem jednako 
koncesivno-hipotetičkom relativu srhrv. koji lat. qui. Naglašeni se 
indefinit sig dodaje relativu &c zato, da mu se bolje označi 1 istakne 
koncesivno-hipotetičko značenje, koje je koncesivno-hipotetičko 6c 
moralo već otprije imati, jer premda potječe iz paratetičkih relativnih 
rečenica, ipak je poradi toga, što se nalazilo i u koncesivno-hipo- 
tetičkoj rečenici, moralo dobiti značenje, koje relativ u takovoj 
rečenici valja da ima. Konačni rezultat procesa isti je u grčkom 
kao i u srpskohrvatskom i u latinskom jeziku. Poslije se (već kod 
Homera) 6&g čoric pomiješalo te se jedno i drugo upotrebljava i u 
paratetičkim i u koncesivno-hipotetičkim rečenicama. Pored 6oqic, 
gdje se obadva dijela flektiraju, postalo je Svic, gdje se samo drugi 
dio flektira, jamačno tako, da se rig dodalo općenomu relativu (za 
sve rodove i brojeve, kao srpskohrvatsko što), koje je, čini se, upravo 
srednji rod od 6g: 60, te je 60-uuc dalo 6rvic (Hom.) pa 0715, tako 


Kao anaforički pronomen od osnove jo, tako može i grčki demonstrativni 
pronomen 6, ij, #6 dobiti značenje relativnoga pronomena, i to preko anaforičkoga. 
Dajeion to postao najprije u paratetičkim rečenicama pa iz njih prešao i u 
koncesivno-hipotetičke, vidi se otuda, što kod Homera dolazi u paratetičkim već 
često, a u koncesivno-hipotetičkima samo na par mjesta, ali kod Herodota dolazi 
već i u ovima češće, Poslije prelazi upotreba pronomena 0, 1, 26 u relat. značenju 
i u atički govor, poglavito u tragediju, a dopire toko u novogrčki jezik. Evo par 
primjera: 05 (Kd2yas) vijeca" hyijoav' "Ayaov "IXu0v eiow ijv dit pavrosdviv, 
ziv oi noge Poifog 'An6l2ev. A 72. koji je brodove ahejske doveo k Iliju 
poradi svoga vračanja, koja mu je dao F. A. (paratet.). — Ta učv zoltov 
žčengdĐouev, 1& čeđaorat. A 125. što smo god iz gradova zaplijenili, to je podi- 
jeljeno* (hipotet.). —- Tov 6č oiča ačrog zgdrov vzdočavra ddinov čoyov ćg 
z00g "EAlqvag, rošrov onuijvag zgoBijoouar #5 To zpdow rod A6yov. Herod. 
1, 5. ,a koga znam sam, da je prvi počeo nepravdu činiti Helenima, njega spome- 
nuvši poći ću dalje u svom pripovijedanju (hipot.). Isp. Kiihnera-Gertha I, 587. i d. 
i Brugmanna-Thumba $ 652. — Kao grč. 8, i), 16 tako je i njemački demonstrativ 
der, die, das razvio relativno značenje najprije u paratetičnim rečenicama, a onda 
i u koncesivno-hiporetičkim rečenicama; n. pr. Ich singe wie der Vogel singt, der 
in den Zweigen wohnt (paratet.). Goethe. — Ach! der mich liebt und kennr, ist 
in der Weite (hipotet.). ib. Isp. Paula D. Gr. IV. str. 189. 1 d. 

i 80-moc — čnnog (Hom.) — onog itd. Što je inače za 6ovig 
naprijed rečeno, to vrijedi i za 6qig (i ovo se pomiješalo sa 6c). 

Relativu orig (8ric) dodaju se, osobito u koncesivnom zna- 
čenju, partikule 61j(z01&), očv, dijnor? odv, a kadšto se i pred relativ 
meće xai. One imaju zadaću, da kao aseverativno-koncesivne par- 
tikule drugomu dijelu složenice, kojemu upravo pripadaju, pa po 
njemu i čitavomu relativu koncesivno značenje ističu (kao i srpsko- 
hrvatske i latinske analogne partikule isp. $ 3. i 12.). 


Vidjeli smo, kako su koncesivno-hipotetičke relativne rečenice 
u grčkom jeziku postale drugim načinom nego u srpskohrvatskom. 
Ali ima dijalektičkih primjera i za isti način kao u srpskohrvatskom, 
t. j. relativ je postao direktno od indefinita osobito u koncesivnom 
značenju; n. pr. tes. puldc čloućvorg čudorov zrotac ze BERAret 
(= otag dv Bovžurat). Solmsen lnscr. Gr. 3. str. I8. ,jizabravši 
file, svatko, koje hoće. Ima primjera i u atičkoj literaturi; n. pr. 
rdlamva o i vexođca, rig zov iv dea. Eur, lon. 324. Obično se 
ova pojava tumači tako, da je poradi srodnosti relativnih i indi- 
rektnih upitnih rečenica naglašeni indefinit iz upitnih prodro i u 
relativne. Kiihner-Gerth II, 517. i d., Stahl 539, 3. i d. Ja bih 
rekao, da je naglašeni indefinit, koji se bez sumnje u jeziku nalazio, 
što dokazuje n. pr. rig kao dodatak relativu dc, kao takav bez 
posredovanja pitanja mogao primiti i relativnu funkciju kao u srpsko- 
hrvatskom i latinskom (S 14.), makar samo u nekim dijalektima. 


Relativnih rečenica ima i u grčkom jeziku svih onih vrsta, 
što smo ih našli u srpskohrvatskom i u latinskom i uz iste uvjete 
(5 9. 1 14.) i pored koncesivno-hipotetičkih stoje paratetičke, pored 
singularnih universalne. Oblici glagolski dolaze i u grčkim konce- 
sivnim i hipotetičkim relativnim rečenicama isto kao u prostim 
koncesivnim i hipotetičkim rečenicama s i, što se lako razumije, 
ako se uzme na um, da je i relativ 6oug = ele a, B,y... Evo 
par primjera: 489i uev, doyvodroč', Bcc Xovonv dugpiBćBnsac. A 
37. >čuj me, srebrnoluki, koji Hrisu zaštićuješ* (paratetička relativna 
rečenica). — &x ućv rot čoćo, ijrig ov neo &o0r Jeđov. 8 376. 
»kazat ću ti, makar koja si god od božica (koncesivna singularna 
relativna rečenica). — dičolog ućv 1 čori zat d9avdroror Jeoiarv 
dvogov čoric ixyrar dlouevoc. € 447/8. ,poštuju i besmrtni bozi 
(svakoga) čovjeka, koji dođe bludeći (koncesivna universalna rela- 
tivna rečenica). — &217 dje, oij vdče uurol nagečouevog xard- 
Žećov, yiuaog* čoriro dororoc dvijo xal nžetora T6ONIIV. V 334/5. 

Rad Jugosl. akad. 259. 3 

ded, uza svoju mater sjedeći ovo joj kaži, neka se uda (za onoga), 
koji je najbolji čovjek i najviše joj dade (hipotetička singularna 
relativna rečenica). 


17. Pošto smo ogledali postanje i značenje relativnih rečenica, 
vratimo se k prostim rečenicama s naglašenim indefinitom, u kojima 
indefinit ima oblik koncesivno-hipotetičkoga relativa. Uzmimo pri- 
mjer: €/ Oć ye aaonvey9uućv Te Tore, vov borro08v čzavažaBov 
čoJdreoov eindro. Plat. Fileb. 60, d. ,ako pogriješismo što tada, 
sada neka tkogdd ispravivši pravije kaže. Ako bi u rečenici mjesto 
relativa bio prosti naglašeni indefinit, glasila bi: vov vic eirdro 
sada neka tkogod kaže. 'Ta bi se rečenica prema onomu, što je 
za analogne srpskohrvatske u $ 3. i za latinske u $ 12. rečeno, 
raspadala na protazu (16) i apodozu (čizrdro) u vezi s pojmom 
gic jedan? (jedan == tkogod neka kaže). Rečenica držim da je 
takova, da je apodoza svima članovima indefinita zajednička; dakle 
je indefinit koncesivan. A budući da apodozu čini glagol u vezi s 
pojmom jedan, koncesivni indefinit ima singularan smisao. I disjunk- 
cija, koja bi mogla zamijeniti indefinit, bila bi koncesivna singularna 
(elre a, ele B, cize v... &čic čindro). Takova rečenica prikazuje 
već primitivnu koncesivnu relativnu periodu. Stoga je razumljivo, 
da je indefinitna protaza doista i prihvatila oblik relativne protaze 
te rečenica glasi: Gong odv, eindro tkogod, neka kaže'. Evo zato 
u prostoj indefinitnoj rečenici naglašeni indefinit dobiva oblik relativa. 

Takomu indefinitnomu relativu dodaju se iste partikule kao 1 
rečeničnomu. A osim toga prostom se relativu mjesto naglašenoga 
indefinita dodaje glagol Bosžeožar (,htjeti, obično u 2.1.) u smislu 
onih srpskohrvatskih partikula, koje pokazuju, da članovi naglašenoga 
indefinita stoje do nečije volje (-god, -mu drago; isp. $ 3.); n. pr. 
dl1& ućvrot noll0o5 ye dei, uy) norć vic rov vov ćoya roravra 
čoydonra, ola ročrov 86 Bodžlet sloyaorat. Plat. Gorg. 547, b. 
ali mnogo nedostaje, da bi tko od sadašnjih takova djela učinio, 
kakva je od ovih tko hoćeš (= tko mu drago) učinio; isp. i lat. 
quivis, quilibet S 12. (ovdje) v. Stahla o. c. str. 538, 3. i moje 
Beitrige zur griech. Satzlehre str. 58. 

I tih prostih rečenica s relativom mjesto naglašenoga indefinita 
ima svih onih vrsta kao i pravih koncesivno-hipotetičkih (isp. $ 8.) 
i koncesivnih i hipotetičkih, a koncesivnih opet singularnih i univer- 
salnih. Evo nekoliko primjera: xai 6&oor rvoavveiv €muyeoijravreg 
oi učv adrov xal rayv zdunav zarežusnoav, ot dč, xdv dmo- 

govovv yodćvov đdoyovrec Oayćvovrat, Favudčovrar og oopol 
TE xal edrvyeic dvopec yeyevnućvot. Ksen. Kir. 1, 1. ,koji su posegli 
za tiranskom vlašću, jedni od njih biše veoma brzo oboreni, a 
drugima se, i ako su makar koliko vremena ostali na vladi, ljudi 
dive, kao da su bili mudri i sretni. Izričaj dzodovošv yo6vov kon- 
cesivan je, jer se misli: i ako vrijeme a, i ako vrijeme b, 1 ako 
vrijeme c..., jedno su vrijeme ostali na vladi. Budući da apodozu 
čini glagol u vezi s pojmom jedan, koncesija je singularna. Za 
universalnu koncesiju neka posluži primjer: # oč doxei xaxog eivat 
čnmimelnjvijg dorroovv drovodv čoov, dc dv zavalaBov fue- 
vVwreoa drnodeičn dyororeca 4) napćlaBe; Plat. Gorg. 516, b. ,ne 
čini li ti se, da je rđav staratelj kojigod (== svaki) kojegod (== svake) 
životinje, koji primivši ih (životinje) pitomije učini ih divljije nego 
ih je primio?" Singularno koncesivan je izričaj u ovom primjeru: 
anivug yćo dvćlampyev oizla rov &v Bečit Brov 04 dvdipavroc. 
Ksen. An. V, 2, 24. jer iznenada planu kuća od onih s desna, 
pošto ju je tkogod zapalio'. Zanimljiv je ovaj primjer, u kojem se 
uz indefinit prislanja relativna rečenica (jedno i drugo u koncesivnom 
singularnom smislu): z6žev čć not jvriva veiuov, ijvriva Zijo. 
Kalim. himn. Art. 18—19. ,grad mi kojigod (mj. kojigod hoćeš), 
odredi, isp. J. Wackernagela Vorlesungen II. 116. Više primjera 


kod Kihnera-Gertha Il, 4rr. i u mojem spisu Beitrige itd. str. 47. 
10 


18. Za značenje i upotrebu naglašenoga indefinita u grčkim 
pitanjima vrijedi sve ono, što je naprijed u $ Io. za srpsko- 
hrvatska, a u $ rs. za latinska pronominalna pitanja rečeno. U 
njima se upotrebljavaju ortotonirani oblici indefinitnoga pronomena, 
koji se u toj službi zovu pronomina interrogativa (zic, note, 
zg itd.). Osim toga su poradi srodnosti pronominalnih pitanja s 
koncesivno-hipotetičkim relativnim rečenicama i oblici ovih prodrli 
u pitanja, ali samo složeni oblici (Goric, onore, Biro itd.) i samo 
u indirektna pitanja i napokon samo oblici bez aseverativno-konce- 
sivnih partikula. Inače je razlika između indirektnih pitanja i kon- 
cesivno-hipotetičkik relativnih rečenica kao i razlika između direktnih 
i indirektnih pitanja ista kao u srpskohrvatskom i u latinskom jeziku. 
Primjeri: /lo22dnic čJabnaca rtor more A6y01c "A9qvalovc čnevoav 
oi yoapduevor Zoxodrnv oc dčiog ein Vavdrov Tij nolet. Ksen. 
Mem. 1, 1. ,često sam se začudio, kojim su razlozima Atenjane 
uvjerili tužitelji Sokratovi, da je zaslužio smrt od grada? (indirektno 


EJ 

pitanje s interogativnim pronomenom). — očx Goa zudvv iuiv 
odre poovriorćov, ri &oočow oi zol24ol ijuđc, GAP 8 Ti 6 €natov 
negli 10v Oixalov xai doizov. Plat. Krit. 48, a. nipošto meni dakle 
ne valja za to mariti, što će kazati svjetina o nama, nego što onaj, 
koji se razumije u ono, što je pravedno i nepravedno? (indirektno: 
pitanje s interogativnim i relativnim pronomenom). — z05g €r2415, 
šni vijac *“Ayaov 229ćuev oiog; 2 519. ,kako si se usudio k bro- 
dovima ah. doći sim? Više primjera u Kihnera-Gertha II, 516. i 
d. iu mom spisu Beitrige itd. str. 72. 1 d. 


PREGLED SADRŽAJA 


$ 1. Uvod, str. 1. — Srpskohrvatski indefiniti, 2. tko i netko, str. I. 
— 3. Naglašeni indefinit (koncesivno-bipotetički), str. 2. — 4. ižko, str. 7. — 
5. gdjegod, st. 8. — 6. Singularni i universalni indefinir, str. 9. — 7. Negacija 
indefinita, str. 11. — 8. Složeni oblici indefinita, str. 13. — 9. Relativ, str. 14. — 
10. Pitanja, str. 19. — Latinski indefinit. rr. Nenaglašeni indefinir, str. 20. — 
12. Naglašeni indefinir, str. 22. — 13. quisquam, ullus, str. 25. — 14. Relativ.. 
str. 29. — 15. Pitanja, str. 30. — Grčki indefinit. 16. Relativ, str. 31. — 
17. Naglašeni indefinit, str. 34. — 18. Pitanja, str. 35. 


Problem ,bosanske crkve? u našoj historio- 
grafiji od Petranovića do Glušca 


(Prilog rješenju t. zv. bogumilskog pitanja) 


Napisao 
Jaroslav Šidak 


Primljeno u sjednici historičko-filologičkog razreda Jugoslavenske akademije 
znanosti i umjetnosti 29. listopada 1934. 


Poslije dužeg zastoja Gluščeva rasprava, objavljena god. 1925, 
opet je stavila problem sredovječne »bosanske crkve« u središte 
interesa naše historijske nauke. Ali, ma da su njeni najistaknutiji 
pretstavnici konstatirali, da Gluščeva rasprava zavređuje da se naj- 
ozbiljnije uzme u obzir, ona je do danas ostala neocijenjena i kri- 
tički neispitana. 

Potaknut ovom okolnošću, pokušao sam da u ovome prilogu 
ocijenim Gluščev rad, s naročitim obzirom na razvitak problema 
»bosanske crkve« u našoj historiografiji, i da njegovu koncepciju 
O »bosanskoj crkvi« kao jednoj pravoslavnoj crkvi podvrgnem 
kritici na osnovu čitave izvorne građe, koja je do danas objavljena. 

Da taj zadatak što potpunije izvršim, morao sam osvijetliti 
kritički i sve pređašnje pokušaje da se riješi problem »bosanske 
crkve«. Najveću pažnju morao sam, dakako, da obratim koncepciji 
Račkoga, ne samo radi toga, jer ona uz Gluščevu koncepciju sve 
do danas pretstavlja, tako reći, ona dva suprotna pola, među kojima 
se već više od šezdeset godina kreće problem »bosanske crkve« u 
našoj nauci, nego još i stoga, što je Gluščeva rasprava, kao i nje- 
gova koncepcija, upravo iznikla na kritici Račkoga. 

Praznine u raspravi Glušca izazvale su potrebu, da se kon- 
cepcija Račkoga podvrgne kritici i u onim dijelovima, koje je 
Glušac na neki način mimoišao, a koji mogu da posluže kao 


38 Jaroslav Šidak: (2) 


protivudokaz njegovoj vlastitoj koncepciji. A _u kritici ove koncep- 
cije morala se ispitati i ocijeniti sva ona građa, koju Rački još nije 
mogao poznavati, a koju je Glušac, iako se njome mogao poslužiti, 
ostavio potpuno nezapaženom, ili je nije dosta temeljito proučio. 
Na taj su način nastala u toku rada neka zasebna poglavlja u pri- 
kazu koncepcije Račkoga i Glušca, u kojima sam nastojao da samo- 
stalno, kroz svestranu analizu i interpretaciju izvorne građe, pri- 
stupim problemu »bosanske crkve«. 

Ovaj prilog, osim toga, ne ograničava se na to, da naprosto 
reproducira razna mišljenja o tome problemu. Ako su ovdje pri- 
kazana još i mišljenja Petranovića, Ruvarca, Truhelke, Milobara, 
Jirečeka, Prohaske, Blagojeva i Čorovića, to je učinjeno prije svega 
zato, da se ona kritički ocijene, a onda i zato, da se pokaže, kako 
je naša nauka, upoznajući poslije Račkoga sve više nove izvorne 
građe, malo pomalo počela napuštati jednu za drugom od tvrdnja 
Račkoga. 

Ovaj prilog nije zamišljen kao samostalan rad. On pretstavlja 
tek prvi dio opsežnijeg djela o vjerskim odnosima u sredovječnoj 
Bosni, koje u drugome dijelu sadržava historijski prikaz vjerskih 
odnosa u Bosni i susjednim oblastima od XII—XVI vijeka, a u 
trećemu dijelu nastoji da odredi položaj i ulogu crkve u socijalnom 
i političkom životu sredovječne Bosne s jedne strane, a u tadašnjem 
kršćanstvu s druge. U tom trećem, završnom, dijelu sakupljeni su 
rezultati dobiveni u ranijim dijelovima i preduzet je, napokon, 
pokušaj, da se problem »bosanske crkve« riješi u sasvim druga- 
čijem pravcu, nego je dosad pokušavano. 


I. Koncepcija Božidara Petranovića 


Snažan utjecaj djela Franje Račkoga o »Bogomilima i Pata- 
renima« u našoj je historiografiji posve potisnuo sjećanje i onemo- 
gućio pravilnu ocjenu jednog ranijeg pokušaja, da se riješi problem 
»bosanske crkve«. A taj pokušaj nije ozbiljnošću svoga rada nimalo 
zaostajao za djelom Račkoga, već mu je, štoviše, po svojoj naučnoj 
metodi bio pravim prethodnikom. 

To je rasprava B. Petranovića »Bogomili. Crkva bosanska i 
krstjani« (Zadar 1867), napisana povodom natječaja Srpskog učenog 
društva, kome, na taj način, pripada zasluga, da je našu nauku ne- 
posredno zainteresirao za problem »bosanske crkve«. Dvije godine 

poslije izlaska Petranovićeve rasprave počeo je štampati svoje djelo 
Rački, i Radonić nije bez razloga primijetio, da je on »mnogo hitao 
sa publikacijom«, ne dočekavši da prouči sve rukopise, koji su mu 
već tada bili poznati (uvod 2 izd. »Bogomila i Patarena«, XXII). 
Otklonivši u svojoj kritici (Rad 1) koncepciju Petranovića, Rački 
se očevidno žurio da je potpuno pobije u opširnijem djelu, za koje 
se već i onako duži niz godina pripravljao. 


Petranovićeva rasprava prva je monografija u našoj nauci 
posvećena problemu »bosanske crkve«. O tome problemu, doduše, 
pisalo se i prije nje. Farlati je čak neobičnim trudom sabrao sve, što 
je do kraja XVIII vijeka historijska građa sadržavala o vjerskim 
odnosima u sredovječnoj Bosni. Ali tek Petranović je, kao prvi 
od naših naučenjaka, upotrebio za svoju raspravu ne samo latinske 
spise nego i onu građu pisanu našim jezikom, koju su nedugo prije 
izlaska njegove rasprave objelodanili Miklošić i Pucić u svojim 
zbirkama slavenskih listina. Osim toga je prvi put upotrebio i 
rukopis prezvitera Kozme, dok mu je Hvalov rukopis bio poznat 
samo iz Kukuljevićeva opisa, a koristio se i nekim rukopisnim 
kronikama dubrovačkim, kao na pr. Restijem. 


Ovo je, uglavnom, ona ista izvorna građa, na osnovu koje 
je i Rački izgradio svoju koncepciju; samo je on raspolagao većim 
brojem latinskih izvora, boljim poznavanjem protivuheretičke lite- 
rature i točnom analizom Hvalova rukopisa. Nijedan od njih nije 
još mogao poznavati one spise, u kojima srpska pravoslavna crkva 
osuđuje pretstavnike »bosanske crkve«, niti testamenat gosta Ra- 
dina i natpisnu građu sa stećaka, koji su tada još ležali neopaženi 
u zabitnim bosanskim krajevima. 


Ne može se poreći, da je Petranović pristupao svojim izvo- 
rima s mnogo opreza i kritike; on se, bez sumnje, nalazi na visini 
nauke svoga vremena, ali unatoč tome, ili baš zato, njegov trud 
nije mogao da ostane pošteđen od novih tekovina 60-godišnjeg 
naučnog rada. Mnoge od njegovih tvrdnja, pa i čitave konstrukcije, 
naročito one, koje se odnose na političku i crkvenu historiju, ne 
mogu se više danas održati. 

Jezgra, međutim, njegove rasprave, ona poglavlja, koja se 
izravno bave pojavom »bosanske crkve«, zavređuju još uvijek, da 
im se obrati puna pažnja i da se pri svakom nastojanju za rješenjem 
»bogumilskog pitanja« uzmu najozbiljnije u obzir. 

Uobičajilo se, a tome je mnogo pridonio sam Rački, da se 
koncepcija Petranovića suprotstavlja kao potpuna opreka koncep- 
ciji Račkoga. Prikaz Petranovićeve rasprave pokazat će naprotiv, 
da je idejna podloga, kao i polazna točka, kod obiju koncepcija 
zajednička. 

Petranović, prije svega, ne stavlja nikad u sumnju vjerodo- 
stojnost latinskih izvora; on zajedno s njima vidi u »bosanskim 
hereticima« pristaše one dualističke hereze, kojoj su pripadali i 
maniheji, katari i patareni, a sve njih vezuje neposredno sa bugar- 
skim bogumilstvom i ne ograđuje se nigdje od toga, da »bosanske 
heretike« nazove bogumilima. Prikazu tobožnje razvojne linije, koja 
od pavlićana, preko srodnih sekta i bogumilstva, vodi do »bosan- 
skih heretika« i dualističkih heretika na Zapadu, on upravo po- 
svećuje veći dio svoje rasprave (1—I04 str.). 

Tako on, odbijajući mišljenje francuskog učenjaka C. Schmidta 
O postanku bogumilstva, naglašava utjecaj asketskog masalijanstva, 
kome pripisuje sav asketizam u bogumilstvu (37); ali, dok na jed- 
nome mjestu izričito kaže, da je katarstvo isto, što i ponovljeno 
masalijanstvo (38, nota), na drugom se mjestu koleba i smatra 
temeljem 1 izlaznom točkom bogumilstva pavlićansku herezu (87). 

Bez obzira na to protivurječje, koje, uostalom, leži u samim 
protivuheretičkim spisima, Petranović nije imao razloga da tobožnji 
asketski način života kod »bogumila«, pa i bosanskih »krstjana«, 
objasni utjecajem masalijanske sekte. Askeza je bila već odavna 
dobro poznata pravoslavnim monasima, među kojima je uvijek bilo 
strogih keliota, kako i sam Petranović primjećuje, kad nastoji obja- 
sniti ime »krstjanin« (147). Život ovih keliota, sa svojom pusti- 
njačkom osamljenošću, askezom, postom, borbom s nečastivim itd., 
nije pretstavljao ništa izuzetno u crkvi, niti je ovoj ikad padalo 
na um, da takav način Života osudi. Sa pojavom hesihastva taj 
je monaški asketizam, iako se nije zadržao samo na izvanjskom 
načinu života, uspio da u XIV vijeku preporodi čitav pravoslavni 
istok, da mu podigne otpornost, osvježi i prožme čitav organizam 
ne samo carigradske nego i bugarske i srpske crkve. 

Tobožnjim utjecajima pavlićana, odnosno masalijana, Petra- 
nović dodaje, prema Schmidtu (Histoire et doctrine de la secte des 
Cathares I, 7 i Il, 272), još i tobožnju predispoziciju Slavena, do 
nedavno pogana, za primanje dualističkog vjerovanja, dok drugi 
Schmidtov razlog (I, 3), prema kome je bogumilstvo niknulo iz 

reakcije protiv progona slavenskog bogoslužja od strane katoličke 
crkve, s pravom odbija, jer za Bugarsku, u kojoj se nalazi kolijevka 
bogumilstva, ne može on uopće doći u obzir (39, nota). On to čini 
unatoč tome, što je i sam sklon da sredovječne prilike ocjenjuje 
savremenim nacionalističkim mjerilom, te u slavenskim hereticima 
vidi »poznate narodnjake« (90), koji su osobito zauzeti za »slavjan- 
sku prosvjetu« i »slavjansko-narodnu samosvijest« (92). Ali, iako 
ne može prihvatiti mišljenje o bogumilstvu kao posljedici katoličkog 
ganjanja slavenske službe Božje, on je uvjeren, da je ovaj stav 
zapadne crkve mnogo djelovao na jačanje one »slavjansko-narodne 
samosvijesti« kod »bosanskih heretika« (162). 

Dok je pomenutu razvojnu liniju, koja treba da vodi od malo- 
azijskih dualista do »bosanske crkve«, najpotpunije izradio Rački, 
Glušac je veliko značenje položio baš na to tobožnje neprijatelj- 
stvo zapadne crkve prema slavenskom bogoslužju. Zato će o tim 
dvjema pretpostavkama biti govora u prikazima koncepcija Račkoga 
i Glušca. 

Prelazeći na prikaz »bogumilske« nauke i obreda, Petranović 
je prihvatio rezultate Schmidta, ali je po principu analogije pri- 
mijenio na čitavo »bogumilstvo« još i katarski obrednik, objavljen 
od Cunitza, u čemu ga je i Rački slijedio. Prvi je on iznio tvrdnju, 
da Kozma prezviter »tim više zaslužuje da mu se potpuno vjeruje, 
što se s kazivanjem njegovim ponajviše slažu i pisana izviješća za- 
padnjaka o učenju katarske jeresi; te se ovim načinom isto poreklo 
i istovetnost u nauci obojih grana najsjajnije zasvjedočava« (53154). 

Ali nije Petranović samo u ovome metodički prethodio 
Račkome; on je čak smatrao, da je prinuđen »pribjeći mal ne isklju- 
čivo k izvorima zapadnih bogomilstvu srodnih katara« (64), da bi 
prikazao »spoljašnju stranu« bogumilstva, a, pozivajući se na pri- 
mjer Schmidta, on ne preza ni pred tim, da nedostatak neposrednih 
dokaza iz redova heretika nadomjesti »razboritom« upotrebom 
inkvizitorskih izvješća, ma da su ova »kad što istina pretjerana 
iz mržnje k jeresi« (64). 

U vezi s ovim svojim stanovištem Petranović je sa dva doista 
uvjerljiva primjera nastojao dokazati, da su »za istoriju slavjanskoga 
bogomilstva« zapadni izvori »neocjenjive važnosti, što nam i sa 
liturgične strane neoprovrživo dokazuju da su katarski obredi pre- 
nešeni na zapad iz jugoslavjanstva, gdje su ih jeretički monasi kro- 
jili (s primjesom dakako jeretičkom) po obrascu pravosl. kaluđer- 

skih pravila, kakova nam trebnik kazuje« (64—65). Rački se, za- 
čudo, na ovu originalnu konstataciju Petranovića nije ni osvrnuo. 

Petranović je, nadalje, i ustrojstvo »bosanske crkve« sveo na 
utjecaj bogumilstva. »Po onome — kaže on — što se u srpskim 
spomenicima sačuvalo o jerarhičnom ustrojstvu bosanske crkve, koje 
se u jezgri sudara sa ustrojstvom zapadne jeresi, nije sumnje da je 
i ta organizacija prešla na zapad iz jugoslavjanskih strana što ih 
bogomilstvo zarazilo. Zato mogu se ista data, oduzevši gdjekoje 
predjelne osobine, i na istočnu sektu obratiti« (72). Ni tu, dakle, 
ne razlikuje se Petranovićev način zaključivanja od onoga, koji je 
kasnije primijenio Rački. 

Petranović prethodi ovome i u tvrdnji, da su se »bogomilski 
učitelji« u propagandne svrhe bavili također »sastavljanjem koje- 
kakvih lažnih sveštenih knjiga«, apokrifa (44); samo je Rački ovu 
misao jače potkrijepio svojim poznavanjem apokrifne literature. 

Sve ovo, što je dosad rečeno o koncepciji Petranovića, ne 
odvaja se ni po čemu od koncepcije Račkoga. Podloga njihova, kao 
i metod rada, posve su jednaki. One se tek razilaze na pitanju, 
kakve je prirode bio odnos »bosanske crkve« prema bogumilstvu. 
I da nije bilo domaćih spomenika, onih brojnih listina iz dubrovač- 
kog arkiva, koje su čudno odudarale od tvrdnja latinskih spisa, 
Petranović ne bi ni došao do toga, da formulira neko svoje zasebno 
gledanje na problem »bosanske crkve«; on bi možda, prije Račkoga, 
zastupao njegovu koncepciju. 

Imajući pred sobom bosanske istine Petranović je odmah 
opazio, da one nigdje ne daju oslonca tvrdnji, prema kojoj bi hereza 
prodrla ne samo u ustrojstvo nego i u osnovne dogme, u nauku 
»bosanske crkve«. On konstatira, da su formule zaklinjanja u tim 
listinama »gotovo iste što i u poveljama srpskih vladatelja« (136), 
te posve ispravno zaključuje: »Po svome pozivu budući svaka crkva 
učiteljka naroda, logičan je dovod, da se kao izraz nauke njene ono 
ima dosljedno smatrati i držati što privrženi joj vjerni vjeruju i 
ispovijedaju, a to tim više, ako je ispovijedanje to samoga kralja 
i najvećih državnika, kojima je bilo svagda i svuda, pa negda i u 
Bosni, glavno staranje i radi političkoga interesa svojeg, da su u 
jedinstvu i čvrstome suglasju s narodnom crkvom, s vjerom naj- 
većega broja podanika svojih« (ibidem). 

Ako je dakle uopće postojao, »dogmatički kvar je morao biti 
neznatan, niti se pod nikoji način isporediti može s ogromnim pre- 

vratom, što ga ista jeres proizvela u rimskoj crkvi na evropskom 
zapadu« (168). 

Petranović ide, međutim, još dalje u svome domišljanju, oče- 
vidno uzmičući pred latinskim spisima. On ne isključuje mogućnost, 
da je hereza utjecala i na obrede »bosanske crkve« (ibidem). 

Sve to on dopušta, iako je uvidio i uvjerio se, da »o toj 
bosanskoj jeresi nema nigdje pomena u domaćim izvorima, što ugle- 
daše do sada svijetlo, kao da nigda nije postojala« (161), i da su 
nazivi crkvenih činova i dostojanstava, »što nam dohraniše domaći 
spomenici, jedini podaci po kojima se iz otih izvora naših možemo 
domišljati o bosanskoj negda jeresi« (163). 

Izmirenje između domaćih i latinskih dokumenata pokušao 
je Petranović na taj način, što je — uprkos onoj koncesiji u pogledu 
dogme i obreda, koja može imati smisla samo ako obuhvati doista 
čitavu crkvu — ustvrdio, da se »jeretištvo skoro na same krstjane 
ograničavalo; tu mu je bilo gnijezdo« (170). Oni se — po njegovu 
mišljenju — »nisu toliko zanimali razlaganjem osnovnih načela 
sekte, koliko da svojim auktoritetom, što ga sa strogosti življenja 
uživahu, 1 asketičkim praktikama djelaju na narod u jeretičkome 
smislu .. .« (169). Petranović nigdje ne kaže, u čemu se taj »here- 
tički smisao« sastojao, ali mu posljedicu nalazi u tome, što u Bosni 
nema »starih crkava ni manastira«... 

Ali, baš ovim ograničavanjem bogumilskih utjecaja na krstjane 
doveo je Petranović svoju koncepciju u jedno nerješivo protivu- 
rječje. 

On je sasvim ispravno ustvrdio, da su krstjani bili pravi 
gospodari »bosanske crkve«, koja je iz njihovih redova primala 
svoju hijerarhiju. Ako su dakle bogumilski utjecaji mogli biti tako 
jaki, da su »bosanskoj crkvi« nametnuli svoje heretičko ustrojstvo, 
onda su oni pogotovu morali postati dominantni u pogledu nauke 
i obreda, kada su već i onako »zarazili« same krstjane. 

Da bi samo progonstva od strane katoličke crkve najviše 
pripomogla, da ovaj heretički utjecaj ne napreduje, kako se do- 
mišlja Petranović (169/170), vrlo je malo vjerojatno. Kada je to 
napisao, on nije znao, da postoje također tekstovi, u kojima srpska 
pravoslavna crkva osuđuje i proklinje »bosanske i zahumske here- 
tike«, da je dakle »bosanska crkva« imala protiv sebe ne samo 
katoličku nego i pravoslavnu crkvu. Kada bi ona doista u sebi 
imala nekih heretičkih elemenata, oni bi se u ovoj borbi na dvije 
strane pogotovu morali razviti. Ali to se nije dogodilo. 

Nije bila potrebna Promisao, da očuva pravoslavni karakter 
»bosanske crkve«, kako drži Petranović. »Bosanska crkva« nije 
trebala da mijenja svoje ustrojstvo ni nauku kroz čitava dva vijeka 
i po, koliko se dA slijediti po spomenicima. Ali ona nije bila ni 
pravoslavna, kako tvrdi Petranović, dajući upravo odnosnom po- 
glavlju naslov »Crkva je bosanska pravoslavna« (157). Ona to nije 
mogla biti zato, što je sama pravoslavna crkva nije takvom smatrala. 

Petranović je svijestan toga, da njegovo mišljenje o pravo- 
slavnom obilježju »bosanske crkve«, sa nekim »bogumilskim« utje- 
cajima, koji se s vremenom gube, ne može biti ništa više, nego nje- 
govo »skromno ipotetično mnijenje«, kojim nastoji da krči put za 
»buduća istraživanja ljubitelja bosanske istorije« (129). 

Samo težnja, da izmiri slavenske i latinske spomenike o 
»bosanskoj crkvi«, odvela ga je u ova domišljanja bez ikakve pod- 
loge u izvornoj građi. Da tom težnjom nije bio rukovođen, on bi, 
kraj tadašnjeg poznavanja izvora, tražio rješenje »bogumilskog pi- 
tanja« u Bosni ili u pravcu Račkoga, ili onome Glušca, prema tome 
koje bi spomenike, da li slavenske ili latinske, odbacio kao manje 
vrijedne. Ovako je on počeo s istim pogledima kao Rački, da preko 
svoje hipoteze završi s pogledima, koje je mnogo kasnije iznio 
Glušac, 

Dok se potpuno slaže s Račkim u prikazu »bogumilstva« 
uopće, on se dijeli od njega, kada »bosansku crkvu« ne može ozna- 
čiti bogumilskom, već joj pridaje samo neka bogumilska obilježja, 
a na kraju prethodi Glušcu tvrdeći, da je heretički utjecaj u »bo- 
sanskoj crkvi« zbog borbe sa katolicizmom toliko potisnut, da se 
napokon ograničio na samo ustrojstvo crkve, te se »bosanska crkva«, 
očuvavši u biti svoje pravoslavlje, utopila u srpskoj pravoslavnoj 
crkvi početkom XVI vijeka (171). 

Da je mogao postaviti ovu posljednju tvrdnju, za to je Petra- 
nović našao mnogo razloga u činjenici, da Turci nisu isprva silom 
prevodili ljude na islam, i da bi se baš s obzirom na njihovu vjersku 
tolerantnost »bosanski heretici« morali održati i poslije pada Bosne, 
kada bi doista postojali (172). 

Za razliku, dakle, od tolikih drugih poslije njega, pa i 
Račkoga, Petranović je potpuno ispravno ocijenio položaj, u kome 
se »bosanska crkva« našla pod Turcima. Ali on je ujedno dao i 
prvi pokušaj uopće, da se prikaže njena uloga u državnom i soci- 
jalnom organizmu sredovječne Bosne, i ovaj prikaz, rađen na 

osnovu domaćih spomenika, nije do danas ništa izgubio od vrijed- 
nosti (127—156). To je upravo najbolji dio njegove rasprave i u 
njemu je Petranović daleko premašio Račkoga. Možda je kasnije 
uspio da i u nekim drugim pitanjima pročisti svoje poglede, kako 
bi se dalo zaključiti iz napomene N. Milaša, koji kaže (Ston u sred- 
njim vjekovima, 99'), da je u svojoj biblioteci imao ručni primje- 
rak njegove knjige s »mnoštvom njegovih svojeručnih ispravaka i 
dodataka zapisanih poslije izdanja Račkove knjige«. Kakve su bile 
te bilješke i zašto Milaš nije spremio novo popravljeno izdanje 
Petranovićeve knjige — kako je istom prilikom navijestio — nije, 
na žalost, poznato. 


Ako Petranović nije mogao — a on to kraj tadašnjeg stanja 
nauke nikako ne bi mogao — da riješi problem »bosanske crkve«, 
valja mu upisati u zaslugu, da je za tim ciljem prvi od naučenjaka 
upotrebio domaću izvornu građu; da je savjesno i časno izvršio 
zadatak, koji je sebi postavio — da pridonese rješenju onog »gordi- 
jevog uzla u crkvenoj istoriji Bosne, u kome su se konci religioznoga 
Života i vjeroučenja strašno zamrsili« (163); da je, napokon, dao 
poticaj i pokazao po koju stazu, kojom je postavljeni problem pri- 
bližio njegovu rješenju. 


Il. Koncepcija Franje Račkoga 


Ne može biti sumnje, da je baš Petranovićevo djelo dalo 
posljednji potstrek Račkome za konačnu izradu njegovih »Bogomila 
i Patarena«, koji su objavljeni g. 1869. 


Do toga vremena Rački se već čitav niz godina intenzivno 
bavio ne toliko problemom »bosanske crkve«, koliko »bogumilskim 
pitanjem«, u smislu crkvene dogmatike. Nije bez izvjesnog simbo- 
ličnog značenja, da se on već god. 1856 naročito zanimao za 
»filozofičko-dogmatičku stranku« ovog pitanja, spremajući se, da za 
Kukuljevićev Arkiv napiše »povjestnicu o Patarenih« (Smičiklas: 
Život i djela dra Franje Račkoga, 1895, 158). 


Dobivajući u ruke uvijek novi materijal, Rački se nadao, da 
£ . . Iz ... , : 
će svoju namjeru moći doskora ostvariti. Već krajem god. 1857 
pisao je Kukuljeviću, da će za narednu svesku »Arkiva« poslati 
»možebit doktrinarni sustav Bogomilov 1 Patarenov, koj mi svaki 
dan, čiem ga više razmišljavam, jasniji postaje« (Idem, 178). Tom 

prilikom naviještao je »poveće djelo«, koje bi se sastojalo od »hi- 
storičkog dijela istijeh Bogomilov« i pregleda njihove doktrine. 


Dvanaest godina, dakle, prije izlaska svoga djela, Rački se 
je najozbiljnije spremao da ga napiše; on je čak bio na čistu sa 
raspodjelom građe u njemu. Ali način, na koji je tada pristupao 
problemu, nosio je već u zametku ona duboka protivurječja njegove 
kasnije izražene koncepcije. 


Rački nije zatvarao oči pred teškoćama, koje problem »bogu- 
milstva« nosi sa sobom; tješio se, da mu kao domaćem naučenjaku 
stoje na raspoloženju veća sredstva nego strancu. Bio je potpuno 
svijestan toga, da će »povjestnicu (Bogomila) uzprkos tolikiem 
piscom dosti tamnu, razjasnit jedino slovjenski izvori« (Idem 159). 


Dok je tako pisao, nisu još bile objavljene niti zbirke Miklo- 
šića 1 Pucića. 

Možda je baš nedostatak domaće izvorne građe utjecao na 
Račkoga, da se ne Žuri sa publikacijom makar i pojedinih dijelova 
pripremanog rada. Iako je tada svu pažnju obratio djelu o sla- 
venskim apostolima, ne ispunivši obećanje, koje je dao Kukuljeviću 
1857, Rački je u toku narednih godina, naročito god. 1858 i 1859, 
kada je boravio u Rimu, nastojao da dođe do nove građe u pitanju 
bogumila. 

S punim pravom mogao je reći Smičiklas o »Bogomilima i 
Patarenima« Račkoga: »Prije petnaest godina ovu radnju bio za- 
mislio. Mogao je i sam na tu misao doći učeći crkvenu povijest. 
Mogao je ipak primiti pobudu i od Šafarika, velikoga svoga učitelja. 
Mi naime znamo, da je Šafafik ovo pitanje mladim Hrvatima 
osobito preporučivao. Ele bilo ovako ili onako, glavno je, da je 
ovo djelo dozrijevalo punih petnaest godina. Bogomili i Patareni 
zreli izadoše na svijet« (Idem 92/93). 


Bilo je to doista zrelo djelo. Toliko više valja požaliti, što mu 
je Rački pristupio kroz »filozofičko-dogmatičku stranku«, dakle 
kroz latinske spise protivnika, izradivši u sebi sliku o učenju »bo- 
gumila« prije, nego što je problem mogao da upozna kroz domaće 
spomenike. I, ma da je sam isticao, da samo slavenski izvori mogu 
unijeti svijetla u taj tamni problem, on je baš onaj »filozofičko- 
dogmatički« prikaz izradio samo na protivničkim spisima i — 
analogijama. 

Koncepcija Račkoga i metod njegova rada jasno su došli do 
izražaja već u njegovoj kritici Petranovićeve rasprave (Rad 1, 
242—250). 

Petranovićevo mišljenje, da je heretički utjecaj u »bosanskoj 
crkvi« s vremenom postajao sve slabiji, te se napokon ograničio 
samo na njeno ustrojstvo (171), vraćajući je punom pravoslavlju, 
Rački je odlučno odbio. On je ovome mišljenju suprotstavio dva 
marcijanska rukopisa od kraja XIV vijeka, koje je kasnije objavio 
u Starinama I i koje je smatrao potpuno dovoljnima, da se iz njih 
»izvadi cijela dogmatika i moral bosanskih patarena« (250). On je 
tom prilikom položio veliku važnost na datum od IO sept. I421, 
koji je naknadno pribilježen na jednome prijepisu ovih rukopisa 
(249/250), gledajući u tome nesumnjivi dokaz, da se vjerovanje 
»bosanske crkve« nije niti u XV vijeku razlikovalo od prvotnog 
vjerovanja »bogumila«. 

Da Rački već tada nije mogao pristupati problemu »bosanskih 
heretika« s punom naučnom objektivnošću, posvjedočile su njegove 
riječi povodom Petranovićeve upotrebe katarskog obrednika, izdatog 
od Cunitza. Rački je primijetio, »da se ne će pogriješiti, podmetnu 
li se isti obredi u bitnosti... također našim bogomilom, a to tim 
više, jer ih potvrđavaju odlomci, koji su se sačuvali u slovjenskih 
rukopisih« (246). 

Kakovi su to odlomci, Rački nije kazao; ali on u to vrijeme 
nije još poznavao ni Hvalov rukopis, pa ni rukopis krstjanina 
Radosava, u kome je uopće našao jednu jedinu analogiju u jednome 
od obreda »bosanske crkve« i zapadnih katara, a taj je on objelo- 
danio istom god. 1882. Nigdje, ni u jednom drugom slavenskom 
rukopisu nije Rački mogao da nađe oslonca za gornju tvrdnju, pa 
kada je pisao poglavlje o obredima »bogumila«, dvije godine 
kasnije, mogao se koristiti samo Cunitzovim katarskim obrednikom. 


1, Pitanje starog slavenskog vjerovanja 


U svojoj recenziji Petranovićeve rasprave dodirnuo je Rački 
također pitanje religije kod starih Slavena. On je dobro zapažao, 
da se ovo pitanje ne smije nekritički primijeniti u korist »bogumilske 
teorije«; pozivao je na oprez, kada se govori o slavenskoj mito- 
logiji, upozoravajući na germanske i litavske utjecaje među Sje- 
vernim Slavenima; naglasio je, da se iz vijesti, koje se odnose na te 

Slavene, ne mogu izvoditi nikakvi sigurni zaključci o poganskom 
vjerovanju Južnih Slavena (245). 

Ali je on sam bio potpuno neoprezan, kada je pisao svoje 
»Bogomile i Patarene« (citiramo niže prema izdanju beogradske 
Akademije). Već u prvom poglavlju ovog djela tvrdi kategorički, da 
je uz popa Bogumila »pristalo sve, što je u Bugarskoj odano još bilo: 
staroj poganskoj vjeri, također dualističkoj, i običajem s njom 
skopčanim« (354); na kraju pak čitavoga djela, citirajući Helmolda 
i pozivajući se na dva njemu savremena pisca, kaže doslovno: 
»Sudeć po ostancih slovenskoga mytha i po njekih svjedočanstvih i 
drevnih uspomena, poganska vjera slovenskoga plemena bijaše 
također dualistička; tiem dakle laglje mogaše naći na slovenskom 
Jugu pristaša sljedba, koja je dualizam podmetnula kršćanskoj 
nauci« (597). 

Posljednje riječi jasno kazuju, zašto je Rački odjednom 
odbacio svaki oprez i ustvrdio, da je stara slavenska vjera duali- 
stička: on je osjećao potrebu, da nađe neke idejne preduvjete, 
kojima će moći opravdati prihvaćanje i širenje jedne dualističke 
hereze među Južnim Slavenima. On je, naravno, sa svoga ideali- 
stičkoga stanovišta morao naći neki razlog ovoj začudnoj pojavi, 
i našao ga u poganskoj prošlosti, koja je još živjela u tradiciji sla- 
venskih naroda. Po njegovu shvaćanju bilo je dovoljno, da jedan 
religiozni utjecaj izvana naiđe na izvjesne zajedničke ideje u jednom 
narodu i da njihovom pomoću stvori iz ničega jedan novi religiozni 
pokret. 

Slavenski naučni radnici poslije Račkoga nisu, međutim, mogli 
dijeliti ovo njegovo mišljenje o slavenskom poganstvu; oni su se 
vratili na ono rezervirano stanovište, koje je Rački sam, nedugo 
prije toga, zastupao. 

U tom pogledu nije mogla ništa promijeniti ni najnovija 
teorija Jana Peiskera o iranskom porijeklu praslavenske religije, 
kako ju je formulirao u raspravi: »Koje su vjere bili stari Slaveni 
prije krštenja?« (Starohrvatska Prosvjeta 1928), odnosno Ive Pilara 
(»O dualizmu u vjeri starih Slovjena i o njegovu podrijetlu i zna- 
čenju«; Zbornik za nar, život i t. d. XXVIII, 1931). 

Ova je teorija bez sumnje oštroumna, ali baš stoga, što svoju 
građu crpe iz folklora, ona je još uvijek vrlo problematična. Ona 
pretpostavlja ne samo dobro poznavanje folklora, nego i potpunu 
jasnoću u složenim pitanjima njegova postanka, razvitka i održanja. 

Već je N. Nodilo pokušao da na sličan način utvrdi glavne ele- 
mente u staroj vjeri Hrvata i Srba i upravo anticipirao zaključak, 
koji se danas povlači primjenjujući Peiskerove poglede na vjerski 
problem sredovječne Bosne. On je izrazio uvjerenje, da se »srpska i 
hrvatska religija dvaju suprotnih načela... iz pogane Neretve, sa 
slavenskim ljudstvom, uvuče u Dubrovnik, te se poslije na hercego- 
vačkom kršu, i po zaklonjenim dolinama Bosne, razvi u glasovito 
patarenstvo« (Prvi ljetopisci etc. 113). U dokazivanje ove tvrdnje 
nije, međutim, ulazio, kao što to kasnije nije učinio ni M. Šufflay, 
koji je, prihvativši s oduševljenjem Peiskerove poglede, preuzeo 
također gornje Nodilovo mišljenje. On je ustvrdio, da je »nakon 
Peiskerove studije posve sigurno i to, da su bosanski Bogumili preko 
Porfirogenetove Paganije, izravno sačuvali izvorne dijelove stare 
slavenske dualističke vjere« (Otkriće velike tajne slavenskog po- 
ganstva, Obzor 12-IX-1928; jednako u članku: Zaratuštra u Cr- 
venoj Hrvatskoj, Croatia Sacra 1, 112). 

U opsežnom prikazu Peiskerove rasprave upozorio je A. 
Briickner na različne nedostatke Peiskerova metoda rada: neodr- 
živost njegovih etimoloških zaključaka, nedosljednost u razmještaju 
njegovih scenerija — što se protivi svakoj mitologiji — protivu- 
rječja i sasvim proizvoljne historijske pretpostavke (Fantazje mito- 
logiczne. Slavia VIII 1929, 340—3$1). 

Briickner je tom prilikom podvrgao analizi i izvorne podatke 
o dualističkom vjerovanju i uopće o religiji polapskih Slavena, da 
najzad konstatira, da »kult Slowian byt kultem przyrody i pr- 
zodk6w, a tam miejsca dla dualizmu niema i žadne inne $wiadectwo 
dawne nic a nic o tem niewie« (342); da »dualizm wprowadzili do 
Slowian nie Zoroastrowcy, lecz chrzescjanie — przed nimi Slo- 
wianom sie o dualizmie ani Snilo« (348). 

S ovakvim pogledima je pristupao problemu  praslavenske 
religije još C. Schmidt, kada je pred sedam decenija pisao: »Il est 
curieux de voir les Slaves paiens resister encore a ce que le christi- 
anisme a de doux et de consolant, pour n'adopter de ses missionaires 
que la doctrine du gćnie du mal. Chez eux ce gćnie se transforma 
en un Dieu reel...« (c. 0. [, 7). 

S mnogo uvjerljivih razloga svratio je W. Nehring pažnju 
na neodrživost tvrdnje o »czernebohu« u kronici Helmolda (Ja- 
gićčev Archiv XXV, 66—73), jedinom pisanom spomeniku dosta 
kasnog postanka, u kome se praslavenska religija prikazuje kao 

dualistička. Na podlozi Nehringovih izvoda odbio je vezivanje 
»bogumilstva« s ovim tobožnjim slavenskim dualizmom i Ev. 
Anjičkov (Maniheji i Bogumili; Glasnik skopskog naučnog društva 
V, 1928), smatrajući to jednom »od najčudnijih i najfantastičnijih 
legenda« (140). 

Dualističko, dakle, vjerovanje starih Slavena, koje bi imalo 
poslužiti kao podloga koncepciji Račkoga, pretstavlja još uvijek u 
najmanju ruku jedan neriješeni problem slavenske nauke. 

Ali, i bez obzira na taj nedostatak, postanak bogumilstva 
zasvjedočava jedan dragocjeni slavenski izvor — spis Kozme 
prezvitera protiv bogumila. Jedan savremenik popa Bogumila 
prikazao je tu, u živim bojama i temperamentnim stilom, društvenu 
sredinu, u kojoj je niknula »novojavivšase jeres Bogumila«, ocrtao 
njeno vjerovanje i praktičan život njenih pristaša. 


2. Izvori Račkoga za širenje ,bogumilstva? među 
Južnim Slavenima 


Kozmin spis očuvan je u brojnim, ali vrlo kasnim prijepisima; 
najstariji potječe iz kraja XV vijeka (izd. M. G. Popruženko u 
»Bolgarskim Starinama« XII, 1936). Već toliki prijepisi, od kojih 
je pretežni dio nađen u Rusiji, posvjedočuju raširenost ovog djela 
među svima pravoslavnim Slavenima, pa i Srbima (u Starinama XII 
otštampao je Kačanovski Kozmino Slovo iz Srećkovićeva srpskog 
zbornika). 

Rački, a s njime i većina ostalih naučenjaka, uzima, da je 
prezviter Kozma živio poslije smrti cara Petra (umro 969) i da je 
svoje slovo izrekao »negdje između 985—997 godine, ako ne štogod 
Prije« (348). Da to mišljenje neće biti sasvim ispravno, pokazuje 
onaj podatak Kozmin, u kome svojim slušaocima stavlja za uzor 
prezvitera Joana, i to radi toga, jer ga mnogi od njih poznaju. 
Budući da je ovaj bugarski egzarh živio u Simeunovo vrijeme, kako 
Rački sam konstatira (ibidem), morali bi mnogi Kozmini slušaoci 
biti starci od 7o—80 godina, kada bi se zadržalo datiranje Račkoga. 

Blagojev (Besedata na prezviter Kozma na bogomilite, 1923) 
upozorava, naprotiv, na značajnu koincidenciju u Kozminu spisu i 
pismu patrijarhe Teofilakta caru Petru. Prema ovome pismu, car je 
rekao za herezu, radi koje piše patrijarhu, da je veopavijo, a : 
Kozma se služi istim izrazom, kada je označuje kao »novojaviv- 

šujuse«. Istaknuvši povrh toga veliku sličnost u prikazu hereze kod 
jednog i drugoga, Blagojev je zaključio, da je car, pišući svoja 
pisma carigradskom patrijarhu, imao pred sobom Kozmino djelo, 
i da je ono, prema tome, nastalo između 933 i 965, kada je patrijarh 
Teofilakt sjedio na patrijaršijskoj stolici (6). U tome mišljenju 
učvršćuje Blagojeva pretpostavka, da je Kozma živio i djelovao u 
sjevernoj Bugarskoj; u tome slučaju, naravno, ne bi on mogao da 
govori o bugarskoj državi, caru, boljarima, starješinama i svećenstvu 
kao samostalnim društvenim faktorima, jer je nedugo poslije Pe- 
trove smrti sjeveroistočna Bugarska pokorena od Rusa i Grka (5/6). 

lako time pitanje postanka Kozmina spisa nije potpuno 
objašnjeno, ne može biti sumnje, da je on napisan svakako ranije, 
nego što misli Rački. Izdavač Kozmina spisa, Popruženko, daje 
najvjerojatnije rješenje, prema kome je Kozma pisao neposredno 
poslije smrti cara Petra, dok je još bugarska država postojala. On 
čak misli, da je Kozma pisao u staroj Simeunovoj prijestolnici 
Preslavu (LXVIII). 

Kozmino Slovo nosi, doduše, na sebi sva obilježja jednog 
samostalnog, ličnog truda. Ali, uzimajući u obzir veliku zavisnost 
staroslovenskih tekstova o grčkima, pa i onaj sredovječni metod 
pisanja, koji nije bio nimalo rigorozan u primjeni tuđih misli 1 
rezultata, opravdano je, da se postavi pitanje o odnosu Kozmina 
spisa prema sličnim grčkim djelima. 

Ako je već Weingart mogao indirektno nabaciti pitanje, da 
li se Kozma poslužio kronikom Georgija Hamartola iz 60-ih godina 
IX vijeka, u kojoj je detaljno prikazana nauka pavlićana i koja u 
toj partiji pokazuje nesumnjivo podudaranje s Kozminim izvodima 
(»shoda v hlavnih rysech je nepochybna«; Počatky bogomilstvi 
i ti di, Slovansky Ptehled XVI, 1914, p. 14), Blagojev je s mnogo 
razloga doveo Kozmin spis u neposrednu vezu s Istorijom maniheja 
(pavlićana) od Petra Sicilskog, napisanom krajem 60-ih godina 
IX vijeka, dakle, gotovo istovremeno s Hamartolovom kronikom. 

S velikom vjerojatnošću zaključio je Blagojev, uporedivši oba 
teksta, da se Kozma koristio Petrovom  Istorijom — koju je ovaj, 
uostalom, i napisao za bugarsku crkvu —, iako ga nije doslovce 
prepisivao (18/19). 

Ovaj rezultat je potpuno u skladu s riječima Weingarta. 
Unatoč tome što sam Petar tvrdi u pismu bugarskom arhijepiskopu, 
«da je svoj prikaz pavlićanske nauke sastavio na osnovu ličnih infor- 

macija, utvrđeno je, da mu je uzorom bio — Georgije Hamartol 
(Weingart, nota 22). Time, dakako, nije isključena mogućnost, na 
koju je upozorio Weingart. Hamartolova kronika je, čini se, pre- 
vedena u Bugarskoj za vladanja Simeunova (Popruženko, c. 0. 
CLXV). 

S pravom se dakle postavlja pitanje, koliko originalnosti, 
koliko istine ima u Kozminu prikazu »bogumila«; utoliko oprav- 
danije, što su izvorni podaci o »bugarskoj herezi« neobično oskudni 
i rijetki. 

Blagojev je utvrdio, da »bizantinski kroničari i historici daju 
dosta važne podatke o Bugarima u ono vrijeme, ali ni jedan od njih 
ne govori o nekom vjerskom pokretu u Bugarskoj u toj epohi« (32). 
Niti nastavljač! Teofana i Simeona magistra, niti Lav Diakon, 
Skilica i ohridski arhiepiskop Teofilakt ne znaju ništa o hereticima 
u Bugarskoj, iako donose vrlo važne vijesti o Bugarima i dobro su 
s njima upoznati. Savremenik Kozmin, Lav Diakon izrijekom 
tvrdi, da su Bugari pravoslavni i jednovjerni s Grcima, a Teofilakt, 
koji je u 2 pol. XI vijeka živio u Ohridu, ma da prezire nekulturnu 
sredinu, u kojoj se osjećao kao u izgnanstvu, ipak nikada ni riječju 
ne spominje neke heretike na golemom području svoje crkve (33). 

Oslanjajući se na ovu, bez sumnje vrlo važnu, činjenicu, 
Blagojev je stavio u sumnju postojanje »bogumilske hereze« uopće 
On je postavio principijelno pitanje, da li je uopće jedan religiozni 
pokret mogao da nastane u tako kulturno nerazvijenoj sredini, kao: 
što je bila bugarska u X vijeku (36). On je čak, uzimajući u pomoć 
činjenicu, da su se u srednjem vijeku političke 1 kulturne borbe 
vodile na religioznom polju, doveo Kozmin spis — kao i pisma cara 
Petra patrijarhu — u vezu s ogorčenim političkim i kulturnim bor- 
bama, koje su se razmahale poslije Simeunove smrti. 

U istim okolnostima pokrenuto je »bogumilsko pitanje« i za 
vladanja uzurpatora cara Borila (1207—1218), o kome je Stefan 
Prvovjenčani rekao, da s tolikom okrutnošću i nasladom progoni 
narod, kao da želi da iskorijeni zemlju i more (ap. Blagojev 44). 

Rački je upotrebio Borilov Sinodik, koji Murko stavlja u 
godinu I211 (Geschichte der 4lteren sidslav. Litt. 131), kao važan 
dokaz za neprekinuti opstanak sekte u Bugarskoj. On je čak po- 
stavio pitanje, da li pojava bugarskih »bogumila« u to vrijeme, 
početkom XIII vijeka, nije u kakvoj užoj vezi sa borbom njihovih: 
tobožnjih jednovjernika u Bosni i na Zapadu (486). 

Ali, Rački je ujedno konstatirao, da je sinodik preveden sa 
grčkoga, i to kao zbornik anatema i vječnaja; u njemu su se »na- 
vodile nauke onih sekta (plural!), koje su svoju vjeru u Bugarskoj 
rasprostirale, a crkvom bile osuđene« (487); među ostalim hereti- 
«cima osuđen je i proklet Bogomil s nekoliko učenika, koji se poime- 
nično navode i čija se nauka sastojala — u poricanju utjelovljenja 
Kristova (486; izd. Popruženka p. 82). Kakve su to sve hereze 
početkom XIII vijeka postojale u Bugarskoj, Rački ne kaže. Ana- 
tema popa Bogomila, ma kako ona — prema citatu Račkoga — bila 
oskudna, dostaje mu, da uz pomoć jedne interpolacije u originalnom 
tekstu o Borilovu protivubogumilskom saboru iskonstruira neko 
izlaženje »na površinu sviju onih življa, koji su podobni bili 
rastrovati i podrovati crkven i državan poredak ,..« (485)! 

Bugarski spomenik, o kome je ovdje riječ, ne može, međutim, 
opravdati izvode, koje je na osnovu jednog mjesta u njegovu tekstu 
učinio Rački. To ovvodixov zar naoov rov aigćoeov — kako 
se najčešće zove njegov original (izd. Popruženka, uvod II) — 
sastavljen je u polovini IX vijeka i s vremenom je nadopunjivan, 
dok nije dobio konačnu redakciju u 2 polovini XI vijeka (id. X). 
Ovaj grčki izvorni tekst preveden je na slavenski jezik po izričitom 
nalogu cara Borila (XII), pri čemu su se prevodioci mogli poslužiti 
nekim već ranije prevedenim tekstovima (XIV). 

Našim izvorom se, dakle, možemo pravilno koristiti samo 
onda, ako imamo na umu činjenicu, da je njegov original nastao iz 
potrebe carigradske crkve i da se, prema tome, svaki njegov član ne 
odnosi na Bugarsku, niti se može na nju primijeniti. 

Ako se, na taj način, svodi na pravu mjeru tvrdnja Račkoga 
o raznim herezama u Bugarskoj, ne može se ipak poreći, da je u 
vrijeme cara Borila prevedeni tekst — kao, uostalom, i sam grčki 
original, prema mjesnim prilikama (X) — naknadno različito nado- 
punjavan; posljednja nadopuna pada u doba poslije 1370 godine, 
iz koga vremena potječe stariji od njegova dva očuvana prijepisa 
(XLIV). 

Budući da se o bogumilskoj herezi govori o Sinodiku na dva 
odijeljena mjesta, jedva bi se moglo pretpostaviti, da su oba inter- 
polirana pri prevođenju. 

Rački je — prema jednom starijem izdanju — naveo samo 
ono mjesto, koje u potpunom tekstu kod Popruženka (str. 77 i 79) 
govori o tome, kako za cara Borila_ »v'zniče (!) jakože nčkoje 

trnije zloje trkletaa i bogomr'skaa bogomil'skaa  jeres', jejuž? 
načelnik? javise togda (!) skvrnčišii pop Bogomil s* svoimi uče- 
niki«. On je mogao citirati samo ono, što dolazi o sazivu sabora i 
progonima heretika, pa, napokon, anatemu izrečenu nad Bogomilom 
i njegovim učenicima. 

Izvještaj o saboru, održanom I2II godine (id. XII), kao i 
gornja anatema, nesumnjivo su interpolirani. Unatoč tome nema u 
tekstu ni traga tvrđenju Račkoga (485), da su od šest poimence 
navedenih učenika »trkletago Bogomila« četvorica bila starješine 
sekte u Borilovo doba. 

Dok se na ovome mjestu u nauci progonjenih heretika _ne 
ističe drugo do njihov doketizam, na drugome mjestu je prikaz 
nauke mnogo iscrpniji, i premda Popruženko drži, da je on unesen 
u tekst prigodom prevođenja (XXXIII/IV), čini se po svemu, da 
ipak pretstavlja sastavni dio grčkog teksta, od koga je potekao 
Borilov zbornik. 

Tu se najprije osuđuje pop Bogomil, jer je u vrijeme cara 
Petra širio »po v'sei bl'garstči zemli« manihejsku nauku, izmiješanu 
s masalijanskom. Zatim se opširno prikazuje ova nauka kao izrazito 
dualistička, i, najzad, proklinje se »vrač« Vasilije, koji je »bogo- 
milsku jeres« posijao po Carigradu u doba cara Aleksija (Popru- 
ženko, str. 42—48). 

Ali ma da su ti »bogumili« bili jedan potpuno anarhičan ele- 
menat — takvima ih prikazuje prezviter Kozma — oni su, prema 
mišljenju Račkoga i mnogih naučenjaka poslije njega, već u samom 
početku sekte uspjeli da na dvoru makedonskih vladara naiđu na 
rijetko razumijevanje i susretljivost. Rački drži, bez dovoljno 
razloga, da je Kozma »jamačno u Samuilovo doba bdio nad pravo- 
slavljem« (361), i, oslanjajući se na podatak u grčkom žitiju sv. Vla- 
dimira, dukljanskog vladara, tvrdi, da su u najmanju ruku »bogo- 
mili u Samuilovu sinu i njegovoj ženi bili našli zaštitnika« (362). 

Tako spomenuti izvor izrijekom kaže, da su Radomir-Gavril 
i njegova žena bili revni privrženici »aioćoeog rov Boyouižov za 
Maooaluavov« (cit. ap. Rački 3622), Rački je ipak smatrao potreb- 
nim da ovu tvrdnju ublaži. ' 

On je, dakako, morao opaziti izvjesni nesklad u svojim izvo- 
dima. I zar je doista moguće, da car — Radomir je carevao svega 
jednu godinu, ror4lro15 — pristaje ili uzima u zaštitu ljude, koji, 
prema Kozminu svjedočanstvu, »učat' že svoe si ne povinovatise 

vlastelem" svoim; hulešte bogatia; car" nenavidet'; rugajut' se sta- 
rćišinam", ukarjajut boleri; merz'ki bogu mnet rabotajuštaa carju« 
(izd. Popruženka p. 35). 

Drugi su naučenjaci išli još dalje; neki su i samog Samuila 
načinili naročitim zaštitnikom tih »bogumila«, bez obzira na to, da 
još i danas središnje područje Samuilove države pretstavlja najveće 
razvalište crkvenih i manastirskih ostataka, 1 uprkos tolikim ne- 
sumnjivim dokazima o ortodoksnom pravoslavlju Samuilovu. 


Ova činjenica smetala je i Vasiliju Markoviću, da bez rezerve 
prihvati tvrdnje francuskih historičara Rambauda i Schlumbergera, 
kojih utjecaju se ipak nije mogao sasvim oteti. On kaže: »Prema 
tome, što se ovi tragovi jedne tako velike crkvene civilizacije pokla- 
paju sa centrima Samuilove države, izlazilo bi da je i Samuilo bio 
ortodoksan vladalac i da je podizao crkve i manastire i štitio mo- 
naštvo, ma da je iz političkih obzira tolerirao bogumilstvo« (Pravo- 
slavno monaštvo i t. d, 10). 


I sam Rački pretpostavlja indirektno ovakav tolerantan stav 
Samuilov, kada nastoji objasniti doista značajan fakat, »zašto u 
slovu Kozminu ne nalazimo traga, da bi državna vlast bila kakove 
strožije naredbe izdala proti Bogomilom; a inače također o tom 
svi (sic!) spomenici ćute« (362). Ne samo nisu izdavane nikakve 
strože naredbe, kako tvrdi Rački, nego ne postoje uopće spomenici, 
koji bi dopuštali, da se govori o bilo kakvim, pa i najblažim, 
naredbama. Svi oni — šute. 

Kakvi su dakle politički obziri mogli nagnati Samuila i Ra- 
domira, da toleriraju «bogumilstvo«? Zar možda onaj njegov 
revolucicnaran, protivumonarhički stav, o kome priča prezviter 
Kozma? 

Postoji samo jedan spomenik, na koji se Rački poziva, kada 
makedonsku dinastiju dovodi u vezu sa »bogumilima«: grčko žitije 
sv. Vladimira. Rački ne kaže ništa o postanku ovog žitija, ali kao 
svako sredovječno žitije, koje je poteklo iz redova crkve, tako i ovo 
ima jedan određen zadatak: da proslavi onoga, o kome piše, da 
njegov spomen proširi u narodu. Nisu žitija historički spisi, rađeni 
da utvrde istinu, već panegirici, koji imaju da služe propagandi, da 
čovjeka, o kome pišu, prikažu u što ljepšem svijetlu, da ga dovedu 
u što neposredniju vezu s Božjom promisli. Zbog toga žitija ne mogu 
biti prvorazredni historijski izvori. Kao tendenciozne spise mora ih 

nauka podvrći kontroli drugih, objektivno vrednijih spomenika, i 
svaku njihovu tvrdnju mora primati s najvećim oprezom. Utoliko 
više vrijedi to za one podatke u njima, koji govore o djelima, a 
naročito zaslugama za vjeru onih vladara, kojima su posvećeni. 


Što je moglo za jednog sredovječnog vladara biti zaslužnije i 
pohvalnije, nego da mu crkva izda svjedočanstvo, da je uvijek 
budno stražio, da kleti neprijatelj čovječanstva ne kvari čistoću 
vjere, ne potkopava temelje crkve? 


Kada ne bi bilo heretika, pisci žitija bi ih izmišljali, samo da 
uvećaju zasluge onih, koji su poslije svoje smrti, bez obzira na raniji 
svoj život, počinjali nebrojena čudesa. I upravo tako, kako su 
ti pisci mogli kategorički tvrditi, da su ta čudesa postojala, tako 
isto su mogli ustvrditi, da su ovi mrtvi čudotvorci za života vodili 
najveću brigu o spasu duša svojih podanika. 


Žitije sv. Vladimira, na pr., tvrdi, da je svetac uništio »bo- 
gumile« i obnovio vjeru, i ovaj sasvim općeniti podatak, koji je 
pisac mogao uzeti iz bilo kojega grčkog spisa protiv heretika, smatra 
Rački dovoljno historijski pouzdanim, da na osnovu njega zaključi, 
kako se »bogumilstvo« u to vrijeme proširilo čak u Duklju (364). 


On još dodaje i to, da se Vladimir, »braneć pravovjerje proti 
Bogomilom zamjerio svomu šurjaku caru Radomiru Romanu, pa je 
i to uz drugo povoda dalo mučeničkoj smrti dukljanskoga kneza 
dne 22 svibnja 1ors5« (364). Jireček, međutim, ne zna o tome ništa. 
On, naprotiv, dovodi Vladimirovo ubistvo u vezu sa težnjom Jo- 
vana Vladislava, »da čitavu rodbinu Radomirovu ukloni s puta« 
(1, 151), a kasnija su istraživanja utvrdila, da Vladimir nije umro 
1015, već I0I6 godine, dakle za Vladislavljeva vladanja, kako to 
uostalom priča i pop Dukljanin (sravni Šišić, Letopis popa Duk- 
ljanina 337—339; 122). 

Napokon, da protiv vjerodostojnosti Vladimirova žitija, osim 
ovih stvarnih zamjerki, govori i kritička analiza samog spisa, po- 
kazuje Šišić, koji ovo grčko Žžitije stavlja »najranije u XV vek« 
(idem 124), dok je Novaković, još prije njega, bio skloniji da ga 
pripiše izdavaču od god. 1699; on je »dokazao, da baš nije mnogo 
verovatno da je Kosma (t. j. izdavač) imao pred sobom ikaki pisani 
tekst legende, već da je poglavito radio svoj posao po živoj predaji« 
(idem 124). 

O nekom postojanju »bogumila«, dakle, u dukljanskom kra- 
ljevstvu Ivana Vladimira početkom XI vijeka ne može biti govora, 
baš kao što ne može biti riječi ni o nekoj tolerantnoj politici careva 
Samuila i Radomira prema »bogumilima«. Sve je to plod nekri- 
tičkog proučavanja historijskih izvora. 


Nije potrebno da se na ovom mjestu posveti veća pažnja 
progonima »bogumila« za vlade cara Aleksija. Sam Rački je kon- 
statirao, da se iz grčkih izvora ne može ništa doznati ne samo o 
početku »bogumilstva« nego niti o njegovu širenju među Južnim 
Slavenima (337), a zadatak je ovog razmatranja, da se ispita pojava 
»bogumila« baš među Južnim Slavenstvom, s naročitim obzirom na 
Bosnu. 

Za postojanje »bogumila« u Makedoniji, krajem XI vijeka, 
Rački nalazi dovoljan dokaz u prikazu križarskog pohoda od 
Guilelma Tyrusa. I ma da nekoliko redaka niže citira Žitije mo- 
glenskog episkopa Ilariona, prema kojemu su se u Makedoniji nalazili 
osim »bogumila« još i armenski heretici, monofiziti, on ipak vidi u 
»krivovjercima« onog prikaza »bogumile«, jer — kako kaže — »za 
druge ne bismo znali, a njih je bilo u cijelom prijedjelu do Var- 
dara« (371)! 

Blagojev je, bez sumnje, imao lagan posao, da ovakvu argu- 
mentaciju pobije savremenim Skilicom, koji je o prethodnicima onih 
križara, o njemačkim i francuskim vojnicima od god. 1971, zabi- 
lježio, da su razorili bugarske carske dvore u Prespi i opljačkali 
slavnu crkvu sv. Ahileja, koju je još car Samuilo podigao (cit. na 
str. 36"). Blagojev, osim toga, s punim pravom ističe veliku opreku 
i neprijateljstvo među grčkom crkvom i zapadnim kršćanima poslije 
raskola od god. rosa (idem 35). 

Poslije ovog nepouzdanog svjedočanstva jednog stranca, koji 
je s križarima, vrlo neprijateljski raspoloženima prema istočnoj 
crkvi, prolazio Makedonijom, Rački je opet mogao da se pozove 
na jedan slavenski spis, koji na prvi pogled isključuje svaku sumnju 
o postojanju mnogobrojnih heretika u južnoj Makedoniji. 


Ovaj spis ima da prikaže »žitije i žizn moglenskog episkopa 
Iariona«, koji je živio oko 1100—1164, a postao je biskupom u 
Moglenu (između Ohrida 1 Soluna) god. 1134 (vidi Nar. Enciklo- 
pedija II, 7). Pretežan dio žitija odnosi se na Ilarionov rad na 
obraćanju heretika, od kojih »množaišaa čest maniheiskaa bć i 


58 Jaroslav Šidak: (22) 


armčn'skaa, a ešte že i bogomil'skaa« (izd. Daničićevo, Starine I, 
69). Iako je ovim riječima pisac žitija jasno razlikovao »maniheje« 
od »bogumila«, stavljajući među njih još i armenske heretike, on je 
ipak disputacije episkopove ograničio na maniheje i ove armenske 
heretike, da najzad ne govori o nikome drugome, već isključivo o 
— bogumilima. Poslije sviju disputacija, u kojima pretstavnici »bo- 
gumila« uopće ne sudjeluju, progonjeni su na kraju samo — 
»bogumili«. 

Već ova nelogičnost upućuje kritičkog čitaoca na oprez, pa 
ni Rački nije mogao da se ovdje otme nekom nepovoljnom utisku. 
Ostavivši otvorenim pitanje, da li pod onim manihejima ne treba 
razumijevati pavlićane, on se konačno priklonio mišljenju, da su 
maniheji Ilarionova žitija identični s bogumilima (371/2). 

U disputaciji s »pobornicima manihejske skvrne hereze« (70) 
Ilarion pobija njihov dualizam, nazivanje Bogorodice »višnjim Je- 
rusolimom«, monofizitizam (71), odbijanje biblije kao đavoljeg 
djela, huljenje križa (72); u raspri s armenskim hereticima pobija 
opet monofizitizam i upotrebu beskvasnog hljeba u njihovu bogo- 
služenju. 

Poslije ovih disputacija, koje su navodno imale velikog 
uspjeha, nadovezuje se nalog cara Manojla episkopu, da »v'su bo- 
gomil'skuju jeres do konca ot stada očisti«, a otporne progna (81), 
i tada Ilarion »nečstivie že 1 skvrtnnie bogomil'skie jeresi po- 
klonniki, jeliki blagočstia priem'še seme božii arhierei vide, v'se 
s'četa k pravoslavniih' stadu« (82). 

Budući da je ovo žitije podupiralo njegovu koncepciju »bo- 
gumilstva«, Rački nije ulazio u pitanje njegova postanka, kao što 
je to propustio učiniti i kod Žitija sv. Vladimira. Možda je u tom 
pogledu bio učvršćen mišljenjem izdavačevim, koji je Žitije smatrao 
»najznatnijim ... tijem što u njemu dobijamo jedan domaći izvor 
više za poznavanje jeresi koje su bile među južnijem Slovenima« 
(idem 66). Doista, što bi ostalo od žitija moglenskog episkopa 
Ilariona, da su iz njega ispale raspre s hereticima? 


Ovo pitanje se može utoliko opravdanije postaviti, što žitije 
nije nastalo neposredno poslije Ilarionove smrti, čak niti u na- 
rednom, XIII vijeku, već punih dvjesta godina kasnije. U 2 pol. 
XIV vijeka napisao je ovo žitije poznati bugarski patrijarh Euti- 
mije; da ga je upravo sastavio, svjedoči fakat, da je građu za 

Ilarionove raspre s hereticima ispisao iz protivubogumilskog spisa 
XII vijeka, napisanog od grčkog monaha Eutimija. 

Već je Murko konstatirao, da su ovi dijelovi, dakle pretežan 
dio čitavog spisa, gotovo doslovce prevedeni iz Panoplije Eutumija 
Zygabena, grčkog pisca XII vijeka, a poslije Blagojevljeve konfron- 
tacije obiju tekstova (23-25) ne može više biti nikakve sumnje, da je 
— po riječima Blagojeva — patrijarh Eutimije bukvalno prevodio 
svoj uzor (23). 

Može li se, prema tome, žitije episkopa Ilariona uopće uvrstiti 
među historijske izvore? Iza svega, što je o njemu rečeno, ono ima 
samo filološko značenje. 

Ako se, napokon, rezimiraju dosadašnji rezultati u kritici 
izvora, kojima se Rački služio, onda od sviju njih preostaje Slovo 
Kozme prezvitera kao jedini spomenik, na koji se njegova kon- 
cepcija može još nekako osloniti. Ali s ovim spomenikom pretvara 
se problem »bogumilstva« iz opće historijskog u specijalni problem 
bugarske historijske nauke. 

Poslije Kozme historija »bogumilstva« među Južnim Slave- 
nima zjapi prazninom puna dva vijeka, da se potkraj XII, zapravo 
u XIII vijeku, opet pojavi u žitijama prvih Nemanjića. Ne samo 
da se poslije Kozme »o sudbini Bogomila u samoj Bugarskoj ništa 
ne pripovijeda« (Rački 372), sve do anateme u Borilovu Sinodiku 
od god. 1211, nego nema nijednog pouzdanog podatka, da ih je 
kroz to vrijeme bilo i u susjednim južnoslavenskim zemljama. 

Potpuno je, dakle, neosnovano, kada Rački tvrdi, »da je kon- 
cem XI i tečajem XII stoljeća bilo općina bogomilskih u krajevih 
Maćedonije od rodopske planine tja do preko Babune i ohridskoga 
jezera i crne Drine«, i »da je ova sekta u XII stoljeću rastresena 
bila po cijeloj južnoj polovici balkanskoga poluotoka« (372). 

Ali, ako za tu tvrdnju Račkoga nema nikakve podloge u 
vjerodostojnoj historijskoj građi, kako onda stoji s odnosima bugar- 
skih »bogumila« s njihovim tobožnjim jednovjercima na Zapadu? 
Zar je moguće, da se »bogumilstvo« već krajem X vijeka, a svakako 
početkom XI vijeka, kako drži Rački (343), proširilo čak u 
Francusku? 

Dollinger (Beitrige zur Sektengeschichte des Mittelalters 1890, 
1) pokazao je, da su se u zapadnoj Evropi kroz stoljeća održale pra- 
stare gnostičko-manihejske ideje, pa ni one vijesti, na koje se poziva 
Rački, ne ispadaju iz okvira ove Dčllingerove konstatacije. Sve 

ostale tvrdnje u historijskim izvorima potječu od protivnika, koji 
su lako mogli pronaći neku neposrednu vezu između »bogumila« 
grčkih protivuheretičkih spisa sa patarenima i katarima na Zapadu, 
koji su svi nazivani istim imenom maniheja, najpoznatije kršćanske 
hereze. Oni su to mogli utoliko lakše učiniti, jer je sve što su ti 
»heretici« radili bilo sakriveno pred javnošću, i radi toga nije ni- 
jedna tvrdnja, ma koliko ona bila proizvoljna, mogla da bude pro- 
kontrolirana. Na tom polju pružena je ljudskoj fantaziji neograni- 
čena mogućnost djelovanja. 

Gledajući — sa Guiraudom — u katarskim obredima XIII 
vijeka »arheološke tragove primitivne kršćanske liturgije«, Anji- 
čkov je još nedavno pobijao mišljenje o potpunom nestanku starog 
manihejstva oko IX v. i njegovu ponovnom uskrsnuću pod utjeca- 
jem bogumilstva. »Katari, patareni i bogumili su — kaže on — ne- 
posredni sledbenici staroga manihejstva, koje se zatajilo nekoliko 
vekova u užim ulicama i mahalama i u dalekim zemljama na peri- 
feriji kršćanstva« (c. 0. 152/3). 

Čini se, da je i Jireček posumnjao u mogućnost neposredne 
veze istočnih »maniheja« sa zapadnima, kada je istaknuo, da je 
dualističko učenje došlo »u donju Italiju preseljenjem Pavlikijama 
sa gornjega Eufrata, koje je Vasilije I pobedio i tamo preselio«, 
dakle već krajem IX vijeka, davno prije prezvitera Kozme. On 
upravo tvrdi, za razliku od Račkoga, da »Katari ili Patareni u 
Lombardiji i Albigenzi u južnoj Francuskoj samo su ogranci ove 
grupe« (1, 163). 

Svaki, dakle, dublji pogled u problem »bogumilstva« otvara u 
koncepciji Račkoga nove praznine, otkriva nova protivurječja, po- 
svjedočuje uvijek iznova nedovoljnu objektivnost njegova stano- 
višta u pitanjima religioznog karaktera. 

* 

Preostaje još, na tobožnjem putu »bogumilstva« iz Bugarske 
u Bosnu, da se ispitaju svjedočanstva o hereticima u Raškoj za 
Nemanje. 

Na osnovu jednog mjesta u Nemanjinu žitiju od Prvovjenča- 
noga zaključio je Rački, da je Nemanja progonio bogumile u svojoj 
državi, i njegova tvrdnja održala se poslije njega u našoj historio- 
grafiji sve do danas. 

U njezinu ispravnost posumnjali su istom Blagojev i Glušac. 
Blagojev je progon tobožnjih heretika od strane Nemanje doveo 

u vezu s političkom opozicijom, koja se digla protiv Nemanje, kada 
je — iako najmlađi među braćom — zbacio sa velikožupanske časti 
najstarijega brata Tihomira i sam postao raški veliki župan. Budući 
da se protivuheretički sabor navodi u biografiji neposredno iza 
poraza i smrti Tihomirove kod Pantina, Blagojev zaključuje, da 
je na njemu Nemanja, na sredovječni način, obračunao s političkim 
protivnicima (42/43). 

Dok se Blagojev nije zadržao na kritici interpretacije Račkoga, 
Glušac je osporio Račkome pravo, da na osnovu potpuno neodre- 
đenih podataka stvara jedan dalekosežan zaključak. On je utvrdio, 
da u Nemanjinoj biografiji nema ni spomena o tome, na kakve se 
heretike ona vijest odnosi i kuda su oni iz Nemanjine države otišli 
(14). 

Ova je zamjerka metodičke prirode sasvim opravdana. Ako 
se vijest u Prvovjenčanoga pročita pažljivo, bez tendencije, onda se 
isključuje svaka, pa i najmanja mogućnost, da se ona svede na neku 
»bogumilsku herezu«. 

Što upravo kaže Prvovjenčani? Ovaj krasnorječivi i legen- 
dama osobito naklonjeni pisac priča, da je jedan od Nemanjinih 
»pravovčrniih' vojin'« došao pred Nemanju, da mu javi, »ježe 
neljubeštaja ti vćra i tr'kletaja jeres juže ukorčnjajet' se v? vla- 
dičistvi tvojem'«. Doznavši to, Nemanja, »ni malo zak'snčv«, sa- 
zove sabor svećenstva i plemstva (velmoža). O nekoj prethodnoj 
istrazi, u kojoj se tobože pronašlo, da su i neki velmože pristali uz 
onu herezu — kako tvrdi Rački — nema u vijesti spomena. Jednako 
je Rački izmislio, da je Nemanja, u skladu sa protivuheretičkim 
postupkom u Bizantu, dao odmah pohvatati heretike (376). Ne gamo 
O svemu tome Prvovjenčani ništa ne zna, nego to isključuje čitav 
tekst. 

Izvor zna samo toliko, da je Nemanja, obaviješten o posto- 
janju »hereze« u svojoj državi, odmah, »ne kasnivši«, sazvao sabor. 
Pretstavivši sebe kao onog izbranika Božijeg, koji treba da čuva 
povjereno mu stado i spriječi đavola, da u njemu ne posije svoju 
pljevu, on je priznao, da je tek sada doznao, da se to ipak dogodilo 
u njegovoj oblasti. U njoj se raširila hereza »hulu prinosešta na 
sveti duh' i razdeljajušta nedčlimoe bož'stvo, ježe glagolaše bezumni 
Arii, prčsčkaje jedinosuštnu troicu«. 

Rački ne citira ove riječi, u kojima se hereza Nemanjinih po- 
danika izričito definira kao arijanska. Pa ipak ne može biti sumnje, 

da je Prvovjenčani baš to htio da kaže. Jer odmah iza gornjih riječi 
nastavlja Nemanja, da je »bezumni Arij« presjekao trojicu i da »i 
si bezum'ni (heretici!) poslčdujut' togo učeniju, nevedušte okanii. 
jakože sniti im? včćrovavšim' i s ončm'" trkletim' v dno adov? 
skrovišt«. 

Nemanja dakle optužuje one »zakonoprestupnike«, da slijede 
Arijevu herezu. Rački je to prešutio. On je svu važnost položio na 
prizor, koji se odigrao poslije Nemanjina govora, kada su na saboru 
izbile »raspri velice«. Tada je došla kći jednog velmože, udata za 
nekog »otr' krivovčrnih" teh'«, i ispovjedila, da je među krivovjer- 
cima, među koje ju je muž odveo, vidjela »istinoju... služešte ih? 
otpadšuju slavi Božije samomu sotonč«; ne mogući trpjeti »smrada 
gluhih kumir i mr'z'kije jeresi«, ona je, evo, došla pred Nemanju, 
da ga potakne na borbu s krivovjernima. 


Ova anegdota izaziva toliki utisak nečega namještenog, da je 
Stanojević, iako nimalo ne sumnja u istinitost ženina iskaza, radije 
pretpostavio, da je ovaj prizor »udesio« sam Nemanja, da bi sabor 
predobio za svoje namjere (Nemanja; Pos. otisak iz Godišnjice 
1933, 20). 

Rački je u ženinim riječima, da krivovjerci »služe sotonu«, 
vidio dokaz njihova diteizma i zaključio, da se pod njihovom here- 
zom »ne može razumjeti druga eres nego bogomilska«, i to ona 
»bugarskoga reda« (377). Prema njegovu prikazu toga »reda«, me- 
đutim, ovi diteisti bi trebali da budu monoteisti ili »ublaženi duali- 
sti«, koji su zadržali dualističku nauku »samo glede odnošaja svijeta 
naprama tvorcu i u drugih posljedicah« (373). Ovo protivurječje 
njegovih izvoda, kao i fragmentarna upotreba izvora, upotpunjuju 
se još posljednjim argumentom Račkoga, koji je, možda, i sam po- 
sumnjao na čas u ispravnost svoga tumačenja; on misli, da »kada se 
pod ovom krivom vjerom ne bi razumijevala bogomilska, ne bismo 
znali, koja druga bi se tada bila mogla u Srbiju uvući« (377)! 


Još jedan podatak u Prvovjenčanome govori protiv ovog 
mišljenja. Saslušavši ženu, Nemanja se posavjetuje sa saborom »i 
ni mali zak'snčv', posla na nje (krivovjerne) v'oruživ' ot" slavnih 
svoih'«. Uhvativši, među ostalima, i »učitelja že i načelnika ih?«, 
dade mu odrezati jezik, »neispovčdajušti Hrista sina Božija«. Ove 
zadnje riječi nadovezuju se očevidno na Nemanjinu optužbu, da 
krivovjerni slijede arijansku nauku, koja je Kristu osporavala jed- 

nakost sa Bogom-Ocem (Šafašik, Pamatky, Život sv. Symeona od 
krale Štčpana, gl. VI, 6—8). 

Gdje tu, dakle, Prvovjenčani govori o »bogumilima«? Ako 
Rački drži, da za tu pretpostavku govori, napokon, okolnost, da 
u protivnom slučaju ne bismo mogli znati, kakva se to hereza uvukla 
u zemlju, može se s jednakim pravom postaviti pitanje, da li se 
uopće ova vijest Prvovjenčanoga mora uzeti kao neosporan histo- 
rijski fakat. Nije li njome Prvovjenčani išao samo za tim, da uzvisi 
svog oca? Njegova biografija Nemanje samo je »panegirička bio- 
grafija, sastavljena kao pohvalno slovo« (Jireček IV, 68), sa svim 
obilježjima ove prvotno bizantinske književne vrste: njenom dvor- 
skom rječitošću, sadržajnom prazninom i legendarnošću. Ona je 
retorski iskićena i ispunjena legendama i — čudesima. Ako je dakle 
Prvovjenčani mogao govoriti o čudesima, koja je Nemanja poslije 
smrti stvarao, zar je nemoguće, da je iskonstruirao i jednu Nema- 
njinu akciju protiv tobožnjih heretika, koja je, uostalom, u njegovu 
prikazu ispala dosta nespretno?! Svrha mu je, da u svojoj zemlji 
učvrsti kult Nemanje, i za taj cilj nije mu nijedno sredstvo zazorno. 
U tome su ga slijedili svi kasniji pisci Žitija 1 drugih sličnih 
»historijskih« sastava. 

Suradnja, naime, dinastije i crkve u sredovječnoj Srbiji, koja 
je vidno počela s Nemanjom, dovela je do toga, da je crkva pri- 
mijenila sva raspoloživa sredstva, da dinastiju učini popularnom u 
narodu i na taj način podigne njeno značenje u odnosu prema feudal- 
nom plemstvu. Kako daleko je u tome išla, najbolje svjedoče žitija 
Danila 1 njegovih nastavljača, za koja je Golubinski rekao da svo- 
jom užasnom retorikom, svojom podmuklošću i laži — koje ne 
poznaju nikakovih granica — premašuju čak i bizantinske pisce, 
poznate majstore u takvom načinu pisanja (ap. Jireček IV, 69). 

Ali već sv. Sava, iako s trijeznom jednostavnošću, konstatira, 
da je Nemanja naučio Srbe držati »pravu vjeru«, dok Domentijan, 
Prepisujući zapravo Prvovjenčanoga, tvrdi, da je Nemanja obarao 
po Srbiji neznabožačka »kapišta« i idole i namjesto njih gradio 
»crkvi Hristovi« (izd. Daničićevo 30/31). Teodosije ide još dalje 
i pripisuje Nemanji (i Savi) u zaslugu »pravoslavija včru, jeresi 
svoboždenije, istinoje krštenije, cr'kvam? v'zdviženije, svetitel vel- 
l&potu, carskoje vćncem* ukrašenije, ljudi uzakonjenije, k' poka- 
aniju naučenije, inokih' sbranije itd.«, ukratko samo uvođenje 
kršćanstva na mjesto dotadašnjeg poganstva (izd. Daničićevo 218). 

Na drugom mjestu Teodosije kaže, da je Nemanja »apostol'ski bo- 
ljudi svoje naučiv? i včroju prosvčtiv', hrami bčsov'skie oprovr'g? i 
crkvi bogu v'zdvig', jeresi prognav" itd.« (Daničić 55). 

Vasilije Marković, koji je pravilno ocijenio značenje Nemanje 
i njegove porodice za crkveni razvitak zemlje, naglasio je — u 
opreci sa citiranim starim piscima — visoki nivo vjerskog i crkve- 
nog života u Raškoj prije Nemanje. »Sve strane srpskog duhovnog, 
života u vreme Nemanje — kaže on — pokazuju već znatnu izra- 
đenost i jedan dug prethodan period kulturnog života. U vreme Ne- 
manjino nalazimo, već gotov, i to potpunce gotov, prekrasan jedan 
posao, srpsko-slovensku redakciju staroslovenskih knjiga.« Jednako 
pokazuje i umjetnost znatan stepen razvitka. Monaštvo srpsko je za 
Nemanje već toliko brojno, da emigrira u Bizantiju, pa se već 1185 
spominje srpska monaška kolonija u Solunu (45/46). 

Marković, dakle, dobro primjećuje, »da je i pre Nemanje u 
granicama Raške bilo prilično i manastira i monaha i da ne počinje 
sve sa Nemanjom, kako bi hteli da pretstave naši srednjevekovni 
historiografi« (46). 

Od sviju tih starih pisaca zaslužuje, bez sumnje, najveću 
pažnju sv. Sava, koji je u žitiju svog oca, kao kaluđera Simeuna, 
dao najjednostavniju, ali i najvjerodostojniju od sviju srpskih bio- 
grafija. 

On ništa ne govori o Nemanjinim zaslugama za pobijanje 
hereze; on se zadovoljava time, da naglasi, kako je Nemanja naučio 
svoj narod, da drži »pravu vjeru«, naime pravoslavlje. On ističe, 
dalje, da je sam na sebi pokazao narodu »novo krštenje«, i Mar- 
ković — koji inače smatra »bogumilstvo« jednom »skoro nacional- 
nom religijom« gotovo sviju Južnih Slavena u toku X—XII vijeka 
— toliko je oprezan, da ove riječi ne tumači kao reakciju na neku 
herezu. On, s pravom, ne smatra isključenim, da se one odnose na 
katolicizam (55); one, uostalom, i dobivaju svoj smisao samo s obzi- 
rom na Nemanjino dvostruko krštenje, najprije po zapadnom, a 
kasnije po istočnom obredu. 

Na taj način, dakle, ne može se najpouzdaniji od živih svje- 
doka Nemanjina rada upotrebiti kao dokaz za postojanje heretika 
u vrijeme njegova vladanja. 

Domentijanovo isticanje Nemanjinih zasluga u pobijanju to- 
božnjeg poganstva može se objasniti samo prekomjernim laskanjem 
OVOg pisca, za čija Žžitija kaže Jireček da su monotona i puna praznih 

riječi i fraza (IV, 69). U njima ima mnogo legenda, mnogo moralno- 
religioznih umetaka i prazne retorike. Radi svih ovih obilježja nje- 
gova rada ne može imati pouzdane historijske vrijednosti ni ono 
mjesto u njegovu žitiju sv. Save, gdje govori o Savinu protivuhere- 
tičkom radu na jednom »velikom saboru«. 

Domentijan kaže, da je Sava, postavivši episkope, naložio, 
da se sastane »veliki sbor« svega svećenstva i naroda (!). On je želio 
da im »objavi« istinitu vjeru i prokune »bezbožne heretike i sve one 
koji ne ispovijedaju Hrista istinskog Boga našega« (234). Za vrijeme 
službe održi Sava propovijed, koja — naravno — nije ništa više, 
nego Domentijanov vlastiti literarni proizvod, vrlo monoton i 
prazan. Nigdje ne spominje u njoj D. konkretne heretike, nikakvu 
herezu, koja bi baš u to vrijeme ugrožavala Savin rad. Riječ je o 
odnosu njegovih vjernika prema herezama uopće. Primajući svih 
sedam vaseljenskih sabora, oni proklinju sve one, koje su i ovi 
prokleli; »mnogu ubo jeres v različna vrčmena i Ičta dijavol po- 
misli, i mnog plevel zlovčrija služeštiimi jemu bezakonniimi jeresii 
načelnikom v vseljenuju nasčja na prčvraštenije i smuštenije pravije 
včri, ihže proklinajem, i s nimi pomislivšiih zliih povelćnii, i gnu- 
šajem se vsakoje jeresi nečstivije« (238). Sve ostalo je samo jednolično 
»vjerovanje«. 

Domentijan još dodaje, kako je Sava poslije ovog sabora na- 
stavio započetim djelovanjem — među ostalim — »zloslavniih uče- 
nik jeretik trnova učenija isčcaje slovom božstvnaago si razuma« 
(243), i tada prelazi na akciju oko crkvenog vjenčavanja oženjenih 
ljudi, koji dotada nisu u crkvi vjenčani. 

Teodosije već zna mnogo više o hereticima na spomenutom 
saboru. I on, ma da je više od stotinu godina udaljen od ovog doga- 
daja, konstruira jedno »poučenije«, koje je Sava tobože održao na 
saboru. Ni on ne govori ništa izvjesno; ne samo ne spominje nikakvu 
konkretnu herezu nego se uopće ne zadržava na nijednom here- 
tičkom naučavanju. Prema njemu, rekao je Sava, da će govoriti o 
herezama samo zato, što se boji, »da ne čto v vas ot nečistago i 
plčvelnago takoviih učenia budet« (147). 

I kod Teodosija proklinje sabor »vsčh jeretik i vsu jeres ih 
zluju« (150). Samo Teodosije — za razliku od Domentijana — do- 
daje još, da je Sava, narednih dana poslije sabora, napose ispitivao 
sve »ispovčdavših že jeres«, krsteći ih zajedno s onima, koji su već 
kršteni »v latinscči jeresi«. Jedni i drugi morali su prije da prokunu 

»zlie ih jeresi« (151). I. tada spominje akciju oko vjenčavanja već 
oženjenih ljudi i opet govori o Savinom protivuheretičkom radu. 
Po njemu je Sava još uvijek obraćao heretike, »počsti že i dari 
velikie obeštavaše im«, darujući obraćenike zajedno s bratom, dok 
je otporne izagnao (152). 

Izvan svake je sumnje, da se ovako općeniti, potpuno ne- 
izvjesni podaci ne mogu upotrebiti kao dokaz za postojanje nekih 
»bogumila« u državi Prvovjenčanoga. Ako se pažljivo pročita Do- 
mentijan, koji je događaju vremenski dosta blizak, onda u najbo- 
ljem slučaju preostaje konstatacija, da je Sava, reorganiziravši srpsku 
crkvu, održao veliki sabor, da na njemu svečano objavi — kako 
D. kaže — i utvrdi istinitu vjeru, naime pravoslavlje. Utvrđujući 
vjeru, prirodno je bilo, da osudi i sve hereze, koje su tu vjeru ikada 
razarale. 

Od sv. Save do Teodosija nijedno žitije ne spominje »bogu- 
mile« u nemanjićkoj Srbiji, a, ukoliko ističu zasluge Nemanje i 
Save u proganjanju i obraćanju »heretika«, njihove su vijesti o 
tome tako općenite, da ne ispadaju iz okvira uobičajenog panegi- 
ričkog stila njihovih »pohvalnih slova«. Jedini iscrpljivi izvještaj 
O hereticima za Nemanje daje Prvovjenčani, ali se u njemu ne može 
naći ni najmanji oslonac mišljenju Račkoga, da se pod tim hereti- 
cima imaju razumjeti bogumili. 

Ako se rezimiraju zaključci u pitanju upotrebe pojedinih sla- 
venskih izvora o hereticima među Južnim Slavenima od strane 
Račkoga, preostaje jedino Kozmin spis protiv bogumila kao pažnje 
vrijedan historijski spomenik, čije se naučno istraživanje još ne 
može smatrati potpuno završenim, iako je već mnogo izgubio od 
ranije općenito priznate vrijednosti. Svi kasniji izvori, od Tirusa 
do Teodosija, pokazuju se kao potpuno nepouzdani svjedoci za 
koncepciju Račkoga, koji nije k ovim piscima pristupao s dovoljno 
opreznosti. 

Opravdano je primijetio Glušac, da srpska žitija ne znaju 
ništa o nekom prebjegavanju »heretika« u Bosnu odnosno u Za- 
humlje. Unatoč tome ne sumnja čak ni Jireček u to, da su se poslije 
tobožnjeg progona od strane Nemanje održali »bogumili« i dalje u 
Zahumlju (I, 164 i IV, 97), iako za tu tvrdnju nema ne samo 
dokumentarnog nego niti historijskog dokaza. 

Nemanjin sabor — ako je uopće održan — nije, bez sumnje, 
imao da raspravi heretičko pitanje samo u Raškoj, onom dijelu 


(3 1) Problem »bosanske crkve« u našoj historiografiji... 67 


države, kojim je Nemanja neposredno vladao. Iako je zapadnim 
područjem države upravljao knez zahumski Miroslav, Nemanja je 
ipak aktivno ulazio u pitanja, koja su bila od veće važnosti za tu, 
u neku ruku, autonomnu kneževinu, kako to pokazuje na pr. sukob 
s Dubrovnikom. Sam Miroslav, opet, bio je isto toliko oduševljeni 
vjernik pravoslavne crkve kao i Nemanja, kako to svjedoči njegova 
zadužbina, manastir sv. Petra i Pavla na Limu, i prekrasno evan- 
đelje, koje je po njemu nazvano. 

Napokon, kada rimska kurija pokreće heretičko pitanje u 
Bosni (ne u Zahumlju!), ona ne zna ništa o prebjegavanju heretika 
iz susjedne Raške, već predbacuje banu Kulinu samo jedno: da prima 
heretike iz — Dalmacije. Ma da je još 1199 godine obaviješten o 
širenju hereze u Bosni pismom kneza Vukana, papa Inocencije III, 
pozivajući ri okt. 1200 kralja Emerika, da u Bosni preduzme po- 
trebne korake, spominje samo informacije, koje je primio iz Dalma- 
cije. On izrijekom kaže, da je dočuo, »quod cum venerabilis frater 
noster (Bernardus) Spalatensis archiepiscopus Patarenos non paucos 
de Spalatensi et Traguriensi civitatibus effugasset, nobilis vir Culinus 
banus Bossinus iniquitati eorum non solum tutum latibulum, sed 
et presidium contulit manifestum etc« (Smičiklas, Codex II, 351). 

Ne samo srpski nego ni latinski izvori ne opravdavaju tvrdnju 
o širenju »bogumilstva« i bosanskih heretika iz susjedne Raške u 
Bosnu. Rimska kurija ističe njihovo tobožnje zapadnjačko porijeklo, 
nazivajući ih patarenima, a njihovu herezu katarskom (idem III, 14). 

Možda je ova činjenica potakla VI. Mažuranića, da, ne na- 
puštajući potpuno mišljenje Račkoga, zaključi, da je »u hrvatske 
zemlje (među njima razumijeva i Bosnu) prodirala hereza s istoka 
preko Srbije, ali možda još više (sic!) sa zapada iz južne Franceske 
i Italije« (Prinosi za hrvatski pravno-povjestni rječnik, 73). 

Od toga vremena spominju, doduše, izvori »bosansku herezu«, 
i ne može biti sumnje, da je regionalno obilježje njenog imena imalo 
svoje dublje, iako nigdje neizraženo, značenje. »Zahumski heretici«, 
međutim, javljaju se istom onda u srpskim izvorima, kada je Za- 
humlje došlo u bosanski posjed. Ali ono je i pod bosanskom vlašću 
zadržalo svoje pravoslavno obilježje. 

Dovoljno je da se uzmu u obzir toliki ostaci starih sredo- 
vječnih crkava u današnjoj Hercegovini, natpisi na grobnom ka- 
menju i dokumentarni podaci o srpskim popovima na zahumskom 
području, pa da se postavi pitanje, otkuda to, da se baš u Zahumlju, 


68 Jaroslav Šidak: (32) 


kamo su se »bogumili« navodno najprije sklonili i gdje su se no'- 
duže održali, očuvalo pravoslavlje srpske crkve neprekinuto od 
Nemanjinih vremena sve do turske prevlasti? I to unatoč daleko- 
sežnoj okolnosti, da srpska crkva nije mogla vršiti svoju jurisdikciju 
nad Zahumljem pridruženim Bosni, i da u njemu, sve do ulaska 
mileševske mitropolije u sklop bosanske države, uopće nije bilo ni 
jedne srpske episkopije, dok je bosanska crkva mogla u tim kraje- 
vima slobodno razviti svoje djelovanje. 


3. Apokrifi u »bogumilskom pitanju« 


Rački se nije zadovoljio samo time, da »bosansku herezu« 
dovede u neposrednu vezu s onim hereticima, koje je tobože pro- 
gonio Nemanja, nego je on uzeo za gotovu činjenicu i pretpostavku, 
da su »k bosanskim Patarenom« prešle i one »knigy nečastyvije«, 
za koje Prvovjenčani kaže da su nađene kod poglavice raških here- 
tika i da su spaljene (576). 

lako za tu tvrdnju nema ne samo nikakve dokumentarne pod- 
loge nego niti jednoga dokaza u event. nalasku ovakvih knjiga na 
području »bosanske crkve«, Rački je ipak nastojao da u opsežnijem 
prikazu poveže »bogumilstvo« uopće s pojavom mnogobrojnih crkve- 
nih apokrifa. On želi dokazati bar toliko, »da je sljedba tako u 
istoku kako na zapadu priznavala uz sveto pismo drugih knjiga koje 
je ona kano svete štovala 1 veliki im ugled prisuđivala« (574). 

Njegovoj koncepciji bogumilstva išlo je, dakako, u prilog, da 
se dokaže sastavljanje i širenje apokrifa od strane »bogumila«. Rački 
je držao, da je u nekim, vremenski mnogo kasnijim (XIV—XVII 
st.), ruskim spisima našao izravnu potvrdu za mišljenje, da je sam 
Bogumil! pisao ovakve »jeretičske knjigi«. Budući da navedeni 
ruski zapisi pripisuju nekom prezviteru Jeremiji, koga zovu i bugar- 
skim popom, apokrif »o drčvč kr'svnčm«, a taj opet neki od njih 
označuju djelom popa Bogumila koji je živio u vrijeme bugarskog 
cara Petra, Rački je identificirao oba pisca i zaključio, da se Bogu- 
mil zvao prvotno Jeremija i da je on pravi autor onog apokrifa 
(575). Iako se Rački mogao pozvati samo na ovaj »dokaz«, kada je 
Bogumila nazvao Jeremijom, on je sasvim neopravdano ustvrdio, 
da je i »inače poznato da je bugarski pop Jeremija i bugarski pop 
Bogomil jedna osoba«. Mjesto, na koje se tom prilikom u 
svome djelu poziva (str. 347), ne sadržava, međutim, ništa drugo, 

nego kratki izvod iz argumentacije, koju razvija pri kraju djela na 
str. 575 i koju smo upravo spomenuli! O identifikaciji popa Bogu- 
mila s Jeremijom ne može, prema tome, biti »inače« ništa drugo 
poznato, nego ono, što je Rački sam izveo iz nekoliko kasnih 
ruskih spisa. 

Kada je Rački pisao »Bogomile i Patarene«, on se od tada 
poznatih apokrifa mogao pozvati samo na odlomak »slovo o kr?ste 
častnem'«, kao po naslovu najbliži apokrif onome, koji se pripisuje 
Bogumilu, ali je — poslije prikaza njegova sadržaja — morao pri- 
znati, da ova veza još nije »izvjesna«! (584). 

Kasnije su, međutim, pronađeni rukopisi sa svim onim apo- 
krifima, koje ruski spisi označuju kao krivovjerna djela popa Je- 
remije, odnosno — jedan od njih — kao djela »popa Bogumila«. 

Od triju poznatih rukopisa, najstariji, t. zv. berlinski, doista 
potječe iz Bugarske. 'To je zbornik, u kome su sakupljeni razni crkve- 
ni ustavi i »monokanuni«, apokrifi i pričice, pa opisi života i čudesa 
nekih svetaca, dijelom apokrifni. Jagić, koji je zbornik pronašao, 
stavlja ga najkasnije u XIII vijek. »Cjelokupni zbornik — kaže 
On — vjerno izražava pravac duševnoga života bugarskih popova 
II, I2 1 13 vijeka. Iz bogate teologijske, moralno-filozofske i 
crkvenopravne literature sastavljahu sebi mali popovi, koji su s na- 
rodom živjeli, takove rukovoditelje, potrebite u raznim crkvenim 
funkcijama i kao građu za propovijedanje« (Jagić, Opisi i izvodi 
iz nekoliko južnoslovinskih rukopisa. Starine V, 46). Apokrifi ovog 
bugarskog zbornika očuvani su još u hrvatskom glagoljskom ruko- 
pisu od god. 1468, odakle ih je Jagić preštampao u svojim Prilo- 
zima. Treći rukopis, napokon, koji se nalazi u Lenjingradu, prijepis 
je prvoga iz XVII vijeka. 

lako je Jagić, pišući o berlinskom zborniku, pristajao uz 
mišljenje Račkoga, da je pop Jeremija identičan s Bogumilom i da 
su baš bogumili »prihvatili« i cijenili starije apokrife (47, 80), on 
je ipak morao priznati, da »u pomenutim apokrifima nema ništa 
(1) bogomilskoga« i da su oni »gotovo svi prijevodi s grčkoga je- 
zika« (79). 

Prema njegovu istraživanju čitava zbirka apokrifa popa Je- 
remije nosila je naslov »O drčvč kr'stnem? eže izvčštenie sv. troice« 
(82), pa je, prema tome, moralo ostati bez rezultata i ono nasto- 
janje Račkoga, da Jeremijino djelo pronađe u očuvanom i njemu 
poznatom apokrifu »o krste častnem'« (vidi gore). 

Slavenski filolozi ispravili su već odavna pogrešno shvaćanje 
Račkoga o uskoj vezi »bogumila« sa slavenskom apokrifnom knji- 
ževnošću. Već je Radčenko tvrdio, da specijalno bogumilskih apo- 
krifa nema (Weingart u Časopisu Musea etc. 158), dok je Murko 
ponešto suzdržljivo izjavio, da se gotovo nijedan od poznatih apo- 
krifa ne može izravno svesti na bogumile (Geschichte etc. 88); onu 
malu rezervu, sadržanu u riječi »gotovo« (»fast gar keine«!), ostao 
je dužan da objasni. Prohaska (Das kroatisch-serbische Schrifttum 
in B. und H.) osporio je pravo, da se apokrifi nazivaju dotada 
uobičajenim nazivom »bogumilske književnosti«, i on ih je uopće 
posve eliminirao iz kompleksa »bogumilskog pitanja«. Čak 1 za 
tobožnju dualističku nauku nekih apokrifa rekao je potpuno 
opravdano: »Aber diese Lehre ist gar nicht spezifisch bogumilisch, 
man begegnet ihr auch in den griechischen Quellen« (47). 

Rezimirajući rezultate dugih naučnih istraživanja brojnih sla- 
venskih filologa, Weingart je utvrdio, da »se pokazalo, da je jedva 
koji apokrif sastavljen od bogumilskog pisca, da t. zv. zbornik popa 
Jeremije, koji je ranije nepravo istovetovan s Bogumilom, nema 
s bogumilstvom ništa zajedničko i da se uopće mogu bogumili u toj 
stvari smatrati samo posrednicima« (Počatky bogomilstvi a t. d. 
16). Poslije nesumnjivih naučnih činjenica, koje su izražene u ovim 
Weingartovim riječima, mišljenje o posredničkoj ulozi »bogumila« 
u širenju apokrifa nije se nikada moglo izdignuti iznad nivoa jedne 
ničim nedokazane pretpostavke. 

Bugarski naučenjak Jurd. Trifonov, koji inače dijeli koncep- 
ciju Račkoga o »bogumilstvu«, također je morao još nedavno kon- 
statirati, kako su »nekoi istorici pogrešno sčitali apokrifnata knjiž- 
nina za bogomilska i su misleli, če glavni, ako ne jednički, prevo- 
dači na tazi knižnina su bili bogomilite. V saštnost, tja se je pre- 
veždala i četela glavno ot samite pravoslavni« (Slavjanski kalendar, 
Sofija 1929: Pogled vrhu starobolgarskata literatura, 32). 

Pa ipak se čini, da se pretpostavka o posredničkom radu bo- 
gumila u širenju apokrifa može osloniti na jedan očevidan dokaz 
iz njihovih vlastitih redova: na apokrife u rukopisu krstjanina 
Hvala. To je uostalom i jedini slučaj, koji pokazuje, da je i »bosan- 
ska crkva« doista učestvovala u općekršćanskom njegovanju apo- 
krifne književnosti. 

Krstjanin Hval, naime, donosi iza Mojsijevih deset zapovijedi 
tri apokrifa. To je apokrifna raspravica Dorota, episkopa tirskog: 

iz VI vijeka, apokrif Epifanija, ciparskog episkopa (živio oko 870), 
o apostolima, i apokrifna putovanja i martirij sv. Pavla. Ovi apo- 
krifi pružaju, prije svega, nesumnjivi dokaz, da su preuzeti iz grčke 
crkvene literature. Uz prvotno latinskim jezikom pisani članak bi- 
skupa Dorota pribilježeno je: »i mi že paki ot grčska u slovinski 
(sic!) preložše« (Starine III, 9). : 

Što se pak tiče njihova sadržaja, Rački ih je morao pribrojiti 
onom redu apokrifa, za koje kaže da se ne protive »nauci, ćudo- 
ređu i svrsi svetih knjiga staroga i novoga zavjeta... pače kano da 
nakanjuju vjeru i ćudorednost vjernika ukrijepiti i nadopuniti« 
(586). On je konstatirao, da apokrif o Pavlovu martiriju »svojom 
sadržinom ... ne pripada samoj sljedbi« i da su ostala dva apokrifa 
»rabljeni u istočnoj crkvi« (588). 

Ukratko, i ovaj jedini nalaz slavenskih apokrifa na području 
tobožnje bogumilske »bosanske crkve«, koji je izrađen u njenim vla- 
stitim redovima, govori protiv Račkoga. On je, u ovom slučaju, 
znao doduše ispravno utvrditi činjenice, ali, zarobljen svojom kon- 
cepcijom, nije znao ocijeniti im značenje. Rački je »naslućivao« — 
kako sam kaže — da poznati »slovenski apokrifi nisu isključivo 
svojina slovenske književnosti« (585), jer se oni »nalaze ne samo 
u slovenskim, nego i u grčkim popisima« (584); on je bio svijestan 
toga, da se slavenski Jug može smatrati »domovinom (apokrifa) 
samo glede jezika i prvobitne porabe« (586) i znao je, da njegovo 
mišljenje ne rješava problem slavenskih apokrifa, »ostavljajući raz- 
vitak ovoga pitanja dobi, koja će nam sgrnuti obilniju građu« (590). 
Ali, unatoč svemu tome, on je upravo tražio i iznalazio veze između 
svojih bogumila i apokrifa, nastojeći da ma čime potkrijepi mišljenje, 
prema kome su nekada kolali baš među bogumilima apokrifi, sa- 
stavljeni »u duhu dualističkom«, — »pa bilo da su kašnje dodatkom 
odlomaka iz pravovjernih apokrifa preobraženi« (588). 

Rački je ovo svoje mišljenje ilustrirao sa tri primjera, od kojih 
je i sam odmah napustio, kao problematičan, apokrif popa Jeremije. 
Ostala su dakle dva apokrifa: t, zv. Vidčnie Isaie ićoagic 'Hoaiov), 
koji su, prema svjedočanstvima protivnika, upotrebljavali grčki 
bogumili i talijanski dualisti, i Liber s. Joannis, za koji je Rački 
našao jasno dokumentarno svjedočanstvo, da je donesen iz Bugar- 
ske i da su se njime služili talijanski patareni. (Rački ne kaže, kome 
vremenu ovaj rukopis pripada, ali drži, da je u pripisu spomenuti 
patarenski biskup Nazarije živio u drugoj polovini XII vijeka; 
576.) 

Dok je postanak prvog apokrifa mogao staviti već u drugi 
vijek, a možda i u Neronovo vrijeme (579), odnosno u IV—V vijek 
(njegov drugi dio, t. zv. ascensio Esaiae kod Jeronima), i dok je 
mogao upozoriti na latinsku i etiopsku redakciju ovog spisa, on je 
morao priznati, da se »dosada nije nijedan rukopis našao, na kojem 
bi... zabilježeno bilo da polazi od bogomila ili od patarena« (577). 

Drugi apokrif, međutim, obilježen je kao takav, ali njime 
pitanje upotrebe apokrifa među Slavenima nije ni za korak maknuto 
naprijed. Rački je doduše našao slavenski apokrif pod naslovom 
»v"prosi Joanna bogoslovca gospodu na gorč favorstči«, ali se on sa- 
držajno potpuno razlikuje od latinskoga, s kojim se podudara samo 
u naslovu i formi. Rački je dakle — sa svoga stanovišta — pravilno 
zaključio, »da bogomili slovenski nisu rabili ovoga slovenskoga 
spisa« (582). 

Konačni rezultat sviju spomenutih pokušaja Račkoga, da sla- 
venske apokrife, ukoliko su protivni crkvenom naučavanju, dovede 
u usku vezu s »bogumilima« i dokaže, da su oni, ako već nisu te 
apokrife sami sastavljali, svakako bili posrednici u njihovu širenju 
među Slavenima — mora se označiti kao potpuno negativan. 

Ova pretpostavka nije ipak još dugo mogla nestati iz djela, 
u kojima se obrađivalo pitanje slavenskih apokrifa. Čitav niz od- 
ličnih slavista, od Jagića do Weingarta, zastupao je i dalje mišljenje, 
koje — u stvari — sa neposrednim proučavanjem apokrifa nije više 
bilo ni u kakvoj vezi. Svi su oni dolazili do istoga zaključka, da 
»bogumilskih apokrifa« uopće nema, ali nisu se mogli odreći naga- 
đanja — jer dokaza za to nisu mogli pružiti — da su se »bogumili 
obilno služili apokrifima u svoje svrhe, tumačili ih u svoju korist, 
crpli iz njih nerijetko građu za oblikovanje svoga pogleda na svijet« 
(Weingart, 16). 

I ma da je Weingart, stojeći na tome stanovištu, otvoreno 
priznao, da se »danas (on piše god. 1913) nismo baš mnogo više pri- 
bližili konačnom i detaljnom odgovoru na gornje pitanje, nego što 
je to bilo prije so godina« (17); i ma da je ponovo 1921 konstatirao, 
»da se još ne može reći, koji su apokrifi doista bogumilima speci- 
jalno pripadali« (Časopis Musea etc., c. 0. 159); on je ipak još 
jednom pokušao da spasi Račkoga. 

Nadovezujući na pisanje prezvitera Kozme — kao što je, 
uostalom, učinio već Rački — Weingart drži, da su već u počecima 
sekte bili »bogumilima« poznati apokrifi, od kojih jedan objašnjava 

doketizam Kristov, a drugi tumači udio Satanailov u stvaranju 
svijeta. Ali ni on ne smatra prvi apokrif u tom pogledu »potpuno 
pouzdanim« (17), dok drugome ne može utvrditi »prvotan izgled, 
ili možda čak prvotni tekst«, jer grčki uzor nije poznat, a slavenski 
prijepisi pripadaju mnogo kasnijem vremenu i potječu iz krajeva, 
koji su odviše udaljeni jedni od drugih (18). 

Weingart je, napokon, završavajući svoj prikaz konstatirao, 
da su »u jednakoj mjeri, čak i mnogo više nego bogumili, njegovali 
apokrife pravovjerni pisci, pa i sveštena lica« (19). 

Kada su ovi retci pisani, bilo je već poznato više rukopisa sa 
slavenskim tekstom Isaijine vizije. Svi su oni potekli od jednog 
starijeg slavenskog teksta, nastalog u Bugarskoj u IX—XI vijeku, 
koji »pretstavlja zasebnu verziju, prijevod ili preradu još nepo- 
znatoga grčkog originala« — kako kaže Jordan Ivanov  (Bogo- 
milski knigi i legendi, 155). On je, međutim, nesumnjivo dokazao 
i to, da je očuvani sredovječni latinski tekst također preveden sa 
slavenskoga (156—159). Kako su neki od spomenutih slavenskih 
rukopisa nađeni po srpskim i moldavskim manastirima, posvjedo- 
čena je time raširenost ovog apokrifa, koji u svojoj slavenskoj 
redakciji ne pokazuje ništa specifično bogumilsko. Ivanov se, doka- 
zujući njegovu pripadnost bogumilskoj književnosti, morao ogra- 
ničiti na konstataciju, da taj aprokrif »ničim ne  protuslovi 
bogumilskoj nauci« i da su njezine tendencije u njemu »prikrivene 
te ih obični kršćanin lako ne zapaža« (160). 

Ivanov je tom prilikom učinio posljednji, pažnje vrijedni po- 
kušaj, da iznese sve, čime bi mogao utvrditi postojanje naročite 
»bogumilske književnosti«. Ali osim poznatog katarskog rituala 
nije uspio dokazati izrazito »bogumilsko« obilježje i postanak ni 
na jednome spisu, za koji je bio sklon da to ustvrdi. Ova konstatacija 
važi također za Vidčnie Isaie, dok za spomenuti ritual važi utoliko, 
ukoliko Ivanov ne može dokazati, već samo naslutiti, da je u njemu 
očuvana »zapadna verzija istovetne starobugarske knjige« (55) — 
koja dosad nije pronađena. 

Ivanov je, dakle, težište svojih izvoda položio na »secretum 
haereticorum de Concorezio«, Liber s. Joannis, za koji spis je već 
rečeno da u slavenskoj redakciji nije poznat. Osobitu je važnost 
položio na bečki rukopis, nađen u jednom kodeksu XIV vijeka, 
zapravo na neke marginalne note u njemu, koje pripisuje prepi- 
sivaču, tobožnjem dualistu (61). Jedna od njih objašnjava riječ: 

Josaphat kao mjesto (locus), »sicut Bossina et Lombardia et Tuscia« 
(75), po čemu Ivanov zaključuje, da je ovaj rukopis »bio upo- 
trebljavan od dualista u Bosni i Italiji, ali je njegov latinski prijevod 
načinjen prema bosanskom slavenskori tekstu, koji je također nekad 
donesen iz Bugarske« (67/8). 

Ovakav zaključak, koji se ne može pozvati ni na jedan po- 
stojeći slavenski tekst, očito je suviše smion. Ivanov, doduše, smatra, 
da bečki tekst (točnije, jedna od njegovih nota!) mora potjecati od 
bugarske legende o krsnom drvetu i da je on, prema tome, sastavljen 
»više po bugarskim negoli grčkim tekstovima« (72). Sravni li se, 
međutim, nota, koja dolazi u obzir, s tekstom i uporedi li se 
s dualističkim shvaćanjem o tome predmetu, onda se ne može izbjeći 
utisku, da među njima postoji očevidni nesklad. 

Tekst, koji je u oba poznata rukopisa sadržajno jednak, glasi 
u bečkom rukopisu ovako: »Cum autem  cognovisset Sathanas — 
govori Krist — quod descenderem in hunc mundum, missit angelum 
suum et accepit de tribus arboribus et dedit Moysi prophetae ad 
crucifigendum me, quae ligna mihi custodiuntur usque nunc« (82). 
Bilješka najprije objašnjava, kakva su ta drva, a onda kaže, da je 
anđeo rekao Mojsiji, neka ih zasadi, jer »ista ligna erunt salus mundi 
et defensio mundi, remissio peccatorum ... quod significat fidem 
sanctae trinitatis« (81'), a jednako glasi — od Ivanova citirano — 
mjesto iz legende o krsnom drvetu (»i reče angel gospod'n': se 
obraz? svetia troica se drčvo bude spaseniju, se drčvo žizn* miru 
itd.« 71). 

Križ je, dakle, prema tekstu djelo sotone, određeno da bude 
Krist na njemu mučen, dok je prema noti i legendi simbol Sv. 
trojstva, spasenje i obrana svijeta, oprost od grijeha itd. Zar je 
moguće, da je ovu bilješku pripisao dualist, jamačno nezadovoljan 
s tekstom?! Uostalom, ni sam tekst ne zastupa nazore dosljednog, 
već umjerenog dualizma (65), kao što to čine i svi poznati apokrifi, 
a pri sastavljanju njegovu upotrebljeni su mnogi apokrifi, dobro. 
poznati i rašireni u čitavom kršćanstvu (69—72). 

Jer — kako je oštroumno primijetio Murko — apokrifi su 
»ein bis in das 19 Jahrh. bliihendes religičses Epos in Prosaform« 
(82). Jireček, koji je pravilno ocijenio pitanje apokrifa u odnosu 
prema bogumilskom pitanju, isključujući svaku vezu među njima 
(sravni IV, 67), ovako je objasnio duševnu atmosferu, u kojoj su 
stvarani apokrifi: »Knjige staroga i novoga zavjeta, koje je crkva 

priznala, ne behu dovoljne da zadovolje radoznalost pobožnih ljudi 
u srednjem veku. Tadašnji ljudi želeli su da više čitaju ili slušaju 
O stvorenju sveta, o znamenitim ličnostima u oba zaveta, o nebu, 
o paklu i o tajnama budućnosti. O svemu tome našli su oni bogate 
pouke u mnogobrojnim apokrifima. Apokrifi su delimično veoma 
staroga porekla, a svojim popularnim i fantastičnim prikazivanjem 
Često stoje po sredini između bogoslovije i poezije« (IV, 66/67). 

I istočna i zapadna crkva bile su prožete najrazličitijim apo- 
krifima. Ako je Zapad mogao da zamjeri Istoku apokrife gno- 
stičkog porijekla, ovaj je kroz riječi jednog ruskog indeksa od 1397 
mogao s jednakim pravom predbaciti »Rimljanima«, da ljude 
»zavode tajnim heretičkim knjigama kao tobože  starima« 
(Murko 93). 

U nekim indeksima preporučivala su se za čitanje izrazito 
apokrifna djela, pa ne mogu, dakle, iznenaditi žalbe istih indeksa 
na neznanje svećenstva, niti činjenica, da se u XVI vijeku čitalo 
apokrifno Nikodemovo evanđelje i u crkvi na Bijelu nedjelju 
(Murko 90). Da su se ovakvi slučajevi dešavali i među katoličkim 
svećenstvom, dokazom je glagoljaški brevijar (ljubljanski), u kome 
se na dan Kristova rođenja čitaju razni ulomci Jakovljeva proto- 
evangelijara (idem 177). 

Baš hrvatska glagoljaška književnost s osobitom je ljubavlju 
njegovala apokrife, i to pretežno one istočne crkve. Ona nam je 
očuvala i apokrife popa Jeremije, ma da ih ruski spisi označuju 
lažnima, a Jagić nalazi u njima jedan od mnogih izraza uske veze 
hrvatskog glagolizma — kako ga on naziva — sa »istočnjačkim 
knjigama«. 

Koliko su apokrifi bili rašireni među Južnim Slavenima do 
nedavna, pokazuje najbolje primjer apokrifnog zbornika, koji je 
sastavljen u Crnoj Gori početkom XIX vijeka (ed. Novaković, 
Starine XVIII). 


4. Izjava Jakova Becha god. 1388 o herezi u Bosni 


Osim općenitih latinskih spisa o »bosanskoj herezi« i golemog 
broja pismenih spomenika, koji svjedoče, da je zapadna crkva, od 
svoje vrhovne glave do lajika, smatrala »bosansku crkvu« ne samo 
heretičkom nego upravo manihejskom, izrazito dualističkom sektom, 
i to kroz čitav period bosanske državne nezavisnosti, Rački je 

mogao svoju koncepciju potkrijepiti jednim konkretnim faktom o 
neposrednim vezama »bosanskih heretika« s onima u zabitnim 
planinskim kotlinama sjeverozapadne Italije. 

To je proces inkvizicije protiv nekog Jakova Becha iz Chierija, 
održan god. 1388 u biskupskom dvoru u Turinu (vidi Rački 
439/440). Prema Bechovu očitovanju, on je još oko 1378 pristupio 
sekti (Bech ne kaže kojoj!), pošto je bio upoznat s njenom naukom 
od strane dvojice Talijana i nekog čovjeka »de Sclavonia«. Kao 
član sekte doznao je od pojedinaca, koje navodi po imenu, da su 
odlazili »in Sclavoniam pro doctrina praedicta integraliter_ad- 
discenda« još otprilike od 1347 godine. I sam Bech trebalo je da 
ode tamo i da se usavrši u nauci sekte, ali ga je nevrijeme na moru 
spriječilo u putovanju. Na preslušavanju je Bech smatrao ovo — 
srećom ... 

Jakov Bech, dakle, gornjoitalski trećoredac, koji se — prema 
priznanju — godinama kretao među najrazličnijim heretičkim dru- 
žinama, nije lično otišao »in Sclavoniam«; on, navodno, govori po 
čuvenju. Nijedan, međutim, od onih, koje je prijavio inkviziciji i 
koji su, tobože, tamo bili, nije tim povodom preslušan. Iako je 
proces bio dosta opsežan, i po materijalu i po broju osumnjičenih, 
ovi se neposredni svjedoci heretičkog središta u slavenskoj zemlji ne 
nalaze među optuženima. Jedini Bech, od sviju optuženika u dosada 
poznatim procesima sredovječne inkvizicije, iznosi neke tvrdnje o 
uskim vezama gornjoitalskih heretika s nekakvim »Slavenima«, i 
njegove izjave ne mogu se kontrolirati nijednim drugim sličnim 
podatkom. 

Preostaje, dakle, ona Bechova izjava o njegovu prelaženju 
sekti, pri čemu je učestvovao i neki »Sclavonus«. Ovaj je, sa 
dvojicom sumišljenika, prikazao Bechu nauku sekte, koju je Bech 
opširno iznio na svome preslušavanju. Rački nije reproducirao 
čitav Bechov iskaz, iako je on od presudne važnosti za pravilnu 
ocjenu čitavog procesa, već se zadovoljio da spomene svega četiri 
heretička članka (439). Rački nije, uopće, obratio pažnju čitavom 
toku procesa, nego je iz međusobne uske povezanosti pojedinih 
preslušavanja izvadio samo ono, što je moglo biti od važnosti za 
njegovu koncepciju. 

Iz akata procesa, koje je u opsežnom izvatku štampao I. 
Dollinger u drugom svesku svoga djela »Beitrige zur Sektenge- 
schichte des Mittelalters«, god. 1890, p. 251—273, ne dobiva se 

onako pouzdan utisak o vjerodostojnosti Bechovih i drugih iskaza 
pred »gospodinom inkvizitorom«, kako to pretpostavlja Rački. 

Prema Bechovu iskazu (idem 266/267) heretici, među kojima 
se nalazio i onaj po imenu nepoznati Slaven, učili su ga ovo: vidljiv 
svijet stvoren je od đavola, koji je pao s neba i koji »faciebat poeni- 
tentiam in mundo isto et adhuc debebat redire ad gloriam suam in 
coelum« (to Rački ne donosi, iako se time bitno mijenja njegov 
prikaz patarensko-katarskog dualizma); čovjek je grešni anđeo, koji 
je oduhovio tijelo, i oni, koji će se spasti od ljudi, okajat će na taj 
način njegov pad; dok rimski papa i njegova crkva nisu pravi, »est 
verus Papa Major inter eos«; oni ne vjeruju u dvanaest članaka vjere, 
niti sedam crkvenih sakramenata, i ne štuju križ (»non est cre- 
dendum in... septem sacramentis ecclesiae; Item quod crux non 
est adoranda«); uče, da u oltarskom sakramentu nema Boga; rad 
na blagdane i nedjelju ne smatraju grešnim; osloboditi se grijeha 
može samo njihov pristaša; poriču čistilište i pakao, »nisi in hoc 
mundo«, a đavolima smatraju ljude; noseća žena ima đavla u tijelu 
(»quando mulier est praegnans, habet diabolum in corpore«!); uče, 
da se čovjek do svoje I8 godine nalazi u vlasti đavola, pa mu radi 
toga ne koristi ni krštenje, ako ranije umre, a niti može ranije biti 
primljen u sektu; ako vjernik ne primi bar na samrti consolamentum, 
»ille spiritus iterato intrabit aliquot corpus, sive humanum, sive 
brutum primo inventum, usque quod recipiat in morte benedictionem 
salutarem a patre spirituali ipsorum«; njihov »pater spiritualis« 
blagosivlje hljeb, od koga svi jedu; »item stare carnaliter cum matre 
vel filia vel sorore nullum est peccatum« (sic!); »item quod pere- 
grinationes et eleemosynae et indulgentiae non prosunt animabus 
defunctorum«; »item quod diabolus fecit Adam et Evam, et quod 
prophetae, patriarchae et etiam beatus Joannes Baptista... sunt 
damnati«; »item quod Moyses fuit major peccator, qui unquam 
fuerit, et quod habuit legem a diabolo«; uskrsnuća tijela, niti zadnjeg 
suda nema. 

Jakov Bech izrijekom tvrdi, da je ovu »doktrinu« čuo i od 
drugih ljudi, među ostalima od Martina »presbytera de loco Vici« 
(268). Glavni okrivljenik u procesu, trećoredac Antonius Galosea 
de Monte s. Raphaelis, koji je inkviziciji i prijavio Becha, tvrdio je, 
da se Bech nalazio među onima, »qui receperunt similem auctori- 
tatem audiendi confessiones et absolvendi« od toga Martina, naj- 
istaknutijeg od sviju heretika, koji se spominju u procesu. Na 

aktima je pribilježeno, da je taj Martin spaljen in loco Avilianiae, 
Comit. Sabaudiae et dioec. Taurinensi (257). 

Što je Martin de Vici naučavao, može se razabrati iz iskaza 
pomenutog fra Antonija, koji je u ovom procesu odigrao ulogu 
glavnog svjedoka. Taj čovjek, koji je pred inkvizitorom izjavio, da 
uviđa, da je zlo vjerovao i da bi radije želio, da ga grabežljivi vuci 
raskinu, samo da mu duša bude spasena, prijavio je inkviziciji veliki 
broj ljudi 1 »otkrio« najprotivurječnije i najnevjerojatnije vijesti o 
njihovu vjerovanju i ponašanju. ko 

Fra Antonije je vjerovanje Martinovo prikazao sasvim druk- 
čije, negoli je to učinio Bech. Prema njemu se Martinova nauka 
sastojala prije svega u štovanju hljeba kao poglavitog sakramenta, 
koji je sam Bog stvorio i koji »excedit et superat omnia sacramenta« 
(254). U lomljenju hljeba sastojao se upravo jedini obred njegove 
»sekte«, ali to lomljenje i dijeljenje hljeba među vjernike bilo je 
uvijek praćeno znakom križa, kao što je Martin uza znak križa 
davao svojim odabranim pristašama i »potestatem audiendi con- 
fessiones et absolvendi dicendo quod habebat majorem  potestatem 
super hoc, quam alius sacerdos, et hanc potestatem dabat (onim 
odabranicima) de anno in anno« (254). 

Onim istim načinom, kao i on — tvrdi fra Antonije — primio 
je ovu punomoć od Martina i Bech, a ovaj tvrdi u svome iskazu, da 
je Martin učio, kako ne valja križ štovati! Martin je nadalje, prema 
Antonijevu očitovanju, učio, da čistilišta nema, nego da postoje »nisi 
duae viae, paradisus et infernus« (256), dok mu Bech pripisuje još 
i poricanje pakla, »quod non est... infernus nisi in hoc mundo« 
(267); prema Antoniju poricao je Martin vrijednost sviju crkvenih 
sakramenata, »praeterquam baptismum, quia alia non sunt sacra- 
menta, sed fuerunt inventa propter avaritiam per  ecclesiasticas 
personas« (256), a Bech je uopće govorio o nepriznavanju sviju 
sakramenata bez razlike (266). 

Oba se iskaza podudaraju u odnosu prema čistilištu, štovanju 
svetaca, odbacivanju crkve i njenih pretstavnika. Fra Antonije 
dodao je još ostalim prestupima Martina de Vici i taj, da je oprav- 
davao lihvu (»Item dixit quod concedere ad usuram decem florenos 
pro undecim vel decem duobus non erat peccatum« 256), i, napokon, 
da je zahtijevao od vjernika, da mu se obvežu »adorare pro Deo 
suo draconem (sic!), qui pugnat cum Deo et angelis ejus, et est 
ferocior et potentior Deo« (257)! 

Sve to još nije bilo dovoljno. Refren sviju iskaza, pa tako i 
Bechova, bio je, da su se obredi onih »sekta«, kako se u zapisnicima 
nazivaju pojedine općine heretika, iscrpljivali u tome, »quod facie- 
bant synagogam de audientia doctrinae, receptione panis cum 
reverentia et commissione (commixtione) mulierum« (270; Bechov 
iskaz); izraz »stingebat lumen«, poslije čega je navodno uvijek 
slijedilo spolno općenje među prisutnim hereticima (se carnaliter 
commiscendo, 260), prati gotovo svaki pojedini iskaz. 


Ukratko, ništa od svega onoga, što je crkva u pogledu vjero- 
vanja i načina života _ mogla da osudi, nije zaboravljeno u ovim 
inkvizitorskim zapisnicima. Heretici, koji se u njima osuđuju, pravi 
su izmet ljudskog roda, potpuno su lišeni moralnog osjećaja i upravo 
su seksualno patološki primjerci. A iza sviju ovih iskaza izdizala se 
gigantska, strahovita sjena torture (pri pojedinom iskazu izrijekom 
je označeno, da je dat »sine tortura et extra locum torturae«! na pr. 
253), sudbonosnih riječi inkvizitorovih: non est contentus dominus 
inkvisitor, iza kojih je slijedilo davanje na muke i napokon — 
lomača. Zar se ovakvi iskazi doista mogu smatrati punovažnim, 
pouzdanim historijskim dokumentima, pismenim odrazom jednog 
niza stvarnih činjenica, historijskom istinom? Zar je samo slučajno 
moralo da bude istaknuto u zapisniku, da je iedan okrivljenik dao 
izjavu »non vi vel metu, sed sponte« (272)? 


Ali ne utječe samo ovaj principijelni prigovor psihološke 
prirode na ocjenu vrijednosti Bechova iskaza, kao što ni ona pro- 
tivurječja u prikazu tobože iste heretičke nauke kod Antonija i 
Becha. 


U Dgollingerovu tekstu nije ni ono mjesto, gdje Bech govori 
O svojim pripremama za put u slavensku zemlju, onako reprodu- 
cirano, kako je to učinio Rački u bilješci na str. 440/441. Ono glasi 
ovako: »Item dicit, quod modo sunt decem anni vel circa, quod 
fuit missus per Petrum Patrii in Sclavoniam pro doctrina praedicta 
integraliter addiscenda et perfecta a magistris ibidem commoran- 
tibus, in locum qui dicitur Zoxena (Rački: Boxena), qui locus subest 
cuidam domino, qui vocatur Albanus de Loxena (idem), et subest 
dictus dominus regi Russzenae (Rassene), et dedit sibi dictus Petrus 
decem florenos, et fuit usque prope Jarram (Tanam) et non tran- 
sivit ultra propter malum tempus seu fortunam, quam invenit in 
mari et reversus est Cherium« (268). 

Razlike su baš u reprodukciji imena, koja se odnose na 
Bechovu »slavensku zemlju« tolike, da se čitanje Račkoga ne može 
bez detaljnijega ispitivanja uzeti kao ispravno. Ove razlike pove- 
ćavaju nepovjerenje prema pouzdanosti Bechova iskaza, utoliko 
više, što još uvijek nije riješeno pitanje porijekla slavenskog imena 
kod gornjoitalskih heretika. Prema jednom protivuheretičkom spisu 
od god. 1235 (ap. Dollinger II, 52 i d.) katari su se dijelili u dva 
neprijateljska ogranka, Albanenses i Concorricii, »qui inter se valide 
discrepant, videlicet quia unus alterum ad mortem condemnat« (53), 
i njihove nauke razlikuju se kao fides Albanensium i fides Con- 
corriciorum (ibidem). Vrlo je dvojbeno, da li se ovo posljednje ime 
može dovesti u vezu sa Goricom pod Ohridskim jezerom u Al- 
baniji, kako drži Rački (Rad I, 243), ili Goricom u Tesaliji, kako 
misli Petranović (49). Značajno je svakako, da se u istom spisu neki 
od Konkorićana zovu Slaveni (quidam eorum, qui appellantur 
Sclavi, dicunt,, quod, quando Christus ascendit in coelum, carnem, 
quam habebat in terra, dimisit; 61). 


Osim sviju navedenih razloga unutrašnje prirode, govori 
protiv vjerodostojnosti iskaza Jakova Becha od god. 1388 još i 
jedan rukopis »bosanske crkve«, toga tobožnjeg središta hereze, 
kamo je Bech oko 1378 trebalo — prema mišljenju Račkoga — da 
ode u nauk vrhovnim učiteljima sekte. To je Hvalov rukopis, 
sastavljen god. 1404 od krstjanina Hvala za vojvodu Hrvoja. 


Ne može biti sumnje, da vjerovanje »bosanske crkve«, kako 
je izraženo u ovom rukopisu, nije lični proizvod krstjanina Hvala. 
On je već morao prepisivati svoj uzorak uz pretpostavku, da sve to, 
što prepisuje, ne može biti protivno učenju i vjerovanju crkve, kojoj 
je pripadao. Valja dakle pretpostaviti, da je u njegovu rukopisu 
izraženo vjerovanje »bosanske crkve«, koje je znatno starije od 
god. 1404, dakle u najmanju ruku onako, kako je već izgledalo u 
drugoj polovini XIV vijeka. 


Ali dok Bech tvrdi, da su se među člancima sekte, kojoj je 
prišao i koju Rački zamišlja kao duševnu podružnicu »bosanske 
crkve«, nalazili i takvi, koji proklinju »proroke, patrijarhe i također 
blaženog Ivana Krstitelja, koje rimska crkva smatra svetiteljima, 
odnosno ih časti«; koji Mojsiju nazivaju »major peccator, qui unquam 
fuerit«, i tvrde, da njegov zakon, dakle deset zapovijedi Božjih, 
potječe od đavla (Dollinger II, 267) — dotle krstjanin Hval 

s neobičnom pomnjom prepisuje Mojsijev zakon, psaltir i niz staro- 
zavjetnih pjesama, te crta u minijaturama Ivana Krstitelja, Krista 
na križu, Mojsiju i druge, a sa strane teksta ispisuje uz Pavlovu po- 
slanicu Jevrejima imena onih starozavjetnih ličnosti, na koje je 
Pavao, pišući svoju poslanicu, mislio: Avrama, Mojsiju, proroke, 
Ivana Krstitelja i druge (vidi Daničić, Starine III, 10). 


S pravom je Glušac upozorio na dilemu, u kojoj se Rački 
povodom ovakvih i sličnih protivurječja našao. I kao što je i u 
pitanju odnosa »bosanske crkve« toga vremena prema gradnji 
crkava i ikonama morao pretpostaviti, »da se je sekta tečajem 
vremena... udaljila od strogoga tumačenja svoje prvobitne nauke« 
(Starine I, 107), tako je — unatoč prvotnom naglašavanju, da su se 
pojedini dijelovi sekte različno odnosili prema bibliji (104/105) — 
bio napokon prisiljen da »dopusti da je osoba Mojsijina... s vre- 
menom i kod Patarena poštovanija bila« (Bogomili i Patareni 569). 
Ali šta je s prorocima i patrijarsima, s Ivanom Krstiteljem i Kristom 
pribitim na križu? 


Izlaz iz dileme, u kojoj se ovako našao, pritisnut dubokim 
protivurječjem latinskih spisa i Hvalova rukopisa, pokazao je već 
Glušac. Iskaz Jakova Becha, koji Rački još nije upotrebio, kada je 
pisao o Hvalovu rukopisu, pobija svaku mogućnost nekakve evo- 
lucije u nauci sekte, kojoj je navodno pripadao i on i krstjanin Hval. 
Jedan i drugi dokumenat ne dijeli samo dvadesetak godina, nego i 
potpuno različno vjerovanje. Oni nemaju međusobno savršeno 
nikakve veze. 


Za pitanje »bosanske crkve« može, dakle, biti mjerodavnim 
samo njezin vlastiti pismeni izražaj, kakav je rukopis krstjanina 
Hvala, a nikakav iskaz jednoga gornjoitalskog heretika u zapisniku 
inkvizicije, koji i onako pretstavlja dokumenat od vrlo sumnjive 
vrijednosti. A kao historijski nepouzdan dokumenat, iskaz Bechov 
ne može biti prihvaćen kao istinit u onome dijelu, gdje je riječ o 
tobožnjim odnosima italskih heretika sa »slavenskom zemljom«. Slu- 
Ššajući uvijek o nekim »manihejima« u »Sclavoniji«, inkvizitori su 
lako mogli doći na misao, da je između ovih omraženih heretika i 
onih poklonika sotone u Italiji mogla postojati i neka uža veza u 
naučnom i organizacionom pogledu. Ali ni to ne može biti vjero- 
jatno tako dugo, dok se ne riješi pitanje originalnog teksta na onome 
mjestu, o kome je Rački tvrdio da izrijekom govori o Bosni. 

Rad Jugosl. akad. 259. 6 

$. Latinski izvori Račkoga za vjerovanje »bosanske crkve« 


Uprkos svima rezervama, koje mu je nametnuo Hvalov 
rukopis, Rački je još u svojim »Bogomilima i Patarenima« ustvrdio, 
da u iskazu Jakova Becha imamo pred sobom »malo ne ispovijest 
bosanskih Patarena« (496)! On je, govoreći tada o nauci i obredima 
»bosanske crkve«, ustvrdio i to, da su se neki od apokrifa i obred- 
nika (!) »bogumilske sekte« očuvali do njegova vremena (ibidem), 
ali kasnije je morao konstatirati, da rješenje pitanja o postanku 
apokrifa pripada budućnosti, a za prikaz obreda »bogumilskih« 
mogao je upotrebiti samo katarski ritual, koji je bio poznat već 
Petranoviću. 

Tako je Rački iskonstruirao tobožnju nauku »bosanske crkve« 
na osnovu samo dva latinska spisa, koja je našao u marcijanskoj 
biblioteci u Veneciji (njihov prijepis se nalazi u knjižnici Jugosl. 
akademije), a, ukoliko podaci tih spisa nisu dostajali da pruže 
cjelovitu predodžbu, on je stvarao zaključke pomoću analogije, koju 
je nalazio u raznim protivuheretičkim spisima. Mnogo kasnije, god. 
1882, mogao je Rački objaviti još jedan sličan rukopis, djelo kardi- 
nala Torquemade od god. 1461, i u njemu nije samo našao potvrdu 
za podatke marcijanskih rukopisa nego je smatrao, da je u njemu 
»nauka Patarena... posvema jasno izložena, pa se svako krivo 
shvaćanje isključuje« (Starine XIV, 5). 

Ako se ovim spisima doda još pismo pape Eugena IV svome 
legatu u Bosni, hvarskom biskupu Tomi, od 3 nov. 1445, onda 
imamo pred sobom uopće sav izvorni materijal, na kome počiva 
koncepcija Račkoga o »bogumilskom« karakteru »bosanske crkve«. 
Nijedan od tih spisa nije nastao u redovima same »bosanske crkve«, 
već su ih sastavili njeni najogorčeniji protivnici, a marcijanski 
rukopisi imali su upravo pružiti izvjesno duševno oružje katoličkom 
svećenstvu u njegovoj borbi sa »bosanskom crkvom«. 

Da se prije svega ocijeni vrijednost marcijanskih rukopisa za 
rješenje problema »bosanske crkve«, valja odmah naglasiti, da se oni 
nalaze u jednom zborniku sa više različnih spisa; Rački ga datira 
»bar iz konca XIV vijeka« (Starine I, 100). Ovo datiranje se 
oslanja na bilješku u Akademijinu prijepisu, koji je također neki 
mali zbornik udešen za potrebu katoličkog svećenstva u Bosni; 
prema njoj daruje neki fra Ambrosius ovaj spis bosanskom vikaru 
fra Stefanu (de Gliricis? pita Rački) s. b. ro sept. I421, te prema 

tome ne može biti ispravno tvrđenje Račkoga, »da su oba rukopisa, 
marcijanski i akademički, pisana u XIV stoljeću« (Bogomili i Pa- 
tareni 339). S tim više, što on sam kaže za drugi rukopis da »će biti 
(sic!) iz 15 stoljeća« (Starine I, 101), dok je za gore navedenu bi- 
lješku nedavno utvrđeno da se ne može uzeti za »ozbiljnu historijsku 
ispravu«, jer dotični vikar, kao ni general reda, koji se u njoj spo- 
minje, nisu nikada postojali (J. Božitković, Kritički ispit itd.). 


Nije bez značenja, da je Rački morao konstatirati potpunu 
neoriginalnost i kompilatorski karakter prvog spisa pod naslovom: 
Hic sunt omnia puncta principalia et auctoritates extracte de dispu- 
tatione inter christianum romanum et patarenum bosnensem. On 
kaže, da se »ova rasprava ne razlikuje od ostalih ove vrsti zapadnih 
proizvoda ni oblikom ni sadržinom«, i drži, da je »jamačno i naš 
bosanski polemik izvadio građu za svoju raspravu« iz protivuka- 
tarskih pisaca na Zapadu (Starine 1, 100). 

Kada se rukopis u cjelini pročita, upada odmah u oči izvjesni 
nemar u njegovu sastavljanju (ili prepisivanju?). Ne samo što nema 
nikakve literarne vrijednosti, kako je već primijetio Rački (ibidem), 
nego nije ni formalno dosljedno proveden; do 14 poglavlja disputira 
katolik s »patarenom«, ali ovaj oblik prepirke postaje kasnije sve 
više nalik na skicu, da se napokon poglavlja 20—31 ograniče, osim 
naslova, samo na citate iz Pisma; pri tome se protivnički nauk uopće 
više ne formulira, već se samo da deducirati kao opreka sadržini 
naslova. 

Da je pisac, unatoč kopiranju starijih protivuheretičkih spisa, 
doista pomišljao na Bosnu i njene »heretike«, vidi se iz više njegovih 
napomena, u kojima ističe, da govori o Bošnjanima i njihovu zabit- 
nom gorštačkom životu (sravni p. 112, 113, 127, 129). 


U drugom rukopisu, pod naslovom: Isti sunt haerores, quos 
communiter patareni de Bosna credunt et tenent, iznesena je to- 
božnja nauka »bosanskih patarena« u sedamnaest kratkih članaka 
(Starine I, 99—100). U Akademijinu prijepisu naslov je rukopisu: 
Isti sunt errores hereticorum bosnensium. 

Za razliku od dalja dva rukopisa, marcijanski rukopisi ne 
govore nikad o nekim »manihejima«, već samo o »bosanskim pata- 
renima«, ali, ma da nigdje ne ističu njihovu vezu s manihejskom 
berezom, oni se sadržajno nimalo ne razlikuju od Torquemadina 
spisa i pisma Eugena IV. 

Ova dva spomenika, koji svoj postanak zahvaljuju baš kon- 
kretnim, historijski poznatim događajima, nalaze u Bosni, pred 
gubitak njezine nezavisnosti, samo maniheje. 

Kada je Stefan Tomaš zatražio posredovanje kurije u sporu 
sa franjevcima, god. 1445, on je, prema papinu svjedočanstvu, iz- 
javio, da se Život vječni može postići samo u rimskoj crkvi, a 
»ceteras vero sectas haereticorum et praecipue Manichaeam (!) dia- 
bolicae iniquitatis et fraudis esse commenta«. Papa je tada naložio 
svome poslaniku, da istraži, da li je kralj doista katolik, kako tvrdi, 
i da li »sacrilegos Manichaeos aliasque haeresum  sectas ibidem 
existentes in tantum multitudine et potentia praevalere, ut nisi cum 
periculo perditionis regni per illum regem nequeant extirpari«... 
Pozivajući kralja po svome poslaniku, da odlučno iskorijeni »mani- 
hejske heretike« u svojoj zemlji, papa dodaje tome pozivu kratak 
rezime njihove tobožnje nauke. Budući da je to kurija, u toku 
250-godišnje borbe sa »bosanskom crkvom«, ovako neposredno 
učinila samo ovom prilikom, ne može biti bez interesa, kako je ona 
zamišljala »bosansku herezu«. 

Evo Eugenovih riječi: »Ipsi sunt, qui ministerium divinac 
Incarnationis simulatorium fuisse contendunt, ita ut incarnatio Fili 
Dei, passio, resurrectio non vere sed apparentur credantur exhibita; 
...Hi sunt qui Diabolo parem omnipotenti Deo exhibent princi- 
patum, duo ponentes prima principia, unum malorum, alterum bono- 
rum; hi sunt damnatores veteris testamenti, mutilatores et corrup- 
tores novi; hi sunt qui nuptias damnant, qui cibos a Deo ad usum 
hominum creatos immundos affirmant...« (Farlati IV, 257/258). 


Rimska kurija se nije zadovoljavala time, da »bosansku crkvu« 
okrivi radi manihejstva, nego je ona, ne samo ovom prilikom već 
u više zgoda, tvrdila, da u Bosni postoji mnoštvo različnih sekta, 
o kojima inače nikakav spomenik ne zna ništa da kaže. Kurija dakle 
nije ni sama pristupala problemu »bosanske crkve« s potrebnom 
objektivnošću, već sa prastarim, baštinjenim i nekritički preuzima- 
nim predrasudama. 

Ovo naročito potvrđuje spis kardinala Ivana Torquemade, 
pod naslovom: Symbolum veritatum fidei pro informatione Ma- 
nicheorum (Starine XIV, 1882). Ovaj poznati teolog i apologet kato- 
licizma (vidi o njemu uvod u izdanje njegova spisa od D. Kambera, 
P. 28) živio je na papinskoj kuriji kao 73-godišnji starac, kada su 
u Rim god. 1461 dopremljena tri Bošnjana, imenom Juraj Kučinić, 

Stojsav Tvrtković i Radmilo Večinić (Venčinić?), zaraženi »mani- 
hejskim bludom«. Kao ugledni Bošnjani, koji su nailazili na općenito 
poštovanje, oni su — prema kraljevoj želji — trebali da budu po- 
učeni i obraćeni, ili kažnjeni. Torquemada je tada primio nalog od 
pape, da izradi spis, u kome će se onoj trojici prikazati nauka crkve. 
Kardinal je, prema vlastitim riječima, odabrao pedeset zabluda, koje 
je našao u nekim »quorundam religiosorum prefati regni Bosnae 
relatibus«, pobio ih i tako sastavio gore pomenuti spis, koji je pred- 
ložen na odobrenje papi. 

Iz izjave trojice Bošnjana dodate spisu izlazi, da im je ovih 
pedeset istina objasnio neki Luca de Tolentis, i poslije sviju tih pri- 
prema nije im, dakako, ništa drugo preostalo, nego da prokunu 
bludnje, radi kojih su ozloglašeni kao »maniheji«, i da na taj način 
izbjegnu »zasluženoj kazni«, koju im je kardinal, u slučaju nepri- 
hvaćanja njegove pouke, stavljao u izgled. 


Stari 1 boležljivi kardinal (on kaže za sebe da je multis se- 
nectutis incommodis et infirmitatibus fatigatus, 6) nije, dakle, upo- 
znao vjerovanje onih Bošnjana od njih samih, nego iz izvještaja 
bosanskih svećenika, bez sumnje franjevaca, i predlažući papi svoj 
spis, u kome se nijednom riječju ne aludira na »bosanske heretike«, 
on je one Bošnjane stavio pred dilemu: da ponizno prihvate sve 
istine, koje su u spisu ukratko sabrane, ili da budu kažnjeni zaslu- 
ženom kaznom (19)! 

U ovakvom položaju, koji se nije nimalo razlikovao od uobi- 
čajenog postupka inkvizicije, trojica Bošnjana nisu uopće mogla da 
poriču ono tobožnje vjerovanje, koje im se pripisivalo, jer bi u tom 
slučaju postali pogotovu sumnjivi. Ovakve tvrdokorne »heretike«, 
koji nisu htjeli da priznaju sve, što je dominus inkvisitor od njih 
zahtijevao, očekivala je inače, po svim pravilima inkvizicije, tortura. 
Samo skrušeno priznanje sviju zabluda, koje su im pripisivane, moglo 
je osumnjičenima, koji su pali u ruke inkviziciji, spasti život. 

I naši Bošnjani su izmakli kazni samo tako, što su priznali 
istinitim sve, što je kardinal Torquemada tvrdio da su oni vjerovali; 
priznavši to, oni su, dašto, morali da to i prokunu, da se obrate 
pravoj nauci. 

Od sviju očuvanih spomenika, Torquemadin spis — nađen u 
prijepisu u jednom zborniku vatikanske biblioteke iz 2 pol. XV 
vijeka (Rački u Starinama I, 1) — prikazuje najopsežnije tobožnju 

nauku »bosanske crkve«, pa sadržava i takove tvrdnje, koje se 
inače mogu naći samo još u protivukatarskim spisima. 


Ako se rezimiraju tvrdnje sviju latinskih svjedočanstava o: 
nauci »bosanskih heretika«, od Bechova iskaza do Torquemadina 
spisa, onda se ova nauka uopće ne razlikuje od stare manihejske 
zablude. 

Ona naučava dualizam u stvaranju i uči, da je čovječja duša 
pali anđeo, koga je zaveo Lucifer poslije borbe s Bogom; Krist je, 
prema njoj, samo prividno primio na se čovječju put, a i Marija 
nije žena, već anđeo; od Pisma se odbacuje stari zavjet, i to po- 
imence Mojsijev zakon, oci, proroci i Ivan Krstitelj. 


Ovaj tobožnji odnos »bosanske crkve« prema starom zavjetu 
toliko je općenit, da samo drugi marcijanski rukopis izuzima iz 
njega psaltir. Jednodušno tvrde svi navedeni spisi, da Mojsijev zakon 
potječe od đavola, koji se Mojsiji prikazao u plamenu, i da je na- 
ročito Ivan Preteča proklet, jer je gori od najgoreg đavla u paklu 
(Torquemada, rr-tt bludnja). 


Što se tiče novog zavjeta, papa Eugen IV tvrdi, da ga »bo- 
sanski heretici« osakaćuju, a Torquemada, jedini od sviju, izrije- 
kom im predbacuje, da ne priznaju ni »totum novum testamentum, 
sed in parte tantum; negantes enim Christum de muliere natum non 
recipiunt Christi genealogiam seu generationem«, te prema tome 
Matejevo evanđelje počinju s Kristovom propovijedi (9-ta bludnja). 


Oni, nadalje, ne vjeruju u čistilište, niti uskrsnuće tijela, ali 
Bech tvrdi još, da ne priznaju ni pakla (Dollinger 267), o čemu ostali 
spomenici šute. 

Inače ovi spomenici složno tvrde, da »bosanski heretici« nisu 
priznavali nijedan od crkvenih sakramenata, niti bogoslužje; da su 
odbacili znak križa, za koji su tobože držali, da »caracterem esse 
diaboli« (Torquemada, str. 12); da nisu štovali svetaca, niti sve- 
tačkih relikvija i ikona. 

Jednako im pripisuju neprimanje mesnog jela i svega, što po- 
tječe od životinja. Torquemada upravo tvrdi, da uče, »quod qui- 
cunque commedunt carnes vel caseum vel lacticinia non possunt 
saluari sine baptizacione eorum« (p. 18). 

Isto iznosi 1 prvi marcijanski rukopis, iako mu je poznat 
pastirski način života kod sredovječnih Bošnjana. Neshvaćanje Pisma 

dovodi on u neposrednu vezu baš s ovim gorštačkim zabitnim Živo- 
tom njihovim, kome suprotstavlja uređene crkvene općine po gra- 
dovima (112, 113). 

Utoliko više mora izenaditi tvrđenje ovog rukopisa, da su 
Bošnjani osuđivali životinjsku hranu (točka 5). Ako se ova tvrdnja 
može iznositi još danas, razlogom joj je samo potpuno nepoznavanje 
sredstava ishrane u našim zemljama u srednjem vijeku. 

U ogromnim područjima pokrivenima teško prohodnim šu- 
mama, ne samo u unutrašnjosti nego i na samom primorju, sastojao 
se ekonomski život — sa izuzetkom rudarstva — gotovo isključivo u 
stočarstvu. Ovome su pogodovali brojni i prostrani planinski suvati, 
ali i slaba naseljenost, koja je mogla da podnese ovako ekstenzivni 
način gospodarenja. 

Ako se samo površno zagleda u naše sredovječne spomenike, 
pada odmah u oči, da je, tako reći, centralnim problemom života u 
unutrašnjosti bila — nabavka soli. Truhelka je dobro primijetio, 
da se u srednjem vijeku nigdje ne spominje iskorišćavanje slanih 
izvora u Soli, iako je ovaj naziv za čitavu župu bio dobro poznat 
(Državno i sudbeno ustrojstvo itd. 1901, 11). Utoliko nam je bolje 
poznata zavisnost unutrašnjosti o tržištima soli na primorju. Deseci 
hiljada konjskih tovara dizali su se svake godine s primorja, da 
raznesu sol po dalekim i teško prohodnim planinskim krajevima. 


Samo jednoga dana, 17 sept. 1378, izvezli su iz Dubrovnika 
vojvoda Vlatko Hranić i knez Pavao Radenović četiri stotine konj- 
skih tovara soli (Jagićev Archiv XIX, 590), a kolika je morala biti 
ova trgovina soli na čitavoj našoj obali, pokazuje najbolje jedan 
ugovor o zakupu slanice u Kotoru (Miklošić, 246), prema kome se 
trojica Dubrovčana zakupnika obavezuju, da plate soo dukata za- 
kupnine, ako kraljevi Vlasi kupe od njih godišnje bar deset hiljada 
konjskih tovara soli. 

Mijatović je izračunao, na osnovu ovog podatka, da se na 
glavna četiri tržišta soli, u Drijevima, Dubrovniku, Kotoru i Srđu 
na Bojani, prodavalo godišnje »so i 1oo hiljada tovara« (Glasnik 
srp. uč. dr. XXXVIII, 89), i ovaj račun nije nimalo pretjeran. 

Po planinama sredovječne Bosne lutala su stada ovaca i go- 
veda, i njihova putovanja su, kao i danas još u nekim hercegovačkim 
krajevima, zahvatala velike prostore. Zimi su tražila skloništa u 
toplijim primorskim stranama, da u njima prezime, ali ova moguć- 

nost je bila tako malena — radi otpora primorskih stanovnika, na- 
ročito Dubrovčana, što je utoliko teže padalo, jer tada još nisu 
upotrebljavane staje za vrijeme zime — da se broj stoke preko 
zime reducirao na najniži mogući broj. To se činilo na taj način, 
što »se pod jesen znatan broj stoke klao, koža sušila, loj topio i meso 
solilo« (ibidem XXXVII). »Suho soljeno meso goveđe, ovnujsko 
i svinjeće, kao i suha slana riba, kroz ceo srednji vek, i po svima 
zemljama evropskim, glavni su predmeti narodne hrane (oni prvi 
u mrsu, slana riba u vreme posta). S ovim stoji u vezi velika po- 
trošnja vina u srpskim zemljama« (idem 206/207). 

Osim sušenog mesa preko dugotrajne zime »široki deo svako- 
dnevne hrane« činio je još naročito sir i.maslo ili bijeli smok (u 
sredovječnim listinama »sirenje«) (idem 208). 

Sve je to potpuno razumljivo, ako se ima na umu pretežno 
stočarski karakter naših sredovječnih planinskih zemalja. Baš ona 
hrana, o kojoj govore latinski spisi, i to Životinjski mesni i mliječni 
produkti, jedino su i održavali na Životu ono pastirsko pučanstvo, 
koje je išlo stopama svojih stada, i u stalnom pokretanju, kao i 
danas još u izrazito stočarskim stranama, prenosilo svoja naselja iz 
nizina u planine i natrag, u vječitom ritmu ljeta i zime. 

Kada bi ti sredovječni Bošnjani, koji po riječima prvog marci- 
janskog rukopisa živu »inter fraschas per montes et silvas« (Sta- 
rine 1, 113), doista odbacivali mesnu hranu i ostale produkte živo- 
tinjske, oni bi vrlo brzo morali pomrijeti od gladi. Jer sva njihova 
briga iscrpljivala se u tome, da nađu za svoja stada paše i soli, i 
sav se smisao njihova života sastojao u tome staranju. 

Zar se može pretpostaviti, da bi misao o nedopuštenom uži- 
vanju životinjskih produkata mogla niknuti i ukorijeniti se baš u 
toj sirovoj, patrijarhalnoj sredini, sa neznatnim zamecima višeg 
kulturnog života i sa stočarstvom kao podlogom egzistencije? 

Pa ipak tvrde svi latinski spisi složno, da »bosanski heretici« 
smatraju smrtnim grijehom »interficere animalia vel aues vel caa 
(sic!) scindere oua« (Torquemada, p. 19)! 

Kao da se u njima išlo upravo za tim, da se »hereticima«, bez 
obzira, kakvi su ti protivnici službene crkve bili, nametne sve naj- 
nemogućnije i najparadoksalnije u Životu; da se dokaže, da oni ne 
ruše samo postojeće ustanove u ljudskom društvu, nego one naj- 
elementarnije i najprimarnije ljudske potrebe, upravo osnovne 
instinkte čoviekova bića! 

Rački nije nikada posumnjao u istinitost latinskih spisa, koji 
su sastavljani u krilu njegove crkve, ali kada je trebalo da spomene 
i one optužbe »heretika« radi njihova tobože nemoralna života, 
on je na čas zastao. On je tada ove optužbe iznio ukratko uz re- 
zervu: »Ako se smije istražnim zapisnikom svagdje povjerovati«! 
(Bogomili etc. 566). 

Prije nego se ocijeni značenje sviju latinskih spisa pisanih pro- 
tiv »bosanske crkve«, ne smije se mimoići jedan karakterističan 
detalj, u vezi s imenom kardinala Torquemade, koji osvjetljuje 
naćin rada na rimskoj kuriji. 

One iste godine, 1461, kada je sastavio spis o tobožnjim za- 
bludama bosanskih »maniheja«, kardinal je na molbu franjevaca 
izradio još jedan spis, u kome je pobijao nauku moldavskih husita 
(Usiti de Moldauis) u 38 članaka (Fermendžin, Acta Bosnae 245— 
248). Važio je dakle na rimskoj kuriji kao osobiti stručnjak za 
hereze. 

Većina tih tobožnjih članaka u vjerovanju moldavskih husita 
identična je sa zabludama, koje Torquemada pripisuje i bosanskim 
»manihejima«. Husiti imaju još neki suvišak u poredbi s ovima — 
zajednicu žena (mulieres eorum faciunt omnibus communes, 38)! 


Ali, ma da Torquemada nigdje u tome spisu ne dovodi mol- 
davske husite, ili pojedine članke njihova tobožnjeg vjerovanja, u 
uzročnu vezu s njegovim bosanskim »manihejima«, ističući češće, 
da njihova nauka potječe od Valdenza ili Wiclifa, dodato je na 
kraju njegovih »reprobationes« doslovce: »Laus Deo. Finitiur_com- 
pendium brevitatis causa compositum contra regni Bosne errores et 
hereticos articulos per Johannem de 'Turrecremata sacrosanctae 
romane ecclesiae cardinalem« (248). 


Ali, ako već ovaj momenat, kao i ranije spomenuti, upozo- 
ruje na najveći oprez pri upotrebi »izvora« ove vrste, njihovu istini- 
tost pobijaju još i svi, bez razlike svi, spomenici, koji su u istom 
vremenskom razmaku nastali na području »bosanske crkve«. 

Gore prikazani latinski spisi, od Bechova iskaza 1388 do 
Torquemadina spisa 1461, savremenici su sviju očuvanih spomenika 
»bosanske crkve« i čitavog niza svjedočanstava iz redova njenih naj- 
uglednijih vjernika i zaštitnika. Ovi spomenici počinju sa rukopisom 
krstjanina Hvala od 1404, a završavaju s testamentom gosta Radina 
Od 1466. 


90 Jaroslav Šidak: (54) 


Budući da je »suočenje« ovih latinskih i slavenskih spisa izvršio 
već Glušac, izabravši doista najznačajnije primjere, preostaje nam 
da ukratko rezimiramo njegov rad s naročitim obzirom na spome- 
nike iz krugova same »bosanske crkve«. Ovo je utoliko potrebnije, 
što se kroz sve spise pisane u duhu koncepcije Račkoga provlači 
tvrdnja protivuheretičkih pisaca, da je čista nauka i način Života 
ostao zapravo ograničen na prave »kršćane«, t. zv. savršene ili čiste. 

Za svaku pojedinu tvrdnju latinskih spisa ne mogu se, dakako, 
naći izričiti protivudokazi na strani »bosanske crkve«, jer su se 
njezine crkvene knjige, kao i spisi njenih pretstavnika, očuvale u 
vrlo neznatnom broju. Ali je danas sasvim pouzdano utvrđena činje- 
nica, da sve ono, što se očuvalo, oprovrgava protivne tvrdnje latin- 
skih spisa; dokazuje, da se tu vezivalo i identificiralo nešto, što 
uopće nema ništa zajedničko. 

Ako je već krstjanin Radohna urezao svoje ime unutar krsta 
na ploči Kulinove crkve (sravni reprodukciju kod Truhelke: Osvrt 
etc. 1914), što bez sumnje nikada ne bi mogao učiniti, kada bi crkva, 
čiji je bio pretstavnik, doista odbacivala znak križa — testamenat 
gosta Radina, koji je sastavljen pet godina poslije Torquemadina 
spisa, započinje i opet znakom križa kao simbolnom invokacijom 
(sravni Glasnik, Sarajevo, 355—375). 

Da »bosanska crkva« nije bibliju smatrala djelom đavoljim, 
dokazuje, kako je već rečeno, rukopis krstjanina Hvala sa svojim 
kultom Mojsije i Ivana Preteče, pa grobni natpis »dobrog gospodina 
gosta Mišlena« iz Puhovca, u kome mu se mole vjernici, da ih se 
spomene, budući da mu »biše priredio po uredbi Avram svoje veliko 
gostolubstvo« (Stojanović, Zapisi III, 4782). 

Ako krstjanin Radohna prisustvuje posvećenju jedne crkve, 
kao pratilac bana Kulina, rukopis krstjanina Hvala namijenjen je 
jednom »hramu«, a gost Radin određuje u svome testamentu izvjesnu 
svotu »za hram i za greb gde mi kosti budu i legu«, uprkos tvrdnji 
latinskih spisa, da »bosanska crkva« i njeni vjernici — »condemp- 
nant ecclesias materiales«. 

»Bosanska crkva« je štovala i svetitelje, njihove moći i ikone, 
iako latinski spisi tvrde, da »venerationem sanctorum, que in ecclesia 
per fideles fit, dampnant et derident dicentes, quod solus deus sit 
adorandus et colendus«; da »sanctorum venerandas reliquias deri- 
dunt et dampnant« (Torquemada p. 13); da osuđuju »picturas et 
imagines« (drugi marcijanski, čl. I3). 

U kući »gosti velikoga« na Moištri, pred najvišim pretstav- 
nicima »bosanske crkve«, njenim djedom, jednim gostom i nekoliko 
staraca, ban Stefan Kotromanić zaziva sv. Grgura (Nazijanca), što 
jmačno ne bi mogao činiti, kada bi »bosanska crkva« proklinjala 
svece i potsmijevala im se (sravni Thall6ćczy, Studien etc. II). 
Krstjanin Hval ih crta u svome rukopisu, a gost Radin želi, da se 
na dan Svih svetih dijeli milostinja, od novca, koji je u tu svrhu 
ostavio, i namjenjuje svoje zadušje »na službu božiju i vsijeh sveteh«. 

God. 1454, 15 jula, sastavljaju u Dubrovniku poslanici Pavlo- 
vića, među kojima se na prvom mjestu spominje gost Radosav Bra- 
dijević, u ime svojih gospodara povelju, kojom potvrđuju dubro- 
vačke povlastice (Miklošić 469—472). Poslije saopćenja o tome 
dolazi odmah uobičajena formula zaklinjanja, kojom Pavlovići 
prisežu na evanđelju i moćima svetačkim, te se zaklinju gospodom 
Bogom svedržiteljem, prečistom Djevicom bogorodicom, časnim 1 
životvorećim krstom, evanđelistima i apostolima, 77-oricom izabra- 
nika Božjih, svim ugodnicima Božjim »od veka« i sa 18 otaca »iže 
va Nikeji« (idem 472). Isti »gospodin gost« Radosav i »gospodin 
starac« Radosav, koje Pavlovići zovu »naši mnogo počteni strojnici«, 
prisustvuju »na slavnom gradu Borču« prisezi svojih gospodara na 
evanđelju i »na moćeh«, kada se pred dubrovačkim izaslanicima 
obavezuju, da će pomenutu povelju »uzdržati« (idem 472). 

Kako se već iz gornjih napomena vidi, »bosanska crkva« nije 
zabranjivala milostinju, iako latinski spisi složno predbacuju nje- 
nim vjernicima, da »prohibentes elemosinas fieri opera misericordie 
respuunt et condempnant« (Torquemada p. 19). Gotovo u isto vri- 
jeme, kada to ovako kategorički izriče kardinal-stručnjak za hereze 
na kuriji, gost Radin sastavlja svoj testamenat, koji velikim dijelom 
nije ništa drugo do njegovo zadušje, određeno u tu svrhu, »da bi 
nas izbavio gospod Bog od grehov našijeh i pomilovao na strašnom 
sudištu veku vekoma,« i to kroz »svetu molivitvu (sic) Božiju«, 
koju će za nj moliti pobožni kršćani u svaki svečani dan, »na zemlju 
kolena poklečuće«. 

Ove su riječi dalji dokaz, da nije ispravno tvrđenje latinskih 
spisa, prema kome »bosanska crkva« nije vjerovala u čistilište, te 
dosljedno tome osuđivala »suffragia ecclesie, que facit pro defunctis« 
(Torquemada p. 19). 

Već iz ovo nekoliko bilježaka iz spomenika, kod kojih su na 
ovaj ili onaj način sarađivali pretstavnici »bosanske crkve«, ne 

samo obični vjernici, jasno se vidi, da su mnoge tvrdnje istovre- 
menih latinskih spisa neistinite. 

Nije istina, da je »bosanska crkva« zabacivala stari zavjet, 
niti sav, niti u dijelovima; da je proklinjala ličnosti, koje se u njemu 
spominju, od Mojsija do Ivana Preteče; da nije štovala svetaca, 
njihovih moći i ikona; da je zabranjivala gradnju crkava; da je 
prezirala krst; da nije dopuštala dijeliti milostinju i moliti za dušu 
pokojnika. Nije istina ni to, da je iz novog zavjeta isključivala 
Kristovo djetinjstvo, kako tvrdi Torquemada (8), jer Hvalov ruko- 
pis dokazuje, da su njeni vjernici evanđelje »pridržali u onom 
obliku, u kakovu ga nađoše kod svoje inovjerne braće jedne i druge 
crkve« (Rački u Starinama I, 108). 

Realnost života u sredovječnoj Bosni ne dopušta mogućnost, 
da se u njoj razvije nauka, prema kojoj nije dopušteno ubijati živo- 
tinja niti jesti njihovih mesnih i mliječnih produkata; a prastaro 
običajno pravo objašnjava toliko ustanovu braka kod Bošnjana, da 
se tvrdnja o navodnom stavu »bosanske crkve« prema braku kao 
»carnale adulterium« (Torquemada p. 17) ne može više nikako 
održati. 

Preostaje dakle svega nekoliko članaka, koje latinski spisi 
Pripisuju »bosanskim hereticima«, a koji se ne mogu pobiti izravnim 
protivudokazima, jer odgovarajući spomenici nisu očuvani. To je 
članak o dualizmu u stvaranju svijeta i Kristovu doketizmu, pa 
članak o nepriznavanju sakramenata. 

Činjenica, da se ovi članci ne mogu izravno pobiti — radi 
nedostatka građe — ne znači još, da su oni istiniti. Baš naprotiv! 
Okolnost, da se oni navode u uskoj uzročnoj povezanosti sa čitavim 
nizom članaka, koje su domaći spomenici potpuno oborili, najbolji 
je dokaz, da ni oni ne mogu biti vjerodostojni. Utoliko više, što 
se mogu kao jedna idejna, sistematski izgrađena cjelina održati samo 
u vezi s ostalim oborenim člancima. 

S njima, dakako, padaju i svi oni zaključci, koje je o obre- 
dima »bosanske crkve« iznio Rački na osnovu pukih analogija, što 
počivaju jedino na pretpostavci, da je nauka »bosanske crkve« iden- 
tična, ili bar gotovo identična s naukom zapadnih patarena i katara. 
Budući da ta pretpostavka ne stoji, ne mogu se više oni zaključci iz 
analogije ničim motivirati i postaju sasvim proizvoljni. 

= Unatoč, dakle, činjenici, da nauka još uvijek ne raspolaže 
onolikom historijskom građom, kolika je potrebna, da se izradi 

potpuni prikaz o »bosanskoj crkvi«, njenom naučavanju, obredima 
i ustrojstvu, izvan svake je sumnje činjenica, da ona nema ništa 
zajedničko s nekim dualističkim herezama ma koje vrste i da se, 
osim u ustrojstvu i priznavanju vrhovne jurisdikcije, ničim ne raz- 
likuje od ostalih kršćanskih crkava; naročito ne istočne. 


6. Brak kod sredovječnih Bošnjaka 


Još povodom objavljivanja testamenta gosta Radina (I9r11) 
Truhelka je izrazio mišljenje, da sredovječni Bošnjani nisu brak 
smatrali crkvenom ustanovom. »Ako je u njih — kaže on, 367 — 
u shvaćanju ženidbe bila razlika napram ostalih kršćanskih konfe- 
sija, biti će jedina ta da su oni ženidbu smatrali društvenom, a 
ne crkvenom institucijom i poricali ju kao sakramenat.« 

Truhelka je ovim riječima neizravno pobio optužbe latin- 
skih spisa O »manihejskoj« mržnji na brak kod vjernika »bosanske 
crkve«, i time je u jednom dosta važnom pitanju uzdrmao kon- 
cepcijom Račkoga. Ali on se zadovoljio time, da svoju misao samo 
nabaci s nekoliko riječi 1 dalje je nije više izgrađivao. 

Kada su bosanski franjevci otpremili na kuriju 1373 godine 
svoje 23 sumnje (Dubia), potužili su se, među ostalim, da Bošnjani 
uzimaju svoje žene pod uslovom: si eris mihi bona, i da radi te 
labave bračne veze jedva jedan od stotine njih zadržava prvu 
ženu. Ovaj je običaj bio toliko uvriježen, da su čak i konvertiti, 
koji su kao takovi sklapali brak prema propisima crkve, odbijali 
da se odreknu navedenog uslova. (Theiner, Vetera monum. Slavo- 
rum merid. hist. illustrantia, II. Additamenta, 327: »...cum 
Bosnenses uxores accipiant cum conditione, »si eris mihi bona«, et 
intentione (!) dimittendi quando sibi videbitur, et hoc est mani- 
festum, quod vix de centum unus retinet primam, exceptis con- 
versis; quod licet observent solempnitates nupciarum et legitime 
cohabitare intendant, tamen nolunt obligari ad perpetuam copulam, 
sed semper conditionem retinent.«) 

Kurija je, dakako, odbila da prizna pravnu opravdanost na- 
vedenom uslovu, koji su jednako branili vjernici »bosanske crkve« 
kao i katolički pokrštenici (»nullum est matrimonium sub illa 
conditione«). 

Testamenat komornika hercega Stefana, Pribislava Vukotića 
(1475), koji je umro kao katolik u emigraciji, govori o tome braku 

kao narodnom običaju. On izričito naglašava (jer je namijenjen 
sredini, koja ima druge običaje), da žena u Bosni ne dobiva miraza, 
već se uzima iz ljubavi, radi njene dobrote i poštenja njene rodbine. 
(Thall6ćczy ed., Studien etc., 437: »Item in Bosina non e usanza 
de tuor dota da donne, ma le se tuole es per amor et per bontade 
et per honor de parentadj, queste io dico perche de la mia donna 
Doratia non havi cosa alguna in dota, ma io la tolsi per so bontade 
et per esser de bon parentade.«) 

Vitez Pribislav Vukotić, za koga Thall6ćczy s pravom kaže, 
da je skica njegova života identična s prošlošću Hercegovine od 
pol. XV vijeka do smrti hercega Stefana (idem 222), nije dakle 
samo konstatirao, kakav oblik ima brak u Bosni njegova vremena 
— to su učinili već stotinu godina ranije bosanski franjevci — 
nego je također objasnio, zašto taj oblik ima. 

Da se ovo njegovo objašnjenje potpuno shvati, potrebno je 
još da se odgovori na pitanje, zašto sredovječna Bošnjanka nije ula- 
zila u brak s mirazom, već je svome mužu donosila samo svoju 
dobrotu i svoje porodične veze, čast svoje rodbine. 

Iz pisanih spomenika se vidi, da su sredovječni Bošnjani ži- 
vjeli u zadruzi, kao i druga susjedna slavenska plemena. Pa, iako 
se u Bosni nisu očuvali nikakvi zakonski spomenici, koji bi omo- 
gućili bolji uvid u oblike, u kojima je zadruga živjela i razvijala 
se, ne može biti sumnje, da se oni nisu mnogo razlikovali od oblika, 
kako su nam na pr. očuvani u kodificiranom običajnom pravu na 
području između Knina i Nina iz druge polovine XVI vijeka (ed. 
Thall6czy, Glasnik 1906, 17—36). 

Da je to doista tako, dovoljno je da se sravne odredbe ovog 
hrvatskog običajnog prava u pogledu miraza sa objašnjenjem u 
testamentu Pribislava Vukotića. 

Već je Thallćczy primijetio, da je u zakonskim bilješkama, 
koje je on pronašao, zabilježeno sve, »što je bilo od važnosti po 
život naroda koji živi u zadrugama« (17). Među ostalim, u njima 
je jasno izražen položaj djevojke i udovice u zadruzi i pri njenoj 
diobi. Žena nema nikakvo pravo na zemlju, osim prava uživanja, 
ako ostane neudata ili obudovi. U brak unosi žena samo »miraz, 
što je haljina u kuću donijela«. Da su se pod mirazom razumijevale 
baš samo te haljine, razabira se iz dalje odredbe, prema kojoj se 
djevojkama, »u slučaju udaje daju po mogućnosti i kako se pristoji 
haljine, te braća među sobom odrede, koliko će koji dati«. 

Samo ovako može se shvatiti Vukotićeva tvrdnja, da mu žena 
Doroteja po običaju bosanskom nije donijela nikakav miraz. 

Isto običajno pravo postojalo je i u srpskim oblastima, iako 
su nesumnjivi napori nemanjićkog zakonodavstva, da — u interesu 
crkve — razbije staro zadružno uređenje. I tamo je narodu bila 
nepoznata ustanova miraza. Jireček (Il, 28) ističe kao značajnu 
pojavu u srpskom bračnom pravu, »da se miraz, kao nešto strano, 
obeležava sa grčkom rečju (prikija, 7100ixa)«, u latiniziranoj formi 
dubrovačkih spomenika perchivium. 

Zadružno uređenje, koje je svojstveno svima narodima na 
izvjesnom stepenu ekonomskog razvitka, bilo je zajedničko i svima 
starim slavenskim narodima. Ono je bilo razlogom, da »pravo na 
nepokretnim stvarima nisu slovenske Žene imale čak ni u potonje 
vreme, kad se je već kod Slovena stvorilo pravo individualne 
svojine« (Kadlec-Taranovski: Prvobitno pravo slovensko pre X 
veka, 1924, 82). 

Ali ovo ekonomsko i pravno ustrojstvo imalo je i tu poslje- 
dicu, da žena nije pretstavljala nikakav vrijedan ekonomski faktor, 
pa prema tome nije ni brak mogao da bude ravnopravan odnos 
žene i muža. »Za brak, kao posebni pojam — kaže Kadlec, 81 — 
nije čak potrebno bilo ni naziva.« 

Bez čvrste ekonomske podloge brak je, dakako, morao da 
bude nešto vrlo nestalno, slučajno, nešto, čemu se nije pridavala 
veća važnost. Bračna je vjernost ne samo bila sasvim relativan 
pojam, jer »tu vernost je samo žena bila obavezna da čuva prema 
mužu, a ne muž prema ženi« (81), pa je samo žena preljubnica 
kažnjavana, već su Slaveni s lakoćom otpuštali svoje žene, »i u 
tom pogledu je hrišćanska crkva morala da se dugo bori sa starim 
neznabožačkim običajem, dokle god nije ga definitivno isko- 
renila« (79). 

U čitavom slavenskom svijetu XI—XIV vijeka izdaju se 
odredbe, kojima se staro bračno običajno pravo nastoji zamijeniti 
crkvenim. Jedan češki spomenik XII vijeka sadržava naređenje: 
»Omnibus denunciate, ut nullus uxorem accipiat, nisi celebratis 
nuptiis. Raptum (otmica djevojke, kao običajem osveštan oblik 
braka) omnibus modis prohibete« (cit. ap. Kadlec 79). 

Srpski spomenici puni su podataka, koliko je pažnje država 
i crkva posvećivala uvođenju kršćanskog shvaćanja o braku. U 
žičkom hrisovulu propisane su osjetljive kazne za prekršaj »strašne 

zapovijedi« o nerazrješivosti braka (»...gospodsko zapreštenje 
bist, ne razlučati se mužu ot žene i žene ot muža«; Miklošić 14/15). 

Crkva je i tu morala nametnuti starom pravnom shvaćanju 
svoje vlastito o sakramentalnom obilježju braka, pa nastoji staru 
»civilnu« formu u sklapanju braka nadomjestiti crkvenom. 

»Neznatan uticaj crkve na tadanje srpsko društvo — kaže 
V. Marković (Pravoslavno monaštvo etc. p. 47) govoreći o srpskoj 
crkvi do Save — vidi se i iz toga, što je još u vreme osnivanja 
arhiepiskopije (1219) bilo veoma mnogo necrkvenih brakova. Jedan 
od prvih poslova, koje je Sava preduzeo, bio je taj, što je razaslao 
protopope da venčaju one, koji »nevenčani behu« i koji »jako ovce 
ne imušte pastira behu smeteni«. Ti izaslanici imali su da venčaju 
»starce že i sredovečnije i mladije muže i ženi« (prema Domentijanu). 

Da je crkva teško prodirala sa svojim shvaćanjem, čak i onda, 
kada se nalazila na vrhuncu svoje materijalne i duhovne moći, 
pokazuje Stefanov zakonik, koji propisuje, da se »ni jedina svadba 
ne učini bez venčanja; ako li se učini bez blagoslovenia 1 uprošenia 
crkve, takovii da se razluče« (čl. 3). Jireček je to ispravno protu- 
mačio riječima, da se »još zakonik cara Stefana trudio da sklapanje 
braka iz oblasti narodnog prava presadi u oblast crkvenoga prava« 
(IL, 59). 

To je, bez sumnje, smisao i onih mjera, koje je dubrovačka 
republika primjenjivala na Stonskom Ratu, da narodu nametne 
crkveno shvaćanje braka. God. 1384 naredila je vlada stonskom 
knezu, da do potrebe pomogne i silom (!) franjevce, koji su radi 
crkvene ženidbe vodili pravu borbu s pokatoličenim Rćanima 
(Bjelovučić, Povijest poluotoka Pelješca, 1921, 72), a još u 60-tim 
godinama XVI vijeka zadaje narodni otpor brigu stonskom biskupu 
de Stefanis-Skočibuhi (idem 93). 

Nije, jamačno, bez interesa, da se u srednjem vijeku i kod 
Vlaha u Erdelju opaža jednako narodno shvaćanje braka kao i u 
našim krajevima, gdje je živio veliki broj, iako već poslavenjenih, 
njihovih plemenika. Kadlec citira (u svome djelu: Valaši a valaš- 
skć pravo etc.) odredbe t. zv. fogaraškog statuta iz godine 1508, 
koje propisuju: »Boyarones more et lege (!) ipsorum uxores a se 
abicere vellent et cum eisdem amplius manere nollent, pars separans 
canstellano seu officiali solvat pro birsagio florenum« (92), te dalje: 
»Rustichus valachus similiter uxorem abicere voluit, modo praeno- 
minato pars separans boyaroni suo, sub quo existit, solvat asporas 


(61) Problem »bosanske crkve« u našoj historiografiji... 97 


novem« (92/93, nota). Necrkveno shvaćanje braka bilo je dakle 
još rašireno u svima socijalnim slojevima. 

Zaključujući ovo razmatranje, ne može više biti sumnje, da 
se kod sredovječnih Bošnjana ne radi ni o kakvom »manihejskom« 
načelu u gledanju na ustanovu braka, već o starom, pradavnom 
pravnom shvaćanju, koje se pogotovu održalo neuzdrmano u kon- 
zervativnom, ekonomski i socijalno nedovoljno razvijenom društvu 
sredovječne Bosne. U njenoj patrijarhalnoj, zadružnoj sredini žena 
nije pretstavljala nikakav ekonomski subjekt, ona nije svome mužu 
donosila niti nepokretan niti pokretan imutak (osim možda drago- 
cjenosti u kojoj od bogatijih velikaških porodica). Stoga mu je 
preostajao jedini uslov, uz koji ju je uzimao za »kućnicu«: da mu 


bude dobra. 


II. Marion Ruvarac i Konstantin Jireček 
o »bosanskoj crkvi« 


Prikazujući Ruvarčev rad na historiji Bosne, V. Corović je 
konstatirao kao jednu neobičnu činjenicu, »da Ruvarac nije ništa 
pisao o centralnom pitanju bosanske istorije, o bogumilima i 
patarenima, iako je on svojom oštrom pameću mogao jasno videti 
koliko ima jednostranosti u shvatanjima Petranovićeve škole (?!), 
a koliko doktrinarizma kod F. Račkog i njegovih sledbenika« 
(Rad I. Ruvarca etc., Glasnik ist. društva, Novi Sad 1932, 227). 


Ruvarac je sam priznavao, da se ovim pitanjem nije »spe- 
cijalno bavio« (ibidem), ma da je to povodom natječaja Srpskog 
učenog društva 1864 namjeravao da učini (ibidem 258), i, sma- 
trajući »zastarjelim« Petranovićev rad, cijenio je djelo Račkog, 
čije rezultate je potpuno prihvatio. Njegova oštroumnost, koja je 
došla do izražaja u tolikim zamršenim pitanjima naše sredovječne 
historije, u ovom pogledu se, na žalost, zadovoljila time, da izrazi 
samo neko malo čuđenje nad podacima, koji se sa usvojenim rezul- 
tatima nisu mogli dovesti u sklad. 

Moglo bi se reći, da Ruvarac u pitanju »bosanske crkve« 
zauzima stanovište analogno onome Jirečeka, ma da očevidno nije 
bio u nj toliko upućen kao Jireček. 

Na bazi rezultata Račkoga on je prinuđen da vrši ispravke 
u nekim podređenim, ali za konačno rješenje problema neobično 

Rad Jugosl. akad. 259. 7 

važnim, tvrdnjama. Zanimljivo je, da ga na to, kao i Jirečeka, 
nagoni otkriće novih fakata u pitanju raširenja »bogumilstva« u 
Zahumlju. 

Pozabavivši se temeljitije natpisom u crkvi, koju je svetom 
Đorđu podigao herceg Stefan u Goraždu, Ruvarac je morao uvi- 
djeti, da kod ovog »patarena« ne može biti govora o nekoj herezi. 
On je — kako Ćorović kaže — »sa sigurnošću i neosporno utvrdio 
pravoslavlje u hercegovoj porodici i kod njega sama, za razliku 
od svih onih koji su ga uvršćavali u bogumile...« (Ib., 225). Ovo 
je dostojan pendant Jirečekovu proučavanju natpisa u Veličanima, 
koje ga je dovelo do konstatacije o pravoslavlju druge odlične 
porodice zahumske — Sankovića. 


Ali, unatoč tome, Ruvarac nije, kao ni Jireček, sumnjao u to, 
da je »bogumila« doista bilo i u Zahumlju. I kod njega se javlja 
ono stereotipno tvrđenje, da su se sa bosanskim osvojenjem Za- 
humlja 1 »Patareni iliti Bogomili bili jako umnožili i osilili«_u 
Zahumlju, tako da se nije »mogao održati pravoslavni episkop, 
lišeni zaštite srpskog kraljevstva« (O humskim episkopima etc. 8). 
Kritički Ruvarac, inače uvijek oprezan, ne zapaža čak nesklad u 
tvrdnji, da se u Milutinovu vijeću god. 1305 nalazi i d€d Miroslav, 
»starešina patarenski, zacelo iz Huma« (ibid. 8). U vijeću, koje se 
sastaje povodom darovnice — benediktinskoj opatiji sv. Marije 
Ratačke! 

D€d Miroslav, uostalom, koga su »patarenskim starješinom« 
već prije Ruvarca_ učinili Rački i Batinić (I, 43), nema uopće 
nikakve crkvene funkcije. On se u spomenutoj darovnici navodi 
među dvorskim dostojanstvenicima, čelnikom Brankom i županom 
Vladislavom, i Jireček dobro pripominje, da »ded potseća na do- 
stojanstva hrvatskog kraljevskog dvora« (II, 7). 


Ruvarac nije, nadalje, zapažao protivurječje, u koje je zapao, 
kada je na osnovu nedokazane pretpostavke o »bogumilstvu« 
porodice Hrvoje Vukčića i tepčije Batala, ustvrdio, da je i Batalova 
žena, Hrvojina sestra Resa, bila »patarinka ili bogumilka» (Glasnik 
1891, 238), dok njezin brat, knez Dragiša, dolazi u Zadar, »da se 
pokloni, da cjeliva moći sv. Simeuna« (ibidem). 

Tek jednom je zastao Ruvarac, kada je u listini »bogumil- 
skog« bana Stefana našao čisto ortodoksnu invokaciju. Ali dalje ga 
ovo čuđenje nije odvelo. 

On je u formuli Tvrtkove listine cd 1366, u kojoj Tvriko 
govori, da je »rab boži i svetoga Grgura a zovom etc.«, našao 
dokaz za Tvrtkov katolicizam (Glasnik 1894, 619—620). I ma da 
još tada nije mogao znati za kasnije pronađene listine »bogumil- 
skog« Stefana, u kojima taj ban upotrebljava istu tu formulu, nje- 
gova je argumentacija karakteristična za čitav jedan pravac u 
našoj historiografiji, koji je u prosuđivanju problema vjerskih 
odnosa u sredovječnoj Bosni koračao bezbrižno stazom, koju je 
utro Rački. 

S kakvim predispozicijama je Ruvarac pristupao ovom pro- 
blemu, pokazuju zaključne riječi, kojima se u svome članku o Resi 
(Glasnik, 1891, 238) obraća čitaocu: »A ako ne znaš, dobri čovječe, 
šta je to bogumilka, što li patarenka i kakva je to vjera bogumilska, 
patarinska ili »krstanka« (?!) — to je još bolje i ne treba da saznaš 
i poznaš tu vjeru; i ne slušaj one, koji ti govore i uvjeravaju te, 
da vjera bosanska nije bila zla već dobra vjera, jer ti, koji tako 
govore, ne znadu šta govore i šta piskaraju.« 

Ovaj, malo naučan savjet, odaje nam izvjesnu pristranost i 
prirođenu predrasudu, s kojom je »bogumilskom pitanju« pristupao 
— arhimandrit Ruvarac. 

X 


Odličan poznavalac sredovječne Srbije i Bosne, Konstantin 
Jireček nije samostalno prišao k problemu »bosanske crkve«, već 
je prihvatio rezultate Račkoga, čije djelo, uostalom s pravom, 
naziva glavnim djelom za to pitanje. Ali ma da se u koncepciji 
»bogumilstva« potpuno oslanja na Račkoga, dijeleći — kako će se 
niže vidjeti — i jednu od njegovih dubokih protivurječnosti, nje- 
govo mišljenje mora biti zapaženo, jer je Jireček imao pred sobom 
nesravnjivo obilatiju građu od Račkoga i jer je pogotovu i sam 
pronašao značajnih podataka o nosiocima »bosanske crkve«, njenim 
krstjanima. 


Jireček ne sumnja u izravnu vezu »bosanske crkve« s malo- 
azijskim pavlikijanstvom, odnosno njegovim navodnim izdankom, 
bugarskim bogumilstvom (I, 163). On potpuno prihvaća onaj 
uobičajeni pravac, kojim je »bogumilstvo« tobože doprlo i u Bosnu, 
preko Raške i Zahumlja, gdje se »bogumili«, poslije Nemanjina i 
Savina progona, »održaše, zbog zasebnog položaja ove pokrajine 
(Zahumlja), što je samo išlo na ruku separatizmu ove pokrajine« 

* 

(III, 97). Prema njegovu mišljenju, »bogumilstvo« je u Zahumlju 
moralo biti vrlo jako, kad je moglo da se u ličnosti kneza Petra 
»dočepa« čak vlasti (III, 96). Samo se čudno doima »bogumilstvo« 
ovog ratnika, kada nuđa Dubrovčanina, da opet uspostavi stonsku 
katoličku biskupiju za — poklon u novcu! (Ibidem.) 

Jireček zadržava također mišljenje o centralnoj ulozi Bosne u 

raširenju »bogumilstva«. »U Bosni je sekta bila već oko 1200 
moćna, te uskoro postala onde odlučna. Tamošnji vladaoci bili su 
istina rimokatolički hrišćani, ali nisu smeli ništa preduzimati protiv 
većine bogomilskoga plemstva. Bosanski Patareni nisu hteli još ni 
u 15 veku da znaju za krst, ikone, zidane crkve, oltare, zvona, 
moći, te su rimokatoličke hrišćane nazivali idolopoklonicima« 
(I, 164). 
Za ovu posljednju tvrdnju ne nalazi Jireček potvrde samo u 
latinskim izvorima, koje je Rački izdao i koje on tim povodom 
Citira, već i u starosrpskim crkvenim tekstovima, za koje kaže da su 
njihove izjave »pune neprijateljstva i kletava protiv »babunske 
vere«, protiv »bosanskih i zahumskih jeretika«, neprijatelja krsta i 
svetih slika, koji mesta iz sv. pisma, naperena protiv poganičkih. 
idola, tumače kao da se tiču crkvenih slika« (III, 97). 

Jireček, dakle, vidi u spomenutim izjavama srpske crkve, 
koje su Račkome još bile nepoznate, potvrdu, da latinski izvori 
imaju pravo, još 1 u XV vijeku, ako u vjernicima »bosanske crkve« 
otkrivaju okorjele maniheje, neprijateljski raspoložene ne samo 
protiv crkve, istočne i zapadne, nego i protiv svega, što se razu- 
mijeva pod riječju — kršćanstvo. Ni on ne sumnja u ispravnost 
predodžbe, koju je Rački dao o »bogumilima« u Bosni: da su 
dualisti, koji u dosljednoj primjeni dualističkog načela odbacuju 
stari zavjet, znak križa, sakramente, brak (uopće), moći, svece i 
svetačke slike, građene crkve, dakle gotovo sav materijalni izraz 
vjerovanja kao tobožnji produkt zlog načela. 

Oprezni Jireček zadovoljio se ovom predodžbom i nije ni 
riječju dodirnuo ona navodna ekonomsko-socijalna obilježja, koja 
su, najzad, kod čitavog niza pisaca učinila od bosanskih »bogumila« 
neke socijalne prevratnike, upravo — socijalne demokrate! (Sravni 
Spomen-knjiga iz Bosne 1901, I56.) 

S punim pravom označio je Jireček politički utjecaj »bosanske 
crkve« (on upotrebljava stalno izraz bogumili) velikim (IV, 182). 
On konstatira među ostalim, da poslije Tvrtkove smrti, kada je 

zavladalo rasulo, »političkom sudbinom kraljevine bosanske uprav- 
ljaju bogomili. Herceg splitski Hrvoje Vukčić, veliki vojvoda 
Sandalj Hranić i sinovac mu Stefan Vukčić, zasnivač Hercegovine, 
vojvode Pavao Radenović i sinovi mu, Petar i Radoslav, od reda 
su bogomili« (IV, 182). 

Ali dok Jireček na taj način sve najistaknutije velmože bo- 
sanske smatra bogumilima (a oni su doista bili vjernici »bosanske 
crkve«!) i dok uopće većinu bosanskog plemstva naziva »bogumil- 
skim« (1, 164), on izuzima iz te tipično bosanske sredine njene 
vladaoce i čak kaže za njih da su »rimokatolički hrišćani« (ibidem). 
Na drugom mjestu ne izražava se doduše tako kategorički. On tu 
ispravnije konstatira, da su »tada banovi izdavali povelje u pri- 
sustvu vrhovnog starešine (djeda) i poglavica sekte, ali ipak za to 
gledali su da ne prekinu veze sa pravovernom crkvom« (III, 98)! 

U tom pogledu, dakle, Jireček nije išao stopama Račkoga, 
koji je gotovo sve bosanske vladare, osim dva posljednja Kotro- 
manića, smatrao ili patarenima ili Šizmaticima. 

Kao i Rački, tako je i Jireček morao zastati pred činjenicama, 
koje se nisu odmah mogle dovesti u sklad sa gornjom koncepcijom. 
I njemu su na pr., kao ranije već Ruvarcu invokacija u listinama 
bana Stefana, pale u oči ortodoksne formule zakletve u tolikim 
bosanskim listinama, ali on ovoj značajnoj pojavi nije posvetio 
ozbiljniju pažnju. On ovakve »nedoslednosti« svodi ukratko na 
slabu teološku spremu pretstavnika »bosanske crkve« i kaže: »Kako 
njihove (bogumilske) starešine nisu bile osobito jake u bogoslovlju, 
opažaju se, naravno, poneke nedoslednosti: ima na pr. povelja bo- 
sanskih Patarena, u kojima su formule za zakletvu čisto ortodoksne« 
(I, 164—165). Pominjanje sv. Grgura kao zemaljskoga zaštitnika u 
uvodnoj formuli bosanskih banova dovodi on u vezu s njihovim 
nastojanjem, »da ne prekinu veze sa pravovernom crkvom« (III, 98). 

Ova motivacija, naoko vrlo jednostavna i razumljiva, ima 
jedan veliki nedostatak. Ona se osniva na pretpostavci, da su slični 
slučajevi, kao što ih Jireček navodi, izuzetni, ne redoviti; da su oni 
nešto toliko strano učenju i vjerovanju bosanske crkve, da se mogu 
svesti samo na neukost i politički oportunitet, ali ni to ne uvijek. 
Jer Jireček izrijekom kaže, da samo neke povelje bosanske imaju 
ortodoksnu formulu zaklinjanja. 

Ova pretpostavka, međutim, ne odgovara činjenicama. I 
čisto »ortodoksna« formula zakletve i zazivanje Grgura Nazijanca 

notpuno je u skladu sa svim ostalim pismenim izrazima vjernika i 
poglavara »bosanske crkve«. Ako se u povelji nalazi formula 
zakletve, ona je uvijek takva, da se može nazvati čisto ortodoks- 
nom, i nikada, ni u jednoj povelji, ne postoji kakav drugi oblik 
zakletve, možda »bogumilske«. 


Postojao je samo naročiti bosanski način zaklinjanja, koji se 
razlikovao od načina, kako je zakletva polagana u katoličkoj crkvi, 
a ni u njemu se ne može naći ništa »bogumilsko«. Prema instrukciji 
dubrovačkim poslanicima kod vojvode Radosava od 28 oktobra 
1432, Vojvodini »rotnici« prisezali su tako, da su se istom rukom 
dodirivali istovremeno povelje i križa, pa je, prema tome, shvat- 
ljivo, da su ovim načinom mogli prisezati i dubrovački poslanici 
(Truhelka, Konavoski rat, 204). 


A da je zazivanje sv. Grgura moralo imati dublje značenje 
od političkog oportuniteta, dokazom je povelja, koju je ban Stefan 
izdao knezu Vukosavu Hrvatiniću negdje prije god. 1325 u kući 
»velikoga gosta« Radoslava i u prisutstvu velikog djeda Radoslava, 
staraca Radomira, Žunbor, Vlčka »i prčd?" v'som? cr'k'vom'«. Ova 
povelja, napisana u kući gosta Radoslava (kako je na kraju pri- 
pisano), u vrijeme, kada se još ban Stefan nije obratio katolicizmu, 
počinje s verbalnom invokacijom, iza koje dolazi formula: »Az 
sveti G?rgur' a zovom? ban? Stepan? (Thall6czy, Studien etc. 11). 


Ako igdje, a to pred najvišim pretstavnicima  »bosanske 
crkve« ima razloga pretpostavci, da je svaki politički oportunitet 
prema inostranstvu, makar to bio i vrhovni lenski gospodar, bio 
potpuno nepotreban! 

Postoji, međutim, još jedno dublje protivurječje u  Jireče- 
kovim izlaganjima, a to je on preuzeo sa koncepcijom Račkoga. 
Rečeno je već, da Jireček, pozivajući se na latinske izvore, od kojih 
jedan, rasprava kardinala Torquemade, potječe iz godine 1461, 
zaključuje, kao i Rački, da je hereza bosanske crkve bila još pred 
sam gubitak političke samostalnosti toliko dosljedna kao u samim 
počecima sekte (1, 164). Ali, kao što je Rački, pred suviše očevidnim 
činjenicama, morao iskonstruirati hipotezu o postepenom približa- 
vanju »bosanske crkve« kršćanstvu, ne zapažajući, u kakovu opreku 
time dolazi prema onim latinskim izvorima, koje je sam pronašao, 
tako 1 Jireček, nalazeći u djelovanju »bogumila« vojvode Stefana 
Vukčića čitav niz »nebogumilskih« pojava, dolazi do zaključka, 

»da se patarenska Bosna približila bila pravoslavnoj crkvi i njenom 
kultu relikvija« (II, 153). 

Činjenica, da su i Rački i Jireček morali pribjeći hipotezi o 
približavanju »bosanske crkve« i njezina vjerovanja zapadnoj 
odnosno istočnoj crkvi, kada su imali pred sobom pismena svjedo- 
čanstva bosanskih »bogumila«, a ne katoličke i pravoslavne slu- 
žbene izjave o njima, dragocjen je dokaz protiv njihove vlastite 
predodžbe o »bosanskoj crkvi« i njenom obilježju. 

Ovaj je dokaz utoliko dragocjeniji, što se ona svjedočanstva 
nimalo ne razlikuju od ostalih svjedočanstava iz krugova vjernika 
»bosanske crkve«, kao i njenih pretstavnika, kroz čitavih 250 go- 
dina, kako su nam očuvana. 

U pismenim izrazima »bosanske crkve« i njenih vjernika ne 
postoje nikakva protivurječja i nikakva evolucija, u kojoj bi crkva 
napuštala ranije vjerovanje, a prihvaćala ono, koje je dotad od- 
bijala. Protivurječje postoji samo u izvjesnoj naučnoj interpre- 
taciji, koja se u prosuđivanju jedne pojave potpuno oslonila na 
optužbe i mistifikacije njenih ogorčenih protivnika! 

Svojim tumačenjem historijskih činjenica nije, dakle, Jireček 
olakšao objašnjenje problema »bosanske crkve«. On je to učinio 
nizom podataka, koje je našao u neizdatoj građi dubrovačkog 
arhiva i koje je upotrebio za svoj prikaz klera »bosanske crkve« 
(IV, 35—37). 

Osim toga udaljio se Jireček od jednostranog gledišta Račkoga 
u pitanju »bogumilstva« u Zahumlju. Ion je doduše usvajao 
mišljenje, da je u Zahumlju bilo heretika, i za to mišljenje nalazio 
je potvrde u nekim izvorima. Ali on je već poznavao i takve izvorne 
podatke, koji su ovo mišljenje morali znatno korigirati. 

Ne napuštajući dakle koncepciju Račkoga, on je utoliko 
ublažuje, što u Zahumlju, pored »bogumila«, ističe također snažnu 
poziciju srpske crkve, kojoj je na pr. pripadala porodica župana 
Miltena Draživojevića. Na drugom je mjestu zabilježio, da je ćesar 
Grgur Branković podigao 1361 na obali Ohridskog Jezera crkvu 
Beoroxov Tija Zazlovuniiogac, = Bogorodice Zahumske (II, 35). 
Te ga činjenice navode, da kaže: »Pa i prema pristalicama srpske 
crkve bili su Bosanci, kada su proširili svoje granice, više predu- 
sretljivi, kako u krajevima severoistočne Bosne, koji su nekada bili 
pod kraljem Stefanom Dragutinom, tako i u starom Zahumlju i 
Iravuniji« (III, 98). 

On je, dakako, trebao dodati, da Bosanci nikada nisu ni bili 
manje predusretljivi prema vjernicima srpske crkve i da uopće 
nema očuvanog pomena o bilo kakvoj netrpeljivosti prema srpskoj 
crkvi na zahumskom i travunjskom području, kada se ono nalazilo 
pod bosanskom vlašću. 


IV. Mišljenje Frana Milobara o postanku 
»bosanske crkve« 


Mišljenje, koje je Milobar iznio u svome radu o »Banu Kulinu 
i njegovom dobu« (Glasnik, 1993, Pp. 351—372, 483—525) o pro- 
blemu samostalne »bosanske crkve«, ne bi uopće trebalo da se 
podvrgava kritici, jer naučno ispitivanje navedenog problema nije 
njime ni u čemu pomaknuto naprijed, niti je dalo nauci _ kakav 
koristan potstrek. 

Već V. Corović s pravom je predbacio Milobaru, da je svoju 
raspravu pisao bez potpunog poznavanja stručne literature, bez 
upotrebe čitave dotad objavljene građe i »u glavnom, na samim 
pretpostavkama« (Godišnjica XXXV, 1921, 13). 

Ali baš stoga, što je ovo, na samim nedokazanim i samo- 
voljno izmišljenim pretpostavkama izgrađeno mišljenje djelovalo 
na neke, koji su se kao nestručnjaci zanimali za »bogumile« u Bosni 
te nastojali da ovo mišljenje prošire, potrebno je da se ono upozna 
i podvrgne kritici. 

Polazeći sa stanovišta, kako ga je formulirao Rački, Milobar 
je označio kao svoj zadatak, da nadopuni Račkoga u političkim 
uslovima za postanak i razvijanje »patarenstva« i u ocjeni vjerskog 
stava Kulinova (483). 

Milobar, dakle, ne želi govoriti o problemu »bosanske crkve« 
(odnosno — kako on kaže — patarenstva ili bogomilstva) kao 
problemu crkvene historije, već želi naglasiti političku stranu 
problema. 


Nadovezujući na mišljenje Račkoga, da je nemanjićku Srbiju 

spasila od bogumilstva samo narodna srpska crkva, Milobar tvrdi, 

da se bosansko bogumilstvo razvilo iz reakcije protiv težnje pa- 
Pinske kurije za uniformiranjem liturgije u zapadnoj crkvi. 

Prema njegovu mišljenju patarenstvo se proširilo u Bosni 

» vV . . .. . . .. 

»istom početkom i polovicom 12 vijeka«, kada je Rim, poslije 

nestanka hrvatske narodne dinastije, počeo odlučno suzbijati gla- 
goljaštvo (497). »A Slaveni, kao što su prije branili poganstvo, 
tako sada brane svoje slavensko bogoslužje. I upravo braneći to 
bogoslužje, upali su u bogomilske zablude« (487). Da je ta reakcija 
završila u krivovjerju, tome Milobar nalazi objašnjenje u nedo- 
statku višeg svećenstva i crkvenih knjiga. 

Za razliku od drugih pisaca on je stoga prinuđen da razvitak 
»bosanske crkve« zamišlja kao postepeno otuđivanje od pravo- 
vjernog kršćanstva. U bolinopoljskoj odreci od 1203 vidi on dokaz, 
da crkva nema još izgrađene svoje hijerarhije i da je u odnosu prema 
braku tek kasnije primijenjena »stroga bogomilska praksa« (517). 
A kao što u bratovštinama bolinopoljske izjave otkriva »neka- 
danje glagoljaške slavenske samostane, koji su prihvatili bogo- 
milstvo da očuvaju slavensku liturgiju« (514), tako otkriva, da je 
patarenstvo u mnogome nalikovalo slavenskom bogoslužju, pa je i 
njegovo hijerarhijsko uređenje »potsjećalo na nekadanje uređenje 
narodne crkve« (M. misli hrvatske, 499). 

Nacionalno-politički karakter _ ove koncepcije je očevidan. 
Milobar podmeće sredovječnom čovjeku savremene nacionalne 
osjećaje, i da ovaj anahronizam prikaže vjerojatnim, služi se 
čitavim nizom nedokazanih i izmišljenih tvrdnja. 

Ma da mu je poznat savjet papinskog legata Ivana de Casa- 
maris, godine 1203, da kurija ne postavlja više Slavena za biskupa 
u Bosni i da ubuduće imenuje biskupom Latina, Milobar ipak tvrdi, 
da više svećenstvo nije bilo slavensko. Iako nije mogao navesti ni 
jedan podatak o progonjenju slavenskog bogoslužja u XII vijeku, 
on je ipak ovu pretpostavku postavio za osnovku čitavoj kon- 
cepciji. I unatoč tome, što »živahni« trgovački i kulturni saobraćaj 
između Bugarske i Bosne za vrhovne vlasti Bizanta nad objema 
(372) pripada u carstvo bajki, Milobar je ovu bajku, za koju nije 
u historijskoj građi mogao naći ni najmanje podrške, istaknuo kao 
činjenicu, jer mu je ona trebala, da objasni postanak bosanskog 
»bogomilstva« baš tokom XII vijeka. 

Koliko je njegovo gledanje zamagljeno subjektivnim nacio- 
nalnim momentom, opaža se osobito jasno, kada raširenje pravo- 
slavlja po zemljama, gdje ga ranije (kako on misli) nije bilo (na pr. 
Srijem), svodi na katoličko pobijanje slavenskog bogoslužja (524), 
dok u Bosni za isti uzrok smatra potrebnim konstruirati kao po- 
sljedicu neku — ni njemu samome — nedovoljno jasnu herezu. 

Kada bi se doista sav problem »bosanske crkve« sastojao u 
tome, da je navodni hrvatski glagoljaški kler u Bosni želio očuvati 
samo slavensku liturgiju, onda je pogotovu neshvatljivo, što on u 
tom svome nastojanju nije potražio pomoć srpske crkve, koja je 
također očuvala slavensko bogoslužje i koja mu je svojom uzornom 
organizacijom mogla pružiti potreban oslonac. 

Jedan od njegovih sljedbenika izrazio je Milobarovu misao 
ovim riječima: »Bosansko Bogomilstvo, u obliku sredovječne Bo- 
sanske crkve, i nije drugo do zadnji izdanak, zadnji val, onoga 
velikoga pokreta za narodni jezik, za narodnu i državnu Hrvatsku: 
Crkvu, kojoj je bio tako snažnim i odlučnim nosiocem Grgur 
Ninski« (dr. I. Pilar u »Novoj Evropi« 1929, broj posvećen Grguru 
ninskom, str. 8—9). 

O naučnom historijskom radu ne može tu biti govora. 


V. Ciro Truhelka i Dragutin Prohaska 


o »bosanskoj crkvi« 


Marljiv i neobično zaslužan u pronalaženju nove historijske 
grade, a nepouzdan u izvođenju zaključaka iz nje, Truhelka nije 
dao nikakav izrađeni pogled na problem »bosanske crkve«. Unatoč 
tome je neophodno potrebno da se upozna njegovo mišljenje, ne 
samo stoga, što potječe od jednog odličnog poznavaoca čitave ma- 
terije, nego prije svega zato, što se u njegovu postepenom  razvi- 
janju, promjenama i nadopunama, lijepo odrazuje napredak, koji 
su nova otkrića nametala nauci. S ovim otkrićima Truhelka je 
postepeno napuštao svoju ishodišnu točku — tezu Račkoga, da ga 
ista otkrića malo pomalo odvedu do pune negacije ove teze. Samo 
njegov nedovoljni kriticizam onemogućio je, da svoj dugogodišnji 
plodonosan rad završi monografijom o. »bogumilskom problemu«, 
koja bi trebalo da posluži kao osnovka za svaki dalji studij u 
tom pravcu. 

Truhelka, dakle, nije dao nikakav izrađen pogled na problem 
»bosanske crkve«, već je svoja opažanja, svoje misli i domišljanja, 
formulirao u čitavom nizu radova, od kojih je gotovo svaki izazvan 
jednim novim naučnim otkrićem. 

Golemi dio svoga rada posvetio je Truhelka »starobosanskim 
mramorovima«, kako ih on naziva. Već prije njegova rada, kojim 
je zapravo tek započeto sistematsko proučavanje bosanskih stećaka 

u njihovim natpisima, oblicima i ornamentici, uobičajilo se, da se 
ovi nadgrobni spomenici smatraju očitim i pouzdanim obilježjem 
za »bogumilstvo« onih, čije grobove pokrivaju. Strani pisci izbacili 
su riječ »Bogumilengraber« i od toga vremena se naša historiografija 
nije više znala osloboditi ove iluzije. 

I sam Truhelka podržavao je ovo mišljenje, te je još u svome 
vodiču kroz sredovječnu zbirku sarajevskog muzeja (Osvrt na sredo- 
vječne kulturne spomenike Bosne, 1914) pripisivao mramorove »pa- 
tarenima«, kako je on — po dubrovačkom primjeru — dosljedno 
nazivao vjernike »bosanske crkve«. 

Ali i njega su ovi nijemi kamenovi stavljali pred dilemu, da 
korigira preuzetu koncepciju Račkoga, ili da svjedočanstva tih 
nijemih svjedoka iznakazi ukalupljivanjem u njezine rezultate. 


Ne obraćujući pažnju vjerskim odnosima u južnim dijelovima 
bosanske države, kako su to činili Jireček : Ruvarac, Truhelka je 
svagdje nalazio »patarene«, gdje je nalazio i stećke. 

Ova je tvrdnja bila jednako neispravna, kao i druga njegova 
konstatacija, da se stećci nalaze svagdje, »dokle je god za doba 
samostalnosti bosanske sizala vlast bosanskih vladara« (Glasnik 
1891, 369). Stonski Rat, na pr., sa svojim velikim nekropolama, 
nikada nije ni pripadao bosanskoj državi. 

Drugu koncesiju preuzetoj koncepciji učinio je Truhelka, kada 
je bez dubljeg ispitivanja sve nadgrobne spomenike u obliku križa, 
kojih — prema njegovoj konstataciji — ima vrlo mnogo, potpuno 
otkinuo iz veze sa_mramorjem i odijelio ga od njega za čitava 
dva-tri vijeka (Glasnik 1891, 383). Iako ova konstatacija utoliko 
odgovara činjenicama, ukoliko se križ doista rijetko upotrebljava 
za nadgrobni spomenik na sredovječnim grobovima našeg kraškog 
područja, ona se u svojoj tendenciji za generaliziranjem mora pobi- 
jati, jer preuzetoj koncepciji daje neki izgled opravdanosti čak i od 
strane ove goleme monumentalne građe. 

Bez obzira na odnos »patarena« prema simbolu križa, već 
činjenica o postojanju vjernika srpske crkve u Zahumlju i Travunji 
dopušta mogućnost, da ti vjernici podižu nadgrobne kamenove u 
obliku križa. Nema sumnje, da je na pr. natpis »Asie leži pohvalimi 
junak Radihna i sie usieče sin mu Vukosav« na križu u Miljano- 
vićima (nedaleko od Ljubinja), visokom čitava 3.40 m (v. Glasnik 
1891, 54/55), savremenik ostalih natpisa na stećcima i pločama. 

Zavisnost o preuzetoj koncepciji očitovala se osobito jasno 
povodom Truhelkina tumačenja natpisa gosta Mišljena, nađena kod 
Puhovca (kraj Zenice). Uvjeren, da jedan »patarenski« velikodo- 
stojnik ne može imati ništa zajedničko sa starozavjetnim  Abra- 
hamom, Truhelka je riječi natpisa: »... Mišljen komu biše priredio 
po uredbi (sic!) Avram svoje veliko gostolubstvo...« protumačio 
tako, da je Mišljenu priredio gostoprimstvo još za njegova života 
neki Avram, čovjek »od krvi i mesa, jedan prijatelj ili zaštitnik 
Mišljenov«! (Glasnik 1894, 778). 


U jednom pogledu Truhelka je ipak odlučno napustio pre- 
uzeto mišljenje. On je znao, da se simbol križa nalazi na nebrojenim 
bosanskim listinama i mramorovima, te je od pitanja, koje je još 
1891 postavio: »gdje nam je nepobitni dokaz, da su Bogumili znak 
krsta prezirali, da im ga je njihova dogma branila?« (Glasnik, 383) 
potpuno pravilno došao do konstatacije, da je »kategorički utvrđena 
činjenica, da Patareni nijesu zazirali od znamenja krsta« (Glasnik 
I9II, 368)! 

To je uopće bila prva znatnija korektura teze Račkoga i ona 
je danas izvan svake sumnje. 


Već povodom gore navedenog pitanja Truhelka je izrekao 
uopće jednu zdravu, principijelnu sumnju u građu, koja je poslužila 
za podlogu koncepciji Račkoga. On je tada rekao: »TA sami inkvi- 
zitori, koji su vodili parnice — bilo s katoličke strane, bilo s pra- 
voslavne (?!) — protiv Bogumila, nijesu pouzdano umjeli definirati 
bogumilsku jeres, te ih sad ovim sad onim okrivili, a ni prava 
imena im ne znadu, jerih zovu svakojakim imenom: Patareni, 
Katari, Manikeji, Bogumili, ali rijetko kada pravim« (Glasnik, 
1891, 383/4). Truhelka je trebao kazati na kraju, da vjernike 
bosanske crkve nisu inkvizitori nikada zvali njihovim pravim 
imenom! 

Svoju sumnju razvio je Truhelka do krajnje mogućnosti, 
kojoj je bio dorastao, povodom svog otkrića testamenta gosta 
Radina. U svome komentaru (Glasnik 1911) kao da nadovezuje 
na gornji citat, kad utvrđuje, da »do sele ni na kojem bosanskom 
ili dubrovačkom spomeniku nije nađen naziv »bogumila«. U vezi 
s naglašavanjem bosanskog karaktera njihove crkve ova ga činje- 
nica dovodi do zaključka, »da ta crkva nije bila ni u kakvoj 
organičkoj svezi sa bugarskim bogumilstvom« (368). 

Ovaj dalekosežni rezultat razvodnjio je Truhelka  »cijelim 
nizom sugestivnih pitanja«, koja je odmah nadovezao i koja je 
napokon sažeo u pitanje, da li postanak »bosanske crkve« nije u 
neposrednoj vezi s apostolom Pavlom i njegovim djelovanjem u 
Iliriku! (369, nota). 

Studij Radinova testamenta, koji je Truhelku odveo i u neke 
nemoguće kombinacije — o čemu će biti na svome mjestu govora 
— nametnuo mu je još jednu spoznaju, kojom je potpuno likvidirao 
sa koncepcijom Račkoga. On je, najzad, morao konstatirati, da 
»dogmatička razlika između jedne i druge crkve (on misli bosansku 
i katoličku crkvu!) nije bila baš tako ogromna (sic!), kako smo to 
obikli misliti po studiji Račkovoj o Bogumilima i Patarenima« (371). 

Truhelka je to ustvrdio bez one vremenske rezerve, koju je 
istakao sam Rački, a iza njega Jireček. 

Ali, istovremeno, Truhelka je iskvario svoju spoznaju jednim 
prenaglim zaključkom, kada je za »kriterij, kojim se patarenstvo 
bitno razlikuje od katolicizma i pravoslavlja«, postavio — pošto- 
vanje petka, da u njemu nađe »opet jedan novi tumač, zašto se pata- 
renstvo tako lahko stopilo s islamom, u koga je petak također 
blagdan«! (369). 

Truhelka, dakako, nije bio toliko kritičan, da ispita, nije li 
svetkovanje petka u sredovječnom kršćanstvu imalo mnogo veće 
značenje negoli danas. Već odavna su kod nas poznati rukopisi, u 
kojima je istočna crkva upućivala svoje vjernike, kako treba da u 
postu i molitvi proslave dvanaest petaka. Koliku je važnost na to 
polagala, vidi se po tome, što je učila, da sve živo, začeto u te dane, 
ne će biti zdravo, a da, naprotiv, vjernik, koji ih dostojno slavi 
»v* strašni d?n? ne uboit' se nikojegože straha« (Starine IV, 28). 

Nije samo »patarenski« gost Radin izrazio želju u svome testa- 
mentu, da se za nj moli u »svaki velik? dan? i svetu nedčlju i svetu 
petku«, nego je i pokatoličeni vitez Pribisav Vukotić odredio, da se 
za spas njegove duše služi misa »ogni Domenega et ogni venere et 
tute le feste« (Thallćczy, Studien etc. 437). 

Truhelka je gotovo uvijek znao povući nužnu konsekvenciju 
iz datog gradiva, ali dublje u ispitivanje time izazvanih problema 
nije ulazio. Njegov rad, dakle, nadopunjuje u tom pogledu konsta- 
taciju, koja je već učinjena povodom prikaza Ruvarčeva i Jirečekova 
mišljenja o »bosanskoj crkvi«: s novim historičkim materijalom, 
koji Rački još nije mogao poznavati, naučni radnici na problemu 

»bosanske crkve« morali su napuštati, više ili manje, koncepciju, 
koju je Rački postavio. Konačno je Glušac povukao posljednje kon- 
sekvencije, na koje se dotada nauka nije mogla odvažiti, ali je to 
učinio jednostrano. 


X 


Iako nije dao nijedno samostalno djelo o tome predmetu, Pro- 
haska je svojim publicističkim radom mnogo utjecao, da se u poslije- 
ratnim, socijalnim problemima zasićenim godinama popularizirala u 
širim slojevima inteligencije koncepcija Račkoga s izvjesnom socijal- 
nom korekturom. On je prikazao poslijeratnoj generaciji »bogumil- 
stvo« kao socijalni pokret, sa izrazitim kolektivističkim težnjama. 

Zametak ovog gledanja nalazi se već u prikazu »bosanskih 
bogumila« i »bogumilske književnosti« u njegovu djelu »Das 
kroatisch-serbische Schrifttum in Bosnien u. Herzegowina« (Zagreb 
1911). Na nešto preko 35 strana (18—55) Prohaska je na osnovu 
dobrog poznavanja literature i izvorne građe nastojao dati zaokru- 
ženu sliku o bosanskim »bogumilima«, koja, međutim, nije ništa 
drugo, već lijepo izrađen i književno napisan rezime iz djela Račkoga. 

Kao na tolike druge pisce, tako je i na Prohasku koncepcija 
Račkoga djelovala u pravcu nekog unutrašnjeg, dubokog protivu- 
rječja. Prohaska je prihvatio predodžbu, kakvu je o »bogumilima« 
dao Rački, on je čak u nekom pogledu zaoštrava, ali istovremeno 
podgrizava tu preuzetu predodžbu sumnja u ispravnost građe, na 
osnovu koje je izgrađena. 

Dok na jednoj strani prihvaća tvrdnje latinskih spisa o sta- 
novištu »bogumila« prema krstu, bibliji, dualizmu, hijerarhiji, ma- 
nastirima itd., tako da čak želi da bude dosljedniji od Račkoga, 
poričući, da se u bolinopoljskoj izjavi govori o manastirima i njiho- 
vim redovnicima (izraz fratrum conventus prevodi sa riječju »nur 
Versammlungen«, 30), on na drugoj strani donosi čitav niz kri- 
tičkih primjetaba, koje su od značaja stoga, što svjedoče, da je poslije 
Račkoga svaki solidniji, temeljitiji dodir s problemom »bogumilstva« 
morao dovesti do izvjesnih, dalekosežnijih korektura u koncepciji 
Račkoga. 

Prohaski na pr. pada u oči, da bolinopoljska odreka, koju je 
Rački smatrao prvim očuvanim aktom o »bosanskim bogumilima«, 
ne sadržava uopće nikakvu »pouku«, već »alles Ausserlichkeiten, 
die gar keine Aufklirung im Sinne der katholischen Religion be- 

deuten, sondern bloss als Zussere kirchliche Merkmale katholisch 
sind« (30). On sa skepsom reproducira mišljenje Račkoga o slikama 
Hvalova rukopisa (42). 


Prohaska je uzdrmao samim temeljima koncepcije Račkoga, 
kada je konstatirao, potcrtavajući svoje riječi: »Nur Gegenschriften 
sind uns erhalten und diese schginen mit der Tendenz verfasst zu 
sein, im Bogumilismus den Manich4ismus nachzuweisen, der als 
Ketzerei besser bekannt und von vorneherein verdammt war« (22). 


On je i kasnije, upoznavši neke protivupatarenske rukopise, 
zadržao ovo skeptično stanovište prema latinskim spisima. U studiji 
»Husitstvi a bogomilstvo« kaže on (p. 12): »Nikde se ty spisy ne- 
zabyvaji historickymi ani geografickymi pomčry heretik, nybrž 
jedinč otazkami dogmatickymi. Z protipatarenskych spisu nikdy 
nemtižeme seznati, proti kterYm patarenim jsou napsany. To značnč 
zmenšuje zajem o ty spisy. Druhć, co jim bere všechnu (sic!) histo- 
rickou cenu, jest jejich vzajemnaA identičnost. Všechny jsou jakoby 
tkany na jedno brdo, rozlišuji se toliko širšim či kratšim založe- 
nim.« Sve to vodi Prohasku, da govori o »šablonskim protivu- 
patarenskim spisima«. 


Ali, ma da je Prohaska na taj način dodao svoj obol naučnom 
razvitku u razjašnjenju t. zv. bogumilskog pitanja poslije Račkoga, 
on se nije dao ponijeti svojom skepsom, koliko god je ona sadrža- 
vala plodonosnih poticaja, već je Račkoga koncepciju zadržao ne- 
promijenjenom. U nekom pogledu, zanoseći se potpuno nenaučnom 
fantazijom, Prohaska je ovu koncepciju i premašio. 


Naročitu važnost položio je na svoju tvrdnju, da »bogumili« 
»eine allgemeine und gemeinsame Bildung auf Grund des Neven 
“Testamentes besassen«, da su se »striktno« ograničavali samo na 
evanđelje (38—39). 


Potvrdu ovih riječi uzalud bi tražio u aktima baselskog kon- 
cila, kojima se Prohaska koristio u studiji »Husitstvi a bogomilstvo«. 
Kada ne bi postojao neposredan dokaz u Hvalovu rukopisu, dovoljan 
bi bio Prohaskin citat iz akata poslanstva spomenutog sabora u 
Češkoj god. 1433, u kome su poslanici na husitsko isticanje sv. Pisma 
kao jedinog izvora vjere odgovorili ovim riječima: »Responderunt 
domini (sc. legati), quod non poterat fieri, nam Greci, Bosnenses, 
Arriani et quicumque, qui nomine Christiano gloriantur, promittunt 

obedienciam secundum legem dei, sed non secundum sanctorum pa- 
trum instituta, et in hoc boni Christiani distinquuntur ab aliis« 
(P. 17). 

Ne može biti sumnje, da koncilski izaslanici ne bi mogli stav- 
ljati »Bošnjane« uz bok vjernicima istočne crkve, kada bi oni pri- 
znavali samo novi zavjet. Čitav smisao citiranog odgovora i leži u 
konstataciji, da se Grci, Bošnjani i dr., koji se navodno isključivo 
ograničuju na sv. Pismo kao izvor vjerovanja, ne mogu smatrati 
dobrim kršćanima! 

Na potpuno fantastičnom tlu našao se Prohaska god. I91I9, 
kada je u članku »Bogomilstvo i boljševizam« (Jugoslavenska Njiva 
1919, broj 18) označio bogumilstvo »jedinom velikom borbom za 
kršćansku kulturu i za pravi komunizam u našoj prošlosti« (281). 


Mnoštvo nekritičkih, potpuno samovoljno nagomilanih fraza 
u ovome članku Prohaske pretstavlja normalan i dosljedan završetak. 
jedne historijske legende, kojoj je već u impozantnoj koncepciji 
Račkoga, ovome snažnom duševnom naporu jednog velikog uma, 
nedostajala čvrsta podloga u historijskim faktima. 

Ali baš ovaj fantastični i žurnalistički izdanak jedne inače 
poštene naučne rabote utjecao je na poslijeratnu, socijalno opredije- 
ljenu generaciju, da fenomen »bosanske crkve« shvati kao izrazito 
socijalan pokret. 


VI. Koncepcija Vase Glušca o »bosanskoj crkvi« 


Studija Gluščeva o »Srednjovekovnoj bosanskoj crkvi« (Popo- 
vićevi Prilozi IV, 1—2, 1924, str. 1—55) do danas je najozbiljniji 
prinos rješenju problema »bosanske crkve« u našoj nauci. Poslije 
Petranovića i Račkoga ovo je jedina monografija posvećena isklju- 
ČIVO tome pitanju, a ono, što je od njih znatno odvaja, to je izvorna 
građa, koju oni u vrijeme izlaska svojih radova nisu mogli pozna- 
vati, a koja je poslužila za podlogu Gluščeva razmatranja. 


U težnji, da, za razliku od dotadašnjeg stanovišta u našoj 
nauci, prebaci težište pitanja na domaće spomenike s nekadašnjeg 
područja »bosanske crkve«, da njihovo značenje digne u opreci sa 
precjenjivanim latinskim spisima, — Glušac je zapao u drugi 
ekstrem. On nije samo pobio neispravna tvrđenja ovih stranih, pro- 
tivničkih spisa o herezi »bosanske crkve«, nego je mnoge važne 

dokumente ostavio nezapažene, a neke je prikazao nepotpuno, pri- 
lagođujući ih svome uvjerenju, da je »bosanska crkva« bila — pra- 
voslavna crkva po uzoru srpske i drugih pravoslavnih crkava. 

Ako, dakle, i postoje ozbiljni dokumenti, koji — protivno od 
njegova tvrđenja u zaključku studije — mogu i još kako poljuljati 
njegovu teoriju, kako je sam zove, o pravoslavlju »bosanske crkve«, 
zasluga njegova ostaje, da je prvi put jasno i sa najznačajnijim ma- 
terijalom u ruci suprotstavljen koncepciji Račkoga 50-godišnji rezul- 
tat u pronalaženju novih domaćih izvora i da su otkrivena duboka 
protivurječja u samoj koncepciji Račkoga. 

Metoda, koju je u tu svrhu primijenio, sasvim je ispravna. On 
je najprije iznio u cjelini dokumenat, na kome je Rački u svojim 
»Bogomilima i Patarenima« gotovo isključivo izgradio svoj prikaz 
vjerovanja i naučavanja »bosanske crkve« (to je marcijanski ruko- 
Pis, objavljen u Starinama 1), da ga onda pobije nizom protivu- 
dokaza, od Hvalova rukopisa, preko listina bosanskih vladara i 
vlastele, do testamenta gosta Radina i natpisa na stećcima. 

Poslije ove grupe direktnih dokaza, koji zauzimaju veći dio 
radnje, Glušac je svoje mišljenje podupro još nekim indirektnim 
dokazima o porijeklu bosanskih muslimana i migracijama pravo- 
slavnih uskoka iz zapadnih bosanskih krajeva u Hrvatsku tijekom 
XVI vijeka, podvrgnuvši na taj način kritici sve do danas uobiča- 
jene tvrdnje o prelaženju vjernika »bosanske crkve« na islam. 

Glušac počinje svoja izlaganja s rukopisom Hvala krstjanina, 
i već kod ovoga prvog protivudokaza nameće mu se prilika da upo- 
zori na jedno od protivurječja, u kojima je Rački žrtvovao jedan 
domaći spomenik latinskim spisima. On sasvim pravilno konstatira, 
da »iznoseći sadržaj toga Hvalova rukopisa, Rački često puta na- 
ilazi na stvari koje se potpuno protive patarenskom dogmatičkom 
verovanju... Ali svejedno, Rački prelazi preko toga, jer je on već 
unapred zaključio da je to spomenik pisan od patarena, a za pata- 
rena, pa se sve nesuglasice dadu opravdati« (7). 

Dok je Rački na jednoj strani mogao iznijeti nelogičnu tvrd- 
nju o tome, da slikati svetitelje po vjerskim knjigama ne znači pri- 
znavati ih »kano čest vjerskoga štovanja«, na drugoj strani je baš 
povodom Hvalova rukopisa morao svoju koncepciju spašavati mišlju 
O napuštanju strogoga tumačenja prvotne nauke »bosanske crkve« 
— »glede hramova i slika«, pa u pogledu odnosa prema starom 
zavjetu. 

Rad Jugosl. akad, 259. 3 

Glušac je ovim nemogućim predmnijevanjima suprotstavio 
dalje protivurječje Račkoga. Na primjeru rasprave kardinala Torque- 
made pokazao je, da rimska kurija nije još 1461 ništa znala o evo- 
luciji »bosanske crkve«, koja je — prema Račkome — trebala da 
bude izvršena još tijekom XIV vijeka. On dobro kaže: »Dakle, kako 
Rački reče, nauka je »bosanske crkve« u ovome rimskom spomeniku 
posvema jasno izložena, pa se svako krivo shvaćanje isključuje«, a 
ujedno se time, mi ćemo dodati, isključuje i Hvalov rukopis iz t. zv. 
patarenske književnosti, jer je pisan 1404, pa se ni na koji način 
ne može i ne sme verovati, »da se sekta tečajem vremena i glede 
hramova i slika udaljila od strogoga tumačenja svoje prvobitne 
nauke«, kad se eto te svoje prvobitne nauke, kako rimski rukopis 
kaže, drži još i godine 1461« (II). 

Dilemu, koja se ovim protivurječjem nameće, Glušac potpuno 
opravdano rješava u prilog Hvalova rukopisa i konstatira ujedno, 
da »svi naši i domaći izvori govore u prilog Hvalova rukopisa, a 
potpuno su kontradiktorni i mletačkom i rimskom latinskom ruko- 
pisu« (12). Ovu, inače ispravnu tvrdnju treba utoliko ograničiti, što 
se iz nje moraju izuzeti neki spomenici sa područja srpske pravo- 
slavne crkve, o kojima je riječ kasnije. 

Pozivajući se na prikaze Hvalova rukopisa od Račkoga i Da- 
ničića, Glušac nalazi u njemu isključivo »pravoslavno verovanje i 
pravoslavne obrede«. Na taj način pretstavlja za nj Hvalov rukopis 
prvi nepobitni dokaz, da je i »bosanska crkva«, kojoj je pisac ruko- 
pisa pripadao, bila jedna pravoslavna crkva. On izrijekom kaže, 
da se naročito iz Daničićeva savjesnog rada »vidi jasno da je taj 
rukopis pisan za pravoslavnu crkvu« (8). 

Daničić, međutim — što Glušac prešućuje — nije kao ni 
Rački bio toga mišljenja. Nailazeći u rukopisu na čitav niz obilježja, 
koja ga uvrštavaju u veliku slavensku književnost istočne crkve, on 
ipak umanjuje značaj ove činjenice najrazličnijim rezervama u smislu 
koncepcije Račkoga (sravni Starine III, 1871). 

Iako konstatira, da je raspoređaj građe u rukopisu — osim 
mjesta, na kome se nalazi apokalipsa — uobičajen u slavenskim ili 
grčkim rukopisima (3); da podjela na glave, sa neznatnim razli- 
kama u apostolskim knjigama, odgovara podjeli, koja je u istočnoj 
crkvi uobičajena (3); da su dijelovi rukopisa, koji su riječima »za- 
čelo« i »konc« označeni za čitanje u određene dane, »isti koji se u 
neke dane čitaju u istočnoj crkvi« (6); da su psalmi razdijeljeni, 

»kako se i danas dijele za potrebu istočne crkve« (7); da se članci, 
dodati uz tekst Pisma, nalaze i u ostalim slavenskim i grčkim ruko- 
pisima (10) — Daničić ipak polaže veliku važnost na okolnost, da 
se rukopis po mjestu, na kome se nalazi apokalipsa, »razlikuje od 
svijeh poznatijeh rukopisa ne samo slovenskih nego i drugih« (2); 
da dijelovi, označeni za čitanje u određenim danima, ne moraju biti 
dokaz faktične upotrebe, »jer što su rečenim načinom zabilježeni 
samo za nekoliko rečenih dana dijelovi koji se čitaju, a nijesu i za 
ostale dane, i što ni kod tijeh nekoliko dijelova nijesu zabilježeni 
dani u koje se čitaju, po tome bi moglo biti da je Hval, prepisujući 
iz rukopisa u kom je to bilo zabilježeno za sve dane, samo nehotice 
grješkom zabilježio kod rečenih dijelova početak i svršetak« (7); 
ovu zadnju mogućnost predviđa on i pri diobi psalama, jer — kako 
on kaže — nije isključeno »da se u Hvalovo vrijeme držalo da ta 
dioba pripada psaltiru, kao i dioba na psalme, i da nema ništa 
s razlikom u crkvenim običajima, te je Hval prepisao psalme onako 
kako ih je našao« (7). 

Nalazeći se četrdeset godina kasnije u istom položaju ne- 
izvjesnosti, kao tada Daničić, Prohaska je prihvatio gornju misao 
Daničićevu i sve »nepatarenske« osobine Hvalova rukopisa sveo 
jednostavno na pretpostavku, da je rukopis napisan u nekoj dalma- 
tinskoj pisarskoj školi »nach katholischen (glagolitischen)  Vor- 
lagen« (42)! 

Ali, da li su Daničićeve rezerve opravdane? 

Raspoređaj građe vrlo je različit u mnogim slavenskim i grčkim 
rukopisima (primjere za to donosi sam Daničić, 3), kao i podjela 
na glave (ibidem). U jednom sinajskom rukopisu, objavljenom 1862 
od Tišendorfa u Petrogradu, raspoređaj građe sasvim se odvaja od 
sviju poznatih rukopisa (3). Ovi primjeri dokazuju, da raspoređaj 
građe i podioba na glave nisu u istočnoj crkvi bili strogo propisani, 
pa da, prema tome, niti izuzetno mjesto, na kome se nalazi apoka- 
lipsa u Hvalovu rukopisu, ne mora imati neko dublje značenje. 

Sumnja Daničićeva u praktično značenje dijelova označenih 
za čitanje u određene dane jedva se može održati. Već okolnost, da 
se oznake »začelo« i »konc« nalaze pretežno unutar teksta pojedi- 
nih glava, a ne samo na njihovu početku i kraju, pokazuje, da je 
pisac rukopisa morao biti svijestan značenja ovih riječi. To, što je 
u svemu označio samo 18 takvih komada, ne znači ništa, jer Daničić 
— kako sam priznaje — nije dospio proučiti bilješke izvan teksta, 

pa nije isključeno, da su ostali dijelovi »obilježeni sa strane među 
pomenutijem svjedočanstvima« (6). 

Napokon, osim sviju od Daničića navedenih obilježja u izvanj- 
skom izgledu rukopisa, on je sadržajno toliko stran svakom »pata- 
renstvu«, da je nemoguće pretpostaviti, da bi jedan pretstavnik 
»bosanske crkve«, kao što je bio krstjanin Hval, mogao za potrebu 
jednog uglednog vjernika te iste crkve prepisati doslovno i sa raz- 
ličnim izvanjskim značajkama rukopis, koji je po svome sadržaju 
potpuno protivan navodnom vjerovanju »bosanske crkve«, dakle i 
njegovu vlastitom. 

Činjenica je, da u Hvalovu rukopisu nema nijednog, pa ni 
najmanjeg oslonca, za neku sumnju o njegovu porijeklu. Glušac ima, 
dakle, potpuno pravo, da na duboku srodnost ovog rukopisa s osta- 
lim crkvenim knjigama istočne crkve položi najveću važnost i da 
ga kao dokumenat od prvorazrednog značenja suprotstavi latinskim 
protivničkim spisima. 

Unatoč svemu tome nije ovime pružen nikakav dokaz, da 
je Hvalov rukopis pisan »za pravoslavnu crkvu«. On je pisan za 
vjernika »bosanske crkve«, koja — po svjedočanstvu ovog ruko- 
pisa, kao i mnogih drugih spomenika — ima vanredno mnogo za- 
jedničkih obilježja sa pravoslavnom crkvom; koja pripada svojom 
naukom, a vjerojatno i obredima, istočnoj crkvenoj kulturi, ali se 
od istočne crkve razlikuje svojim osobitim ustrojstvom i okolnošću, 
da ne priznaje carigradskog patrijarhu za svoju vrhovnu vjersku 
glavu. »Bosanska crkva« je potpuno nezavisna crkva, bez ikakvih 
jurisdikcionih veza i prema Zapadu i prema Istoku. 


1. Rukopisi ,bosanske crkve? 


Da se dobije približna slika o bogoslužju i obredima »bosan- 
ske crkve«, nije dovoljno da se zaključci u tom pogledu izvode samo 
na osnovu Hvalova rukopisa. Glušac nigdje ne spominje, da taj 
rukopis nije jedini očuvani rukopis, pisan za potrebe »bosanske 
crkve«. On se koristi spisom kardinala Torquemade, da ukaže na 

protivurječje u izvodima Račkoga, ali se ni riječju ne dotiče ruko- 
Pisa krstjanina Radosava, koji je Rački prikazao uz onaj latinski 
spis, kao važan prilog za opravdanost svoje teze o neposrednoj vezi 
»bosanske crkve« sa dualističkim sektama na Zapadu (Starine XIV, 
1882, 21—29). On ne uzima u obzir niti zanimljive rezultate Dani- 
Čićeva proučavanja t. zv. Nikoljskog evanđelja (izd. 1864). 

Objavljujući ovo evanđelje Daničić je odmah opazio, da su 
njegove jezične i pravopisne osobine toliko slične zapisu u Hvalovu 
rukopisu, da je oba rukopisa smatrao djelom istoga čovjeka, dakle 
krstjanina Hvala (XI). Ova vjerojatnost pretvorila se u uvjerenje, 
kada je Daničić upoznao originalni Hvalov rukopis. On je tada 
konstatirao, da ga o tome uvjerava »svaka crtica; samo je sitnije 
i ljepše pisan bolonjski (rukopis)« (Starine III, 2). 

Proučavajući nikoljski rukopis (nazvan tako po manastiru 
Nikolji, u kome je nađen) Daničić još nije bio zaveden koncepcijom 
Račkoga, kao onda, kada je prikazivao Hvalov rukopis. Unatoč 
tome je morao utvrditi osobine u nikoljskom evanđelju, koje pomažu 
boljem razumijevanju uloge, koju je »bosanska crkva« odigrala u 
okviru istočne crkvene kulture. 

Prvo, što je Daničić uočio, bilo je, da evanđelje nije moglo 
nastati u istočnoj crkvi. Na taj su ga zaključak upućivala dijalek- 
tička obilježja, brojni ikavizmi, kao i nedosljednost i izvjesno ne- 
snalaženje u pisanju nekih znakova (XI). Kao i Hvalov rukopis, 
i nikoljsko evanđelje je prepisano iz glagoljskog predloška, i to 
jednoga »iz najstarijih vremena slovenske književnosti«, što po- 
tvrđuju razne stare i, naročito, grčke riječi, pa griješke u prevođenju 
(XII). 

Ovi mnogobrojni tragovi starine očuvani su i u Hvalovu 
rukopisu. Daničić upravo svodi njegovu vrijednost na »mnoge sta- 
rije stvari, kojih u njemu ima više, nego u mnogim starijim ruko- 
pisima«. U člancima rukopisa nalazi očuvane »tragove najstarijih 
vremena slovenske književnosti« (Starine III, ro i 12). Ali, osim 
ove konzervativnosti, Hvalov rukopis se odvaja od drugih, pa čak 
i od nikoljskoga, neobičnom srodnošću svoga jezika sa živim narod- 
nim govorom u Bosni. 

Daničiću je baš pojava zastarjelih oblika i riječi u nikoljskom 
(1 Hvalovu) rukopisu dokazom, da nisu mogli nastati na području 
istočne crkve (OZIII). 

Nikoljsko evanđelje, u kome su, osim nekoliko listova na 
kraju, sadržana sva četiri evanđelja, odlikuje se još jednom značaj- 
kom nepoznatom ostalim spisima istočne crkve. Neka mjesta u njemu 
podudaraju se sa tekstom primljenim u zapadnoj crkvi, što Daničić 
objašnjava okolnošću, da se »u staro vrijeme nije u našim krajevima 
toliko pazilo na razlike u tekstovima istočne i zapadne crkve, kao 


danas ...« (IX). 

Mnoga zajednička obilježja vežu Hvalov i nikoljski rukopis 
sa rukopisom krstjanina Radosava, koji je ovaj nekih 40—50 godina 
kasnije pisao za krstjanina Gojsaka, između 1443 i 1461, »u dni 
gospodina krala Tomaša i dida Ratka« (vidi faksimile u Jagićevu 
Archivu XXV, 1903, 20—36). Ovaj rukopis sadržava apokalipsu, 
očenaš s nekim malim molitvama i početak Ivanova evanđelja, ali 
je to potpuni rukopis, nikakav fragmenat. 


Jagić je konstatirao, da su poglavlja apokalipse, koja se na- 
laze i u Hvalovu rukopisu, tekstovno gotovo jednaka s ovima (»aus 
der Vergleichung des Textes ergibt sich beinahe vollstindige Gleich- 
heit«, 21/22) i da je Radosavljev rukopis u mnogom pogledu očuvao: 
starije ortografske i gramatičke oblike, negoli ih ima Hval, iako je 
od njega mlađi (26). 


Koliko je značenje polagao Rački na rukopis krstjanina Ra- 
dosava, vidi se iz njegovih riječi, da je u njemu našao potvrdu za 
ono, što je u svome radu o Bogomilima »tek naslućivao, ili bolje, 
što sam i za nje izvodio« (24). 


Rukopis pokazuje doista upadno podudaranje sa katarskim 
obrednikom iz kraja XIII ili početka XIV vijeka, koji je 1852 prvi 
put objavio E. Cunitz iz lijonske biblioteke, zatim potpunije Cledat 
1887. Već je Petranović poznavao ovaj spis, koji obuhvata gotovo 
sve obrede sekte. 


I u njemu se nalazi kao zasebna cjelina očenaš sa nekoliko 
kraćih molitvica i početkom Ivanova evanđelja, što Račkoga navodi 
AE uno : : a. 
na to, da konstatira identičnost obaju odlomaka i zaključi, da se 
time potvrđuje, »da je bogoštovje kod bosanskih Patarena i kod 
francuskih Katara bilo jedno te isto« (27). 


Ovakva tvrdnja, međutim, ne može se postaviti na osnovu 
jednog jedinog obreda, dok ni jedan drugi nije još uopće poznat. 
Osim toga, identičnost obreda u oba rukopisa nije potpuna. Prije 
svega nije jednak poređaj. Obred kod Radosava počinje s očenašom, 
u ritualu sa četiri kratke molitve. Radosav ima još među molitvama 
responsorij: Dostoino i pravedno jest, što obrednik nema, a niti 
zajedničke molitvice nemaju identični tekst, već je Radosavljev 
opširniji. 

Ako, dakle, oba obreda i pokazuju znatnu sličnost, oni prije 
svega nisu identični, kako Rački tvrdi, a sadržaino rukopis krstja- 

nina Radosava nema u sebi nikakvih nekršćanskih elemenata. U 
najboljem slučaju može se, dakle, govoriti samo o izvanjskoj sličnosti 
obaju obreda. 

Postavlja se, za koncepciju Račkoga unatoč svim razlikama 
još uvijek presudno, pitanje: otkuda ta sličnost? Zar je doista ne- 
ophodno potrebno, da se ona dovodi u neposrednu uzročnu vezu 
sa pojavom dualističke sekte katara? 

Sam Rački mogao je na više mjesta upozoriti na izvjesnu za- 
visnost katarskih tekstova o prvotnim grčkim tekstovima, kako su 
nastali i upotrebljavali se u istočnoj crkvi. On je pokazao na tekstu 
očenaša kod katara, da on nije preuzet iz vulgate, nego iz grčkog 
(ili slavenskog) teksta (570/571). U njemu se kaže »panem nostrum 
supersubstantialem« (prema grčkome 70v &močorov; kod krstjanina 
Radosava »hlib naš nasušni«), a na kraju je dodata doksologija, 
koje također nema u vulgati, ali se nalazi u grčkom originalnom 
tekstu (529). Kod Radosava glasi ona: »Jako tvoje jest carstvo i 
sila i slava u vik, amin.« 

Petranović je čak našao vanrednu sličnost među glavnim obre- 
dom katara, t. zv. consolamentum (spirituale baptismum) s obredom 
trebnika, koji se vrši prigodom zamonašenja (t. zv. posledovanie vo 
odejanie rasi), a pogotovu je frapantna sličnost obreda za primanje 
među »savršene« i pravoslavnim obredom »posledovanie malija 
shimi«, kojim je zamonašeni vjernik postajao pravim kaluđerom 
(64/65 i 76/78). 

Ako, dakle, ne postoji nikakav unutrašnji, dogmatički razlog, 
da se rukopis krstjanina Radosava označi »patarenskim«, zar nije 
moguće, da se izvanjska sličnost (ne identičnost!) između njega i 
katarskog rituala može svesti na isti predložak, koji se upotreblja- 
vao i u istočnoj crkvi? Na tu mogućnost upućuje sam Rački, kada 
— govoreći o tekstu očenaša kod katara, $29 — napominje, da 
»nisu ni (sic!) Patareni zabacivali doksologije i molitvica okolo 
očenaša«, citirajući Monetu, koji kaže: »Nunquid et Cathari non 
addunt ad Pater noster ante et post? Utique faciunt« (529). 

Time se dakle pretpostavlja, da je čitanje očenaša sa molitvi- 
cama prije i poslije njega bilo već uobičajeno u crkvi i da su katari . 
preuzeli očenaš baš u tom uobičajenom obliku. 

Ali, postoji još jedna krupna razlika između oba rukopisa. 
Iako rukopis Radosavljev pretstavlja jednu cjelinu, nikakav fragme- 
nat, on, u poredbi s katarskim obrednikom, ostaje samo ulomak, 
koji ne obuhvata čitav obred. 

Rački je bio svijestan važnosti ove razlike, te je nastojao da 
je objasni na taj način, što je pretpostavio, da je Radosavljev obred 
tvorio »općenitu službu božju« u »bosanskoj crkvi«, »dočim je 
ostali dio obrednika bio više namijenjen organom vjerske općine, 
koji su rukovodili primanje vjernika iz nižega u viši razred itd.« 
(29). Ova je pretpostavka, dakako, moguća samo uz drugu pret- 
postavku, da krstjanin Radosav i krstjanin Gojsak nisu bili »organi 
vjerske općine«, već samo obični vjernici crkve (ibidem). 

Iako će pitanje »krstjana« biti detaljno prikazano kasnije 
(u trećem dijelu), valja već ovdje reći, da ova pretpostavka ne 
odgovara historijskim faktima. »Krstjani« nisu bili obični vjernici, 
lajici »bosanske crkve«, već njeni redovnici (patareni nuncupati 
religiosi dicti regni Bosne, kako Dubrovčani izvještavaju kardinala 
Stojkovića; Jorga, Notes etc. II, 318), dakle svakako važni »organi 
vjerske općine«. 

To, što se u zapisu svoga rukopisa krstjanin Radosav tuži: 
»jere mi sta ruci trudni težeće«, ne znači još, da nije bio redovnik, 
već samo svjetovnjak. I zar je Rački doista mogao pomisliti, da bi 
jedan naš »težak« (da ostanemo bliski tekstu zapisa) mogao u Bosni, 
u polovini XV vijeka, prepisivati jedan crkveni tekst? U doba, kada 
je još jedan herceg Stefan Vukčić jedva mogao da se potpiše?! 
(Sravni karakteristiku hercegovu kod Thallćcezyja u Studien etc. 
169. Thall6ćezy kaže za njega da je bio »des Schreibens nahezu un- 
kundig«!) 

Rački, dakle, nije ovim rukopisom »bosanske crkve«, koji na 
prvi pogled najviše govori u prilog njegove teze, mogao pružiti ne- 
sumnjiv i pouzdan dokaz za tu tezu, iako ostaje još uvijek otvoreno 
pitanje, u kakvoj se vezi rukopis nalazi s ostalim rukopisima, a 
obred u njemu s ostalim obredima istočne crkve. 

Osim dosad navedenih rukopisa postoje još neki fragmenti, 
za koje se može s potpunom sigurnošću ili velikom vjerojatnošću 
reći da potječu iz redova »bosanske crkve«, ali koji još nisu detalj- 
nije proučeni. To je, prije svega, fragmenat t. zv. Batalova evan- 
đelja, koje je njegov dijak Stanko Kromirjanin pisao za starca Ra- 
dina. Fragmenat sadržava kraj evanđelja po Ivanu i neke, za po- 
znavanje bosanskih »krstjana« dragocjene zapise (izd. Lj. Stojanović, 
Jedan prilog k poznavanju bosanskijeh bogumila, Starine XVIII). 
Druga dva fragmenta iz knjižnice znamenitog propovjednika Jakova 
de Marchia smatra Jagić za »bogumilske« tekstove homiletskog ili 

katehetskog sadržaja iz XV vijeka (Jagićev Archiv XOXVII, 1905). 
Jagićeva slutnja nalazi izvjesnu podršku u činjenici, da je Jakov de 
Marchia bio od god. 1432—39 vikar bosanskih franjevaca i da je 
napisao traktat »contra Manicheos in Bosna« (Božitković, c. 0. 22). 

Sravnimo li rezultate Daničića, Jagića i Račkog u proučavanju 
očuvanih rukopisa »bosanske crkve«, onda upada u oči prije svega 
izvjesna konzervativna crta u pismu, jeziku i pravopisu ovih ruko- 
pisa. Svi su oni prepisivani sa predložaka pisanih glagoljicom, koja 
se znatno razlikuje od hrvatske glagoljice. Analizirajući jedan gla- 
goljski tekst u Radosavljevu rukopisu, Jagić je došao do zaključka, 
da je postojala »die von dem spezifisch kroatischen Glagolismus . 
ganz unabhangige bosnische glagolitische Graphik, deren Beziehungen 
zu dem weiter siidlich (in Macedonien) einst verbreitet gewesenen 
glagolitischen Schrifttum fiir jetzt mehr vermuthet, als nachgewiesen 
werden kčnnen« (Archiv XXV, 31). Jagić je i u ćirilici, kojom su 
pisani bosanski rukopisi, nalazio toliko karakterističnu grafiku, da 
je po izgledu slova zaključivao na bosansko odnosno bogumilsk> 
— kako je govorio — porijeklo rukopisa. Tako mu na pr. fragme- 
nat B od dvaju gore navedenih fragmenata odaje u potezima pism? 
»in ihrer schmalen Gestalt entschieden bogumilischen Charakter« 
(c. 0. 89). 

Ovi rukopisi, nadalje, zadržali su nepromijenjene mnoge od 
od starih jezičnih oblika, koji se nisu očuvali u ostalim slavenskim 
rukopisima istočne crkve. Koliko se baš ovom svojom konzerva- 
tivnošću razlikuju od pravoslavnih rukopisa, vidi se najbolje po 
tome, što je ona Daničiću najmjerodavniji dokaz, da oni ne mogu 
pripadati istočnoj crkvi. (Vidi njegovo izdanje Nikoljskog evan- 
đelja.) 

Unatoč ovoj konzervativnosti ostavio je i bosanski narodni 
govor mnoge tragove u ovim rukopisima, pa se oni i tim svojim 
obilježjem razlikuju od rukopisa istočne crkve. 

Rački je, bez sumnje, imao pravo, kada je u vezi s ovim obi- 
lježjima rukopisa »bosanske crkve« zaključio, da su »patareni... 
uopće u odnošajih života nepromjenljiviji bili, 1 negibiviji živalj u 
zemlji pretstavljali« (Starine XIV, 24). Ali, budući da su ti »pata- 
reni« tvorili ogromnu većinu naroda u sredovječnoj Bosni, kome je 
»bosanska crkva« bila narodnom i državnom crkvom, znači, da je 
uopće sredovječna Bosna pretstavljala taj »nepromjenliiviji... i 
negibiviji živalj« među Južnim Slavenstvom. 

Pa, ako su — prema Račkome — bosanski »patareni« bili 
doista od sviju svojih susjeda najkonzervativniji, kako su baš oni 
mogli da napuste — u smislu Račkoga — svoju stariju crkvenu 


kulturu, njene običaje, obrede i ustanove, da fanatično prihvate 
učenje i praksu jedne potpuno revolucionarne sekte?! 


2. Listine bosanskih vladara i vlastele 


Poslije Hvalova rukopisa navodi Glušac nekoliko značajnih 
listina bosanskih i humskih vladara i njihove vlastele (12—26). Sa 
citatima iz tih listina on je doista uspio dokazati, »da srednjovekovna 
»bosanska crkva« veruje u prave hrišćanske dogmate, koji su pot- 
puno suprotni svemu onome, što se nalazi u gornjim latinskim 
spisima« (12). 

On naročito konstatira sličnost zakletve i formule proklinjanja 
u bosanskim i srpskim listinama. »Ovakove i slične ovima zakletve 
i kletve — kaže on — nalaze se u isto doba i kod naših vladara u 
Srbiji, kod kojih takođe pri važnijim odlukama sudeluju crkvene 
poglavice« (17). 

Glušac je i u ovom odjeljku svoje radnje nastojao ukazati na 
nedosljednosti i protivurječja kod Račkoga, ali je u tom pogledu 
zanemario rezultate novijih istraživanja, oduzevši tako svaki značaj 
svojim izvodima. 


Mjesto da je ocijenio, kako treba, protivurječje, u koje je Rački 
zapao, kada je u sredovječnoj Bosni, još od Kulina, nalazio pristaše 
istočne crkve, čak i na bosanskom prijestolju, ne odgovorivši nikada 
na pitanje, otkuda istočna crkva u Bosni, za koju hoće dokazati, 
da je — ukoliko nije bila katolička — bila sva »patarenska«, Glušac 
je bio uvjeren, da baš ti protivurječni i — kako će se niže vidjeti — 
neistiniti podaci mogu poslužiti za potvrdu njegova mišljenja. 


Rački je na pr. tvrdio, da su ban Kulin, ban Stefan Kotro- 
manić i njegov brat knez Vladislav, pa Tvriko I bili »članovi 
istočne crkve«. Budući da u spomenicima tih vladara, osim općenitih 
kršćanskih obilježja, igra veliku ulogu »bosanska crkva« i njeni 
pretstavnici, Glušac je — oslanjajući se na nedokazane tvrdnje 
Račkoga — zaključio, da je »prema tome (sic!) potpuno jasno, da 
i »bosanska crkva« spada u istočnu crkvu, kao god što tamo spadaju 
i grčka, srpska, bugarska, rumunska i ruska crkva« (18). 

Pretpostavka, međutim, za taj zaključak nije ispravna. Ban 
Kulin bio je vjernik »bosanske crkve«, kako svjedoči njegov natpis 
nađen kod Visokoga, u kome je, među ostalim pratiocima banovim, 
uklesao i krstijanin Radohna svoje ime (sravni Ćorović, Ban Kulin, 
Godišnjica XXXIV, 27). Neko vrijeme je bez sumnje priznavao 
primat rimske stolice, kako pokazuju događaji u vezi s odrekom 
starješina »krstjana« na Bolinom Polju god. 1293. 


Ban Stefan Kotromanić i njegov brat Vladislav bili su također 
vjernici »bosanske crkve«, kako pokazuju listine sastavljane i izda- 
vane u prisutstvu pretstavnika »bosanske crkve«. God. 1340, me- 
đutim, priznao je i ban Stefan papinski primat, našto je započela 
ona ofenziva katolicizma, koja je u Bosnu dovela franjevce i koja 
je u nedavno zauzetim oblastima opet obnovila katoličke biskupije 
u Makarskoj i Duvnu (ne Livnu, kako je nedavno konstatirao fra 
D. Mandić). O tome »vraćanju« bana Stefana »jedinstvu svete rim- 
ske i katoličke te apostolske crkve« i o ovoj reorganizaciji katoli- 
cizma u Bosni poslije god. 1340 govori čitav niz potpuno vjero- 
dostojnih dokumenata. 


Stefanov sinovac, Tvrtko 1, ne pojavljuje se u svojim listi- 
nama nikada u prisutstvu pretstavnika »bosanske crkve«, i, uprkos 
svima predbacivanjima od strane rimske kurije, da zaštićuje »here- 
tike«, on se za čitavo vrijeme svoga dugog vladanja uvijek javlja 
kao katolik. Već je Pejačević (Historia Serviae 396) mogao svoje 
mišljenje o katolicizmu Tvrtkovu braniti njegovom izjavom split- 
skom nadbiskupu Gvaldiju (per eum regnamus, qui fidei catholicae, 
cujus plantulam me recolo, fundator). I premda se u najnovije vri- 
jeme želi s izvjesne strane ovo mišljenje osporiti (sravni M. A. Pur- 
kovića Avinjonske pape i srpske zemlje, 1934, 86—89, i recenziju 
o tome radu od N. Radojčića u Glasniku Skopskog naučnog društva 
XV—XVI, 1936, 388), Ruvarac je bio potpuno u pravu, kada je 
svoja izlaganja o tome zaključio riječima, da je »Tvrtko kršten i od 
svoje majke Jelene Šubićeve vaspitan u vjeri katoličkoj, i da je i 
kao ban i kao kralj ostao katolik sve do svoje smrti« (Glasnik, Sa- 
rajevo, 1894, 620). Ovo mišljenje prihvatio je također Ćorović u 
svojoj monografiji o Tvrtku (93). 

Sve su to činjenice, koje stoje izvan svake sumnje. U njima 


nema mjesta nikakvoj istočnoj crkvi. Ukoliko bosanski vladari nisu 
bili »bosanske vjere« — da upotrebimo jedan dubrovački izraz 

(Pucić, Spomenici II, 105) — oni su bili katolici, dakako više u 
smislu unijatskom nego latinskom. 

Prema tome otpada dakle i Gluščeva tvrdnja, da su »svi bo- 
sanski vladari do poslednjega i pretposlednjega bili pravoslavni 
hrišćani« (20), iako nalazi potvrdu u jednoj listini rimske kurije 
kralju Tomašu, prema kojoj je on prvi (sic!) od bosanskih kraljeva 
prihvatio katolicizam i javno ga ispovijedao. 

Ovo je, uostalom, jedan dokaz više, s kolikom opreznošću 
treba upotrebljavati podatke papinskih pisama. 

Dokaz za prvotnu pripadnost kralja Tomaša pravoslavlju 
vidi Glušac u njegovoj listini braći Dragišićima od 22 augusta 1446, 
u kojoj se Dragišići predaju »gospodinu didu Miloju i didu kon 
dida u ruke crkovne« (21). 

Bez obzira na nemogućnost ovakve argumentacije, kojom bi 
tek trebalo dokazati pravoslavlje »bosanske crkve«, dok se ono 
ovdje pretpostavlja već kao gotova stvar, gornja tvrdnja ne od- 
govara činjenicama. U držanju bosanskih vladara bilo je uvijek vrlo 
mnogo kolebanja između »bosanske crkve« 1 katolicizma. Razlozi 
za to neodređeno držanje diktirani su unutrašnjim i izvanjskim 
političkim prilikama, o kojima će biti govora u drugom dijelu 
ove radnje. 

Kada je kralj Tomaš izdavao spomenutu listinu Dragišićima, 
on je već priznavao primat pape, jer ga je ovaj još 30 jula 1446, 
dakle skoro punih mjesec dana ranije, preporučio ugarskom kralju, 
kleru, plemstvu i narodu kao catholicum christianum (Farlati IV, 
70). On još tada, očevidno, nije imao dosta snage, da se otme 
golemom utjecaju »bosanske crkve«, naročito ne u odnosima sa 
plemstvom, koje je uvijek nalazilo u njoj zaštitu i pomoć pred 
monarhijskom vlašću. Kasnije, sa sve većom i neposrednijom opa- 
snošću pred Turcima, njegova vjerska orijentacija prema Zapadu, 
kao neophodan preduslov izvanjskopolitičkog stava, postajala je 
sve izrazitijom i za »bosansku crkvu« pogibeljnijom. 


Već prije, nego što je prikazao testamenat gosta Radina kao 
prvorazredan dokaz za svoju tezu, Glušac je iz jednog uzgrednog 
momenta zaključio, da je gost Radin bio — pravoslavni hrišćanin. 
To, što herceg Stefan zove svojim redovnicima mitropolitu Davida 
i gosta Radina, Glušac smatra jasnim dokazom, da je »onda prema 
tome i gost Radin pravoslavni hrišćanin«, a budući da je on pret- 

stavnik »bosanske crkve« — »onda iz toga potpuno i jasno sledi, 
da je i »bosanska crkva« pravoslavna« (26). 

Ovo je, bez sumnje, vrlo slab dokaz za pravoslavlje »bo- 
sanske crkve«. Da gost Radin nije bio »pravoslavni hrišćanin«, već 
samo velikodostojnik »bosanske crkve«, dovoljno je spomenuti 
t. zv. trojičanski trebnik, u kome se »Radin gost Hercegov« pro- 
klinje zajedno sa svima onima »naricajuštei se krstijane i krstijanice« 
(vidi kasnije)! 

Već ovaj podatak obara Gluščevu dalju tvrdnju, da se pravo- 
slavlje »bosanske crkve« »dade još ponajbolje utvrditi po testamentu 
gosta Radina, sveštenika te crkve« (26). 

S ovim ograničenjem Glušcu je pošlo za rukom dati dobru 
analizu Radinova testamenta i dokazati, da »u njemu nema apso- 
lutno ni jedne reči, koja bi se ma u čemu protivila dogmatici 
pravoslavne crkve, a nema apsolutno ni jedne činjenice, koja bi ma 
čime opravdavala ubrajanje gosta Radina u kakvu jeretičku crkvu, 
a najmanje u patarensku ili bogomilsku« (31). 


Jaki direktni dokaz za svoju tezu nalazi Glušac u »nad- 
grobnim spomenicima i crkvinama« (31—36). Kršćanski karakter 
ovih spomenika očevidan je — kako on drži — iz ovih momenata: 
1) tradicija u narodu, koja stećke pripisuje »grčkoj vjeri«, »staroj 
vjeri«; 2) znak križa na stećcima, »gotovo na svima« spomenicima, 
koji imaju natpis (33); 3) crkvine, ruševine ranijih crkava, ili pra- 
voslavne crkve, oko kojih su ta sredovječna groblja smještena; 
4) spomenici u obliku križa; 5) pojava, da su mnoga sredovječna 
groblja danas pravoslavna. 

Ali unatoč mnogim pravilnim opažanjima, i ma da kršćansko 
obilježje sredovječnih nadgrobnih spomenika ne dopušta ni najmanje 
sumnje, ipak Gluščev prikaz ne može zadovoljiti, jer se ne osvrće 
na rezultate i mišljenja, nepovoljna za to mišljenje. A da se dokaže 
ispravnost nečega, valja ujedno dokazati, da tome protivna ili ne- 
povoljna mišljenja nisu ispravna. 


3. Bosanski sredovječni nadgrobni spomenici u »bogumilskom 
pitanju« 


Deseci hiljada nadgrobnog kamenja iz srednjeg vijeka pokriva 
u najrazličnijim oblicima čitavo naše kraško područje od Cetine i 
Grahova na zapadu do duboko u Crnu Goru, do Kosova i u srpsko 
Podrinje na istoku. | 

Najčešći su oblici ovih nadgrobnih spomenika: ploča, stećak 
i tumbe, koje se od stećka razlikuje horizontalnom gornjom stra- 
nom. Mnogi od njih, naročito stećci, zadivljuju svojim dimenzijama. 
Dobro primjećuje Skarić: » Veličina kamenja i njihova često brižljiva 
obrada, dokaz su, da su podignuti velikim troškom novca ili ljudske 
i životinjske snage. Sve to nisu mogli učiniti siromašni ljudi, nego 
imućni ili bogati, moćni po svojim velikim prihodima i silni brojem 
svojih kmeta« (kod Glušca 32). 

Obijesno i silovito plemstvo ostavilo nam je u tome kamenju 
jedine vidljive tragove svoje nekadašnje vlasti, osim svojih manje 
ili više očuvanih gradova, a u ornamentici stećaka govori nam u, 
najčešće vrlo primitivnim, scenama i crtežima o svome bezbrižnom 
životu. 

Ovi nadgrobni spomenici ne nalaze se uvijek u hrpama. Ima 
čitavih nekropola sa stotinama grobova (»mramorsko groblje« na 
Grahovu u zap. Bosni ima neko roco grobova, ponajviše ploča; 
Glasnik 1892, 273; nekropola u Vrelu kod Cetine ima oko 900 
stećaka), ali mnogo ih je, koje su vlastela podizala na svojoj baštini, 
Često samo za spomen onoga, koji je svoje tijelo ostavio negdje 
daleko na razboju (na pr. natpis na jednom spomeniku u Oprašiću: 
»A si je bileg počtena i glasovita vojevode Radivoja Oprašića. 
Dokle bih, počteno i glasito prebih, i legoh u tuđoj zemli, a bileg 
mi stoi na baštini.« Stojanović, Zapisi Ill, 4770). 

Mnogi opisivači ovog »mramorja« opazili su, da se sredo- 
vječne nekropole gotovo redovno nalaze na zapuštenim mjestima, 
daleko od današnjih naselja. Poslije 25-godišnjeg intezivnog rada 
na otkrivanju ovih nijemih svjedoka prošlosti Truhelka je mogao 
konstatirati jednu za demografske prilike u bosanskim i hercego- 
vačkim krajevima začudnu činjenicu. On kaže, da se nekropole 
»nalaze na raznim planinskim mjestima, koja su danas obično pusta, 
te je sva prilika da se je narod koji je nekoć nastanio izokolna 
mjesta, odanle raselio« (Osvrt etc. 20/21). 

Ova konstatacija već sama po sebi pobija mišljenje, da su 
vjernici »bosanske crkve« od reda prešli na islam. Među musli- 
manima ima doduše veliki broj starinaca, ali taj fakat ne rješava 
pitanje, kuda je nestalo ono stanovništvo, koje je podizalo tolike 
sredovječne nekropole? 

Ovo je pitanje utoliko opravdanije, što se — ne malom za- 
slugom baš samoga Truhelke — uvriježilo mišljenje, da su stećci, 

u najširem smislu sredovječnog grobnog kamenja, najsigurnije svje- 
dočanstvo za raširenje — bogumilstva. 

Oprezniji mislioci su već odavna opazili, da se ova uzročna 
veza među stećcima i »bogumilstvom« ne može iz samih spomenika 
utvrditi. Još 1890 pisao je Jagić: »Učeni ljudi, istorici i arheolozi, 
obradovaše se da će i u tim natpisima naći nekoliko novijeh izvora 
za objašnjenje bogumilstva. Sva je prilika, da se radost njihova ne 
će ispuniti« (Glasnik II 1, 1). Jireček (IV, 82) je primijetio, da 
način, kojim su sastavljeni grobni natpisi u srpskom Podrinju 
»podseća često na bosanske natpise«, a Čorović, koji ne sumnja u 
»bogumilstvo« Bošnjana, ispravno ističe, da »t. zv. bogomilska 
groblja nisu dovoljno proučena, ali je sigurno, da nisu neki bogo- 
milski specijalitet« (Nar. enc. I, 239). 

Neshvaćanje pokretnih sila u historijskom razvitku uopće 
zavelo je mnoge ljude od nauke, da izvjesne kulturne pojave dovode 
u najužu uzročnu vezu s izvjesnim plemenskim ili religioznim po- 
javama, sa momentima isključivo duševne kulture i ljudske svijesti. 
Ne zapažajući materijalnu uslovljenost sviju socijalnih pojava i 
oblikovanje čovjekova kulturnog života u širokim kompleksima 
kulturnih utjecaja, oni su u našem pitanju sveli pojavu stećaka na 
nedokazanu pretpostavku »bogumilstva«, da je poslije toga izdvoje 
iz jednog šireg kulturnog područja, kome ona sadržajno pripada, 
i da je ograniče na sredovječne Bošnjane kao njene materijalne i 
idejne nosioce. 

Neispravna je, prije svega, tvrdnja, da se stećci, kao tobože 
najkarakterističniji spomenici »bogumilstva«, nalaze samo na nekada 
bosanskom području, na kome je »bosanska crkva« mogla vršiti 
svoj duboki utjecaj na narod. 

Jireček napominje, da će »mnogo kamenje bez natpisa poticati 
iz tamnih vremena ranoga srednjega veka« (I, 123); on, ujedno, 
upozoruje na veliku sličnost grobnih natpisa sa bosanskima kod 
grobova u zapadnoj, podrinskoj Srbiji, kuda nikada nije mogla 
doprijeti ni vlast bosanskih vladara, ni utjecaj »bosanske crkve«. 

Najveće nekropole sredovječne ne nalaze se u središnjoj oblasti 
Bosne i onim sjevernijim oblastima, koje su prvotno tvorile pravu 
Bosnu, još za Kulina bana, za »patarena« Mateja Ninoslava, pa sve 
do Stefana II Kotromanića, tamo gdje je nastala »bosanska crkva«, 
— već u južnijim, prostranijim oblastima nekadašnjeg Zahumlja i 
Travunje, koje su oblasti došle pod bosansku vlast tek u XIV vijeku 


128 Jaroslav Šidak: (92) 


i gdje je istočna crkva ostavila bezbroj spomenika još iz vremena 
prije bosanske okupacije. 

Ston i poluotok Pelješac nikada nisu ušli u okvir bosanske 
države, pa ipak su na onom kamenitom, kršnom i oskudnom 
zemljištu očuvane brojne nekropole sa stećcima. Najbolji pozna- 
valac ovih spomenika, iako sam odlučan pristaša koncepcije Rač- 
koga, mora utvrditi za njih ovu značajnu činjenicu: »Na poluotoku, 
u gotovo svim selima... nalazimo većinom bogomilska groblja 
blizu t. zv. »grčkih crkava« (t. j. pravoslavnih) i njihovih groblja, 
u koja su se ukopavali dotični mješćani i kad bijahu pravoslavni i 
kad se pokatoličiše« (Bjelovučić, Povijest Rata 52). 

Ova prostorna povezanost sredovječnih nekropola sa pravo- 
slavnim crkvama i grobljima utvrđena je kod čitavog niza primjera, 
ne samo u starom Zahumlju i Travunji, nego čak i u pravoj, sre- 
dišnjoj Bosni. 

Dovoljno je pregledati godišta Glasnika sarajevskog muzeja, 
da se ova konstatacija provjeri, a i Glušac je iz ogromne građe, 
objavljene u Glasniku, naveo nekoliko slučajeva u svojoj radnji. 


Mi ćemo ovdje reproducirati prikaz »Starog groblja po 
Gacku«, koji je nedavno objelodanio Pero Slijepčević u istom 
Glasniku (1928, II, 57—63). Ovaj je prikaz u mnogom pogledu od 
značaja. Prije svega odnosi se na kraj, koji je do u 7o-e godine 
XIV vijeka bio u vlasti humskih odnosno srpskih vladara. Osim 
toga je po svojim brojnim spomenicima u kamenu, njihovoj orna- 
mentici i vezi sa današnjim pučanstvom gatačkog polja, karakte- 
rističan gotovo za sve sredovječne nekropole u Hercegovini. 

Slijepčević konstatira, da na gatačkom polju ima vrlo mnogo 
sredovječnih nekropola i crkvenih razvalina. Groblja se sastoje od 
»grobnica« — kako ih narod zove — najčešće u obliku tumbe i 
ploče, ali se među njima nalaze i prelazni oblici sarkofaga pa 
golemi kameni krstovi. »Grobnice« su smještene na malim glavi- 
cama u polju, na vidnim kosama, po okrajcima polja i naročito oko 
starih crkvina. »Kamen se sekao u okolini polja, i ostalo je u maj- 
danima odsečenih i nedovršenih grobnica... .« (57). 

Ornamentika ovih spomenika je razmjerno obilna. »Inače su 
grobnice išarane relativno bogatom ornamentikom linija, cveća, 
heraldičkih znakova, oružja, pa i likovima ljudi i Životinja« 
(ibidem). Slijepčević dodaje još, da »malo gde ima toliko nara- 

tivnih reljefa. Iz heraldičkih znakova, iz bojeva, kola, kavalkada, 
lova, oružja i odela vide se jaka obeležja viteškog vlasteoskog 
života u sred one stočarske sredine« (63). 

Ali, unatoč tako brojnim svjedočanstvima nekadašnjeg života 
na gatačkom polju i uprkos mnogim tragovima prošlosti, koji su 
očuvani u narodnoj tradiciji i geografskoj nomenklaturi, ipak je 
danas gatačko polje slabije naseljeno. Slijepčević veli, da se »od 
toga starog stanovništva jedva sačuvalo nekoliko porodica. Ostalo 
je sve doseljenik« (57). 


Čini se, međutim, da očuvane nekropole pretstavljaju samo 
manji dio onoga, što je prvotno podignuto. Jedva se može naići 
na izvještaj, u kome ne bi bilo vijesti o raznošenju ovog kamenja 
i njegovoj upotrebi u najrazličnije građevne svrhe. 

Tipičan primjer za to pruža Gučja Gora (u travničkom srezu), 
koja se spominje još u XV vijeku i koja je, kako se čini, morala 
tada biti gusto naseljena. U njoj nema »danas nijedne nekropole, 
jer je nadgrobno kamenje upotrebljeno za građu crkve i samostana« 
franjevačkog (Glasnik 1928, II, 55). TT. zv. »kaursko groblje« 
istočno od Glamoča gotovo sasvim je raznijeto, jer je većina stećaka 
upotrebljena za gradnju ceste (Glasnik 1930, II, 115). Itd., itd. 


Ne može biti sumnje, da iz tolikih nadgrobnih spomenika 
govore čitava stoljeća. Od tamnih vremena ranoga srednjega vijeka 
— kako reče Jireček — dizani su na grobovima i baštinama 
moćnijih ljudi, kasnije »dobrih Bošnjana«, ovi spomenici, da svojom 
pojavom impresioniraju i mnoga kasnija pokoljenja. U našim 
kraškim oblastima oduvijek se našlo dosta za to prikladnoga ka- 
menja, u mnogim krajevima još se mogu vidjeti napušteni kame- 
nolomi, a silna vlastela često su znala da ogromnim naporom 
svojih kmetova i životinja dovuku ovo kamenje na svoje baštine u 
pitomijim krajevima. 

Glušac, dakle, ispravno konstatira jednostavnu istinu o po- 
rijeklu tih spomenika. »Njihova rasprostranjenost — kaže on — 
zavisi od zemljišta kakvo je. Gde je zemljište kamenitije, tamo ih 
više i ima, a gde nema kamena, nema ni njih. Zato su u severnoj 
Bosni retki, a mnogo gušći u srednjoj i južnoj, a naročito u kame- 
nitoj Hercegovini« (32). 

Ne pobija samo ova materijalna pretpostavka stećaka misao 
O njihovu »bogumilskom« porijeklu. Postoje još drugi momenti, koji 

pokazuju, da oni nisu pretstavljali ništa iznimno, ništa specifično 
za sredovječnu Bosnu i »bosansku crkvu«. 

Najveća pažnja među »starobosanskim  mramorjem« uvijek 
je obraćana stećcima i po njima se čak uobičajilo sve ove nadgrobne 
spomenike zvati općenito stećcima. Postanak stećaka dovodi se 
obično u vezu sa rimskim sarkofazima, a njihova figuralna orna- 
mentika sa »primitivnim imitacijama rimskih skulptura« (Jireček 
I, 123), ali je u najnovije vrijeme Skarić iznio sasvim drugačije i 
bez sumnje najvjerojatnije mišljenje o njihovu postanku. 

Potaknut jednim ruskim grobnim spomenikom iz drva u 
obliku duguljaste kuće (reproduciranom na nekoj slici od god. 1634), 
Skarić je mogao utvrditi, da su »i drugdje širom svijeta pravljeni 
grobni spomenici u formi kuće«, u Rusiji na pr. još u poganskim 
vremenima, i da su oni — po mišljenju Niederlea, glasovitog sla- 
venskog arheologa — zametak kasnijih hramova (»Jedan slovenski 
uzor bosanskih mramorova (stećaka)«, Glasnik 1928, 142). Da sui 
stećci prvotno trebali da budu ovakvi grobni spomenici, na to 
upućuje ne samo naziv »kuća«, »vječna kuća« u nekim natpisima 
na njima, nego i zanimljivi primjeri, iz kojih Skarić s punim pravom 
zaključuje, da su stećci upravo rađeni kao grobne kućice, iako je 
kameni materijal morao nešto izmijeniti njihov oblik. Tako su 
na pr. morali otpasti strešni prijepusti, a znatnoj težini kamene 
mase suprotstavljena je kamena ploča kao podložak, ali još uvijek 
su na nekim stećcima istaknuti sljeme i strešni prijepusti (143). 

Da se Skarić zadovoljio samo ovime, što je ovdje rečeno, 
njegovo mišljenje bi već zavrijedilo da se ozbiljno uzme u račun. 
On je, međutim, držao, da to nije dovoljno i nastojao je da pojavu 
stećaka objasni hipotezom o postojanju nekog ruskog etničkog 
elementa u središnjoj Bosni, od koga su tobože potekla geografska 
imena, izvedena od apelativa -osa, -osika, -osina (== jasika) i usti- 
(Ustiprača i dr.) i naziv tfzan (od trizna) za ravan u središtu po- 
najviše muslimanskih sela u središnjoj Bosni (vidi: Trzan, Glasnik 
1928, 127—133). 

Skarić je znao, da ovi »dokazi« ne mogu njegovu hipotezu 
učiniti uvjerljivijom. Ne samo ne postoji nikakav historijski podatak 
o nekom ruskom plemenu u Bosni, nego niti za naziv trzan nema 
uopće »direktnih historijskih potvrda« (131), a za ostale primjere 
iz nomenklature potrebna je, po Skarićevu vlastitom priznanju, 
jača lingvistička podloga (ibidem). 

Sve to nije važno. Dovoljno je samo jedno: da se konstatira, 
da pojava stećaka nije ništa naročito, da nije vezana uz jednu 
oblast, koliko god ova bila velika, nego da je ima »širom svijeta«, 
kako kaže Skarić, i da je u vezi sa prastarim ljudskim predodžbama 
o zagrobnom životu. 

Skarić ima potpuno pravo, kada kaže — u vezi s ovom po- 
javom — da Bosna »u mnogom pogledu pokazuje da su se u njoj 
bolje nego u drugim krajevima sačuvali stari oblici materijalne i 
duševne kulture« (142). 

Ovo potvrđuje i ornamentika stećaka. S obzirom na broj 
očuvanih spomenika ona je dosta rijetka. Truhelka kaže o tome: 
»Ako reknem da ćemo na svakih trideset spomenika nabrojiti tek 
jedan ukrašeni — a na to me je navela prilično pomna statistika — 
ne ću puno pogriješiti, ali ipak ima i tih ukrašenih spomenika opet 
na hiljade« (Glasnik 1891, 371). 

Ova ornamentika ne obiluje ni mnogim motivima. To su 
uglavnom: krst, naročito u početku natpisa, polumjesec, kotač, 
spirala, rozeta, heraldički krin 1, na nekim rijetkim spomenicima, 
svastika (Hakenkreuz); zatim izvjesni arhitektonski ures i nara- 
tivni prizori iz života vlastele. 

Ne može biti sumnje, da se spomenuti simbolični ornamenti 
odnose na mrtvački kult, iako još — s obzirom na naše spomenike 
— nisu svestrano proučeni. 

Istražujući ornamentiku znamenitog stećka u Brotnjicama, 
u Konavlima, prof. L. Zore je već 1881 (Bosanski grobovi, Program 
dubrovačke gimnazije za god. 1880/1) nastojao odrediti značenje 
pojedinih simbola prema arheološkom priručniku Caumonta. On 
je našao, da kotač (a po njemu stilizirana rozeta), prvotno kotač za 
pravljenje vatre, simbolizira vatru i sunce, i da se »slika tog sta- 
rinskog znaka nalazi po svim davnim spomenicima, a što je po nas 
glavnije, nema gotovo nikakva grobnog stećka u našega naroda bez 
toga zlamena«... (16). Kod sv. Augustina ovaj kotač je simbol 
sinagoge, starog zavjeta. Polumjesec je izraz napredovanja, dok 
su simbolične životinje, kojih ima mnogo na bizantinskim spome- 
nicima, pretežno beznačajne kaprice sredovječnih »kovača«. Za 
prizor kola pretpostavio je Zore, da je u vezi sa mrtvačkim kolom, 
još u njegovo vrijeme uobičajenim u Paštrovićima. 

Najzanimljive priloge pitanju simbolične ornamentike na 
stećcima dao je, međutim, Nijemac G. Wilke, osobito u studiji 

#E 

»Ueber die Bedeutung einiger Symbole an den Bogumilendenk- 
malern« (Glasnik, 1924, 27—37). On je upozorio na prastaro i 
općečovječansko značenje lunarnih simbola, kao simbola smrti i 
ponovnog buđenja u život. Simbolična (ne ornamentalna) spirala, 
polumjesec, heraldički ljiljan i svastika pripadaju tim lunarnim sim- 
bolima, iako Wilke ne sumnja, da se kod stećaka radi »um die rein 
mechanische  Fortsetzung eines  altiiberlicferten  Grabmotivs... 
dessen Ursprung lingst in Vergessenheit geraten war« (33). 

Najčešći, dakle, simboli na stećcima izražavaju pračovje- 
čansku čežnju za uskrsnućem i ne mogu se ograničiti na nijedno 
vjerovanje, na nijedno područje. 

Arhitektonska ornamentika nalazi se pretežno na hercego- 
vačkim spomenicima. Truhelka drži, da to dolazi od romanskih 
utjecaja sa primorja, naročito iz Dubrovnika, i da odgovara pre- 
dodžbi o grobu kao kući pokojnikovoj — »ein Gedanke, der in 
Inschriften ausdrucklich ausgesprochen wird« (Bosnien und Herce- 
govina. Die Monarchie in Wort und Bild 1901, 175). 

Uprkos svemu rečenomu i uprkos rezervi, koju je učinio u 
pogledu odnosa »bosanskih bogumila« prema znaku križa, Truhelka 
je osobitu važnost položio na prizore iz života kao izražaj nekog 
nekršćanskog mentaliteta. On te prizore smatra doduše, uz natpise, 
»skoro jedinim izvjesnim pomagalima za proučavanje kulturnog, 
života bosanskog naroda u onom mračnom srednjem  vijeku« 
(Glasnik 1891, 378), ali niti u njima, niti u natpisima ne nalazi 
nikakvu vezu sa »kršćanskom tradicijom« (381). On konstatira: 
»Tu se samo prikazuje život u najživljim i najveselijim časovima — 
lov — turniri — igranke, a ako proučimo natpise, što ih po mra- 
morovima nalazimo, opet ćemo naći samo crtica iz života, a nikada 
(ovu riječ Truhelka potcrtava) jadikovke za pokojnikom, koga je 
nesmiljena smrt ugrabila. Zar to ne sluti na vjerske nazore o smrti, 
koji se ne podudaraju sa čuvstvovanjem i shvaćanjem naroda pito- 
mijih i po uticajima kulture mekših?« (ibidem). 

Bez sumnje, ova feudalna vlastela, čiji život se iscrpljivao u 
kavgama, lovu, turnirima, zabavama i pljački, nisu bila nimalo 
pitoma, ni mekana. Od kulture prosvjećenijih naroda uzimali su 
samo ono, što je moglo podići izvanjski sjaj njihove moći i bogat- 
stva. Ali, zar je moguće, da oni, kao navodni pripadnici sekte, 
»kojoj je Život teretan, griješan, a smrt tek prag, preko koga pre- 
lazaše u novi sretniji stadij« (ibidem), daju na svoje grobne kuće 

urezivati baš one najradosnije časove, koji ih mogu samo vezati 
uz život? Bez obzira na to, da život ove opore i prepune životne 
snage vlastele nije nikada bio teretan, iako je bio doista neizrecivo 
grešan, zar ovi prizori iz njihova (ne narodnoga!) života ne svje- 
doče prije svega o žalosti, o primitivno i oporo izraženoj tuzi, da 
moraju ostaviti baš taj vedri i radosni život? Mjesto tužaljki u 
natpisima čežnja pokojnika pod stećcima za životom govori kroz 
prizore, koji su im za života bili najmiliji. Ništa u tome nema 
»bogumilskoga«, već samo posvjedočuje usku povezanost ovih 
»bogumila« sa životom u njegovim najmaterijalnijim izrazima. 


U svemu dosadašnjem istraživanju stećaka, kao i sviju ostalih 
sredovječnih grobnih spomenika, upada u oči činjenica, da se u 
tome radu uvijek i u svakom slučaju polazilo sa pretpostavke, da 
su ovi spomenici izraz jednog jedinstvenog kulturnog mentaliteta. 
Njihova obilježja zajednička su svima ovim spomenicima, nalazili 
se oni na vlastitom području »bosanske crkve«, u oblastima, koje su 
kao oblasti pravoslavne crkve došle u toku XIV vijeka pod bo- 
sansku vlast, ili su uvijek bile izvan granica sredovječne Bosne, kao 
srpsko Podrinje, ili Ston sa Pelješcem. 


Postojale su samo razlike u tehničkoj izradi ovih spomenika 
i njihovoj ornamentici, uslovljene udaljenošću od umjetnički i 
arhitektonski razvijenijih kulturnih centara na našem Primorju. 


Činjenicu o pripadanju stećaka jednom zajedničkom kultur- 
j j J ] 
nom području, širem od onoga, na kome je niknula i raširila se 
»bosanska crkva«, potvrđuju i natpisi na njima. 


Jireček na pr. konstatira, da ne samo natpisi u zapadnoj 
Srbiji nego i u ostalim srpskim krajevima potsjećaju na bosanske, 
a da je »osnovna formula natpisa ista i u Bosni i u Srbiji, sve do 
u Maćedoniju: sećajte se, da ćete i vi umreti; i vi ćete biti što i 
ja, ali ja više nikada neću biti kao vi« (IV, 82). Skarić je, međutim, 
našao, da je ova »osnovna formula natpisa« upotrebljavana na još 
većem prostranstvu, pa i u neslavenskim oblastima. On upozorava, 
da neki natpisi, među njima i gore citirani, sjećaju na sredovječne 
grobne natpise u Italiji; s otoka Zakinta navodi on jedan talijanski 
natpis, koji je gotovo identičan sa spomenutom formulom (Glasnik 
1920, 267%). Napokon je Corović našao »zametak« ove toliko 
raširene formule na jednom latinskom natpisu u Viminaciju (Bosna 
i Hercegovina 89). 

Jagić (Nekoliko riječi o bosanskim natpisima na stećcima, 
Glasnik II, 1) izrijekom kaže, da su »svi (sic!) natpisi sastavljeni 
kao da se jedan ugledao na drugoga«. On vidi u tome »predanje 
jedne epigrafske škole« (5). Pristupajući detaljnoj analizi on ponovo: 
ističe, da kod spomena onih, koji dižu grobni spomenik, »vladaju 
neke postojane formule, dokaz nutarnjega jedinstva među svijem 
natpisima ovoga reda« (6). 

Sličnost među stećcima i njihovim oblicima tako je velika, 
da je jedan od najstarijih otkrivača ovog dotle sakrivenog blaga 
naše prošlosti, Vid Vuletić-Vukasović, morao priznati, da »nije lako: 
kazati po obliku spomenika, pod kojijem su stećcima pristaše 
istočne crkve, a pod kojijem zapadne« (Bilješke o kulturi etc. 178), 
a to isto vrijedi i za natpise na njima, ukoliko, dakako, nisu mlađi 
od XVI vijeka. Na ovima se već jasno zapaža sve oštrija diferen- 
cijacija među katoličkim i pravoslavnim natpisima, dok je karakter: 
ranijih natpisa isti. 

Svi, dakle, dosadašnji rezultati u proučavanju stećaka, svaka 
konstatacija bilo koje date činjenice u njihovoj pojavi — bez obzira 
na njezinu interpretaciju — odbacuju kao neosnovano vezivanje 
stećaka uz tobožnje »bogumilstvo«. Ovi sredovječni nadgrobni spo- 
menici nisu čak vezani ni za samu »bosansku crkvu«, niti za sredo- 
vječnu Bosnu, već su izraz jedne mnogo prostranije materijalne i 
duševne kulture, u čijoj izgradnji je karakter zemljišta imao isto 
toliko udjela kao i socijalni odnosi, sa svojim oštrim oprekama 
između feudalnih gospodara i njihovih kmetova, pa prastare pre- 
dodžbe o zagrobnom životu, davni kult mrtvaca i mnogo kasniji 
utjecaji kulturno razvijenijeg susjedstva. 

Ovaj rezultat, koliko god u određenom smislu potvrđuje 
Gluščevo stanovište, on ujedno odbija kao jednostrano i neosnovano: 
njegovo mišljenje, da su stećci svjedoci pravoslavlja sviju onih, 
koji su ih podigli. 


4. Prepiska kardinala Ivana Stojkovića sa Dubrovnikom god. 1433. 


Za dokaz pravoslavlja »bosanske crkve« Glušac još ističe 
prepisku kardinala Stojkovića sa dubrovačkom republikom od 
god. 1433 i jedno pismo Isabega, »vojvode zapadnih strana«, od 
god. 1454, kojom daje Dubrovčanima slobodu trgovanja po obla- 
stima njemu podređenim. 

Ovo su najslabiji dokazi za Gluščevu tezu, a ujedno pokazuju, 
da Glušac nije pristupio svome radu sa svestranim poznavanjem ne 
samo dotadašnje literature nego niti čitave objavljene izvorne građe. 

Prepiska kardinala Stojkovića sa Republikom može se razu- 
mjeti samo onda, ako se imaju na umu one naročite, upravo revo- 
lucionarne okolnosti, koje su tada, u prvoj polovini XV vijeka, 
drmale katoličkom crkvom i preobražavale je. 

Velika papinska šizma uzdrmala je do temelja vjerskom 
sviješću katoličkih masa. Osnovni princip katolicizma, vjera u bo- 
žansko poslanstvo papinske vlasti, bio je potpuno rastočen. Demo- 
ralizacija u najširim redovima klera, pretvaranje papinske kurije 
iz jedne duhovne oblasti u odlično organiziranu financijsku 
ustanovu, čije se djelovanje gotovo sasvim iscrpljivalo u iznalaženju 
uvijek novih vrela prihoda, postavivši za mjerilo sviju duhovnih 
vrednota zvonku kovinu — izazvalo je prvu snažnu reformu na 
Zapadu, husitizam. Prvi put stajala je katolička crkva nemoćno 
pred neobuzdanim zamahom masa čitavog jednog naroda, u kome 
su socijalni odnosi toliko sazreli, da su morali naći rješenje, makar 
i u okviru sredovječne religiozne svijesti. 

Sve ove okolnosti pridonijele su, da se papinstvu suprotstavi 
vrlo opasan protivnik — prelati cjelokupne crkve, okupljeni u 
koncilu. Ovi koncilski oci, koji su uspjeli da na kosničkom koncilu 
oslobode zapadno kršćanstvo od šizme, prijetili su da monarhijski 
sistem u crkvi zamijene parlamentarnim, da vrhovnu vlast u crkvi 
prenesu sa pape na koncil, kao stalnu skupštinu najviših dostojan- 
stvenika u zapadnom kršćanstvu. 

U tom uznemirenom vremenu našla je neobično plodno tlo 
misao o uspostavljanju prvotnog jedinstva u kršćanstvu. Ne samo 
istočna crkva, ugrožena od islama, nego i sve druge crkve, koje nose 
kršćansko ime a koje su dotada bile progonjene kao najgore hereze, 
trebale su da zajedno sa zapadnom crkvom izgrade jedno novo, bolje 
kršćanstvo. Poslije strahovitog sloma, na Zapadu je sve bilo spremno 
da obnavlja, mijenja, izgrađuje, i ništa se nije činilo nemoguće, 
ništa neostvarivo. 

Misao o obnovi univerzalne kršćanske crkve, potaknuta na- 
ročito nepobjedivim husitizmom, postala je doskora dominantnom u 
crkvi, i njeno ostvarenje imalo je da odluči sudbinom papinstva. 
Pobjednikom u teškom sukobu između papinstva i crkvenog kon- 
cila mogao je biti samo onaj, koji provede u život misao potpune 
crkvene unije. 

U prvi mah postojali su najbolji izgledi, da baselski koncil 
uspostavi crkveno jedinstvo. Njegovi izaslanici vodili su pregovore 
sa češkim Husitima, odlazili su u Carigrad, odatle su se vraćali 
s najboljim utiscima, a u isto vrijeme pomišljalo se najozbiljnije na 
to, da se privuku crkvi heretički Armeni, Nestorijani, Jakobiti i 
— »Bosnenses«. 

Prvi put upotrebili su ovdje pretstavnici katoličke crkve ovaj 
naziv za »bosanske heretike«, koji je jedino odgovarao njihovu 
vlastitom imenu. 

Već je Asbćth, a kasnije Prohaska (Husitstvi a bogomilstvo) 
konstatirao, da su koncilski izaslanici, koji su se god, 1434 nalazili 
u Češkoj, iznosili »Bošnjane« kao loš primjer Česima. Oni su po- 
bijali upotrebu narodnog jezika u crkvi primjedbom, »ut indocti 
surgerent et predicarent, quidquid vellent, et sic tandem fieret de 
eis sicut de Bosnensibus«, a pozivanje Husita na sv. Pismo kao 
jedini izvor vjere, odbijali su konstatacijom, »nam Greci, Bosnenses, 
Arriani et quicumque, qui nomine Christiano gloriantur, promittunt 
obedienciam secundum legem dei, sed non secundum  sanctorum 
patrum instituta, et in hoc boni Christiani distinquuntur ab aliis« 
(Prohaska, €. 0. 7). 

Izaslanici koncila, dakle, nisu Bošnjane smatrali vjernicima 
istočne crkve, jer ih u tome slučaju ne bi napose isticali pored Grka, 
pod kojim imenom razumijevaju pripadnike sviju narodnih crkava 
u sklopu istočne crkve. 

Da su izaslanici bili pravilno obaviješteni o odnosu »bosanske 
crkve« prema istočnoj, svjedokom je ne samo kardinal Ivan Stoj- 
ković, pokretač misli, da koncil pokuša uz ostale vratiti crkvi i 
Bošnjane, optužene radi manihejstva, nego i zemljaci kardinalovi, 
upravo sama republika dubrovačka. 

Iznoseći svoju misao u traktatu »De modo quo Greci fuerant 
reducendi ad ecclesiam per concilium Basiliense«, Stojković kaže 
doslovno: »Preterea si nunc ad Grecos mittuntur persone, quorum 
deliberationi tota ecclesia pareat, ut in istis articulis continentur, 
pari racione eciam ad Armenos, ad Nestorianos, ad Jacobitas, ad 
Manicheos et Patarenos in Bosna mittantur alii cum simili potestate« 
(Prohaska 8). 

Dubrovčanin Stojković dijeli na taj način oštro »bosansku 
crkvu« od grčke, razumijevajući pod ovom čitavu pravoslavnu 
crkvu, dok vjernike one prve spominje na posljednjem+mjestu među 

»hereticima«, koji su sami sebe doduše smatrali pravovjernim kršća- 
nima, ali ih je jedna i druga crkva progonila dotada kao heretike. 


Stojković se nije zadovoljio time, da ovu misao samo nabaci. 
U toku godine 1433 obraća se — možda opunomoćen od koncila — 
dubrovačkoj republici s molbom, da posreduje, kako bi bosanski 
kralji velmože poslali svoje poslanike na koncil (Jorga N., Notes 
gtc; 1E> SES) 

Odgovarajući pismom od 5 oktobra 1433, Republika mu po- 
ručuje, da je njegova zamisao neostvariva radi rata i dinastičkih 
borbi, koje su u Bosni upravo u punom jeku. Na kraju pak pisma 
dodaje nekoliko riječi o redovnicima »bosanske crkve«, koje pogo- 
tovu govore u prilog koncilova razlikovanja bosanske i istočne 
crkve, jer su — po njima — »Patareni nuncupati religiosi dicti 
regni Bosne per ipsos Bosinienses, licet verius dici possent sine fide, 
ordine et regula« (ibidem). 

Koncil, a naročito njegov čuveni kardinal, nije se, uprkos 
ovom službenom saopćenju, odrekao misli o izmirenju sa »bosan- 
skom crkvom«. Naredne godine, 3 septembra 1434, predložio je 
»dominus episcopus Terbipolensis« u plenarnoj sjednici koncila, da 
»per concilium intendi debere ad reductionem Boxgne Manichaeorum 
errore infectorum, de quibus tanta spes foret conversionis sicut et 
Grecorum«. Da svoj prijedlog potkrijepi, biskup je iznio, da je bo- 
ravio u Bosni, gdje mu je iskazivano neobično poštovanje (...quod- 
que in maxima veneracione se ipsum habu:ssent, dudum inter cos 
constitutum, videntes namque eum mitra infulatum et indutum pon- 
tificalibus cum tanta humilitate venerabuntur, ut vix potuisset 
retrahere eos de osculatione pedum). Na pitanje papinskog legata, 
koga bi mogao predložiti za misiju u Bosni, odgovorio je biskup, da 
je pripravan to sam učiniti (Prohaska 7). 

Koncil, međutim, zaokupljen pitanjem Husita, nije preduzi- 
mao ništa odlučno sve dotle, dok nije i sam car Žigmund zahtijevao, 
da se koncil pobrine za obraćenje bosanskog kralja 1 njegovih po- 
danika. Tek sada, nagnan na to ustrajnim nastojanjem kardinala 
Ivana, odlučio je koncil u mjesecu junu god. 1435, da naročiti odbor 
izabere poslanike za Bosnu i stvori posebne zaključke u tom pravcu 
(Prohaska 8). 

21 decembra i. g. nalazilo se već poslanstvo na Žigmundovu 
dvoru u Ugarskoj, gdje je u prisutstvu kralja Tvrtka II raspravljano 
o obraćanju naroda u Bosni (Asb6th J., Bosnien und Hercegowina 

74). Novo jedno poslanstvo primljeno je od Žigmunda 19 marta 
1436 opet u prisutnosti Tvrtkovoj (ibidem), ali se o njegovu radu 
u samoj Bosni ništa ne govori u izvorima. 


Stvar je jamačno zamrla. Koncil se sve više odvraća od velikih 
zamisli, kojima nije dorastao i, pokušavajući da reorganizira crkvu, 
izaziva sve žešći sukob s papom, koji polako, ali smišljeno slabi 
pozicije koncila. 

Dobivši, napokon, u grčkoj crkvi, monarhijski odlučno orijen- 
tiranoj, dragocjenog pomoćnika, papa Eugen IV ulazi u otvorenu 
borbu s koncilom. | Historičar odnosa papinstva prema Bizantu 
W. Norden karakterizira ovu posljednju fazu sudbonosne borbe 
riječima: »Indem es Eugen IV gelang, die Griechen auf seine Seite 
zu ziehen und sie zum Besuch des Gegenkonzils von Ferrara-Florenz 
zu vermčogen, indem er sie dort zur Beschworung des papstlichen 
Primats zu bewegen wusste, stellte er das gesunkene Ansehen des 
Papsttums glinzend wieder her, iberwand er den Konziliarismus« 
(Das Papsttum und Byzanz. 1903, p. 723). 

Poslije te pobjede ostvario je Eugen IV veliki dio zadaće, koju 
je koncil, u cilju crkvenog jedinstva, sebi postavio. Do god. 1449 
provedena je unija s Armenima, Jakobitima, Nestorijanima i Maro- 
nitima, a god. 1444 stekao je katolicizam, priznanjem primata od 
strane kralja Stefana Tomaša, najsnažniju poziciju u Bosni od Kuli- 
novih vremena. 

Ovaj uspjeh, međutim, koji je i inače bio vrlo kratkotrajan, 
razvio se u sasvim drugačijem pravcu, nego je bio onaj, kojim je 
namjeravao da korača koncil. Mjesto sporazuma papinstvo je išlo 
za tim, da »bosansku crkvu« slomi. 


* 


Drugi dokaz, koji Glušac smatra »vrlo važnim«, ima za pret- 
postavku jedan osnovni nesporazumak u shvaćanju problema »bo- 
sanske crkve«. Ovaj nesporazumak pretstavlja uopće znatan meto- 
dički nedostatak čitave Gluščeve koncepcije. 

Glušac, naime, nigdje ne razlikuje vjerske odnose u Zahumlju, 
odnosno, kasnijoj Hercegovini, od onih u pravoj Bosni. Prema nje- 
govu shvaćanju problem »bosanske crkve« postoji na čitavom po- 
dručju sredovječne bosanske države, i nikada on ne uzima u obzir 
pravoslavnu crkvu, koja se održala u zahumskim i travunjskim obla- 
stima. Spomenici, koji su se očuvali na području ove crkve, služe 

mu, da njima dokaže pravoslavlje — »bosanske crkve« (sravni na 
pr. Gluščevo pisanje o stećcima i crkvinama). 


Istu pogrešku učinio je Glušac povodom Isabegove listine Du- 
brovčanima od 14 nov. 1454, u kojoj Isabeg obećava, da »ni muslo- 
manin, ni hristjanin« ne smije ometati dobrovačku trgovinu. Isa- 
begove riječi mogu, doista, značiti, »da su ljudi hercegovi u to doba 
bili hristjani, odnosno pravoslavni hrišćani«, ali ne dokazuju još, 
»da je srednjovekovna »bosanska crkva« bila pravoslavna« (37). 


Iscrpivši na taj način direktne dokaze za svoje mišljenje o 
pravoslavlju »bosanske crkve«, Glušac je u nizu indirektnih dokaza 
dao nekoliko vrijednih misli, o kojima će biti govora u trećem dijelu 
ove rasprave. Ovi dokazi, naime, odnose se odreda na pitanje: zašto 
se poslije pada Bosne pod Turke ni u jednom, ni domaćem ni stra- 
nom spomeniku ne spominju ni »bosanska crkva« ni »bosanski 
heretici«. 


Preostaje još da se ocijene Gluščeva razmatranja o počecima 
»bosanske crkve« i postanku riječi »patareni« (vidi p. 50—54). 


5. Počeci »bosanske crkve« 


Iako i sam konstatira, da je »vreme i način uvođenja hrišćan- 
stva među balkanske Slovene tamno« i da »stoji na pretpostavkama«, 
Glušac ipak tvrdi, da je »bosanska crkva« stara »upravo toliko, 
koliko je staro i hrišćanstvo u Bosni i Hercegovini« ($0). Malo dalje, 
međutim, kaže, da je samostalna »bosanska crkva« osnovana onda, 
kad se je Bosna »otcijepila od Srbije i osnovala svoju posebnu državu 
sa posebnom dinastijom«, a to je — po njegovu mišljenju — moglo 
da bude oko 1054 (52). 

Bez obzira na unutrašnje protivurječje u ovim tvrdnjama, one 
su sasvim proizvoljne. One se ne mogu smatrati ni hipotezom, jer 
Glušac nije za njih naveo ni jedan dokaz. 


Pouzdano je samo to, da se danas uopće ništa ne zna o bisku- 
Piji u Bosni do XII vijeka (Šišić, Povijest Hrvata I, 598), a osim 
ove »bosanske biskupije«, koja se nalazila u sklopu zapadne crkve, 
nema do XIV vijeka spomena nekoj drugoj crkvenoj organizaciji. 
Istom za bana Stefana Kotromanića, u 20-im godinama XIV vijeka, 
javlja se uz katoličku bosansku biskupiju sa središtem u Đakovu 
još i samostalna »crkva bosanska«. 

Ali, ovaj naziv »crkve bosanske« je mnogo stariji. On se u 
latinskom obliku »bosnensis ecelesia« javlja dokumentarno još god. 
1089, u fundacionoj listini barske nadbiskupije (ecclesia bosoniensis), 
zatim god. 1195, kada jedan izabrani bosanski biskup (electus 
Bosnensis ecclesie) dolazi u Dubrovnik, da primi posvetu od dubro- 
vačkog nadbiskupa (Smičiklas, Codex Il, 271). 

Da je u Kulinovoj Bosni postojao samo jedan biskup, i to 
Slaven, dokazuje pismo, koje je papinski legat Ivan de Casamaris 
uputio kuriji ro juna 1203, kada je obavio svoju misiju u Bosni. 
Papinski legat kaže izrijekom: »quod in regno bani Culini de Bosna 
non est nisi unus episcopus« i da je ovaj baš tada umro. Legat pre- 
poručuje kuriji, da po mogućnosti (si posset fieri!) »aliquis Latinus 
ibi poneretur« (Smičiklas, Codex III, 36). 

Ovaj savjet legatov može se razumjeti samo tako, da su do 
toga vremena bosanski biskupi bili Slaveni, i to mišljenje, koje je 
naša nauka doista prihvatila, nalazi svoju potvrdu i u mnogo obil- 
nijim vijestima dubrovačkih kroničara. 

Iako za te vijesti nema dokumentarnih potvrda, one ipak iza- 
zivaju utisak, da su morale biti crpljene iz pisanih spomenika, kako 
je konstatirao već Hoffer (Spomen-knjiga iz Bosne 1901, 72). Jireček 
je na pr. doista našao, da se biskup Vladimir, koga spominje Resti, 
posvetio u Dubrovniku i da je za nadbiskupa Arengerija (1220— 
1239) jedanput godišnje dolazio k svome metropoliti (1, 165). 

Jireček, uostalom, nije — kao ni Ruvarac, ni Hoffer — sum- 
njao u pisanje dubrovačkih kroničara, ne samo o bosanskim bisku- 
pima početkom XIII vijeka nego ni onima iz XII vijeka. On vidi 
u imenima bosanskih biskupa Vladislava (1141), Radogosta (oko 
1197), Bratoslava, Dragohne (1209) i Vladimira dokaz njihove 
hereze, iako su »na izgled« pripadali rimskoj crkvi (1, 165). Ru- 
varac nije doduše o njima pisao, ali je pretpostavio njihovo posto- 
janje, kada je u radu »O Bosni etc.«, pominjući Prayovo mišljenje, 
da su oni bili »plerique ritus graecanici«, odbio da o njima piše, 
motivirajući to riječima: »da se oni nas ne tiču« (to on kaže u 
uvodu svome prilogu o dabarskoj episkopiji, povodom Savine re- 
organizacije crkve; Godišnjica 2, 248). 

Batinić reproducira mišljenje Farlatija, da su bosanski biskupi 
bili ranije grčkog obreda, te se pri tome poziva i na Assemanija 
(Farlati VI, 43; Batinić I, 22). Jelenić kaže, da su »prije biskupa 
iz reda sv. Dominika i sami bosanski biskupi bili glagoljaši« (Kul- 

tura i bosanski franjevci I, 95?), a i Corović smatra vrlo vjerojatnim, 
da je legatov savjet o postavljanju Latina za bosanskog biskupa bio 
uperen protiv slavenskog bogoslužja uopće (Ban Kulin 25). 

Hoffer je s mnogo razloga ograničio upotrebu glagoljice na 
sjeverozapadne krajeve Bosne (78), koji su od starine pripadali Hr- 
vatskoj odnosno Slavoniji i gdje su dosada jedino i nađeni glagoljski 
natpisi u Bosni. Iako nije isključeno, da se glagoljica održala još. 
dugo u »bosanskoj crkvi« kao neke vrste sveto pismo — na što bi 
upućivala činjenica, da su svi poznati rukopisi »bosanske crkve« 
prepisivani sa glagoljskih predložaka — ipak Hoffer opravdano 
ističe upotrebu ćirilice u Bosni, da je onda dovede u najužu vezu sa 
grčkim obredom. On upravo tvrdi, da »ovakvi katolici grčkoga 
obreda bijahu Bošnjaci od pamtivijeka« (79). 

Slavensko obilježje »bosanske crkve« i njenih glavara ostalo 
je netaknuto do postavljanja bl. Ivana iz Freiburga za bosanskog 
biskupa godine 1233. 

Još 1232 naložio je Grgur IX kaločkom nadbiskupu, zagre- 
bačkom biskupu i prepoštu sv. Lovrinca kaločke crkve, da ispitaju 
vijesti o neurednom životu bosanskog biskupa, koji po imenu nije 
poznat, ali o kome je kurija bila obaviještena da je »litteralis expers 
scientie« (!), da uopće ne služi, niti podjeljuje sakramente, pa da 
čak ne poznaje ni obred krštenja (Smičiklas, Codex III, 361—362). 
Kada je papinski legat Jakov prenestinski proveo u ovom slučaju 
istragu, biskup se branio, da je griješio radi svoga neznanja, svoje 
neobrazovanosti. Smijenivši ga, legat postavi na ispražnjenu stolicu 
jednoga od svojih pratilaca, dominikanca fra Ivana, i na taj način 
ostvaren je napokon prijedlog legata Ivana de Casamaris od godine 
1203. 

Činilo se, da će sada, kada je bosanskim biskupom postao stra- 
nac, Latin, i kada je njegova crkva god. 1247 konačno povjerena 
nadzoru jedne ugarske metropolije, katolicizam biti toliko učvršćen 
u Bosni, da se neće trebati bojati novih »heretičkih« ispada »bosan- 
ske crkve«. 

Ali, uprkos trenutačnim uspjesima, napori katolicizma u Bosni 
ostali su u konačnom rezultatu bez dubljeg učinka. Ne može biti 
sumnje, da je darovnica grada Đakova u vukovskoj županiji, god. 
1239, izvršena baš radi toga, da se bosanskom biskupu, koji je u 
Bosni mogao djelovati samo uz najveće materijalne i lične žrtve, 
obezbijedi bar jedan siguran posjed i utočište. 

Hofferova slutnja, da se biskupska stolica možda već polo- 
vinom XIII vijeka preselila u Đakovo (110), nalazi dokumentarnu 
potvrdu u listini, koju je biskup Toma izdao 8 maja 1252 »in villa- 
que vocatur Diaco et ante domum in qua habitabat episcopus Bos- 
gnensis« (Smičiklas, Codex IV, 494/5). 

Kako je blijeda bila tradicija katolicizma u Bosni XV vijeka, 
vidi se najbolje po tome, što su i bosanski dvor i katoličko plemstvo 
izgubili svako sjećanje na nekadašnju jurisdikciju bosanskog biskupa 
(Hoffer, 102), ma da su se tada, za Tomaševa vladanja, nalazili u 
vrlo uskim vezama s papinskom kurijom. 

Nije dakle isključena mogućnost, da se već poslije god. 1239 
bosanski katolički biskupi nisu uopće zadržavali u svojoj biskupiji, 
u središnjoj Bosni, a potpuno je nesumnjiva činjenica, da se iza go- 
dine 1247 nisu vraćali u Bosnu ni onda, kada su prilike za to bile 
najpovoljnije, kao na pr. za bana Stefana Kotromanića, kada je 
1340 priznao papin primat, pa u vrijeme kralja Tvrtka. (Sravni 
Šišić, Nešto o bos.-đakovačkoj biskupiji etc., Godišnjica 44, 58/9.) 

Čini se dakle, da je »bosanska crkva«, u obliku, kako je pri- 
kazuju spomenici XIV i XV vijeka, počela živjeti svojim potpuno 
samostalnim životom onda, kada su latinski biskupi trebali da je 
čvršće povežu uz katolicizam, i kada su oni, već svojom prisutnošću 
kao potpuno strani elemenat unutar »bosanske crkve«, morali u 
redovima njenog narodnog svećenstva, njenih »krstjana«, izazvati 
sumnju i bojazan za dalju sudbinu slavenskom tradicijom osveštanih 
ustanova i uredaba. Oni su, štoviše, uređujući bosansku crkvu po 
uzoru ostalih biskupija na Zapadu, morali da izazovu otpor ne 
samo u redovima njenih redovnika nego i u masi njenih vjernika. 
Bosanska biskupija je, napokon, imala da dobije svoju katedralnu 
crkvu s kaptolom, a njeni biskupi — crkvenu desetinu, »more alia- 
rum ecclesiarum de Hungaria« (Smičiklas, Codex IV, 65/6 i 236—49; 
sravni još Hoffera 90). 

Osim toga nisu se ni oni sami osjećali dovoljno sigurni u Bosni, 
te su već rano živjeli izvan njenih političkih granica, što ih je još 
više moralo otuđiti od živog organizma njihove crkve. 

Posljedica ovog uzajamnog nepovjerenja i otuđenja bila je 
— kako se po svemu čini — ta, da je »bosanska crkva« nastavila 
Živjeti ranijim Životom, ne uzimajući obzira na katoličke biskupe, 
svoje navodne poglavare, na ugarskom području. Njezin »crni« kler, 
krstjani, koji se dokumentarno javljaju već 1203 u bolinopoljskoj 

izjavi, birali su jamačno sami — načinom, koji nam nije poznat — 
svoga crkvenog poglavicu, »episkupa crkve bosanske«, koji nije pri- 
znavao vrhovnu jurisdikciju niti zapadne niti istočne crkve. Radi 
toga imale su obje crkve, svaka sa svoga stanovišta, dovoljno raz- 
loga, da ovakvu »bosansku crkvu« proklinju i da je proglašuju 
»heretičkom«, a »d&da bosanskoga« — koji sam sebe zove »gospo- 
din? episkup? crkve bosan'ske« (Pucić, c. o. 1, so) i koji je, po 
riječima jednog savremenog dubrovačkog akta »diedo Pathareno- 
rum Bossine« (Jorga, c. o. Il, 93") — herezijarhom. 

U životu »bosanske crkve« nije se time promijenilo ništa drugo 
do odnos, koji je ona od toga časa zauzela prema katoličkoj crkvi. 
Dok su ranije izabrani bosanski biskupi odlazili u Dubrovnik, da 
ondje prime posvetu od dubrovačkog nadbiskupa, iscrpljujući time 
svu svoju zavisnost o zapadnoj crkvi i rimskoj stolici, otsada je pre- 
stala postojati i ta jedina veza, jer je ona pravno prekinuta već 
1238, odlukom same papinske kurije, koja je te godine podredila 
bosanskog biskupa izravno sebi (Smičiklas, Codex IV, 56/7), a 
stvarno još 1233 (ib. 297/8). 

Da samo slavensko bogoslužje, makar i na istočnom obredu, 
nije moglo potaknuti kuriju, da progoni »bosansku crkvu«, kako 
želi dokazati Glušac — i prije njega su to već mnogi činili — za to 
pruža dovoljno jasnih dokaza historija odnosa rimske kurije prema 
slavenskoj službi Božjoj. 

Izvan svake sumnje stoji činjenica, da se slavensko bogoslužje 
na hrvatskom primorju (u širem značenju ove riječi) održalo 1 
poslije sviju protivnih pokušaja od strane dalmatinskog katoličkog 
episkopata u XI vijeku. 

Vara se Glušac, ako misli, da su »rimski pape i njihovi latin- 
ski sveštenici... uspeli da prošire svoj uticaj i da kod Hrvata za- 
vedu u crkvu latinski jezik mesto slovenskoga«, već ako ne pomišlja 
na mnogo kasnije vjekove od onih, koji za naše pitanje dolaze u 
obzir (51). 

Već je Jireček dobro rekao: »Rim, u svom sopstvenom interesu, 
nije smeo ništa preduzeti protiv slovenskog bogosluženja na jugu, na 
granici prema grčkoj crkvi i na istoku, gde je bugarska crkva bila 
najbliži sused. Nema traga da su i južno od Neretve, u primorskim 
latinskim biskupijama gonjene bile slovenske knjige« (I, 129). Pro- 
tivno Gluščevu tvrđenju, da se »papini eksponenti« nisu u svome 
pobijanju slavenske službe Božje ograničavali samo na Hrvatsku, već 

su nastojali, da svoje namjere ostvare i u Bosni (51), valja navedenu 
konstataciju Jirečekovu nadopuniti u tom pravcu, da ne samo južno 
od Neretve nego ni u sredovječnoj Bosni nema traga, da bi rimska 
kurija ikada progonila slavenske knjige. Isti razlozi oportuniteta, 
koji su utjecali na njeno držanje prema slavenskom bogoslužju u 
južnoj Dalmaciji, nametali su joj se u istoj mjeri i u Bosni, koja je 
već po svome položaju, izvan neposrednog dohvata crkvenih cen- 
tara na dalmatinskom primorju, zahtijevala u svakom pogledu paž- 
ljiviji 1 susretljiviji postupak. 

Ali, ni na hrvatskom primorju nije slavensko bogoslužje pro- 
gonjeno, unatoč odluci crkvenog sabora od god. 1060. 

Povodom svečanog ulaska pape Aleksandra III god. 1177 u 
Zadar, narod i kler dočekao ga je pjesmom na slavenskom jeziku; 
vodeći papu kroz grad u crkvu sv. Stošije, častili su ga oni »immen- 
sis laudibus et canticis altissime resonantibus in eorum slavica lingua« 
(Farlati V, 60, ap. Tkalčić, Slavensko bogoslužje u Hrvatskoj 55/56, 
nota; sravni Jaffe, Regesta 770). 

Pozivajući se na ovu vijest, Murko je i riječi Inocenca III, u 
jednome pismu od god. 1198, povodom izbora nekog »barbara« za 
zadarskog nadbiskupa, doveo u vezu sa slavenskim bogoslužjem. 
Papa naime kaže za zadarsku crkvu: »Cum igitur in ecclesia vestra, 
que sub obedientia sedis apostolice perseverans Grecorum hactenus. 
ritum servaverit et linguam« (Geschichte der ilteren siidslav. Litt., 
nota 85). 

Iz događaja, koji su se razvili pola vijeka kasnije, jasno se 
razabira, da je slavensko bogoslužje pretstavljalo već odavna ukori- 
jenjeni običaj na hrvatskom primorju, a slavenski kler znao je ne- 
prijateljstvu latinskih popova suprotstaviti hipotezu o jeronimskom 
porijeklu glagoljice. Slavensko pismo i službu Božju njegovali su 
naročito benediktinci u brojnim samostanima, koje su podigli duž 
naše obale. 

Samo ova duboka ukorjenjenost slavenskog bogoslužja na 
hrvatskom primorju mogla je skloniti rimsku kuriju, da izrijekom 
prizna pravovaljanost glagoljaške liturgije. 29 marta 1248, odgo- 
varajući na molbu senjskog biskupa Filipa (koji je god. 1247 lično: 
boravio na kuriji u Lyonu), papa Inocent IV dopusti, da se slavensko: 
pismo i jezik upotrebljava »u onim samo krajevima, gdje se je 
običajem uščuvao, ukoliko neće ovom razlikom u pismu biti povri- 
jeđena misao« (Smičiklas, Codex IV, 343). 

26 januara 1251, opet, naloži papa krčkom biskupu, neka 
zadovolji molbu opata i braće omišaljskog samostana sv. Nikole, da 
misu čitaju slavenskim jezikom, »cum ipsi qui Sclavi existunt et 
sclavicas litteras habeant, discere latinas litteras non  possunt« 
(Smičiklas, Codex IV, 479). 

Nisu to bili neki izuzetni slučajevi u držanju rimske kurije 
prema slavenskoj službi Božjoj. Već god. 1246 dao je Inocencije IV 
svoje odobrenje galičkom knezu Danilu, da u svojoj kneževini nje- 
guje slavensko bogoslužje na istočnom obredu. 

Hoffer je dakle s punim pravom konstatirao, da »u svoj Dal- 
maciji srednjega vijeka, t. j. u cijeloj pomorskoj zemlji od rijeke 
Drima do u Istru, gdje je bilo mnogo latinskih varoši, jezik u crkvi 
bijaše latinski i slavenski, u nutarnjim zemljama samo slavenski, 
barem kod svjetovnoga svećenstva« (64). I ta posljednja ograda 
Hofferova suvišna je, ako se ima na umu sve ono, što su spomenici 
o »bosanskoj crkvi« sačuvali. 

Glušac doduše ističe još razliku u simbolu vjere kao dovoljan 
razlog za inkvizitorski postupak rimske kurije prema »bosanskoj 
crkvi« (51), ali nijedan očuvani spomenik ne zna ništa reći o tome, 
kakvim se je simbolom vjere »bosanska crkva« uopće služila. 

A_ kao što Gluščeva tvrdnja o progonjenju slavenskog bogo- 
služja od strane rimske kurije ne odgovara istini, tako je potpuno 
svojevoljna 1 njegova tvrdnja, »da su se bosanski vladari ipak oštro 
opirali papi i njegovim nastojanjima« (51). 

Zatvarajući oči pred tolikim pouzdanim svjedočanstvima, koja 
svakog istaknutijeg bosanskog vladara dovode u najbližu vezu sa 
katolicizmom, od bana Stefana (poslije 1340) i Tvrtka I, preko 
Tvrtka II do kralja Tomaša i njegova sina, — Glušac time znatno 
oslabljuje značenje svoje koncepcije. 

Isti učinak ima i dalji njegov »dokaz« o pravoslavlju »bosan- 
ske crkve«, njegovo tumačenje o postanku riječi patareni, koju svodi 
na simbol vjere u istočnoj crkvi (ex patre == patareni; 53). Bez 
obzira na filološki momenat i na okolnost, da ovo tumačenje »iz- 
gleda ipak kao ponajverovatnije« i Ćoroviću (Bosna i Hercegovina 
44), ono se ipak ne može održati. 

Gluščevo mišljenje nije nipošto novo; još 1739 zastupao ga je 
Kiesling (ap. Schmidt, c. o. Il, 278). Ostali vodeći historici do 
Schmidtova vremena pristajali su odreda uz tumačenje izdavača Du 
Cange-ova glosara, koje je bez sumnje najlogičnije. Po njemu ime 

pataren (patarin, paterin) dolazi od pogrdnog nadimka, koji je prvi 
put upotrebljen od strane protivnika u borbi s pristašama milanskog 
đakona Arialda, odlučnog borca za svećenički celibat u sredini XI 
vijeka. Ovi su se, naime, sastajali u predgrađu, koje je po prnjarima 
i staretinarima, koji su tamo Živjeli, prozvano Pataria (od pates == 
rublje, krpe), a i oni sami nazivani su Patari, kad su se naseljavali 
po drugim gradovima (Schmidt, c. o. Il, 278 i 279). U doba ogor- 
čenih sukoba u crkvi za pontifikata Grgura VII taj je nadimak 
prišivan papinim pristašama (celibat!) 1 od toga vremena ostao je 
u upotrebi kao pogrdna oznaka za heretika uopće, njegov sinonim 
— kako kaže Schmidt (II, 278). U tome smislu upotrebljavali su 
ga i Dubrovčani — ovi načelni katolici — kada su dolazili u priliku 
da govore o redovnicima, a po neki put i o vjernicima, »bosanske 
crkve«, optužene radi hereze. 

Da su oni osjećali potrebu da posebnim nazivima razlikuju 
bosanske franjevce od »pravoslavnog sveštenstva«, t. j. krstjana ili 
patarena — kako predmnijeva Glušac ($3) — onda nije shvatljivo, 
zašto su za to »pravoslavno svećenstvo« izmišljali naročito ime. 
Utoliko više, što ne stoji Gluščeva tvrdnja, da se »ta potreba razli- 
kovanja i specijalnog nazivanja nije ukazivala za sveštenstvo u 
Srbiji«, tobože stoga, što »tamo nije bilo (sic!) ni fratara ni drugih 
katoličkih sveštenika« (ibidem). 

Ovo Glušac tvrdi za sredovječnu Srbiju, koja je u zetskom i 
arbanaškom primorju imala znatan, kulturno snažan katolički ele- 
menat, a u gradskim i trgovačkim naseljima u unutrašnjosti kato- 
ličke crkve sa katoličkim svećenstvom i redovnicima! 


Dubrovčani su jasno razlikovali pretstavnike »bosanske crkve« 
od onih srpske pravoslavne crkve. Dok su krstjani »bosanske crkve« 
uvijek i dosljedno nazivani u dubrovačkim spisima patareni, popovi 
srpski zvani su »presbyteri sclavi«, a kaluđeri »calogheri«. U upo- 
trebi tih naziva nisu se Dubrovčani nikada varali, jer su dobro znali, 
da »bosanska crkva« nije isto, što i srpska crkva. Ova činjenica 
dolazi naročito do izražaja u jednom dubrovačkom aktu iz god. 
1442, u kome se razlikuju »redovnici rimske vjere« od redovnika 
»vjere bosanske« (Pucić, c. o. II, 105). 

> Nisu samo narodna imena krstjana i pojedinih njihovih činova 
»jedina razlika između srednjovekovne samostalne bosanske i samo- 
stalne srpske crkve«, kako tvrdi Glušac (52), već je ove dvije na- 
rodne crkve dijelila svijest, da one ne pripadaju istome žarištu 


(rrr) Problem »bosanske crkve« u našoj historiografiji... 147 


kršćanstva. Glušac to nije htio da vidi i nijedanput nije u svome 
radu postavio pitanje o odnosu srpske crkve prema bosanskoj. Od- 
govor na to pitanje, međutim, od presudne je važnosti za održanje 
njegove koncepcije o pravoslavlju »bosanske crkve«. Kako će se 
niže vidjeti, taj odgovor je potpuno negativan. 

Značenje, dakle, Gluščeva rada leži jedino u okolnosti, da je 
pomoću domaćih spomenika, nastalih na području »bosanske crkve«, 
oborio dosadašnje mišljenje o njenom jačem ili slabijem »pataren- 
skom« obilježju. 


6. Svjedočanstva pravoslavne crkve i pisaca o »bosanskoj crkvi« 


Za razliku od katoličke crkve, pravoslavna crkva nije nikada 
bila toliko zainteresirana pojavom »bosanske crkve«. Rijetki su 
spomenici, u kojima je ona izrazila svoje stanovište prema njoj. 
Razlog tome valja tražiti u činjenici, da je područje »bosanske 
crkve«, od momenta, kada je bizantinski utjecaj u zapadnom dijelu 
poluotoka definitivno zamijenjen mađarskim, stalno pripadalo inte- 
resnoj sferi ugarske političke vlasti. Kroz više ili manje usku poli- 
tičku vezu s Ugarskom sredovječna Bosna ulazila je i u interesnu 
sferu zapadne crkve, koja joj je morala posvećivati pojačanu pažnju 
kao krajnjem periferijskom izdanku istočne crkvene kulture. 

Pravoslavlje nije već u ovim ranim srednjim vjekovima imalo 
onaj univerzalistički karakter, koji je katolicizam do danas zadržao. 
Grčka crkva, žarište, iz koga se pravoslavlje širilo u susjedne oblasti, 
odavna je već pretvorena u jedno od najmoćnijih oružja državne 
vlasti, dok se rimska crkva razvijala u pravcu sve veće nezavisnosti 
O svjetovnoj vlasti. 

Kada su se na nekada bizantinskom području razvile slavenske 
države, koje su kršćanstvo primile iz istočnog Rima, i u njima je 
crkva zadržala isti onaj podređeni položaj prema državi, koja je 
nastojala da u crkvi zadobije snažnog pomagača u borbi s feudal- 
nim plemstvom. 

Ovako etatizirana, pravoslavna crkva u pojedinim balkanskim 
državama ograničavala se u svome djelovanju na područje države, 
čije ime je nosila, i sa državnom vlašću mijenjala je i ona područje 
svoje djelatnosti, proširujući i sužavajući ovo uporedo s državnim 
granicama. Ona je rijetko.kada pokazivala ofenzivnih namjera 
prema vjernicima zapadne crkve u granicama svoje države, a po- 


* 

gotovu je bila dezinteresirana za prilike izvan njih. Dok rimska 
crkva nije na svome području mogla ni zamisliti organizirane općine 
ne S. : ; : isss o 

istočne crkve, a još manje da ih podnosi, u nemanjićkoj Srbiji je 
pravoslavna crkva dirala u brojne katoličke crkve na primorju vrlo: 
rijetko, i to samo onda, kada je to diktirao izvjesni politički interes. 


Shvatljivo je, dakle, zašto u spomenicima iz redova istočne, 
pa i same srpske pravoslavne crkve, ima tako malo podataka o 
vjerskim prilikama u Bosni. 

Istočna crkva, međutim, nije nikada osporavala pravo rimske 
crkve na Bosnu, ona je nije nikada svojatala za sebe. Nema spo- 
menika, u kome bi se Bosna i njena »bosanska crkva« navodile 
među ostalim pravoslavnim crkvama, i kad god je istočna crkva 
vodila sa zapadnom pregovore o uniji, nikada nije zastupala »bosan- 
sku crkvu«, ma da je uvijek govorila ne samo u ime carigradske 
već i ostalih pravoslavnih crkava. 


Čak i povodom pregovora za lijonsku uniju, god. 1274, kada 
— prema Corovićevu mišljenju (Istorija Jugoslavije 120) — srpska i 
bugarska crkva nisu mogle dati svoj pristanak, jer su izaslanici Mi- 
hajla Paleologa tražili, među ostalim, »da se srpska i bugarska samo- 
stalna crkva, kao nekanonski osnovane, ukinu i podvrgnu ohridskoj 
arhiepiskopiji« (Norden, naprotiv, govori o izričitom pristanku 
srpske i bugarske crkve; c. 0. 528), naglašavala je istočna crkva 
svijest o jedinstvu sviju pravoslavnih crkava, ne spominjući među: 
njima »bosansku crkvu«. 


Očuvan je samo jedan podatak, u kome je carigradska patri- 
jaršija jasno izrazila svoje stanovište prema vjernicima »bosanske 
crkve«. To je odgovor patrijarha DĐenadija II (1453—1459) na 
pitanja sinajskih kaluđera, očuvan u slavenskom prijevodu (izd. Lj. 
Kovačević u Glasniku srp. uč. društva 63, 1885). 


Ovaj važan dokumenat nije poznat u originalnom grčkom 
tekstu, dok je slavenski prijevod nepotpun (bez početka je, a potpuno 
je očuvan tek od odgovora na treće pitanje); prema izdavačevu 
mišljenju ne će biti mlađi od polovine XVI vijeka. (11). Četvrti i 
peti odgovor patrijarha Đenadija odnosi se na Bosnu i hercega 
Stefana Vukčića (12/13). 

Pitanja, s kojima su se sinajski kaluđeri obratili patrijarhu, 
imala su izraziti izvjesne teškoće, s kojima se oni kao dosljedni 

vjernici istočne crkve imaju boriti. Patrijarh je trebalo da im da 
smjernice, po kojima će se moći ravnati u odnosu prema nepravo- 
slavnima. 

Iz teksta se ovog spomenika vidi, da se istočno kršćanstvo 
tada, poslije pada Carigrada pod Turke, nalazilo u vrlo teškom 
položaju. Sam patrijarh upoređuje tadašnje prilike s onima, u kojima 
je kršćanstvo živjelo prije Konstantina, dok još organizacija i nauka 
nisu bile izgrađene. On priznaje, da pravoslavlje nije više toliko 
čvrsto i uređeno, niti među vjernicima, niti u samoj hijerarhiji, jer 
»ni bo carstvo imčem, niže cr'kov? svobodnu niže dr'znovenie« (17). 
Ali baš zato, da se među pastvu ne unosi još veća sablazan, patrijarh 
opominje monahe, koji bez sumnje žele očuvati neokrnjenu čistoću 
vjere i crkvenih uredaba, neka budu popustljivi i neka se pomire 
s potrebama vremena, u kome živu, ostajući poslušni crkvi. 

Popustljivost, koju patrijarh preporučuje sinajskim kaluđerima, 
imala se naročito očitovati u stanovištu, koje je crkva zauzimala 
prema drugim kršćanskim crkvama. 

Tako je na pitanje monaha, kako treba da postupaju s Arme- 
nima, t. j. monofizitima i Latinima, t. j. katolicima, koji dolaze da 
se poklone Kristovu grobu, odgovorio patrijarh, da su i ovi kršćani 
(hristianč bo sut'), iako »inoslavnii« i odijeljeni od pravoslavnih 
»radi nčkiih včziskanii včrč« (14). Monasi, dakle, nemaju razloga 
da ih odbijaju od sebe, ako k njima dolaze, ali im ipak ne smiju 
davati pričesti (velikoe tain'stvo pričeštenia jedino ne dadite im). 
Samo u onom slučaju, ako koji od njih zaželi da ostane među njima 
i razboli se, mogu ga pričestiti, ako se prije odreče svoje vjere 
(ašte li kto ot nih" hoštet ostati tu i razbolčv? se, otrečet se ubo 
otčskie slavi, ispovćst že slavu sbor'nie crkve, spodobete jego i 
togo pričeštenia). Patrijarh dodaje: sie jest običai s'bor'nie hristian- 
skie crkve... Ipak on upozorava monahe, da ne smiju od onih 
»inoslavnih i odijeljenih« niti moliti niti uzimati posvećenje (14). 

Već god. 1436, kada se u Carigradu nalazilo poslanstvo basel- 
skog koncila, moglo je ono izvijestiti koncil, da među Grcima opće- 
nito vlada vrlo povoljno raspoloženje za uniju (Norden 714“), koju 
je papa Eugen IV doista i priveo u život god. 1438, sa pristankom 
sviju pravoslavnih crkava osim srpske. 

Ali, ako je snažna ofenziva islama opominjala vjernike raznih 
kršćanskih crkava na zajedničku pripadnost ugroženom kršćanstvu, 
ipak se vjekovima uvriježene averzije nisu mogle ukloniti. 

Dok carigradski patrijarh uskraćuje — prema običaju svoje 
crkve — pričešće nepravoslavnima, papa Eugen IV predbacuje već 
naredne godine poslije sklopljene unije, 1439, I5 sept., severinskom 
biskupu, da se u Moldavskoj sve više širi — Graecana heresis! (Fer- 
mendžin, Acta 175/176). 

Već odavna prekrštavale su obje vodeće crkve u kršćanstvu 
uzajamno svoje vjernike, ne priznajući jedna valjanost krštenja 
u drugoj, i još u počecima križarskih pohoda, kada je neposredni 
dodir među grčkim pučanstvom i oduševljenim borcima zapadne 
crkve doveo do punog izražaja sve razlike, koje su ih dijelile, pret- 
stavljali su jedni za druge heretike. 

Pišući god. 1189 iz Carigrada svome sinu Henriku, Fridrik 
Barbarosa se tužio: »Graeci haereticos nos appellant. Clerici et 
monachi dictis et factis maxime nos persequuntur« (Norden 120). 

Kada je car Mihajlo proveo god. 1274 uniju, da se zaštiti pred 
akutnom opasnošću vojnog pohoda sa zapada, koncil grčkog sve- 
ćenstva, sazvan od tesalijskog hercega god. 1278 u povodu unije, 
prokleo je kao heretike cara, papu i patrijarha (Norden 585). 


Još 1455, podnoseći kuriji žalbe franjevaca na srpsko sve- 
ćenstvo, Ivan Kapistran nalazi, da su vjerovanja »Rasciana« — 
»ultra haereses Graecorum«, i predbacuje im, da »violenter chri- 
stianos catholicos arripiunt, baptizando eos invitos qui nollent, 
quandoque eis auferendo bona, et quandoque incarcerando eos«. 

Moglo bi se nanizati vrlo mnogo ovakvih primjera, iz kojih 
se može jasno razabrati, da pojmovi šizme i hereze nisu bili suviše 
daleki jedan od drugoga, kada su upotrebljavani u međusobnim 
odnosima vodećih crkava u kršćanstvu. 

Ovaj odnos izražen je u odgovoru patrijarha Đenadija još 
dosta blago. On ne zove katolike hereticima, već — inoslavnim 
kršćanima. On nalaže monasima, da budu prema njima, kao kršćan- 
skoj braći, susretljivi. 

Upravo stoga nameće se, za nas, neobično važno pitanje: 
kakvo stanovište je pomirljivi Đenadije zauzeo prema »bosanskoj 
crkvi« i njenim vjernicima? 

Monasi su bili neodlučni, da li smiju primati darove, koje im 
po »bosanskom biskupu« šalje herceg Stefan, za koga se znalo da 
nije pravovjeran; oni se ne usuđuju u svojim molitvama pominjati 
hercega, pa čak ni episkopa — kako se čini — stoga, što nisu na. 
čistu s njihovim pravoslavljem. 

Patrijarh je nastojao, da ukloni ove sumnje sinajskih monaha. 
On im odgovara, da je onaj »episkop" iže ot Bosnč« preveo »tamo 
mnogih" ot kuduger* v* povinovanie gr'čskie crkve, sice i s ulju- 
boč'sti se da 1 gospodara hercega, iže jes s'dr'žatel' česti ot Bosne, 
i ihže v'zmožet tamo stvoriti hristiani pravoslavni v* crkov? našu«. 
Ali, unatoč tome, što je episkop priveo pravoslavlju i hercega Ste- 
fana, ipak »gospodar' on? javljenno ubo ne razlučaet se s*vr'šenno 
ot kuduger', za otčstva vlastel strah, i stroeniem' pokrivaet se, 
da takovaago radi kovar'stva privlččuet druzčh' v dčistvo episko- 
povo«. Razlog tome nalazi u činjenici, da »es že v'nutr* hristianin? 
ot malaa vrčmenč, sego radi i posilaet k? hristianom milostinju; ašte 
li ne bi bil hristianin', ne bi hotčl metnuti suetnč imčnia svoa«. 

Monasi, dakle, ne mogu sagriješiti, ako pominju onog epi- 
skopa; »jes bo pravoslav'n?«. Milostinju pak hercegovu treba da 
primaju, »pače na pol'zu emu da s'dr'žit se v hristian'stvu«, ali ga 
u liturgiji ne smiju javno pominjati, »ponježe ne otkrivaet' hristi- 
an'stvo«. Oni to smiju činiti samo u svojoj trpezi. »V? blagodarenii 
Že trapezi vašei, nastoeštu episkopu, hoštete moliti se o njem', jako 
gospod* bog? da s'hranit Život gospodara hercega i iže s nim 
sprisniimi crkovniimi sinovi s'vršaema v poslčdnju včru ego« 
(12/13). 

Poslije ovih jasnih saopćenja carigradskog patrijarha ne može 
biti ni najmanje sumnje, da istočna crkva nije »bosansku crkvu« 
smatrala kršćanskom. Ona ima za njezine vjernike izraz, koji po 
svome smislu izražava suštu protivnost kršćanstvu 1 koji se, čini se, 
upotrebljavao kao sinonim za bogumile (Boyćuloi, Kovčovyegot 
xaloćuevor u solunskog mitropolite Simeuna u početku XV v.; ap. 
Ivanov 36). On ih zove — kudugeri. 

Ovom riječju zove podanike hercega Stefana i savremenik 
patrijarha Đenadija, historičar Laonychos Chalcocondylas. U svome 
djelu Historiae de origine ac rebus gestis Turcorum (bonsko izdanje 
SV. 31, 1843) posvećuje on nekoliko riječi i Bosni i hercegovoj 
zemlji (248/249). 

Opisavši Bosnu kao zemlju vrlo gorovitu i spomenuvši uslove, 
uz koje je kralj bosanski ishodio mir od sultana Murata, on prelazi 
na zemlju »Stephani Sandalis filii«. Neobičan je njegov prikaz 
Stefanovih podanika: »Haec natio cum Illyrica sit, iam olim a 
reliquis separata est Illyricis. Incolae autem moribus et victus 
ratione nihil discrepant ab Illyricis, verum alias sequuntur leges. 

Cudugeri nuncupantur_ omnes qui degunt in Sandalis regione.« 
(Grčki glasi ova zadnja rečenica:, Xovčovyegor O ovopidičovrar otu- 
navreg ot €c rijv Žavodlevwv yopav relobvrec“). 

U čemu su se sastojali oni potpuno različni zakoni, koji su 
dijelili hercegove podanike od ostalih njihovih suplemenika, Chal- 
cocondylas ne kaže, Čini se, da je ova njegova tvrdnja u najužoj 
vezi sa narednom viješću, da su oni zvani kudugerima. 

VI. Skarić, tražeći smisao ovog izraza (Popovićevi Prilozi VI, 
1926, 1), našao je u Du Cange-u, da je riječ kutugeros identična 
s riječju stauropates, koja — prema dodatim citatima — znači 
krivokletnika, a onda heretika, koji prezire, gazi krst (109). Ovo 
tumačenje je u skladu s navodima patrijarhova odgovora. On 
izrijekom kaže, da kudugeri hercega Stefana nisu kršćani i da je 
sam herceg tek nedavno postao od kudugera kršćanin. 

I ma da će, bez sumnje, i kod Chalcocondylasa biti ova riječ 
upotrebljena u istom smislu, očevidno je, da ju je on upotrebio bez 
sigurnog shvaćanja i poznavanja prilika u našim krajevima. Ovo je 
već opazio Skarić, iako mu je Ch. »dobar historijski izvor«. On je 
prisiljen — na to ga nagone opet poglavito domaći spomenici — 
da ispravlja Ch-a i konstatira, da svi podanici hercegovi nisu 
mogli da budu kudugeri, 

»Pored Kudugera — kaže on — bilo je u Hercegovoj državi 
i pravoslavnih. Podrinci su svakako bili pravoslavne vjere. Mnogo 
pravoslavnoga naroda moralo je biti u to vrijeme i u trebinjskom 
kraju. Osobito udara u oči, da današnji trebinjski protopresviterat 
ima $0—60 starih crkava, kojima se ne zna vrijeme postanka, dok 
drugi protopresviterati hercegovačke eparhije imaju minimalan 
broj starih crkava« (TIO). 

Ova ispravna konstatacija trebalo je tek dg bude nadopu- 
njena drugom jednom konstatacijom, koja je neobično važna za 
pravilnu ocjenu Chalcocondylasove vijesti. Nameće se, naime, pita- 
nje, zašto Ch. ograničuje naziv kudugera na sve podanike hercega 
Stefana, odvajajući ih oštro od stanovnika prave Bosne, na koje taj 
naziv ne primjenjuje. TA kudugerima su mogli da budu označeni 
Prije svega pravi Bošnjani, po kojima je »bosanska crkva« nosila 
ime, kojoj su oni dali organizaciju 1 koju su još uvijek u pretežnoj 
većini smatrali svojom nacionalnom crkvom! 

Iz Ch.-ove vijesti o kudugerima u hercegovoj zemlji može 
se dakle izvesti samo taj zaključak, da je Ch. znao za neke »he- 

retike« u tadašnjoj Bosni, ali da o njima nije imao nikakve prave 
predodžbe. 

Chalcocondylas je bio uopće dosta loše upućen u događaje i 
prilike u zapadnom dijelu poluotoka. Već je Ljuba Jovanović 
naglasio (Godišnjica X, 1888), da njegovo znanje stvari nije uvijek 
pouzdano; on je pokazao, da se Ch.-ovo prikazivanje razloga, koji 
su doveli do rata hercega Stefana sa Dubrovčanima, ne podudara 
s izvorima; da hercega Stefana (osim jednog jedinog puta) zamje- 
njuje sa Sandaljem; da Stefanova sina Vladislava smatra sinom 
hercegovice Jelene (196). 

Jednko je nepouzdanim izvorom Ch. za prilike u Ugarskoj, 
kako je pokazao J. Radonić (Zapadna Evropa etc.). On spominje 
dva primjera neispravne kronologije kod njega, a o njegovu prikazu 
Hunjadijevih pobjeda nad Turcima god. 1448 kaže, da »dosta 
odudara od izlaganja u listinama i prikaza Thuroczyjeva« (120). 
Isti je slučaj s njegovim pisanjem o postanku segedinskog mira 
(srv. 209, nota), iako su svi ti događaji bili bliski vremenu, u kome 
je pisao. 

Kako je slabo Ch. bio upoznat naročito sa vjerskim pitanjima 
tadašnje Evrope, najbolje pokazuje njegovo pisanje o husitskom 
pokretu, koji je tada dominirao zapadnom crkvom. Opisujući 
potsadu Beograda god. 1456, kaže on o Kapistranu, da kao pobožan 
redovnik »missus est autorictate pontificis ad Boemos Pragam 
urbem magnam inhabitantes, qui collebant Apollinem (Zo rijv rod 
An6llovoc rergaućvovc Sgeoxzetav /), ut eos abnegata ista impie- 
tate in religionem Jesu transferet« (418/419). 

Prema Ch.-u, dakle, vjerovali su Husiti neku »vjeru Apolo- 
novu«! Kako je ta vjera izgledala, kaže malo dalje, gdje spominje, 
da Kapistran »devenit ad Boemos, qui ea secta videbantur infecti, 
ut ignem colerent (!), nec vellent inde recedere et veram religionem 
apprehendere« (425). Treba li možda požaliti, što Ch. nije bio 
opširniji i onda, kada je govorio o našim »kudugerima« .. .? 

Ako se, dakle, imajući sve to u vidu, ne smije pisanju Ch.-a 
pridavati velika važnost, a pogotovu se njegove vijesti ne smiju 
uzeti za nepatvorenu istinu, preostaje ipak činjenica, da istočna 
crkva nije Bošnjane smatrala pravoslavnima, već hereticima, kao i 
zapadna crkva, nazivajući ih gaziteljima krsta, kudugerima, iako 
to oni nisu bili. 

* 

Poslije ovih oskudnih svjedočanstava iz duhovnog središta 
istočne crkve očekivalo bi se, da je srpska crkva, neposredan susjed 
»bosanske crkve«, češće dolazila u priliku, da odredi svoje sta- 
novište prema njoj; da su se, prema tome, očuvali i brojniji, sadr- 
žajno upućeniji, spomenici. 

Ali, ma da je očuvan veliki broj zapisa, ljetopisa, žitija i 
rukopisa iz crkvenih krugova, pisanih za potrebe crkve, mogu oni 
ovo očekivanje ispuniti samo u vrlo skromnoj mjeri. 

Izvan svake je sumnje, da je srpska crkva nazivala vjernike 
i krstjane »bosanske crkve« — »babunima«, a nauku njihove crkve 
— »babunskom vjerom«. 

Zapis u rukopisu svetogorskog manastira sv. Pavla (Stoja- 
nović, Zapisi etc. I, broj 55), koji zapis Stojanović datira godinom 
1329, kaže, da je kralj Dečanski poslao »mladog kralja« Stefana 
(Dušana) »na bezbožnije i poganije babuni«, koje zapis zove još 
»bezbožnima i bledivima« (p. 25/26). Bile su to čete bosanskog bana 
Stefana, koje su provalile u dabarsku episkopiju i opustošile je. 

T. zv. trebnik manastira sv. Trojice kod Pljevalja (ed. Sto- 
janović u Spomeniku LXI, 1922) optužuje kao babune »krstijane 1 
krstijanice« bosanske crkve, smatrajući ih »zlim jereticima« (25). 

Teško je reći, da li je izraz babun imao uopće točno određen 
pojmovni sadržaj; dosadašnji pokušaji, da se objasni postanak ove 
riječi, nisu uspjeli (sravni P. Skoka, Bogomili u svjetlosti lingvi- 
stike, Jug. ist. časopis I, 3—4, 471). Svakako pružaju srpski ru- 
kopisi pouzdan dokaz, da je identificiranje babuna sa bogumilima 
bilo u srpskoj crkvi uobičajeno. 

U staroj nekoj srbulji na koži, iz koje je Sava Kosanović 
objelodanio jednu »belešku o Bogomilima« u Glasniku srp. uč. 
društva 1873, prikazana je nauka, koja se pripisivala »Bogomilom 
rekše babunom« (179). 

U prijevodu Fotijeve krmčije od sv. Save nosi jedno poglavlje: 
natpis: »O Masalijaneh, iže sut inja glagolemii Bogumili Babuni« 
(Srv. Radojčić N., O zemlji i imenima Bogomila, Popovićevi Pri- 
lozi 1927, 147— 159). 

Upada, međutim, u oči, da srpski izvori nikada ne zovu 
vjernike »bosanske crkve« bogumilima, 

Kada je Jagić referirao o testamentu gosta Radina (Arhiv 
XXXIII, 1912, 585—587), zastupao je mišljenje, da sredovječne 

Bošnjane nije neopravdano zvati bogomilima. On je tim povodom 
rekao: »Es mag allerdings richtig sein, dass die bosnischen Bogo- 
milen am liebsten sich selbst als echte Christen nannten, Wie es im 
Testamente Radins steht, doch an der Bennennung »Bogomilen« 
seitens der einheimischen Zeitgenossen (z. B. im XV Jahrh.) durfte 
nicht zu zweifeln sein.« 

Kao dokaz naveo je ovaj zapis: »slugi djavolje rekomii Bo- 
gomili, v'sih* rččeh* uvčsi bogomilskuju i kletuju ih? včru.« Iako 
sam napominje, da bosansko porijeklo ovog zapisa nije pouzdano, 
on ipak drži, da »gewiss hat der Verfasser jener_Notiz, welcher 
diese Belege entnommen sind, nicht an Bulgarien oder Mazedonien, 
sondern an Serbien resp. sein Nachbarland Bosnien gedacht«. 

Ova slutnja ne može još biti dokaz, na osnovu koga bi se 
mogao stvoriti pouzdan, nesumnjiv zaključak u jednom pitanju, koje 
je za rješenje problema »bosanske crkve« neobično važno. 

Postoji još jedan slični podatak u rukopisnom molitveniku, 
koji je napisan god. 1526 (!) u Kratovu i koji Ruvarac spominje u 
radu: Nešto o Bosni itd. (Godišnjica <1). On glasi: »vsakago ja- 
duščago s jeretikom ili pijuščago ili družbi dejuščago i ljubvi jedi- 
njenija, sireč s Armenom, ili s Pavlikijanom ili že sut paterinii i 
bogomili, takovago anathema«. Ruvarac je dodao, da je ovo jedini 
srpski spomenik, u kome se bosanski heretici zovu paterinima (252). 

Ali ni ovaj podatak ne donosi ništa značajnijega za pitanje 
»bosanske crkve«. On pripada vremenu, kada se »bosanska crkva« 
i njeni krstjani više uopće ne spominju, a nastao je daleko od 
Bosne, u sjevernim krajevima Makedonije. 

Preostaje, napokon, kao jedini podatak vrijedan pažnje citat 
iz Konstantinova žitija despota Stefana, koji kaže za stanovnike 
Srebrnice da »vsi (sic!) jeresi bogomilskije sut«. Na prvi se pogled 
čini, da je ovim citatom pružen sasvim nesumnjivi dokaz o »bogu- 
milstvu« sredovječnih Bošnjana. 

Ali, da li je taj dokaz doista toliko čvrst, da može da 
podnese svu težinu ovog važnog zaključka? 

Pišući o njemu, morao je već Jagić upozoriti na začudnu 
činjenicu, da se ovaj citat nalazi samo u studiji V. N. Grigoroviča: 
O Serbii v jeja otnošenijah k sosednim deržavam (Kazanj 1859) i 
da se ne može naći ni u jednom očuvanom rukopisu Stefanova 


žitija (Archiv XXXIII, 586). 

Ovo žitije napisano je I431 ili 1432 — kako drži Jagić 
(Glasnik srp. uč. društva 42, 1875, 228) — i očuvano je u dvije 
redakcije, u srpskoj i ruskoj. U ruskoj, kraćoj, redakciji objavljeno 
je već 1869 od Rusa Popova i 1870 od dra J. Šafarika, dok su iz 
mnogo opsežnije srpske redakcije bili tada poznati samo oni ulomci, 
koje je Grigorovič iznio u svome gore spomenutom članku. 

Grigorovič je već 1858/9 izvijestio rusku akademiju nauka, 
da se jedan nepotpuni (sic!) primjerak Stefanova Žitija nalazi u 
njegovu posjedu, ali ga nije nikada izdao, niti ga je Jagić mogao 
naći u njegovoj zbirci rukopisa, kojom se mnogo služio, kada je 
zajedno s njime predavao na univerzi u Odesi (od 1872—1874). 
Jagić izrijekom kaže, da žali, što nije mogao imati pod rukom i 
onaj odlomak Grigorovičev, koji je, po njegovu mišljenju, morao 
biti dobro i razgovijetno pisan, mjestimice čak razgovjetnije od 
ostalih, od kojih je bio i opširniji (228). Kada je Grgorovič god. 
1876 umro, njegova je ostavština prenesena u Rumjancovljevu bi- 
blioteku, ali se onaj primjerak Stefanova žitija nije do danas našao. 

Kada je Jagić spremao za štampu ovo žitije, koristio se 
jednim  srpskoslovenskim rukopisom, koji je našao u ostavštini 
Kucharskoga u Odesi, i srpskim tekstom u jednom zborniku, koji 
je došao u ruke Bogišiću. 

Oba teksta potječu iz XV vijeka, prvi iz 2 pol, drugi od 
kraja XV vijeka, a uporedivši ih, Jagić nije našao »gotovo nika- 
kovijeh razlika, ili bar nekoliko vrlo neznatnijeh« (227). 

Značajno je, da se ni u jednome od ovih, vremenu postanka 
žitija vrlo bliskih rukopisa, ne nalazi ono mjesto o žiteljima Sre- 
brnice. Ono se ne nalazi ni u rukopisima ruske redakcije, već samo 
u nepoznatom Grigorovičevu rukopisu. U Jagićevu izdanju glasi na- 
vedeno mjesto o Srebrnici: »... prčd? rečeniim* gradom? Srebr'nice, 
v? njem" že srebrod€Pci množstvo...« (317/318). Za razliku od 
Grigorovičeva citata, ova tvrdnja odgovara doista svima poznatim 
spomenicima o Srebrnici, 

Srebrnica nije nikada bila jedno izrazito bosansko naselje. 
Osim saskih rudara, koji su se u njoj održali još pod Turcima, uži- 
vajući uvijek izvjesnu autonomiju, u njoj je bio trajno nastanjen 
veliki broj Dubrovčana, koji su svojim kapitalom stekli sve, što je 
u Srebrnici moglo donositi prihoda: srebrničke rudnike olova i 
srebra, carine i trgovinu. Kada je Stefanovo žitije pisano, Srebrnica 

se već 13 godina nalazila pod despotovom vlašću. 

S kojim se pravom dakle mogu svi stanovnici Srebrnice na- 
zvati »bogumilskim hereticima«, kada je dobro poznato, da su bar 
u većini bili — katolici i da se već krajem XIV vijeka nalazio u 
Srebrnici franjevački samostan (vidi popis franjevačkih samostana 
bosanske vikarije od fra Bartola Pizanskog, ap. Batinić 1, 75176)?! 


Jagić je dobro ocijenio ove formalne i stvarne nedostatke 
Grigorovičeva citata, kada ga nije htio upotrebiti kao punovažan 
dokaz. (»Das wire (sic!) der schonste Beleg dafiir, dass die ein- 
heimischen serbischen Schriftsteller._ von den bosnischen Patarenen 
in der Tat den erwarteten Ausdruck Bogomili gebrauchten.« Archiv 
XXIII, 1912.) 

lako Grigorovičev rukopis nije poznat, vrlo je vjerojatno, 
da je on sadržavao više naknadnih interpolacija, koje poznati stariji 
rukopisi nemaju, ma da su i oni dosta opširni. Jagić spominje dvije 
takve interpolacije (228), a citirano mjesto o srebrničkim »bogu- 
milima« je nesumnjiva treća, jer ne može biti nikakva shvatljiva 
razloga, da se ove male, aktuelne bilješke izbacuju iz teksta, kada 
bi bile u originalnom rukopisu sadržane. 


Nijedan, dakle, od dosada citiranih izvornih podataka ne 
može se primijeniti kao punovažan historijski dokaz. 

Ali ni u drugim srpskim zapisima ne može se naći ni jedan 
spomen o bogumilima uopće, pa niti o nekim »bosanskim hereti- 
cima« napose. (Sravni registar u 3 svesku Stojanovićeve zbirke za- 
pisa.) Isto tako ne spominju se ni jednom prilikom heretici, babuni 
ii bogumili ni u srpskim ljetopisima, od kojih su stariji nastali 
odmah poslije bitke na Marici 1371, na pr. koporinjski, koji Sto- 
janović (Stari srpski rodoslovi i ljetopisi 1927, Zbornik za istoriju 
etc. 1, 16, str. 36) smatra upravo najstarijom redakcijom, pisanom 
od jednog savremenika Dušanova i Uroševa. Ne spominju ih ni 
mlađi ljetopisi, koji inače najviše obiluju različnim novim bilješka-- 
ma iz vremena između 1430 i 1460 godine (idem 107). 


Žitija kraljeva i arhiepiskopa srpskih, napisana od arhiepiskopa 
Danila II i njegovih učenika 1 nastavljača (ed. Daničić 1866), često 
puta pružaju priliku, da se umetne koji podatak o »bosanskoj crkvi«, 
na pr. u zanimljivom žitiju samog Danila, ranije stonskog episkopa, 
ili u Žitijima ostalih arhiepiskopa; uprkos tome očuvala su ona samo 
jednu vijest o hereticima u Bosni, ali je ova doista izvan svake: 
sumnje. 

Prikazujući pobožna djela kralja Stefana Dragutina, koji je 
neobičnom pobožnošću, milosrdnošću i askezom okajavao grijeh 
počinjen na ocu, Danilo mu pripisuje u zaslugu i to, da u povjerenoj 
mu Bosni »ot toje (bo) zemlje bos'n'skije mnogije ot jeretik' obrati 
v včru hristijanskuju i krsti ih'« (41). Ovog djelovanja kraljeva 
sjeća se Danilo još kasnije, kada poslije zakaluđerenja Dragutinova 
stavlja u usta njegovim podanicima riječi: »Ti bo pleveli jeretičskije 
sr'pom? duhov'niim? iz? korčne posčkl? jesi, i t€m* obit&! duhovi 
.svetomu nareče se« (50). 

Kad se Dragutin morao odreći raškog prijestolja, njegov rođak, 
ugarski kralj Ladislav, predao mu je god. 1284 na upravu mačvan- 
sku banovinu sa beogradskom oblašću i neke krajeve u sjevero- 
istočnoj Bosni. 

Ruvarac (Godišnjica 1, 244) drži, da je Dragutin »zauzeo... 
po svoj prilici svu istočnu pokrajinu današnje Bosne od Drine do 
Bosne reke«, dok eventualnu pripadnost Usore njegovoj državi — 
koju latinski spomenici zovu općenito Servia — »ne može ničim 
drugim potvrditi« osim podacima rodoslova karlovačkog i Nova- 
kovićeva. 

Ruvarac smatra ujedno sasvim vjerojatnim (ibidem), da je 
Dragutin »radi utvrđenja vere hrišćanske u zadobivenom delu Bosne 
stao podizati crkve i graditi manastire«. Ovo mišljenje dijeli 1 V. 
Marković (Pravoslavno monaštvo etc. 84), koji drži, da »tradicija, 
zabeležena u dva najmlađa letopisa, pećskom i tronoškom (oba iz 
druge polovine 18 veka), koja Dragutinu i njegovoj porodici pri- 
pisuje podizanje sviju starih manastira s jedne i druge strane Drine, 
nije bez osnova«. 

Prema tronoškom ljetopisu sagradio je Dragutin manastir 
Lovnicu (danas Lomnica), počeo je dizati Papraću, koju su njegovi 
sinovi dovršili, a ovi su podigli Tamnu (Ruvarac, ibidem). Svi se 
ti manastiri spominju u pisanim spomenicima mnogo kasnije (naj- 
ranije početkom XVI vijeka, Tamna čak 1623), ali ova okolnost 
ne može da posluži kao dokaz za neispravnost tradicije. 

U Markovićevu, gore pomenutom, djelu može se naći lijepi 
broj manastira, naročito u sjevernoj Srbiji, koji se vrlo kasno po- 
minju, iako se pouzdano zna, da su podignuti u tijeku XV vijeka 
(na pr. Kalenić), a nekima se uopće ne može naći pismeni spomen 
(na pr. Rudenica i Veluća, koje su također u to vrijeme sagrađene, 
140). 

Da tradicijom pitanje postanka tolikih pravoslavnih manastira 
u sjeveroistočnoj Bosni ne može biti potpuno iscrpljeno, pokazuje 
na pr. mišljenje Corovića, da su neki među njima, kao Lomnica, 
Vozuća i dr. nastali tek u XVI vijeku (Istorija Jugoslavije 310). 


Postoji još mišljenje, da je Dragutin u svome dijelu Bosne 
podigao i srpsku episkopiju. Grujić (Istorija hrišćanske crkve II, 41) 
čak tvrdi, da je za Dragutina osnovana »i pravoslavna episkopija u 
severo-istočnoj Bosni, kojoj je naslednica današnja Zvornička ili 
Donjo-Tuzlanska Mitropolija. Prvi pravoslavni bosanski episkop 
Vasilije beše Dragutinov poverenik u državnim i diplomatskim po- 
slovima«. 

Ličnost ovog episkopa doista je historijski utvrđena. »Basilio, 
per la Dio gracia vescovo Bassinense (!), vasallo e servitore del 
signore re Stefano«, sklopio je u Veneciji, 24 augusta 1293, ugovor 
u ime svoga gospodara o ženidbi njegova sina Vladislava sa Kon- 
stancom Morosini (Radonić, Acta et diplomata Ragusina I, 83/4). 
Grujić, međutim, ide predaleko, kad iz ovih riječi izvodi neposrednu 
vezu između Vasilijeve »bosanske episkopije« i današnje zvorničke 
mitropolije. 


Značajno je svakako, da je ovo uopće jedini podatak o nekoj 
pravoslavnoj episkopiji u sjeveroistočnoj Bosni. Poslije god. 1293 
ovi se bosanski episkopi ne spominju više ni jednom prilikom. 


Iako sve gore navedene vijesti o djelovanju pravoslavne crkve 
za vrijeme vladanja Dragutina i njegovih sinova u Bosni nisu sa- 
svim neprijeporne, njihovu vjerojatnost znatno povećavaju doku- 
mentarno utvrđene činjenice o obraćanju »bosanskih heretika« u 
Dragutinovoj oblasti. 


U tome pogledu su srpski i latinski izvori jednodušni; poda- 
tak u žitiju Dragutinovu potvrđuju očuvani spisi papinske kance- 
larije. 

Pod utjecajem svoje majke Jelene, jednako naklonjene istočnoj 
kao i zapadnoj crkvi, a na inicijativu rimske kurije koja je na njegov 
dvor uputila god. 1288 dvojicu franjevaca kao poslanike, Dragutin 
je god. 1291 priznao primat rimskoga pape. 

Još iste godine javlja kralj papi, da su »in partibus Bosnae«, 
koji su u njegovoj vlasti, »quamplurimi haeretica pravitate infecti«. 
On stoga moli papu, da mu pošalje dvojicu franjevaca, koji poznaju 

»regionis illius idiomatem« i kojih »conversatio cum salutari eorum 
doctrina concordat«, da bi svojim životom mogli biti uzorom 
drugima. 

Papa Nikola IV odazove se ovoj molbi i 23 marta naloži 
ministru slavenske franjevačke provincije (Sclavonia), da pošalje 
dvojicu braće kao inkvizitore »in principatum Bosnae..., Stephano 
regi Serviae Ill. subjectum«. Prema papinoj instrukciji trebala bi ova 
inkvizitorska ustanova da bude stalna (Farlati IV, 55; Fermendžin, 
Acta 17). 

Danilova vijest dakle o obraćanju i krštavanju heretika u Dra- 
gutinovoj oblasti Bosne dokazuje nesumnjivo, da je srpska pravo- 
slavna crkva smatrala »bosansku crkvu« heretičkom, a njene vjer- 
nike hereticima. U čemu se sastojala njihova hereza, ova vijest ne 
kazuje. 

Činilo bi se na prvi pogled, da je to učinjeno u starom ruko- 
pisu, iz koga je S. Kosanović štampao: Belešku o Bogomilima (u 
Glasniku srp. uč. društva 37, 1873, 179—188). Ovaj rukopis, stara 
srbulja pisana na koži, služio je raznim crkvenim potrebama. Osim 
nekih spisa iz velikog trebnika o primanju heretika, sa opširnijim 
prikazima nekih većih hereza, u njemu se nalaze krmčija, Justini- 
janovi zakoni i Zlatoustovo tumačenje očenaša. Kosanović ga je 
našao u sarajevskoj pravoslavnoj crkvi, ali rukopis nije pisan u 
Bosni, već u Srbiji, vjerojatno u XV vijeku (u dabarskoj episkopiji). 
Od polovine pisao ga je neki Miroslav po nalogu »gospođe Jerine« 
(179). 

Rukopis pominje 71 veću herezu, od kojih je za 2$ njih po- 
trebno pri primanju u pravoslavlje krštenje, dok je kod ostalih do- 
voljno »miropomazanje« (na pr. za katolicizam, iako su u praksi 
i katolici prekrštavani). 

Bogumili-babuni navode se samo uzgredno, nikada ne direktno, 
a o »babunskoj jeresi« ne govori se uopće napose. Ukoliko je o njoj 
riječ, spominje se samo u vezi sa sektama masalijana i teodosijana. 

Od dva odjeljka, naime, koje je Kosanović objelodanio, prvi 
prikazuje navodnu nauku masalijana, koji se u naslovu označuju 
kao učitelji bogumilima, drugi nauku teodosijana, a u oba dva se 
kaže, da sve zablude tih sekta ispovijedaju i babuni. Ovi prikazi 
heretičkih nauka prevedeni su, dakako, s grčkog jezika i tako se 
malo razlikuju među sobom, da bi prema njima trebalo masalijane 
i teodosijane uzeti kao jednu istu sektu. 

Kakva je to nauka, koja se u cjelini pripisuje »bogomilom 
rekše babunom«? Po njoj nosi čovjek u svojoj prirodi, još od Ada- 
mova grijeha, sotonu, koji ga navodi na zlo. Niti krštenje niti ikoji 
drugi sakramenat ili post i druga tjelesna odricanja ne mogu ga 
osloboditi sotone, već jedino molitva (porštalivaja, priležna mo- 
litva). Stalnim i ustrajnim moljenjem izlazi sotona iz čovjeka i nje- 
govo mjesto zauzima duh sveti, koji čovjeka potpuno očišćuje od 
grijeha, donosi mu »bestrastie« i omogućuje mu, da svojim zemalj- 
skim očima gleda boga (i »kr'st" v? svčte«!), Od toga časa izjedna- 
čuje se čovjekova duša s božanskom i ne može više griješiti, makar 
čovjek činio i ono najgore. Ali se on »gnuša ručnog rada« i, dok 
zabranjuje, da se bijednima pruža milostinja, potražuje ju isključivo 
za sebe kao »ništog duhom«. On uopće odbacuje sve, što postoji: 
prezire crkve, žrtvenike, svećenstvo, zabacuje brak i prima odbjegle 
robove. 

Tako, dakle, ima da izgleda vjerovanje, o kome se u prvom 
poglavlju kaže: »V? sći glaviznč vse babun'skaja jeres' tako bo 


dr'žev i babuni« (179), a u drugome, da su »sii glavi v'se babun'- 
skije jeresi« (185)! 


Ovaj rukopis ne može, prema tome, imati uopće nikakvu 
historijsku vrijednost za problem »bosanske crkve«, koji ni jednom 
riječi ne dodiruje. U njemu se iznosi nauka najrazličnijih hereza, 
po uzoru grčkih crkvenih knjiga, iz kojih je potekao, bez obzira na 
to, da li to ima služiti baš izvjesnim konkretnim aktuelnim zadacima. 
Ovakva svrha može se potpuno opravdano pretpostaviti samo pri 
prikazu islama i katolicizma, o kojima Kosanović kaže da su 
»brižljivije opisani« (179). Utoliko više mora izazvati čuđenje činje- 
nica, da se u rukopisu uopće ne iznosi vjerovanje navodnih »bosan- 
skih heretika«! 


Pa ipak se među spisima srpske crkve mogu naći i takovi, 
koji se izravno obraćaju ovim hereticima. Jireček je čak ustvrdio 
(III, 97), da su »izjave starosrpskih crkvenih tekstova pune (sic!) 
neprijateljstva i kletava protiv »babunske vere«, protiv »bosanskih 
i zahumskih jeretika«, neprijatelja krsta i svetih slika, koji mesta 
iz Sv. pisma naperena protiv poganičkih idola tumače kao da se 
tiču crkvenih slika. Pri tom čitav niz ličnosti propraća se kletvom, 
počev od bosanskoga bana Stefana (II) i bogomilskih duhovnika pa 
do nekoliko ženskih imena«. 


Rad Jugosl. akad. 259. 


ni 

Ovi spisi doista postoje, ali inače toliko oprezni Jireček su- 
više pretjeruje, kada kaže, da su starosrpski crkveni tekstovi puni 
kletava protiv »bosanske crkve«. Ove se mogu naći svega u dva 
spisa: u t. zv. trebniku manastira sv. Trojice kod Pljevalja i u 
«Obredu ispovedanja vere i proklinjanja jeretika«, koji je objavio 
N. Ružičić 1898 u Spomeniku (XCXXI, 29). 

Poslije Vida Vukasovića, koji je »trojičanski trebnik« iznio 
u vjernom prijepisu njegova teksta proklinjanja (Bilješke o kulturi 
južnijeh Slavena, osobito Srbalja, 1897, 140/141), izostavivši samo 
kratak spomen sv. Savi, i poslije Save Kosanovića, koji je (u Glas- 
niku srp. uč. društva 29, 172—177) čitav zbornik opisao nepotpuno, 
a formulu proklinjanja reproducirao ne samo nepotpuno nego i 
pogrešno, objelodanio je potpuni tekst zbornika Ljuba Stojanović u 
Spomeniku LVI, 1922, 22—30, prema »gotovo faksimilisanom« 
prijepisu prof. A. Prljinčevića. 

Stojanović datira postanak rukopisa »početkom Is veka« (22) 
i drži, da je pisan »negde u Polimlju u oblasti dabarske episkopije«. 
On ispravno konstatira, da rukopis nije samo preveden sa grčkoga, 
već je također prerađen ili interpoliran (23). Popruženko je konsta- 
tirao, da se u ovom slučaju radi o srpskoj redakciji sinodika, koji 
je sastavljen »na osnovu grčkog teksta uz posredovanje bugarskoga« 
(CXXIII) i da je naknadno prerađen, pri čemu su se prerađivači 
poslužili bugarskim tekstom, koji on smatra djelom patrijarha 
Eutimija potkraj XIV v. (CXXV). 

Prva redakcija ovog rukopisa izvršena je između 1236 i 1243 
(završni pomen o kralju Vladislavu; 29), a iza toga je prvotni tekst 
doživio znatne izmjene. 

U njemu se na više mjesta proklinju »zli jeretici, tr'kleti ba- 
bunije naricajuštei se Pži krstijane i rugajušteje se našei pravči vćri 
izimajušte ot knig' svetaja slovesa i prčvraštajušte na zlovčrije i 
otlučajuštei se ot svetije i pravovčrnije crkve i rugajuštei se svetomu 
i čst'nomu krstu i svetim? ikonam? rugajušte se i ne klanjajušte se 
im'« (25). Uz babune proklinju se i oni, koji ih primaju i zaštićuju. 

Ovaj obred ponavlja se s nekim manjim promjenama više puta 
iza pojedinih članaka i tako je on bez sumnje glasio u originalu, ne 
upućujući na nikakvu vezu sa »bosanskom herezom«. 


Naknadno je u drugi članak umetnut stavak, u kome se iz- 
ravno imenuju pretstavnici »bosanske crkve«. On glasi: »I v'zglasit 

velmi: Rastudije bos'n'skii i Radomir i Dražilo i Tol'ko i Tvr'dko 
i Tvr'doš* (na dnu lista dodato je drugom rukom: i Radin* gost 
Hercegov* da budet proklet") i vsi naricajuštei se kr'stijane i kr'sti- 
janice, a ne klanjajušte se svetim" ikonam? i kr'stu čstnomu da budet 
proklet'« (25). : 

Ovo su dvije naknadn= interpolacije, od kojih je ona o gostu 
Radinu upisana poslije prijepisa rukopisa, tuđom rukom, dok prvu 
pripisuje Stojanović samome piscu rukopisa. On drži, »da je pisac 
ovog rukopisa tu unso svoje savremenike, pretstavnike bogumilstva« 
(29), a potvrdu za to mišljenje nalazi u imenu »Rastudija bosan- 
skog«, koga smatra identičnim sa Rastudijem zapisa u Batalovu 
evanđelju od god. 1393, u kome se nabrajaju ljudi, »ki su se narekli 
u red crkve gospodina našego Rastudija« (Zapisi 1, 178). 

Iako je čudno, da se pomen dabarskih episkopa završava sa 
drugim Joanom, prije god. 1322 (Metodije od te godine se više ne 
pominje, tako da se dobiva utisak, da je rukopis mogao nastati prije 
te godine), ipak je Stojanovićevo mišljenje vrlo vjerojatno, jer se 
pomenuta prva interpolacija da najbolje opravdati ulaženjem srpske 
crkve, i to baš područja dabarske episkopije, u granice Bosne. Ako 
je srpska crkva imala dotada razloga, da bosanskim hereticima ne 
obraća veću pažnju, sada, potkraj XIV vijeka, dolazi s njima ne- 
posredno i svakodnevno u dodir. 

Rukopis, koji je Ružičić našao u knjižnici Jugoslav. akademije, 
potječe po njegovu mišljenju iz XIV vijeka, a pisan je »po svoj 
prilici« u Mileševi, jer se u njemu kliče »vječna pamet« onima, koji 
se trude »v domu spasove«, kako se nazivala crkva manastirska (I). 

Čini se, međutim, da je ovaj rukopis nastao kasnije nego bi- 
lješka o gostu Radinu u »trojičanskom trebniku«, jer se u nešto 
iskrivljenom tekstu Ružičićeva obreda spominje, uz neka gore citi- 
rana imena, i »Rastina (sic!) gost«, koji bez sumnje nije niko drugi, 
nego »Radin gost hercegov« u trebniku. Ako se još neispravno pre- 
pisano ime Radosim kod Ružičića ispravi u Radomir trebnika, onda 
bi se sva imena ovoga nalazila i kod Ružičića, osim jedinoga Tolka. 

Rukopis je prema tome morao nastati poslije rukopisa u Tro- 
jici, i to najranije u drugoj polovini XV vijeka. 

Ako se njegov drugi članak uporedi sa drugim člankom troji- 
čanskog rukopisa, zapaža se odmah tolika sličnost između njihova 
teksta, da se mora pretpostaviti jedan zajednički predložak, koji je 
različno nadopunjivan, i to u različno vrijeme. 

Ružičićev drugi članak odgovara drugoj redakciji trojičanskog 
rukopisa; oboje potječe iz vremena između 1286, 4 Il, 1 1292, 3 Il, 
kada je bio arhiepiskopom Jakov, koji se u njima pominje kao živ. 

U Ružičićevu tekstu nabraja se čitav niz imena »bosanskih i 
zahumskih heretika«, koji inače nisu poznati, osim djelomice iz 
trojičanskog obreda. »Beliz"menc', Rastudije, Dražilo, Tvrdoš, 
Dobr'sko, Radosim*, Rastina gost, pop" Droug', Tvr'd'ko, pop? 
Bratčn', Hoteš" (sic) i v'si jeretici bosn'scii i hPmscii da budut* 
prok'leti... Voih'na, Prijezda, Nelčp'c (sic), Stog'šia, Boroje,. 
Lčp'čin? 1 v'si včrujušte v* ne i svedčtelije im? da budut' prokleti.« 

A poslije onog općenitog proklinjanja babuna, kao u trojičan- 
skom obredu, dolazi opet niz drugih imena. »V?Ičko Grubćšin ote? 
i mati mu Radoslava, i Neradova baba Gradislava da budut' pro- 
kleti. Ban? Stefan', Protomara snha mu da b. pr. Pr'voslav", Bregoč', 
Stog'šin?, Voih'na, Rastudije da b. pr.« (5). 

Time završava sam obred proklinjanja u Ružičićevu rukopisu. 

Vrlo je teško odrediti, kojim redom je prvotni tekst ovog 
obreda interpoliran, iako ne može biti sumnje, da je više puta na- 
dopunjivan. Vremenski najbližu nadopunu prvoj redakciji između 
1286—1292 tvorio bi, prema Jirečekovu mišljenju, podatak o banu 
Stefanu, koga on smatra Stefanom drugim, prethodnikom 'T'vrtko- 
vim. U XV vijeku umetnut je, vjerojatno, stavak o bosanskim i 
humskim hereticima, koji je toliko sličan kletvi bosanskih heretika u 
trojičanskom obredu, a ovu Stojanović s mnogo razloga pripisuje 
samome piscu trojičanskog rukopisa. 

Što Ružičićevu tekstu daje naročitu važnost, to je isticanje ne 
samo bosanskih nego i humskih heretika. To je jedini spomen o 
njima u srpskim spomenicima, a odnosi se jamačno na one pret- 
stavnike bosanske crkve, koji su sa svojom vlastelom došli u zahum- 
ske oblasti poslije njihova podvrgnuća pod bosansku vlast. 

Obredi proklinjanja, dakle, koji su se upotrebljavali u XV 
vijeku u crkvama sv. Trojice kod Pljevalja i Vaznesenija Gospod- 
njeg u Mileševi, nesumnjivi su dokaz, da je srpska pravoslavna crkva 
smatrala bosanske krstijane 1 krstijanice hereticima. Oni, na taj 
način, potvrđuju podatke o bosanskim hereticima u Danilovu žitiju 
kralja Dragutina i u odgovoru carigradskog patrijarha Đenadija 
sinajskim monasima. Time je ujedno isključena svaka, i najmanja 
mogućnost, da se »bosanska crkva« označi pravoslavnom. Ako su 

njeni najistaknutiji pretstavnici, njeni krstjani, proklinjani kao here- 
tici, onda to znači, da je istočna crkva smatrala »bosansku crkvu« 
heretičkom. 


Pitanje je, da li se iz spomenika, prema kojima je ovaj zaklju- 
čak izveden, može utvrditi i to, zašto je »bosanska crkva« smatrana 
heretičkom? 


Njeni vjernici dovode se u neposrednu vezu sa ikonoborcima, 
s kojima se zajedno proklinju. Oni se optužuju, da su se otkinuli 
od crkve, da se izruguju krstu i moćima, da odbacuju ikone. Pred- 
bacuje im se, da ismijavaju pravu vjeru i da riječi u Pismu prevra- 
ćaju na »zlovjerje«. Vrhovni glavar istočne crkve naziva ih upravo 
»gaziteljima krsta«... 


Sve su to one stereotipne optužbe, kojima je i zapadna crkva 
obasipala »bosansku crkvu« i njene vjernike kroz više od dva 
stoljeća i po, iako život i očuvana svjedočanstva tih istih vjernika 
pobijaju ove optužbe kao neistinite. 


Na prvi bi se pogled činilo, da saglasnost u odnosu jedne i 
druge crkve prema »bosanskoj crkvi« najviše govori u prilog kon- 
cepciji Račkoga. Obje crkve vide u »bosanskoj crkvi« jednu here- 
tičku crkvu, a njenu nauku složno svode na duboko neprijateljstvo 
prema kršćanstvu uopće, dovodeći je u neposrednu uzročnu vezu sa 
najpoznatijim »dualističkim« sektama u srednjem vijeku, manihej- 
stvom, masalijanstvom i bogumilstvom (odnosno »babunskom here- 
zom« srpskih tekstova). 


Ali ova zaista upadljiva saglasnost odnosi se na stanovište, 
koje su obje crkve zauzimale prema »bosanskoj crkvi«, dakle na 
jedan izrazito subjektivni momenat, i ona sama po sebi ne pret- 
postavlja, da su razlozi, kojima se to stanovište motivira, doista 
istiniti, da oni potpuno odgovaraju činjenicama. 


Zapadna 1 istočna crkva imale su pred sobom jednu crkvenu 
organizaciju, kojoj su najzad morale priznati kršćanski karakter, 
jer je inače ne bi mogle optuživati radi šizme, radi otcjepljenja od 
njih. Ta crkva, međutim, nije priznavala nikakve veze ni s jednom, 
ni s drugom od njih, nije priznavala papin primat, ali se nije sma- 
trala ni dijelom istočne crkve. Bila je to sasvim samostalna kršćanska 
crkva, koja je sebi pripisivala apostolsko porijeklo (gost Radin zove 
svoju vjeru »pravom apostolskom« vjerom). 

Već ova, jako naglašena, nezavisnost o istočnoj i zapadnoj 
crkvi bila je dovoljna, da se »bosanska crkva« svrsta među here- 
tičke crkve. Prema argumentaciji pape Martina IV (1281) svaka je 
stara šizma već bila herezom. Ako se ovoj okolnosti dodaju još one 
osobine u ustrojstvu bosanske crkve, koje su u kasnom srednjem 
vijeku morale za istočnu i zapadnu crkvu pretstavljati nešto sasvim 
neobično, nešto strano, jer su one već odavna uspjels da uklone 
gotovo sve razlike i lokalna obilježja iz ranijih vjekova, razumljivo 
je, da su one tražile uzrok ovoj začudnoj pojavi i da su ga našle 
baš u dualističkom učenju, kome su pripadale sve tada poznatije 
sekte i u istočnoj i u zapadnoj crkvi. 

A kao protivnika, koga su žestoko pobijale, one, dakako, 
»bosansku crkvu« nisu nikada štedjele u svojim optužbama. Boreći 
se s njome 1 obasipajući je mržnjom, one nisu ispitivale opravda- 
nost svake pojedine optužbe. 

Ako se u životu uvijek postavlja zahtjev, da se čovjek pro- 
suđuje po njegovim vlastitim djelima, a ne po onome, što o njemu 
drže njegovi protivnici, onda ovo načelo vrijedi baš tako za prošlost 
kao i za sadašnjicu. Rački je pogriješio, što je »bosansku crkvu« 
upoznavao kroz optužbe njenih najvećih protivnika. 

Istočna i zapadna crkva zadržale su ovo neprijateljstvo prema 
»bosanskoj crkvi« do duboko u XV vijek, upravo do zadnjih izraza 
njenog vlastitog života. Ne samo domaći spomenici već ni ovi pro- 
tivnički spisi ne pružaju nikakvog oslonca misli o nekom njihovu 
međusobnom približavanju, o nekom napuštanju i ublažavanju 
ranijih učenja od strane »bosanske crkve« i njenom prilagođavanju 
pravovjerju. Još u $0-im 1 60-im godinama XV vijeka izvori za- 
padne i istočne crkve optužuju »bosansku crkvu« radi onih istih 
bludnja i prijestupa kao i dotada. 

Ako su, dakle, domaći spomenici potakli samog Račkoga, da 
iznese misao o evoluciji »bosanske crkve« prema pravovjernom 
kršćanstvu; ako je Jireček poslije Radinova testamenta ovu misao 
Prihvatio i potkrijepio daljim dokazima; onda treba izvesti posljed- 
nju konsekvenciju iz toga stanovišta prema domaćim spomenicima, 
i — stavivši protivnička svjedočanstva na njihovo pravo mjesto — 
položiti težište u rješavanju problema »bosanske crkve« na domaću 
građu. 

A ova ne zna ništa o nekoj tobožnjoj evoluciji »bosanske 
crkve« i »bosanske vjere«! 

Nekoliko godina poslije posljednjih izliva ogorčenog nepri- 
jateljstva od strane istočne i zapadne crkve zamire svaki spomen o 
»bosanskoj crkvi«. Za historijsko istraživanje ona je zauvijek pre- 
stala postojati. 

Kada je nepuni vijek kasnije, 1530, prolazilo Bosnom prvo 
poslanstvo bečkog dvora na Portu, Benedikt Kuripečić, pisac 
itinerara ovog poslanstva, nije u Bosni našao nikakvih drugih vjer- 
nika do katoličkih i pravoslavnih. Dok je katolike smatrao starin- 
cima, pravim Bošnjanima, u pravoslavnima, koje je zvao »vjerni- 
cima sv. Pavla«, gledao je isključivo doseljenike iz — Smedereva 
i Beograda. On je, dakako, u jednom i drugom pogledu bio jedno- 
strano upućen. 

Muslimana je tada još bilo malo, jer — prema njegovu vla- 
stitom priznaju — nisu još Turci silom nametali islam. Muslimanima 
su postajali »allein welche sich jungerheit oder aus leichtfervigkeit 
in Turggischen glauben ergeben haben«! (35). 

U jednom dijelu naše nauke održava se mišljenje, da je Kuri- 
pečić nazivao vjernicima sv. Pavla — bogumile, koje sredovješni 
izvori zovu i pavlikijanima (srv. na pr. Grujić, Istorija hrišćanske 
crkve II, 40). Ako se, međutim, pažljivo pročita njegov tekst, ova 
se tvrdnja mora svesti na puko neshvaćanje Kuripečićevih jasnih 
riječi. 

On kaže, da »Surffen... khamen von dem Ort Smedravo 
und Khriechisch Weissenburg« i da imaju »Sandt Pauls glauben«. 
Zatim dodaje još: »Die achten wir auch fiir guet Christen dann wir 
finden khlain underschaidt von dem Rčmischen glauben« (35). Po 
njemu ispovijedaju »vjeru sv. Pavla« i Srbi u beogradskom pašaluku, 
i Bugari (srv. 35, $1, 53), a popovi na Kosovu Polju »nach Sanndt 
Pauls satzungen die ceremonien nach yeder geordncten zcit voibiin- 
gen thuet« (51). 

Nigdje se u ovom zanimljivom izvoru ne može nać; nijedna 
riječ, koja bi upućivala na postojanje još kakvih drugih kršćanskih 
vjernika osim katoličkih i pravoslavnih. 

Pa ipak je još god. 1526 jedan zapis u Kratovu proklinjao 
svakoga, koji se druži s patarenom i bogumilom (sravni Ruvarac, 
o Bosni etc., Godišnjica II, 252!), a jedan rukopisni tipik, nađen u 
manastiru Krušedolu — koji jamačno neće biti stariji — pripovijeda 
o bogumilima da su »sluge djavolove« i da »kao tati noću idu« i 
»prevraćaju hrišćane od vere božije« (Corović, Bosna i Herc. 46)! 

7. N. P. Blagojev o »bosanskoj crkvi« 


Ovaj bugarski pravni historičar nije doduše dao nikakvu po- 
sebnu raspravu o problemu »bosanske crkve«, niti je u nj dublje 
zahvatio. U njegovim izlaganjima ima čak znatnih grešaka, koje 
pokazuju, da mu historija naših sredovječnih država nije dovoljno 
poznata. Ali unatoč svemu on zaslužuje, da bude spomenut u ovome 
pregledu iz više razloga. 


Blagojev, prije svega, prošao je u svome naučnom radu, 
posvećenom bogumilstvu, razvitak, neobično sličan razvitku naše 
historijske nauke u pitanju »bosanske crkve«. Dok je god. 1912, u 
svome zanimljivom djelu »Pravni i socijalni vzgledi na bogomilite«, 
nastojao da navode Kozmina spisa objasni kao reakciju starih 
socijalnih i pravnih shvaćanja na novi društveni i pravni poredak, 
koji je Bugarima donosilo kršćanstvo, — god. 1923, u svojoj kri- 
tičnoj analizi »Besede na prezviter Kozma protiv bogomilite« 
pokušao je dokazati, da se Kozma u prikazu bogumilskog učenja 
potpuno oslanjao na Historiju manichaeorum Petra Sicilskog, koja 
je nastala u drugoj polovini IX vijeka, u vrijeme prelaženja Bugara 
u kršćanstvo. 

On je tada napustio ranije zastupano mišljenje o postojanju 
bogumila kao naročite sekte, čiji je postanak uslovljen starim, po- 
ganskim socijalnim i pravnim shvaćanjima — mišljenje, koje 
uostalom, zastupa i vodeći historik bugarski V. N. Zlatarski — te 
je nastojao dokazati, da bogumilstva uopće nije nikada bilo i da 
je ono umjetno iskonstruirano u političkim borbama kao borbeno 
sredstvo izvjesnih političkih interesa u jednom periodu historijskog 
razvitka, u kome je vjerski i crkveni momenat dominirao društvom, 
te se svaka akcija, svako djelovanje nastojalo svesti na vjersku i 
crkvenu osnovku kao najpouzdaniji zalog uspjeha. 


Zadatak je bugarske historiografije, da ispita ispravnost ovog 
mišljenja s obzirom na bugarsku historiju. Ovdje je mjesto, da se 
podvrgne kritici Blagojevljeva primjena njegove današnje teze na 
problem »bosanske crkve«. 


S ovom primjenom nastupio je Blagojev kao preteča Glušca, 
koji je doduše svoj rad o »bosanskoj crkvi« napisao također 1923, 
ali je on štampan istom 1925, dvije godine poslije Blagojevljeva 
djela o prezviteru Kozmi. 

Blagojev tvrdi da »originalni domaći bosanski izvori opro- 
vrgavaju tuđe izvještaje o herezi u Bosni i utvrđuju, da su Bosanci 
bili pravoslavni« ($2). 

Ovu tvrdnju nastojao je dokazati na šest strana svoga djela 
(45—52), oslanjajući se na listine kod Miklošića, bolinopoljsku 
odreku i Hvalovo evanđelje. 

Koristeći se ovim istim, i još drugim opsežnijim materijalom, 
pokušao je i Glušac dokazati ovu tezu. Ali, poznajući mnogo bolje 
izvornu građu nego Blagojev, dao je naučno djelo vrijedno naj- 
ozbiljnije pažnje. 

Mišljenje Blagojeva, dakle, stoji i pada sa kritikom Gluščeva 
rada. 


Vii. Vladimir Corović o »bosanskoj crkvi« 


U današnjoj našoj nauci Ćorović bi bez sumnje bio najpo- 
zvaniji da na osnovu dosadašnjeg naučnog razvitka i goleme grade, 
koja je u posljednjih osamdeset godina objavljena, da konačan rad 
O t. zv. »bogumilskom pitanju«. On je takav rad i najavio već 
1921, kada je u studiji o banu Kulinu rekao: »O tom, kako se 
ima shvatiti čitav verski problem i pojava bosanskog bogumilizma 
i ova »odricanja« (on misli bolinopoljsku izjavu) i konverzije mi 
ćemo posebno govoriti drugom prilikom i na Široj osnovi« (37). 

Do danas, međutim, Čorović nije objavio nikakvu mono- 
grafiju o problemu »bosanske crkve«, već se zadovoljio time, da u 
više prilika ukratko rezimira svoje mišljenje o njemu. 

Svoje stanovište prema ranijim naučnim radovima označio je 
Corović u svome prikazu Ruvarčeva rada na historiji Bosne, kada je 
konstatirao, da Ruvarac »nije ništa pisao o centralnom pitanju 
bosanske istorije, o bogumilima i patarenima, iako je on svojom 
oštrom pameću mogao jasno videti koliko ima jednostranosti u 
shvatanjima Petranovićeve škole, a koliko doktrinarizma kod F. 
Račkog i njegovih sledbenika. Izvori govore i protiv jednog i 
protiv drugog gledišta ...« (Glasnik ist. dr., Novi Sad, 1932, 227). 

Što to izvori — prema njegovu mišljenju — kazuju, Ćorović 
je iznio u Nar. Enciklopediji 1, 238/239, pod lozinkom Bogomili, 
zatim u svojoj knjizi o »Bosni i Hercegovini« (Poučnik S. Knj. 
Zadruge 1, 1925), a u najnovije doba u svojoj >»Istoriji Jugo- 
slavije« 1933. 

Čorović zadržava netaknutom osnovnu pretpostavku i Pe- 
tranovića i Račkoga, da je »bosanska crkva« izdanak bugarskog 
bogumilstva, on upravo govori o »bosanskom bogumilizmu«. Do- 
sljedan ovoj pretpostavci, ne sumnja on ni u općenito prihvaćen 
pravac širenja bogumilstva. »Iz Makedonije i Bugarske učenje je 
prešlo u Srbiju, gdje ga je Nemanja uništavao vrlo oštrim mjerama. 
Iz Srbije sekta je prešla u Bosnu, a odatle u Dalmaciju i dalje« 
(Enc. 238). 

Dalju konsekvenciju ovog polaznog stanovišta pretstavlja 
odbijanje Gluščeve teze, koju Corović jamačno razumijeva pod 
pojmom Petranovićeve škole. On ispravno ističe, da joj se »pretive 
domaći srpski izvori, koji donose prokletstva protiv njih i govore 
o njihovom obraćanju u pravoslavlje«, i još neki momenti, na pr. 
držanje Dubrovčana (Enc. 238). 

Zajedničku polaznu točku s Petranovićem i Račkim napušta 
Corović u pogledu karaktera bogumilstva već u njegovoj kolijevci. 
On ga prikazuje ovim riječima: »Više je nego u ortodoksnoj crkvi 
izraženo kod Bogumila ne toliko samo dualističko shvatanje o dobru 
i zlu, koje imaju sve istočnjačke religije sa hrišćanstvom zajedno, 
koliko socijalne konsekvencije koje se moraju povući iz toga« (Ist. 
60). Kao takve spominje odbacivanje starog zavjeta, strogost u 
pitanju hrane i protivljenje braku, ali dodaje odmah, da »bogumi- 
lizam nije uspeo da svoje tako strogo i protiv ljudske prirode 
konstruisano učenje nametne svima vernima« (60/61). »Uspeh 
bogumilskog pokreta — kaže on — ne treba, uostalom, tražiti u 
teološkoj strani; ona sama ne bi bila dovoljna da ga učini onako 
popularnim kako je brzo postao. Njegov uspeh dolazi od njegovog 
socijalnog stava. Bogumili su od pavlikijanaca nasledili opoziciju 
protiv nehrišćanskog sjaja crkve i njene ne uvek dostojne uloge u 
Vizantiji« (61). 

Ako je već za »bogumilizam« uopće pretpostavio, da stroge 
konsekvencije svoga učenja nije mogao nametnuti svima vjernicima, 
on ovu misao pogotovu primjenjuje u Bosni. Kao izrazito socijalan, 
plemenski i demokratski pokret (sravni Istoriju 62), bogumilsko 
učenje nema — prema njemu — u Bosni »one ortodoksije, koja 
karakteriše istočne sektaše. U mnogo pitanja Bogumili su napravili 
kompromis s druge dvije kršćanske religije. Oni tu priznaju svece, 
slave krsno ime, zaklinju se na krst i uživaju svjetske slasti. To je 
došlo otud, što je vremenom popustila prva gorljivost, što su se 

anoga načela žrtvovala instinktima života (na pr. brak), i što se, 
uslijed političkih prilika, mjesto na vjerske, mislilo više na državno- 
političke razloge« (Enc. 238). 

Upada u oči, da ova koncepcija pokazuje dodirnih točaka 
sa mislima Dragutina J. Ilijća. I on je u bogumilstvu vidio prije 
svega jedan socijalan, plemensko-demokratski pokret, koji se u 
Bosni, uslijed nepovoljnih političkih prilika, iživljavao pretežno u 
državno-političkom pravcu (Srpska demokratija u srednjem veku, 
Letopis M. S. 163/164). 

Izvjesna sličnost upućuje još na Račkoga, kada je nebogu- 
milske elemente u »bosanskoj crkvi« nastojao objasniti njenom 
evolucijom prema kompromisu sa kršćanstvom. 

Čorović još nije precizirao svoje mišljenje o tome pitanju, 
kada je pisao gornji citat u Enciklopediji. On je to učinio u svojoj 
Istoriji Jugoslavije, ali u vrlo skromnom obliku, čuvajući se da o 
tome dA jasnu, kategoričku izjavu. On je tamo rekao: »Vremenom 
i uticajem bogumilizam je znatno izgubio od svoje ranije načelne 
strogosti; u Bosni je čak uspeo da postane verom vladajućih kru- 
gova, banova i knezova. Uostalom, možda (sic!) je već dopirući 
do Bosne, kroz razne mene, bogumilizam bio napravio izvesne 
kompromise i popustio u svojoj gorljivosti; njegovi pripadnici se 
žene, dobro se hrane, primaju i sami zakletve, računaju s izvesnim 
svecima i sl.« (62). 

Ovom, formalno i sadržajno potpuno  hipotetičnom, reče- 
nicom nastojao je Corović da izbjegne protivurječjima, u koja je 
zapao Rački, kada je mišlju o evoluciji bogumilstva htio izmiriti 
domaće spomenike sa latinskima. On je tu evoluciju bacio nekoliko 
stotina godina unatrag i bojažljivo izrekao misao, da se ona možda 
izvršila već na putu, kojim je bogumilstvo doprlo do Bosne. 


Corović nije time unio ništa novo u dosadašnje pokušaje, da 
se riješi problem »bosanske crkve«. Njegova je misao samo utoliko 
od značenja, što je njome indirektno pretpostavljeno, da domaći 
spomenici iz redova vjernika ili pretstavnika »bosanske crkve« ne 
dopuštaju nikakvu mogućnost evolucije u pravcu nekog kompro- 
misnog stava prema objema zvaničnim kršćanskim crkvama, kroz 
čitavo vrijeme od dva vijeka i po, koliko su očuvani. 

Od Radohne krstjanina, koji svoje ime urezuje u jedan križ 
na Kulinovoj crkvi u Visokom, preko krstjanina Hvala, koji osim 

svetaca crta još i starozavjetne proroke, do gosta Radina i njegova 
testamenta s križem na čelu, vjerom u moć molitve, u uskrsnuće, 
u sudnji dan itd., sve je to u savršenom skladu s onim kratkim 
vjerovanjima u bosanskim listinama i njihovim vjerskim simbolima. 

Corović, dakako, ne može ovu konstataciju prihvatiti u ovako 
apodiktičnom obliku. Spašavajući koncepciju Račkoga od njenog 
osnovnog protivurječja, on upada u nova protivurječja. Radi toga 
on nije mogao dati potpuno određenu izjavu o navodnoj evoluciji 
»bogumilizma«, 

Ne sukobljava se on pri tome samo sa svjedočanstvima srpske 
crkve, koja suprotstavlja Gluščevoj tezi, a koja još u XIV i XV 
vijeku predbacuju bosanskim i zahumskim hereticima, pretstavni- 
cima »bosanske crkve«, one iste optužbe, koje sadržavaju njima 
savremeni latinski spisi. 

On ostavlja otvorenim pitanje, otkuda ovaj nesklad, ako je 
bogumilstvo već putem u Bosnu napustilo svoja ranija stroga načela 
u praktičnom životu. 

Ali, u nemogućnosti da napusti misao o neposrednoj vezi 
»bosanske crkve« sa bugarskim bogumilstvom, Čorović upada u još 
jedno protivurječje. 

On dobro zna, da u »bosanskoj crkvi« nema mjesta nekim 
nekršćanskim elementima. On naslućuje, da je bogumilizam izgubio 
te elemente još prije nego što je dopro u Bosnu. Ali, unatoč tome, 
on se najzad ipak vraća svojoj polaznoj točki i kompromisnost 
bogumilizma u Bosni svodi na razliku između pravih, dosljednih 
vjernika i onih, koji nisu »onako besprikorni ili prečišćeni« (Enc. 
62), a ove nalazi među »mrsnim ljudima« Radinova testamenta. 

Corović se na taj način nije suviše odmakao od Račkoga, već 
je svojom neodlučnošću problem još zamrsio. Nigdje, ni u jednom 
domaćem, pa ni stranom spomeniku ne može se naći ni jedan po- 
datak, kojim bi Corović mogao potkrijepiti svoje mišljenje o razlici 
u vjerovanju i životu vjernika »bosanske crkve«. 

»Bosanska crkva« imala je, dakako, svoj kler, koji se razli- 
kovao od običnih vjernika, kao svaki drugi kler. Ali taj kler nije 
mogao vjerovati protivno od onoga, što su vjerovali obični vjernici, 
kako dopušta Čorović. Drugim riječima: nisu vjernici »bosanske 
crkve« mogli vjerovati i provoditi u život ono, što je njihova crkva 
proklinjala. 

lako Corović nije dosta opširan u svojim izlaganjima, 
dovoljno je da se kritički osvijetli njegova napomena, da su bogumili 
u Bosni »računali s izvjesnim svecima« (62). Ovaj momenat suviše 
duboko zadire u nauku crkve, a da bi se moglo pomisliti, da crkva 
proklinje svece, a njeni vjernici ih slave. U bosanskim poveljama 
spominju se ne samo »izvjesni sveci« već nebrojeni sveci, i poimence 
i u grupama, od dvanaest apostola do sedamdesetsedmorice iza- 
branih, 318 nikejskih otaca i sviju ugodnika Božijih! Neke od tih 
povelja sastavljene su u prisutstvu i uz saradnju pretstavnika »bo- 
sanske crkve«. 


Ali ne samo to! Postoje izravni dokazi, da su ovi pretstavnici 
crkve, njeni »krstjani«, isto tako štovali svece kao i njihovi vjer- 
nici. Krstjanin Hval crta u svome rukopisu razne svetačke likove, 
a gost Radin nabraja njihove svečane dane u svome testamentu. 


I kao što u ovom jednom primjeru nema _ nikakvog razmi- 
moilaženja u vjerovanju klera i mase vjernika unutar »bosanske 
crkve«, tako ga nema ni u jednom drugom primjeru, osim svagdje 
uobičajenih i dobro poznatih razlika u načinu života, kojim se 
kler, kao posebni stalež, uvijek nastoji odvojiti od ostale mase 
vjernika. 


Zaključak 


Zadatak ovog priloga nije bio, da iznese stanovišta sviju 
naših historičara o problemu »bosanske crkve«, nego da prikaže 
značajnija, ali i sva neispravna mišljenja o tome problemu, i da 
ujedno prati njegov razvitak kroz našu historijsku nauku od Pe- 
tranovića do Glušca. Taj zadatak, dakako, nije mogao biti izvršen 
u kompilatorskom ređanju pojedinih mišljenja, nego u stvari pret- 
stavlja kritički obračun sa dosadašnjim stavom naše nauke prema 
problemu »bosanske crkve«. 


Ovaj postupak bio je utoliko opravdaniji, što do danas ras- 
polažemo zapravo svega sa tri naučne monografije o problemu 
»bosanske crkve«: radovima Petranovića, Račkoga i Glušca. 


Pitanje tobožnjeg bogumilstva »bosanske crkve« raspravljano 
je doduše u velikom nizu članaka u raznim periodičkim izdanjima, 
ali pera, koja su ih pisala, rijetko su kada bila pozvana, da o 
tome pišu. 

Objavljene su čak i neke samostalne rasprave o problemu bo- 
gumilstva, ali u naučnom pogledu su one ostale potpuno besplodne. 
Zaslužni je fra Julijan Jelenić izdao svoju disertaciju »De Pata- 
renis Bosne« (Sarajevo 1908), do koje, na žalost, nisam mogao 
doći, ali koje se on kasnije i sam odrekao. J. A. Ilić se_u svome 
prikazu »Die Bogomilen in ihrer geschichtlichen Entwicklung« (Sr. 
Karlovci 1923) nije uopće osvrnuo na problem »bosanske crkve«. 
Sa podlogom u Račkome, on je isključivo na osnovu literature 
prikazao njegovu tobožnju ulogu u historijskom razvitku. Ovo 
vrijedi također za knjižicu J. Jablanovića Bogomilstvo ili Pata- 
renstvo (Mostar 1936), u kojoj se o »bosanskoj crkvi« govori vrlo 
malo i u kojoj je misao Račkoga o njezinu postepenom  prilago- 
davanju pravovjernom kršćanstvu poduprta podacima Radinova 
testamenta. Bez ikakve naučne vrijednosti je i rad Drag. J. Ilijća 
Srpska demokratija u srednjem veku (Letopis M. S. 163/4). 

S više težnje za samostalnošću, ali s nedovoljnim  pozna- 
vanjem gradiva, prišao je nedavno problemu »bosanske crkve« 
M. Vego, koji u svojoj Povijesti Humske zemlje (Hercegovine), 
I. dio, Samobor 1937, posvećuje jedno poglavlje (p. 118—I57) 
»Bogumilskoj sekti i bosanskim krstjanima«. Ovi su — po njegovu 
mišljenju — katolici, »koji nijesu mogli, a ni htjeli zbog svoje po- 
sebne kulture, prisvojiti sve zasade i norme rimske crkve« (150), 
naročito ne reforme XI vijeka, među kojima on najviše ističe na- 
stojanje za latinizacijom obreda i svećenički celibat. Stoga on 
smatra  »krstjane« —  »nereformisanim  katolicima« (154), ali, 
uprkos tome, upotrebljava za njih najčešće izraze: bogumili, bogu- 
milstvo, bosanska bogumilska sekta. 

Iako je uvjeren, da »bosansko-humsko bogumilstvo... nije 
tuđi uvoz, nego čisto narodna katolička vjera, koja nije imala 
izgrađeni sistem i sve uredbe, koje su se kod zapadnih naroda 
-ostvarile« (157), ipak postavlja neke nedokazane tvrdnje, kojima 
obara vlastito stanovište, izraženo gornjim riječima. Bez izgrađenog 
sistema »bosanska crkva« je — navodno — imala »neki miješani 
sistem zasada poganstva s kršćanskim, koje zasade bijahu različite 
od onih na Zapadu« (133); na taj način je postala »jedna nova 
vjera« (118). Vego, doduše, poriče genetičku vezu »bosanske crkve« 
s ostalim dualističkim sektama, ali ne isključuje izvjesne sličnosti, 
pa čak ni direktan utjecaj u pogledu »njezina ustrojstva i stranih 
imena« (132). 

Ovo osnovno protivurječje u Veginim pogledima pojačano je 
nedokazanom pretpostavkom o progonima slavenske liturgije od 
strane Rima i površnim ulaženjem u izvore, zbog čega se nedo- 
stacima u koncepciji pridružuju brojne pogreške u njegovu 
izlaganju. 

Ukoliko je, prema tome, u našemu prilogu obraćena pažnja 
piscima, koji o problemu »bosanske crkve« nisu dali posebne radove, 
učinjeno je to — kako je već rečeno — samo zbog toga, da se 
pokaže, kako su i sami pristaše koncepcije Račkoga bili prinuđeni, 
da je u tijeku od šest decenija, koji nas dijele od iznošenja ove 
koncepcije, malo pomalo, često i neodlučno, napuštaju i da ujedno 
naviještaju mogućnost jednog novog pogleda na problem »bosanske 
crkve«, koji bi trebalo da je u skladu sa čitavom domaćom izvor- 
nom građom. Ovom novom pogledu približio se najviše Glušac, ali 
ni njegovo mišljenje nije u potpunoj saglasnosti sa domaćim spo- 
menicima. 

Glavni zadatak ovog priloga bio je, dakle, da objektivno, 
isključivo na osnovu ovih spomenika, kritički proučenih, ocijeni 
dvije naše najizrađenije koncepcije o problemu »bosanske crkve«: 
stariju Račkoga i noviju Glušca. 

Ovaj je pokušaj preduzet u najboljoj namjeri, da se problem 
»bosanske crkve« konačno izvede na čistac; on je rezultat dvogo- 
dišnjeg intenzivnog rada, kome sam pristupio bez ikakvih apriori- 
stičkih misli, sa jedinom željom, da sistematskim proučavanjem 
izvorne građe, svakog pojedinog dokumenta napose, dođem do 
ispravnog gledanja na postavljeni problem. Metod rada, dakle, koji 
sam primijenio, bio je strogo induktivan. 

Njegov rezultat sastoji se prije svega u potpunom odbijanju 
koncepcije Račkoga kao historijski neispravne. Budući da je ovaj 
pokušaj izvršio već Glušac, on nadopunjuje i učvršćuje izvode 
Gluščeve, ali ih istovremeno svodi na pravu mjeru, odbacivši kao 
potpuno neopravdano njegovo mišljenje, da je »bosanska crkva« 
bila jedna pravoslavna crkva. 

Ako je ovaj prilog doista pridonio tome, da naša nauka 
konačno rasvijetli zagonetnu pojavu »bosanske crkve«, on je po- 
stigao svoju svrhu. Jer — kako je rekao Rački u svojim »Bogo- 
milima i Patarenima« — »istina_se i bludnja u razvitku čovje- 
čanstva i pojedinih naroda uzajamno popunjuju i razjašnjuju«. 

Popis upotrebljene izvorne građe i literature 


A. Izvorna građa 


Chalcocondyilas: Historiae de origine ac rebus gestis Turcorum (Corpus 
Bonnae 31). 


Curipeschitz Benedikt: Itinerarium der Botschaftsreise des Joseph v. 
Lamberg und Niclas Jurischitz durch Bosnien, Serbien, Bulgarien nach 
Konstantinopel 1530. Ed. Eleonore Lamberg-Schwarzenberg. Innsbruck 
I9IO. 

Daničić Đ.: Život svetoga Save (Teodosije). Beograd 1860. 

Daničić Đ.: Nikoljsko evanđelje. Beograd 1864. 

Daničić ĐD.: Život svetoga Simeuna i svetoga Save (Domentijan). Beograd 
1865. 

Daničić Đ.: Životi kraljeva i arhiepiskopa srpskih. Zagreb 1866. 

Daničić Đ.: Žitije i žizn moglenskog epskopa Ilariona (Starine I). 

Daničić Đ.: Hvalov rukopis (Starine 1II). 

Dčllinger LL: Beitrige zur Sektengeschichte des Mittelalters. 1890, Bd 2. 


Fermendžin E.: Acta Bosnae potissimum ecclesiastica (Mon. SI. mer. hist. 

Vlaho Skvadrović (Squadri) 


Napisao 
Dr. Dragoljub Pavlović 


Primljeno u sjednici bistoričko-filologičkoga razreda Jugoslavenske akademije 
znanosti 1 umjetnosti 6. svibnja 1935. 


1. Život 


Vlaho Skvadrović, pisac »jednog od najprijatnijih spevova u 
dubrovačkoj književnosti«, dosta je zagonetna ličnost, kao i mnogi 
dubrovački pesnici. Od starih dubrovačkih biografa, njega pominje 
jedino Appendini, kazujući o njemu samo da je bio sveštenik na 
Koločepu i da se potkraj XVII veka odlikovao u službi dubrovačke 
nadbiskupije. Te iste vesti ponavljali su po Appendiniju Šafarik, 
Ljubić 1 dr. stariji istoričari naše književnosti. Tek u novije vreme 
objavljena su tri značajna priloga o našem pesniku. Najpre je g. 
D. Niko Đivanović objavio g. 1905 biografske podatke o Skvadro- 
viću koje je našao u arhivu dubrovačke biskupije." Dvadesetak 
godina kasnije g. dr. P. Kolendić dao je uzgred nekoliko novih 
arhivskih vesti uzetih iz testamenta našega pesnika.* Kada se ovome 
doda još par novih podataka koje je takođe uzgred našao g. D. 
Vicko Lisičar,“ to bi bilo sve što se do danas zna o ovom inače 
znatnom dubrovačkom pesniku. 

Porodica Skvadrovića, iz koje potiče naš pesnik, živela je još 
krajem XV veka na ostrvu Koločepu. Najstariji njen predstavnik 
kome nalazimo traga u arhivskim knjigama jeste Blaž (Blaxio) 
Nikole Skvadrovića." O njegovoj deci ne znamo ništa, ali je vero- 
vatno da je ded našega pesnika, Vlaho Skvadrović unuk toga Blaža. 
Ovaj Vlaho Skvadrović, ili Squadri — kako je on romanizovao 
svoje prezime — bio je krajem XVI veka kapetan broda i bavio se 


1 Notizie istorico-criticbe 11, 274. 

2 N. I. ĐDivanović, Nekoliko priloga literarnoj prošlosti dubrovačkoj. 
»Prava Crvena Hrvatska«, 14 oktobar 1905. Ti podaci su: tačan datum rođenja, 
krštenja, oglašavanja za sveštenika, i najzad datum naimenovanja Skvadrovićeva 
zamenika. 

3 Dr. Petar Kolendić, Mačuš i Čavalica. »Prilozi za književnost, jezik, 
istoriju i folklor« VI, 1926, 198. 

* Vicko Lisičar, Koločep nekoć i sada, Dubrovnik 1932, 147. 

5 Testamenta Notariae 1525—27, £ 124: Testamentum q. Marae uxoris 


Blaxii Nic. Squadrovich. 

trgovinom.“ Međutim devedesetih godina toga veka, on je svojom 
ili tuđom krivicom izgubio svu svoju imovinu, bio neko vreme čak 
i u tamnici i pao u veliku bedu. Zbog svojih ranijih zasluga on je 
docnije pomilovan i postavljen za vice-kneza (vice-comes) Kolo- 
čepa, što je verovatno bila neka vrsta opštinskog poglavara.“ Tu 
dužnost on je vršio vrlo dugo i živeo sve do 1633 godine.* Kao 
predstavnik opštinske vlasti na Koločepu, on je dolazio često u 
sukob sa svojim sugrađanima i zbog toga je morao više puta da 
ide na sud. 


Od dece, Vlaho Skvadrović imao je dva sina, Miha i Nikolu, 
i kćer Anicu. Oba sina, od kojih je jedan čini se bio nezakonit, 
Žživeli su takođe na Koločepu, baveći se trgovinom i verovatno 
pomorstvom.“ Mnogo miroljubivi građani kao da nisu bili, jer se 
u knjigama parnica nalaze nekolike tužbe zbog tuča u kojima su 
i oni učestvovali." Obadvojica su zatim, valjda zbog sličnih izgreda 
bili kažnjavani u dva maha sa po deset dana zatvora." Najstarija 
inače od sve dece kao da je bila kći Anica. Ona se, nešto pre 1624 
udala za nekog Mata Bogojevića sa Koločepa.'“ Od sinova, Miho 
je bio stariji i on se oženio pre 1632 Katom, kćerkom Ivana 


% Diversa Notariae 1591—93, £ 76 i 95. Iz ugovora koji je tu registrovan 
vidi se da je V. Skvadrović između ostalog trgovao i žitom. 


? Consilium Rogatorum 1598—99, £ 87. Većinom glasova primljena molba 
»Blasii Squadro vicicomitis Calamotae« u kojoj se on žali da mu nije dovoljna 
plata od 20 pijastra pošto »essendo molto afamigliato non ho piu che impegnare 
ne vendere«. Moleći da mu se ukaže pomoć, on tu ističe kako je »patito grave 
persecutione et carcere, et patisco gran miseria con tutta la mia famiglia, tutto 
per haver servito a V. S. Illustrissime et per haver condotto la nave da me 
al hora patronegiata«, 

* Ne znamo tačno kada je umro V. Skvadrović, ali ga poslednji put 
nalazimo kao živa 30. X. 1633, kada je podneo tužbu protiv nekog Tomaza 
Batina sa Koločepa što mu je napao i vređao sina Nikolu (Lamenta de intus. 
et de foris, 1633—35, £ 12). 

% Lamenta de intus et de foris, 1606, f 329. — 1616—17, f£ 68. — Obe 
se tužbe tiču sitnih svađa i uvreda. Tako na primer u drugoj od njih V. Skva- 
drović tuži nekog Nikolu Lukarevicu što mu je prilikom neke svađe pretio da 
će ga baciti u more: »...in questo vene detto Nicolo e disse a detti zapatori 
(mladići koji su vređali njegovu kćer Anizu) io butarei in mare a detto Squadro- 
vich, e io dissi: chi e tal homo a chi mi butarebbe in mare?...« 


10. Diversa Cancellariae 1618—20, f 169: »Blasius Squadro a Calamotta 
sponte et a se et a sua paterna potestate emancipavit et liberavit Michaelim et 


Nicolaum Squadro, suos legitimos et naturalis filios ut... possint et valeant 
negotiari contractum .. .« 
11 Lamenta de intus et de foris, 1625—26, f 139. — 1633—35 f In. — 


1639, £ 34 39. SLONA 
12 Libro delle sentenze criminali, 1627—55, £ 34, 89. 
13 Liber. Dotium Notariae 1617—54, f£ 28. — 22 septembra 1624 M. 


Bogojević je izjavio da je primio od Miha 1 Nikole Skvadrovića 220 dukata na 
ime miraza. 

Ruskija.““ Pet godina kasnije oženio se mlađi Nikola, koji je otac 
našega pesnika."" Od interesa je samo da je njegova žena Marica 
bila rođena sestra njegove snahe Kate Ruske. To je verovatno moglo 
biti zbog toga što su Miho i Nikola bili samo braća po ocu. 

Naš pesnik Vlaho Skvadrović rodio se 4 septembra 1643 
godine.“ Sudeći po tome što je dobio dedino ime, bio je sigurno 
prvenac. Detinjstvo je proveo u svom rodnom mestu, na Koločepu. 
Ovo malo i mirno ostrvo sa bujnom vegetacijom, blagom klimom i 
puno izvora i danas je jedno od najprijatnijih mesta na našem 
Primorju. Kao i u XVII veku, ono i danas ima dva glavna 
naselja: Gornje Čelo koje se nalazi na istočnoj strani ostrva, prema 
Gružu, i Donje Čelo koje zauzima zapadnu luku, odmah preko 
puta Lopuda. Kuća Skvadrovićeva bila je u Donjem Čelu, i po 
tvrđenju g. N. Svilokosa, »najstarijeg Koločepljanina«, ona i danas 
postoji." Nalazi se u neposrednoj blizini nekadašnje tvrđave 
(»kaštel«), na visoravni koja dominira lukom i sa koje se pruža 
izvanredan vidik na brdo Čavaliku, ostrvo Lopud i susedna mesta. 
U takvom jednom arkadiski lepom i prijatnom mestu Skvadrović 
je proveo najlepše dane svoga detinjstva, kojega se on sa najvećom 
nežnošću seća docnije u svome »Mačusu i Čavalici«. Prvo svoje 
školsko obrazovanje naš pesnik je mogao dobiti i na samom Kolo- 
čepu, naročito od franjevaca sa susedne Dakse, koji su u to doba 
bili dušobrižnici Koločepa, možda baš od fra Marka koji ga je i 
krstio.“ Posle 1650 godine on je prešao u Dubrovnik i u to doba 
je pala 1 odluka o njegovu odlasku u sveštenike. Tu u Dubrovniku 
on je proveo i sve ostalo potrebno vreme u školovanju i spremanju 
za svoj budući poziv. 

Godine 1666 naš pesnik je već bio đakon, a oktobra iste go- 
dine zaređen je za sveštenika u dubrovačkoj katedrali.“ Odmah 
posle toga on je prešao na svoj omiljeni Koločep, gde je za neka 
dva meseca služio kao župnik.“ Početkom iduće godine, međutim, 
on je došao u Dubrovnik, gde ga je zatekao i veliki zemljotres od 
6 aprila 1667. U jednom svom pismu koje je, na osam dana posle 
ovog sudbonosnog događaja, uputio svome ujaku u Napulj, on vrlo 


14 


dukata. 
15. Ibidem, £ 61 (18. TV. 1637). Nikola je dobio isti miraz kao i njegov brar. 
16 V., primedbu pod 2. 
17 V. Lisičar, nav. delo, 147. 
18 Zbidem, 144. — N. Đivanović, nav. delo. 
19 N. Divanović, nav. delo. 
“e.V, Lisičar, nav. delo, str. 145. 


Ibidem, f 50. — 21 juna 1632 Miho je primio na ime miraza 250 

slikovito opisuje sve one strahote koje je tih dana sam preživeo.* 
Kako se iz tog pisma vidi, Skvadrovića je zemljotres zatekao baš u 
trenutku kada je zajedno sa nadbiskupom i klericima služio jutarnju 
misu u kapeli nadbiskupije. Zgrada nadbiskupije bila je vrlo brzo 
pretvorena u ruševine, ali je srećnim slučajem ostala neoštećena baš 
soba u kojoj je bila kapela, tako da je skoro celo društvo koje je 
prisustvovalo misi uspelo da se preko prozora spusti na ulicu. »Za- 
prepašćeni i izbezumljeni — kaže tu naš pesnik — ne znađasmo ni 
kuda da bežimo, videći oko nas, ne kuće i crkve, već brda od ka- 
menja i ljude izginule i zatrpane u ruševinama.« Opisujući dalje 
sav užas koji je posle toga nastao u porušenom gradu, Skvadrović 
na kraju pisma ističe svome ujaku naročito da su »naši na Kolo- 
čepu ostali svi zdravi«, izuzev svega nekoliko nastradalih lica, i da 
je »moja kuća ostala skoro netaknuta«, dok je naprotiv kuća njegova 
ujaka »mnogo oštećena«.?* Pošto se tako srećno spasao iz ove velike 
katastrofe, Skvadrović je one najteže dane neposredno posle zemljo- 
tresa proveo u predgrađu Dubrovnika, »na Konalu«, u kući zidara 
Petra Grankosića. Za sve to vreme on je aktivno učestvovao u spa- 
savanju crkvenih dobara i delio pastirske utehe postradalom sta- 
novništvu. Između onog malog broja sveštenika koji su se u to doba 
nalazili u Dubrovniku on se sigurno isticao svojom savesnošću i 
sposobnostima i zbog toga je već 5 maja 1667 bio izabran za kance- ' 
lara dubrovačke nadbiskupije.“ 

Poslovi koje je Skvadrović imao u svojoj novoj dužnosti 
morali su biti vrlo veliki. Trebalo je najpre obnavljati porušene 
crkve, popuniti broj poginulih sveštenika, starati se o postradaloj 
pastvi, i zbog toga je administracija nadbiskupije sigurno bila 
ogromna. Kako su zatim u doba zemljotresa porušeni i oštećeni 
domovi bili pljačkani i od samih dubrovačkih građana, crkvena 
vlast je dugo vremena posle toga vodila istragu o tome i nastojala 
da pretnjama i savetima povrati sopstvenicima pokradene stvari, 
Saslušanja i istrage koje su u tom pogledu vršene morao je voditi 


?4. Pismo je štampao g. M. Rešetar u članku »Dva izvještaja o velikoj 

dubrovačkoj trešnji« (Starine XXVI). 
: 22 G. V. Lisičar u svojoj knjizi o Koločepu (v. str. 39—41) dokazivao 
je, na osnovu matica umrlih, da na Koločepu nije bilo ljudskih žrtava. Ovo 
pismo našega pesnika je jedan dokaz više da Koločep zaista nije ni iz daleka 
postradao u onoj meri kako je to bio slučaj sa Dubrovnikom, ali se iz njega 
isto tako vidi da je izvesne štete od zemljotresa ipak bilo. 

?3 Liber diversorum 1667—1690 (Arhiv dubrovačke biskupije) f 1, odluka 
od 4. V.1667. — V. i K. Vojnović, Prilozi k arhivalnijem pabircima dubro- 
vačkim (Starine XXVIII, str. 45). 

24 K. Vojnović, nav. delo, str. 47. 

velikim delom i naš pesnik, i taj posao je zahtevao i mnogo vremena 
i mnogo truda. Sav taj veliki i naporan rad u kuriji Skvadrović 
je vršio vrlo savesno. Veliki broj raznih službenih knjiga nadbi- 
skupije, od kojih se mnoge i danas čuvaju, ispisane su lepim 1 
brižljivim rukopisom našega pesnika. U mnogima od njih nalazi se 
njegov potpis i njegov lični kancelarski pečat. 

Pored rada koji je imao u kancelariji kurije i koji. mu je 
sigurno zauzimao najveći deo vremena, Skvadrović je imao i drugih 
poslova i briga. "Tako je on već 22 aprila 1668 dobio odobrenje od 
generalnog vikara Đordića da može na izvesno vreme ići u Italiju 
radi svojih poslova.*“ U vikarovoj dozvoli ne kaže se u koji je 
talijanski grad pesnik nameravao ići, ali se može sa puno verovat- 
noće pretpostaviti da je to bio Napulj. Jer baš u to doba živeo je 
u Napulju poznati dubrovački konsul, kapetan Pavao Ruski. On 
je upravo te godine vodio živu prepisku sa dubrovačkim senatom 
oko dobijanja pomoći koju je španska vlada odredila porušenom i 
osiromašenom Dubrovniku. On je i inače bio važan poverenik 
dubrovačke vlade i vrlo uredno obaveštavao senat o svima znat- 
nijim događajima u Evropi." Taj Pavao Ruski bio je rođeni ujak 
Skvadrovićev (njemu je bilo upućeno i ono pismo o zemljotresu) 
i kao bogat i ugledan čovjek on je bio istovremeno glavni 
zaštitnik porodice Skvadrovića. Pored ostalog, on je uzeo kod sebe 
u Napulj rođenog brata pesnikova Ivana, i ovaj je docnije, od go- 
dine 1678—1698 zamenio svoga ujaka u poslu poverenika Repu- 
blike.?* Godine 1668 Ivan je mogao biti mladić od nekih dvadesetak 
godina, Njegov otac Nikola bio je tada pri kraju svoga života.“ 
Mladi Ivan imao je dakle da se stara o celoj kući i da svojoj majci 
i dvema sestrama Mariji i Jakumini osigura materijalni opstanak.“ 
U takvim okolnostima bilo je sasvim prirodno da on pođe svome 


28 V, Libri diversorum, Professus, Visitationes, i dr. — Pečat je obično 
u obliku elipse (katkada i osmougaonika) u kojoj je na crnom polju beo krst, 
a u krstu inicijali B. S. 

26 Liber diversorum 1667—90: Die 22.IV.1668. Rev. Blasio Squadri 
nostro praesbitero ragusino salutem in Domino sempiternum ut Italiam aliorum 
locorum, quomodum negotiorum peragendorum causa adiucti coram nobis expo- 
nisti, adire possis, licenciam libenter concedimus...« 

27 Lettere da Paolo Ruscbi da Napoli dal r656—1672. Miscellanea, N 
1696, fasc. XX (Državni Arhiv u Dubrovniku). 

?8 Lettere di Giovanni Squadro da Napoli dal 1678—98. N 1701, fasc. 
XXI. 

*? Ne znamo tačnu godinu smrti pesnikovog oca; u arhivskim knjigama 
on se pominje kao mrtav tek 16. 1. 1673 (Consilinm Minus 1672—76, f 64). 

5% Imena ovih dveju pesnikovih sestara našli smo jedino u odluci Maloga 
Vijeća, koju navodimo u napomeni br. 33. 

ujaku u Napulj. Njegov odlazak morao je pasti od prilike u to 
doba i zbog toga se može sa puno verovatnoće pretpostaviti da je i 
gorespomenuti put našega pesnika bio u vezi sa Ivanovim odlaskom 
u Italiju. 

Godine 1672 umro je Pavao Ruski u svojoj sedamdeset i 
drugoj godini." Kako nije bio nikako ženjen, on je celo svoje 
imanje ostavio bratu Vasu. Ali pored toga, on nije u svom testa- 
mentu zaboravio ni decu svojih dveju sestara Marice i Kate. Tako 
je najpre bratu pesnikovom Ivanu, koji je tada živeo u Napulju, 
ostavio 150 dukata, ne računajući tu i »ono što se već nalazi u nje- 
govim rukama«. Našem pesniku Ruski je ostavio takođe »pored 
onoga što se već nalazi u njegovim rukama« još i Ioo dukata, da 
bi se ovaj molio Bogu za njega. Slične poklone u novcu dobili su i 
Vlaho i Gian-Paolo, sinovi Miha Skvadrovića. Pesnikove sestre 
Marija i Jakumina, kao i njegova sestra od strica Anica dobile su 
svaka po so dukata na ime njihova budućeg miraza. 

Nekoliko godina posle toga međutim umro je i Vaso Ruski." 
On je doduše bio ženjen, ali kako nije imao dece, to je celo imanje 
njegovo i njegova brata pripalo njihovim sestrama Marici i Kati, 
odnosno njihovoj deci. 

Postavši tako, zajedno sa svojom braćom i sestrama nasled- 
nikom celoga imanja svojih ujaka, Pavla i Vasilija Ruski, naš pesnik 
je imao oko toga dosta novih poslova i briga. On je bio najstariji 
član porodice a kako je pri tome bio i svešteno lice, on je prirodno 
imao najviše autoriteta. Zbog toga ga je početkom 1673 cela 
porodica izabrala za glavnog staraoca i punomoćnika za sve pravne 
poslove koji su bili u vezi sa regulisavanjem nasleđa Pavla i Vasilija 
Ruski.? Ti su poslovi postali još veći kada su uskoro stigle za 


31 Testamenta Notariae 1667—72, f 111—114. Testamenat je opširan i 
vrlo zanimljiv. U njemu naprimer Ruschi govori o svojim roditeljima (Ivan 
Ruschi i Jakomina Milli), o svome životu u Napulju, o duši, katoličkoj crkvi, 
jereticima i dr. 

32 V. primedbu br. 33. 

38 Consilium Minus 1672—76, £ 64: Die 16.1.1673. Captum fuit de 
dando libertatem Cattae rel. quon. Michaelis Squadro, Marizae rel. quon. Nicolai 
Squadro, et Mariae, Anizae et Jacuminae eorum filiabus respective, heredibus 
substitutis secundo loco post mortem Basilii Ruschi et quon. cap. Paolo Ruschi 
eorum fratre, et patruo respective cum eorum fratribus pro ut in suo testa- 
mento... possint facere eorum procuratorem generalem et generalissimum R. 
D. Blasium Squadrum ad exigendum dictum hereditatem, litigare cum autoritate 
amplissima etiam compromittendi irevocabiliter omnes et quaslibet differentias 
quas possent nominibus quibus ut supra habere cum quacumque persona...« — 
Docnije je ova dužnost prešla na pesnikova brata Ivana (v. Consilium Minus, 
1677—85, f 77, zaključak od 19. V. 1679). 

udaju obe sestre pesnikove Marija i Jakumina, i kada im je iz 
ostavštine trebalo obezbediti dovoljan miraz.“ 

Godine 1681 naš pesnik je još jednom išao u Napulj i tom 
prilikom odneo neki novac koji je Republika dugovala njegovom 
bratu Ivanu." Možda je pri tom on imao i kakav drugi posao, 
lični ili crkveni. 

Deleći tako svoju aktivnost na poslove u nadbiskupiji i na 
one porodične prirode Skvadrović je proveo ceo svoj život tiho i 
i jednoliko. Najveći deo vremena on je proživeo na Pilama, krećući 
se svakodnevno između zgrade popovske bratovštine sv. Petra, na 
»Ilijinoj Glavici«, u kojoj je stanovao, i nadbiskupske kancelarije, 
koja je takođe dugo posle zemljotresa bila »in suburbio«.*“ Pored 
te jednolikosti, život našega pesnika nije ni inače mogao biti mnogo 
prijatan. Osetljiva 1 bolešljiva priroda, kakav je bio, on je morao 
duboko saosećati bedu porušenog i osiromašenog Dubrovnika. U 
samoj nadbiskupiji i među svešteništvom, zatim, bilo je onda 
takođe puno stvari koje su Skvadroviću mogle donositi mnogo 
neprijatnosti i gorčine. Kako je poznato, dubrovački sveštenici nisu 
ni u doba pre zemljotresa bili na velikoj visini. Posle 1667 prilike 
su se u tom pogledu još više pogoršale." Ondašnji nadbiskup Petar 
de Torres, nezadovoljan malim prihodima i neprestanim upletanjem 
državne vlasti u crkvene poslove, bio je skoro digao ruke i od 
pastve i od sveštenstva i bavio se više u Italiji nego u Dubrovniku.“ 
Ostavljeni sami sebi, sveštenici su radili ono što su hteli. U takvoj 
jednoj razrivenoj sredini, punoj međusobnih intriga i proganjanja, 
naš je pesnik sigurno imao teških razočaranja. Sasvim je prirodno 
onda što je on s vremena na vreme »čeznuo za svojim mirnim 
Koločepom«. I kada je bio slobodan od dužnosti, on je verovatno i 
odlazio na kraće vreme u svoje rodno mesto da se odmori od po- 
slova i briga. Te časove odmora on je posvećivao i književnom 


3% Ibidem, f 253: Captum fuit de dando libertatem Marizae (u odluci 
pogrešno: Cattae) rel. quon. Nicolai Squadri et Mariae et Jacuminae filiabus. 
dictae Marizae in adulta aetate existentibus ut cum assensu suorum tutorum... 
possint assentire pro quocunque earum interesse etiam dotali obligationem ven- 
ditionem ...« — V. i zaključak od 19. VI. 1679 (Cons. Minus 1677—85, £ 77). 

% Ibidem, 1677—85, f£ 1s4: »C. f. de faciendo apolitiam ducatorum 
quinquaginta quinque Ioanni Squadro pro expensis faciendis in plura quae: 
mittique Barolum versus et pro illis occurendis in persona D. Blasii Squadro 
occasine sui itineris Neapolim versus«. 

3 V, primedbu br. 38. — V. i K. Vojnović, nav. delo, strana 46. 

87 K. Vojnović, Crkva i država u dubrovačkoj republici. Rad _J. a. II9, 
str. 48. 

38 Pisma opata Stjepana Gradića... uredio Dr. Đuro Kočrbler. Monu-: 
menta spect. historiam Slav. meredion. Vol. 37, str. 78. 

radu, koji je kako ćemo odmah videti, sav inspirisan lepotom i 
idiličnošću ovog prijatnog ostrva. 

Dužnost kancelara nadbiskupije Skvadrović je vršio sve do 
I marta 1691 godine kada je zbog bolesti dobio zamenika u svešte- 
niku Marinu Lazariju.“ I ako je bio tek u svojoj četrdeset i sedmoj 
godini, on se nije mogao oteti teškoj bolesti koja ga je držala u 
postelji do 30 marta. Toga dana on je morao biti na samrti, jer je 
u poslednjem času stigao da izdiktira svoj usmeni testamenat. 
Ostavivši sve svoje stvari i pokućstvo sluškinji Mariji, on je za 
universalnog naslednika označio svoga brata Ivana.“ Umro je 
verovatno 30 ili 31 marta 1691 godine. 


II. Dela 


Malo ima dubrovačkih pesnika čija su dela ostala tako dugo 
neprimećena kao što je to slučaj sa pesnikom »Mačusa i Čavalice«. 
Appendini, koji je, kako smo ranije istakli, jedini od starijih dubro- 
vačkih biografa znao za Skvadrovića, navodi njegov spev kao 
satirično-burlesknu pesmu, što je siguran znak da je nije ni čitao. 
Po Appendiniju to su isto ponavljali Šafačik, Ljubić i drugi stari 
istoričari naše književnosti. Na Skvadrovićev književni rad nije 
obraćana veća pažnja čak ni kada je god. 1868 Fran Kurelac prvi 
štampao »Mačusa i Čavalicu«.* Kurelac je tom prilikom i prvi 


% N. Đivanović, nav. delo. 
“0 Testamenta Notariae 1686—92, f 71 (registrovan 26 oktobra 1691): 
In No(minje D(omi)ni N(ost)ri Jesu Christi Amen; anno ab eius salutifera 

nativitate millesimo sexcentesimo nonagesimo primo, Indictione... die vero 30 
Martii Rhacusii ad Pillas Domi RR. Sacerdotum Sancti Petri in "Chatedrala in 
Illijna Glaviza. Trovandomi io Biagio di Nicolo Squadri sacerdote di Cala- 
morta di questa Diocesi di Ragusa sano per gratia di Dio di mente, et intelletto 
benchč indisposto di corpo et per confrontarmi un Pammonimento del S-to 
Evangelo nel quale il Sig(no)re Gesu Cristo estote parati, quia nescitis diem 
neque horam, io faccio questo mio ultimo testamento annullando ogno altro, 
che havessi fatto per il passato habbia vigore perpetuo. — Lasso per le decime 
tre chiese solite a grossetti sei per una sola volta. Lasso tutte le mie robbe, et 
suppellettile di casa, et masserizie A Maria mia serva, figlia di Natal Donci 
chia raccomandarli anima mia. — Lasso per le messe grossetti dieci a Santo 
Andrea. Lasso a D. Mattia Francescovich ducati deca per le messe. Lasso al 
spetiale qual tanto, che sara pregando la confraternita di Preti, che essa paga 
il spetiale. — Lasso universal erede Gio mio fratello, che sue figlie, in luoco 
loro le mie sorelle, e a loro discendenti, in mancanza de sudetti la chiesa pa- 
rochiale di Calamotta. — Lasso essecutori del mio testamento al R. Signore 
D. Nicolo di Gio paroco di Gravosa et al R. D. Gio Satis. Pregando alli RR. 
Sacerdoti che vedano e facciano la diligenza si sara sequito qualche errore nelli 
conti e si sara qual errore pagara il mio fratello. Laus Deo. 

21. Notizie II, 274. 

42 F, Kurelac, Runje i Pahuljice, pčsni podrugljive i pastirske, ponajveć 
dubrovačke. Zagreb 1866—68. U dosadašnjoj literaturi o Skvadroviću njegovo 
glavno delo nazivano je uvek »Mačuš i Čavalica«. G, prof. F. Fancev, međutim, 

istakao da Skvadrovićev spev »ne ide među humoristične nego među 
idilične pesme«, ali i pored toga u Šurminovoj Povjesti književnosti 
hrvatske i srpske (1898) o Skvadroviću se i dalje kaže da se od njega 
spominju »Ššaljive pjesme: Mačuš i Cavalice (Đavolica — Šafažik), 
pripovijest koločepska«. Tek u novije vreme g. Pavle Popović stavio 
je Skvadrovića na mesto koje on zaslužuje u istoriji književnosti 1 
prvi dao tačnu karakteristiku i ocenu njegova speva.“* 

»Mačus i Čavalica« nije sigurno ni prvo ni jedino delo Vlaha 
Skvadrovića. Već su stariji istoričari naše književnosti pominjali 
da je naš pesnik pored »Mačusa i Čavalice« ostavio za sobom još i 
dve pesme: »Koločepa nevjestice«, i »Cvijeće primaljeća«, ali se sve 
do sada držalo da su one izgubljene.“ Međutim ni jedna ni druga 
pesma nije izgubljena. Prvu od njih, »Koločepa nevjestice«, štampao 
je još Kurelac pod naslovom »Pjesan, zvanje na gozbu Mačusa i 
Čavalice«, zajedno sa Skvadrovićevim spevom. Kurelac međutim 
nije ni primetio da ova »Pjesan« nije u stvari ništa drugo nego 
Skvadrovićeva pesma »Koločepa nevjestice«. Druga pesma Skvadro- 
vićeva takođe nije izgubljena i ona se i danas čuva u dva rukopisa 
franjevačke biblioteke u Dubrovniku. 

»Primaljeća cvijeće« — kako tačno glasi naslov ove pesme — 
oduža je poema od trideset tri strofe od po četiri osmerca. Kako 
se već po samom naslovu vidi predmet pesme je cveće proleća. To 
je upravo jedna raspra između mnogobrojnog prolećnog cveća. 
Pred proleće, kao pred vrhovnog sudiju, dolaze u jednoj »kiti« svi 
najlepši cvetovi, s molbom da ono presudi kome pripada prvenstvo 
u lepoti. Jedno za drugim izlaze pojedini cvetovi i svaki od njih 
ističe svoje najlepše osobine, tražeći da se njemu dodeli prvo mesto. 
Tako najpre ljubičica koja »izvodi kolo primaljeća« zahteva da se 
njoj oda »hvala svega svita«. Za njom se zatim niže sve ostalo 
najlepše cveće: ruža, jasmin, karanfil, ljiljan, lala i dr., i to njihovo 
samohvalisanje zauzima skoro celu pesmu. Najzad na kraju proleće 


skrenuo nam je pažnju na nekoliko sigurnih izvora iz kojih se jasno vidi da 
imena koločepskih rtova, pa prema tome i imena ličnosti iz Skvadrovićevog speva 
treba da glase Mačus i Čavalika. Mi smo zbog toga izmenili Mačuš u Mačus, 
dok smo ostavili Čavalica, pošto se iz samog speva vidi da je Skvadrović sam 
izmenio Čavalika u Čavalica (v. naprimer rime: Čavalica — djevojčica i sl.). 

48 Pavle Popović, Pregled srpske književnosti, $ 113. 

2% S. Ljubić, Ogledalo književne povjesti, Il, 407: »... Po naravi šaljivac, 
sastavi više tamašnih pjesni, megj kojima se odlikuju: Mačuš i Cavalice, Kolo- 


čepske nevjestice i Cvijeće primaljetja« — F. Kurelac, nav. delo, str. LV 
predgovora. 

45 Katalog Culićev No 74, str. 23. Taj rkp. je poznati »Kuljen« fra- 
njevca Lovra Cekinića. — V. i rkp. No 28, str. 1o (mesto naslova početni stih: 


»Prid veselo primaljeće«). 

donosi jednu sasvim solomunsku presudu: »Svi ste kita me ljubavi«, 
kaže ono očinski, a što se tiče lepote, to neka presudi »ista Rakle 
koja vas sadi, koja vas goji, o vam radi«. 

Već i po ovako sumarno kazanom sadržaju može se videti da 
»Primaljeća cvijeće« nije mnogo uspela pesma. Sama ideja da se 
opeva skup prolećnjeg cveća koje se takmiči u lepoti verovatno je 
originalna Skvadrovićeva i ona bi možda i mogla biti interesantna 
da je izvedena sa malo više duha. Ovako pesma je naivna, primi- 
tivna, bez gracije i finoće. Skvadrović nije pokazao ni malo mašte 
ni duha u ovom govoru cveća. Jer kada je već uzeo da pravi perso- 
nifikaciju cveća, onda je trebalo pojedinim cvetovima dati mnogo 
više ljudskih osobina i pustiti ih da duže govore. Mesto toga pesnik 
je svakom cveću posvetio po jednu strofu u kojoj svako od njih 
monotono i uvek na jedan isti način ističe svoje vrline. Karakte- 
ristike pojedinih cvetova zatim vrlo su sumarne i površno nađene. 
Kao glavnu vrlinu ljubičice, naprimer, pesnik ističe njeno rano 
cvetanje (»kolo izvodim primaljeća«), dok se ona, kako je poznato, 
obično uzima kao simbol skromne lepote. Pored toga što su nepot- 
pune, te karakteristike katkada i ne znače ništa: 

Precioza veli u mene 
sve su slave sadružene, 


zato mene postavite 
među ostale usred kite. 


Pored nedostatka duha i mašte, pesma ni po svojoj dikciji nije 
nimalo uspela. Iz stihova koje smo gore naveli može se u mnogome 
videti kako je pesma slabo izrađena. Na istoj ili sličnoj visini stoje 
i ostali stihovi. »Cvijeće primaljeća« je dakle najslabija Skvadro- 
vićeva 'pesma, i sudeći po njenoj naivnosti i primitivnoj obradi, ona 
je verovatno početnički rad našega pesnika. 

Nesravnjeno bolja od ove početničke pesme Skvadrovićeve je 
njegovo glavno delo, po kome je on jedino i poznat u našim istori- 
jama književnosti, »Mačus i Čavalica«. Ova zanimljiva ljubavna 
istorija dvoje mladih opevana je sa toliko prirodnosti i neposred- 
nosti da se zaista sa puno prava moglo pomišljati da je ona samo 
umetnička obrada kakve narodne legende, kojom su mirni stanov- 
nici Koločepa objašnjavali postanak dvaju koločepskih rtova, 
Mačusa i Čavalike. Na žalost, g. P. Kolendić — za koga se jednom 
lepo kazalo da zna sve kada je reč o dubrovačko-dalmatinskim 
stvarima — pokazao je ubedljivo da na Koločepu ne samo ne 
postoji nikakva slična narodna legenda, nego da se i cela fabula 


(11) Vlaho Skvadrović (Squadri) 193 


Skvadrovićevog speva naslanja na pastoralu »Alceo« od talijanskog 
pesnika XVI veka Antonija Ongara. Izlažući sadržinu »Mačusa i 
Čavalice« g. Kolendić je vrlo lepo pokazao" koliko je sadržaj 
Skvadrovićevog speva sklopljen prema opštem maniru talijanske 
pastoralne drame. Samo g. Kolendić nije pravio detaljno poređenje 
obaju dela, jer to nije ni bio cilj njegove rasprave. On je samo 
ukazao na talijanski izvor »Mačusa i Čavalice«, zadovoljivši se samo 
da na kraju konstatuje kako je naš pesnik skoro celu fabulu i mnoge 
partije iz uloga glavnih ličnosti »drame Alceo« preneo u svoj spev. 
Međutim da bi se dala tačna ocena »Mačusa i Čavalice« potrebno 
je učiniti detaljnije poređenje između oba dela 1 utvrditi bliže njihov 
uzajamni odnos. To je potrebno u toliko više što se i u pogledu 
izvora i u pogledu originalnosti mogu naći još neke nove pojedinosti. 

Kao i sve talijanske pastorale XVI veka »Alceo« je drama u 
pet činova u kojoj ima mnogo više pričanja nego prave radnje. 
Tako se već prvi čin sastoji poglavito iz dijaloga između junakinje 
drame Eurille i njene drugarice Alcippe s jedne, i ribara Alcea i 
njegova druga Timete, s druge strane. Iz tih razgovora saznaje se 
da su Alceo i Eurilla, kao i naši Mačus i Čavalica, proveli svoje 
detinjstvo u najboljem drugarstvu i zajedničkoj igri. Vremenom 
međutim to drugarstvo se kod Alcea pretvara u silnu ljubav. Alceo 
dugo krije svoja osećanja, ali kada ga njegova drugarica saleti pita- 
njima, on ih otkrije na onaj isti okolišni način kao i Mačus (scena 
sa ogledanjem u vodi). Eurilla je uvređena i napušta Alcea bez reči. 
Tek u drugom činu vidi se da je ona Alceovu izjavu shvatila kao 
pokušaj da se nanese uvreda njenoj devojačkoj časti. Malo posle 
toga Alceo saznaje da je Eurillu napalo neko morsko čudovište i 
on joj pojuri u pomoć. Iz razgovora ribara u trećem činu saznaje 
se da je Alceo na vreme spasao Eurillu, ali da se ona i posle toga 
držala prema njemu neprijateljski. Alceo se onda rešava na samo- 
ubistvo. U četvrtom činu među ribarima se već pronela vest o smrti 
Alcea. Eurilla isprva ne veruje, a posle toga kod nje nastupa griža 
savesti. Najzad se pokaže da je Alceo ipak živ (peti čin) i sve se 
svrši veseljem i svadbom. 

Nema sumnje dakle da je fabula Ongarove drame u osnovi 
ista sa sadržajem »Mačusa i Čavalice«. Doduše moglo bi se pomisliti 
da je naš pesnik koji je nesumnjivo dobro znao da je Ongarova 
drama samo nešto izmenjeni Tassov »Aminta«, pre mogao upo- 


46 P, Kolendić, Mačuš i Čavalica. »Prilozi« VI, 1926, 198. 

trebiti za svoj spev Tassovu dramu, pošto je ona i po svojoj origi- 
nalnosti i po svojoj vrednosti daleko iznad »Alcea«. Ali kako se 
radnja »Mačusa i Čavalice« događa na ostrvu, na morskoj obali, onda 
je razumljivo što je Ongarova »favola maritima« bila nesumnjivo 
mnogo pogodnija našem pesniku, nego »Aminta«. Samo i pored 
toga, Skvadrović je ipak za svoj spev uzeo i neke detalje iz Tassove 
drame. Takav je slučaj u poznatoj sceni sa poljupcem kada Mačusa 
ujede račica za usnu. Te scene nema u Ongara, već Alceo samo 
priča kako se njegova »prosta i čista naklonost« pretvara postepeno 
u »neutoljivu žar« (I čin, scena 2). U »Aminti« međutim postoji 
slična scena (I čin, scena 2), kada se glavni junak pretvara da ga je 
ujela pčela za usnu i na taj način dobije željeni poljubac od Silvije." 
Skvadrović je dakle samo nešto modifikovao ovu epizodu iz Tas- 
sove drame i dao joj nešto naivniji karakter. 

Međutim sa pitanjem o izvorima Skvadrovićevog speva nije 
ipak rešeno i pitanje njegove umetničke obrade i književne vred- 
nosti. Činjenica da fabula »Mačusa i Čavalice« nije plod lične 
mašte nekoga pisca ne može sama po sebi igrati veliku ulogu pri 
ocenjivanju književne vrednosti samoga dela. Jer kako je već davno 
poznato, pozajmiti jedan obrađivani motiv za jedno književno i 
umetničko delo ne znači ne biti originalan pri izradi toga dela. 
Prema tome nesumnjivo je potrebno ispitati odnos Skvadrovićevog 
speva prema njegovim talijanskim izvorima u pogledu njegove 
koncepcije, njegove obrade i njegove dikcije. 

Treba tako pre svega istaći da se spev našega pesnika po svojoj 
osnovnoj koncepciji bitno razlikuje od Ongarove, odnosno Tassove 
drame. Radeći »Mačusa i Čavalicu«, Skvadrović nije ni za časak 
pomišljao da načini slobodnu preradu Ongarove drame, kako se to 
jednom prilikom pogrešno kazalo. Da je to hteo, on bi to učinio 
mnogo prostije. Pre svega, on ne bi od drame pravio spev, nego bi 
ostao na drami. Postupak oko prerade, onakav kakav je bio 
uobičajen kod dubrovačkih pesnika, ne bi inače bio nimalo težak. 
Trebalo je samo promeniti imena lica, preneti radnju na dubro- 
vačko zemljište, od pet činova napraviti tri, ili obratno, produžiti 
ili skratiti nekolike scene, i prerada bi bila gotova. Ali naš pesnik 
nije hteo da pravi dramu. Njegova je namera bila da dA jednu 
pesničku pripovetku kojom će proslaviti svoje rodno mesto. I na- 


“7 Ni u Tassa ova scena sa poljupcem nije originalna; ona je u celosti 
pozajmljena iz romana »Ljubav Clitofonta i Leucipe« od aleksandriskog pesnika 
Tatiusa Achilla (v. F. Flamini, Il Cinquecento, p. 490). 

šavši pogodan sadržaj u dramama Ongara i Tassa, on je tu fabulu 
preneo na svoj mirni Koločep. Ovo malo i tiho ostrvo, koje se — 
kako lepo kaže g. Kolendić — moglo učiniti našem pesniku kao 
»prijatan zakutak fantastične Arkadije, sa ostrvljanima koji naiv- 
nošću podsećaju na ovidijevsko zlatno doba preistorije«, bilo je 
zaista vrlo pogodno da se na njemu odigra jedna ljubavna legenda 
u duhu Ovidijevih metamorfoza. I kao što će jedan vek docnije 
dubrovački senator Luka Bunić u svome spevu »Aretusa u goru, 
Arion u rijeku« objasniti postanak dubrovačke Rijeke 1 okolnih 
brda, tako je i naš pesnik došao na ideju da za jednu ljubavnu 
istoriju veže postanak imena dvaju najpoznatijih koločepskih rtova. 
Uzevši tako iz talijanskih pastorala samo golu fabulu, s na- 

merom da od nje načini jednu ovidijevsku pesničku pripovetku, 
Skvadrović je najpre izmenio u mnogome karakter glavnih ličnosti. 
On im je dao mnogo više prirodnosti i neposrednosti, i doveo ih u 
potpun sklad sa naivnim i legendarnim duhom celoga speva. Tako 
naprimer njegov Mačus se ne javlja u početku speva kao konven- 
cionalni tip galantnog i zavodljivog ljubavnika iz talijanskih pa- 
storala, već kao milo dijete, »kuće časne i poštene«: 

Samo u majke svoje ostalo 

milo dijete er bijaše, 

svak mu dobra hotijaše. 


Njegova drugarica, zatim, takođe je 


Od istoga doba ljeta 

mila i lijepa djevojčica. 
Kakva razlika dakle između ovo dvoje naivne i prostosrdačne dece 
i Ongarovih glavnih ličnosti! Alceo, za koga se još u prologu kaže 
da je »slava tirenskoga mora« i koji nosi »april na licu« i »med na 
usnama«, božanskog je porekla a hiljadama ribarki ga obožavaju. 
Njegova drugarica Eurilla, koja je takođe »ponos obale«, nije ni- 
malo priprosto i naivno ribarsko devojče, kao naša Čavalica, već 
obesna i koketna lepotica koja prkosi ljubavi i podsmeva se svojim 
obožavaocima. Alceo zatim od prvog stupanja na scenu javlja se 
odmah kao patetičan ljubavnik, sa očajnim uzdasima, plačem, 
pretnjama samoubistvom i takav ostaje do kraja. Mačus međutim, 
sve do scene sa poljupcem, oseća prema svojoj drugarici samo dru- 
garstvo i prijateljstvo. Ljubav kod njega dolazi neočekivano, kao 
posledica jedne više sile. Doduše, videli smo, Skvadrović je i tu 
scenu sa poljupcem pozajmio iz Tassa, ali ju je on potpuno prei- 

* 

načio i dao joj sasvim drugi karakter. Našem Mačusu koji je po 
svojim osećanjima još dete ne bi nimalo odgovaralo da se po ugledu 
na Tassova Amintu služi sitnim lukavstvom da dođe do željenog 
poljupca. Naš pesnik je vrlo dobro osetio da bi time poremetio ceo 
karakter svoga speva i zbog toga je iz Tassove scene uklonio sve 
ono što bi moglo pokvariti utisak naivnosti i dečje nevinosti, koji 
sve do tada daju Mačus i Čavalica. Momenti koji posle toga dolaze 
takođe su svi u istoj atmosferi zbunjenosti i plašljivosti dece koja 
još nisu svesna stihijske sile koja ih je zahvatila, i to je takođe ori- 
ginalna crta našega pesnika. Tako dok Ongarov Alceo, i pored 
svoje uloge konvencionalno sentimentalnog i stidljivog ljubavnika, 
nalazi ipak načina da vešto i proračunato iskaže ljubav Eurilli, 
Mačus to čini mnogo prirodnije. Što nema smelosti da se odmah 
ispovedi Čavalici, to nije zbog konvencionalne stidljivosti, već iz 
čistog straha da je ne uvredi i ne poplaši. Njemu čak i ne pada na 
pamet da makar i u šali, nagovesti svojoj drugarici prirodu svoje 
bolesti. Kod Čavalice takođe nema ni traga od ženskog lukavstva, 
i ona je iskreno zabrinuta za svoga druga: 
Dragi brače, reci meni, 


što je srdačcu već tvojemu, 
gdi je razgovor tvoj ljuveni? 


Dok Ongarova Eurilla lukavo pita Alcea: 


Tu mi faccia palese e manifesto 

Qual nimfa o pescatrice 

Ti sia cagion di si penosi affanni; 

Ch'io spenderd, se potro aita... (at. I, sc. 2) 


Čavalici nije ni na kraj pameti da Mačus pati od ljubavi, već pret- 
postavlja sasvim druge uzroke: 


Da te nijesu ke pečali 
zamjerile iduć noćno, 

ali vihri, jaoh pripali, 

sjever ljuti gdjegod moćno... 
Da te nijesu jedovite 

gdje obole ljute drače, 

ali ugrizle, joh, srdite 

morske ribe ke umijedu 
uzrokovat taku bijedu? 


Istina, način na koji Mačus kazuje docniie svoju ljubav (scena sa 
ogledanjem u vodi), i koja je pozajmljena od Ongara, možda nije 
mnogo u skladu sa opštim karakterom Skvadrovićevog speva. Od 

Čavalice se, naprimer, tu možda ne bi moglo očekivati da se tako 
brzo doseti zbog čega je ona to uzrok Mačusovim patnjama, ali je 
ta scena ipak kod našeg pesnika više na svom mestu nego kod 
Ongara. Jer Mačusu, koji je, kako smo već istakli, iskreno stidljiv 
i plašljiv dečak, mnogo više pristaje ovako okolišna izjava ljubavi 
nego iskusnom Alceu, koji je već i pre toga svojim »umornim i 
vlažnim od suza očima« i uzdasima dovoljno nagovestio koliko je 
zaljubljen. 

U scenama koje dolaze posle toga razlika u obradi glavnih 
ličnosti još je očiglednija. Uzmimo ono mesto u kome Mačus spase 
Čavalicu od medveda. U Ongarovoj drami Alceo se takođe na vreme 
baca u more da odbrani Eurillu od morskog čudovišta. Ali i u tom 
trenutku, kada je bilo najmanje mesta za sentimentalne izlive, Alceo 
ne zaboravlja svoj ljubavni jad. I umesto da njegove prve reči budu 
pune brige za postradalu devojku, on koristi priliku da, dok ju je 
tako uplašenu držao u naručju, pravi ovakve izjave: 

Eurilla, 
Ben puoi sciormi dal collo la catena 


Dell? amate tu braccia; ma non mai 
Scioglier quella potrai che il cor mi lega. 


Kada Eurilla na ovakve neprikladne izjave ne odgovori ništa, on 
nastavlja i dalje u istom tonu: 


... perdona, Eurilla, 
A queste membra rustiche, ch*osaro 
Toccar le tue celesti; P amor mio 
Non se n'incolpi, o Pardir mio, ma solo 
Desir di tua salute, anzi di nostra; 
Ch'essendo nel tuo cor chiuso il mio core 
Anch'io morendo tu, morto sarei 


našto mu Eurilla, koju takođe prethodni događaj kao da nije mnogo 
uplašio, odgovara sasvim razumno i duhovito: 
... dunque non debbo 


alcun obbligo averti, poichč il proprio 
Interesse ti spinse a darmi aita. (at. III, sc. 1) 


Koliko je međutim cela ova scena kod našega pesnika izvedena pro- 
stije 1 prirodnije. Pošto je uspeo da spase Čavalicu od medveda, 
Mačus je pun brige za nju i hrabri je kao pravi drug: 
...ne boj mi se 
veće, brače, ne straši se, 
zvijeri one veće nije 
niti € ovde veće iziti... 

On je istina posle toga moli da ga pogleda »smiljeno« i da njene oči 
»obvesele tužno srce«, ali je zato ona daleko od toga da se pod- 
smeva njegovom jadikovanju, već je sva zabrinuta i uplašena: 

Gdje sam? Što sam ovo sade? 

Tko me tužnu ovo vara? 

Kad li srda na me pade? 


Da ja dođoh osamljena, 
gdje se nađoh izgubljena, 


Ona se zatim čak i naljuti na Mačusa i — što je malo čudno — 
sumnjiči ga nepravedno da je on priredio celu scenu. 

Pored originalnosti u koncepciji speva i crtanju glavnih lično- 
sti, Skvadrovićevo delo se i inače razlikuje od Ongarove drame. 
Pre svega, u »Mačusu i Čavalici« ima delova koji su i po svome 
sadržaju rađeni nezavisno od »Alcea«. Takav je naročito opširan 
uvod samoga speva u kome je naš pesnik dao opis Koločepa. Taj 
opis je doduše nešto više naivno-idiličan, ali je ipak veran i prijatan. 
U pogledu dikcije zatim Skvadrović je takođe potpuno originalan. 
Već iz primera koje smo gore navodili može se videti koliko se on 
trudio da i u pogledu spoljnjeg oblika ne ide slepo za svojim talijan- 
skim prethodnikom. Takav, ili sličan slučaj je i sa svima ostalim 
stihovima. Umesto elegantne i često tražene dikcije Ongarove, kazi- 
vanje našega pesnika je prosto, neposredno, katkada naivno, ali uvek 
u skladu sa opštim karakterom celoga speva. Ono je takvo čak i na 
mestima u kojima je Skvadrović neke »partije iz uloga zaljubljenog 
Alčea i mizandrijske Eurille« prenosio na Mačusa i Čavalicu. Takav 
je naprimer slučaj sa Mačusovim monologom koji on kazuje ne- 
posredno pred samoubistvo. Taj monolog naš je pesnik napisao imi- 
tujući očigledno odgovarajuću scenu iz Ongarove drame. Pored osta- 
loga, on je tu zadržao čak i poznatu scenu sa ehom, koja je bila 
omiljena u talijanskoj i dubrovačkoj pastorali.*" Al; i pored svih 
pozajmica, Skvadrović je našao načina da i na takvim mestima održi 
u mnogome svoju samostalnost u dikciji. Primera radi upućujemo 
baš na onaj deo monologa u kome je scena sa ehom. U Ongarovoj 
drami eho, kao i u svima ostalim pastoralama toga doba, igra ulogu 
nekog nevidljivog lica, koje ponavljanjem poslednjih slogova daje 
neku vrstu odgovora na postavljena pitanja i uzdahe glavnog junaka 


#8 Kod dubrovačkih pesnika, naprimer, sličnu scenu sa ehom upotrebili 
su I. Gundulić (»Prozerpina ugrabljena«) i J. Palmotić (»Akile«). — Kurelac 
i kasniji izdavači »Mačusa i Čavalice« nisu primetili eho u Mačusovu monologu, 
U rukopisima, međutim, eho je vidno istaknut na margini (v. Katalog Čulićev, 
No 74 i 28), što je zapazio i P. Kolendić. 

(»E quando vuol crudel Amore ch'io mora? ..,ora«). Kod našeg 
pesnika, međutim, eho nagoveštava prvu reč u idućoj strofi (Ovo 
mjesto svako u vrime, Ime naše ovdi ostaće...) i time upućuje 
Mačusa da proročki objavi buduću metamorfozu Čavaličine i nje- 
gove ličnosti u prirodne pojave na Koločepu. Već i po ovoj origi- 
na!noj obradi scene sa ehom, dakle, može se videti koliko se čak 
i ovakva mesta kod našeg pesnika razlikuju od odgovarajućih On- 
garovih stihova. 

Kako se iz svega dosadašnjeg izlaganja moglo videti, Skvadro- 
vićev spev, i pored pozajmljene fabule, predstavlja ipak originalnu 
umetničku tvorevinu. On zbog toga i dalje zaslužuje onu istu ocenu 
koja mu je data u doba kada se nije znalo za njegovu zavisnost od 
»Alcea« odnosno »Aminte«. To naravno nipošto ne znači da je 
njegova književna vrednost besprekorna. »Mačus i Čavalica« oče- 
vidno imaju svojih nedostataka. Tu, naprimer, ima dosta slabih 1 
prozaičnih stihova, dosta neveštine u crtanju glavnih ličnosti, i 
naročito mnogo naivnosti. Ali baš u toj svojoj prostoti i neposred- 
nosti Skvadrovićevo delo ima u mnogome draž i ljupkost jedne 
ovidijevske pesničke legende i po svome lakom, neusiljenom pri- 
čanju, lepim opisima, pravilnom i čistom jeziku, ono je doista 
»jedna od najprijatnijih stvari u dubrovačkoj književnosti«. 

Ostaje nam najzad da pomenemo i poslednju pesmu Skvadro- 
vičevu, »Koločepa nevjestice« za koju smo već kazali da je štam- 
pana u Kurelčevoj zbirci; zajedno sa »Mačusom i Čavalicom«.“ 'To 
u stvari i nije zasebna pesma, već neka vrsta epiloga u kome pesnik 
poziva »Koločepa nevjestice« i svu ostalu mladež sa ostrva da, sa 
vencima i cvećem, pohode dva umrla u ljubavi«. Na kraju pesma 
se završava poukom: 

Od ovega svak se uči 
u mladosti tko kraljuje 


i ljuveno tko se muči, 
ko se verno pak raduje. 


Inače pesma je kratka, nezanimljiva i zaslužuje pomena samo zbog 
ove svoje veze sa glavnim spevom. 
* 
Vlaho Skvadrović ne spada sigurno u red najistaknutijih du- 
brovačkih pesnika. Njegovo književno delo nije veliko ni po svome 
obimu, ni po svojoj vrednosti. Tiha, bolešljiva i nežna priroda, on 


** »Runje i Pahuljice«, str. 98. 

je svoj pesnički rad shvatio kao neku vrstu intimne duhovne razo- 
node kojom se tešio tokom svoga jednolikog 1 kratkog života: 


Čini, Višnji, ove sprave, 
da utješe mene tužna, 
da se misli zaborave 

od mojega puta kužna, 
da se tuge i boljezni 
ovde obrate sad u pjesni 


kaže on sam u uvodu »Mačusa i Čavalice« i to je sigurno bio glavni 
motiv celog njegovog pesničkog rada. On je uostalom i sam bio 
svestan svojih skromnih sposobnosti i nije imao velikih književnih 
ambicija. Ali baš zbog toga što je umeo da dovede u sklad svoje spo- 
sobnosti sa svojim pesničkim radom, Skvadrović je dao delo koje 
će uvek biti jedno od najzanimljivijih i najčitanijih u celoj dubro- 
vačkoj književnosti. 

